„Kosmo“ Redakcija. sveikina gerb. Lietuvos gydytojus, susirinkusius 
savo IV-jin suvažiaviman mūsų laikinoj sostinėį Kaune lapkričio m. —3:dienomis. 


KOSMOS 


GAMTOS IR ŠALIMŲ MOKSLŲ ILIUSTRUOTAS 
io "MĖNRAŠTIS * 


1928 m. spalių ir S S IX metai, 10—11 Nr. 


lapkričio 437— 548 pusl 


Ž. "TURINYS 


pavestas gydomojo meno ir mokslo principams, pagrindams, problemojas , 
laimėjimams ir išklydimams panagrinėti. 
Eina: . 

1. Gydomasis menas ir- gamtos mokslas.— 2, Medicina kitų imokslų 
tarpe (Gydytojo pasaulėžiūros klausymai).—3.. Šių dičfų medicinos teori- 
niai pagrindai ir siekimai. —4.. Medicinos praktinė pažanga per  25-rius mė- 
tus. —5. Šių dienų chirurgijos žygdarbiai ir... išklydimai.--6. Kada žmonės 
ilgiau gyvendavo — seniau ar dabar ir ar verta gyvenimas. ilgint dirbtinėmis 
priemonėmis.— 7. Senatvės ligos.—8. Apie vėžio ligos problemas šių dienų 
medicinoj, biologijoj ir kultūroj.—0. Iš naujųjų gydymo metodų. —10. Pri- 
mitiviųjų nuo senai žinota tūlas gydymo būdas, kuris mokslo aptiktas tik 
paskiausiais Jaikais—-1f Immuniteto gaminimas ir sunkių infekcijų gydy- 
mas įkaitinta geležimi bei medikamentais. -12. Alkoholis—joki vaistai. —13. 
Mortis—jo aptikimas, veikimas ir naujas būdas mortinizmui gydyti.—14. 
Naujas aparatas Ozonui gaminti gydymo reikalams.—15. Apie didyrn einantį 
susidomėjimą žolių gydymu. —16. Maistas ir rasė, arba kaip netinkainas 
maistas skūrdina ir naikiitą žmonių rases.—17. Maistas ir akmenų - pasida- 
rymas kūnė.—18. Ar neklysta vegetarai smerkdami mėsišką maistą?—19. 
Apie žmonių kraujo grupes —-20. Žmogaus ligos ar žmogaus mutacijos? 
—21. Psichologijos reikšmė naujajai medicinai. —22. Apie“ ligų psichiškas 
priežastis ir psichišką gydymą (psichinės Hgų priežastys; pasaulėžiūros 
klausimai ir medicina: stebuklai pagal komandą; gydomasis menas, stuge- 
stija ir tikėjimas stebuklais; šarlataniška medicina bizniui daryt). 23, 
William Harvey (su 2 atv.). -24. Marcello "Malpighi (su atv.).—25. Franz 
Joseph Gall (su 2 atv.).-—26. Hideyo Noguchi (stt atv.). 


KAUNAS —————1028 


Ak KA Kk SA KAA Ska AA AAA Aid 


Š 
š Ep 
Gamta-visa ko pagrindas! Ė 
Gamtos pažinimas—visos kitos išminties pagrindasi 

Apie šių dienų šuoliais lekiančią gamtos mokslų pažangą ŽŽ“ 

ir jos aktualiąsias problemas visašališkai informuoja vienintėlis 
lietuvių kalba gamtos ir šalimų mokslų iliustruotas mėnraštis Ž 

„KOSMOS“ 


„Kosmos“, būdamas laisvų moksliškų diskusijų organas, 
deda visus rimtus straipsnius pačių autorių atsakumu. 

„Kosmo“ 1928 m. sausio—lapkričio m. NN-se (1—548 pusl) 
įdėti šių Lietuvos Universiteto ir Žemės Ūkio Akademijos profesorių, - £ 
docentų bei asistentų ir gimnazijų mokytojų straipsniai: X. Alek- 
sos, P. Avižonio, E. Butkevičiaus, V. Cepinskio, J. Dalinkevičiaus, 
Pr. Dovydaičio, J. Elisono, O. Folkio, D. Jasaičio, A. Juškos, P. 
Karazijos, S. Kolzpailos, Ig. Končiaus, A. Kulvinsko, J. Kaprevi- 
čiaus, M, Kvašnino-Samarino, E. Landau'o, |. Livšino, A. Mažylytės, 
A. Minkevičiaus, V. Mockaus, Z. Mockaus, St. Olšausko, K. Pakšto, 
Č. Pakucko, O. Pūdymaičio, A. Puodžiukyno, A. Purėno, Al. M. 
Račkaus, K. Regelio, V. Ruokio, K. Sleževičiaus, P. Šivickio, L. 
Vailionio, A. Vaškevičaitės, V. Vilkaičio ir k; be to, dedami ir ver- 
stiniai straipsniai. 

„Kosmo“ 1928 m. prenumeratos kaina: 
Lietuvoj (taip pat Latvijoj, Estijoj, Vokietijoj): visų mokyklų mo- 
ksleiviams, studėntams if kariams— metams 20 litų, pusei metų 
10 litų; visiems kitiems: metams 25 litai, pusei metų 14 litų. Kitur 
užsieniuose 209/; brangiau. Prenumeratos pinigussiųsti adresuojant 
„Kosmo“ administracijai Kaune, Rotušės Aikštė Nr. 6. 

Surandantiems 6 naujus ėmėjus po 20 It. arba 5 po 25lt, 
viena prenumerata eina nemokamai tiek laiko, kiek buvo surasti tie 
nauji ėmėjai. 

Dar yra nedidelis skaičius ir praeitų metų „KOSMO*“ kom- 
plektų šiąja kaina: 

- 19027 metų dvylika sąsiuvinių —pilnas komplektas 20 litų 


1926 metų 2 - 5: 20 litų 
1925 metų šešėtas - 5 - Ė 18, 
1924 metų ketvertas Š £ 2 15 i 


1922—23 m. trejetas 2 5 = 105 

1920—21 m. vienerios knygos—nepilnas komplektas— 8 „ 

Atsiunčiant 50 c. pašto ženklais, pasiunčiama pasižiūrėt 
įvairių pavyzdžių ir kai kurių metų „Kosmo“ turiniai. 

Redaktorius ir leidėjas Pr. Dovydaitis, 
Kaunas, Ukmergės plentas 38 B. Tel. 1404. 


Gydomasis menas ir gamtos mokslas. 


Prof. Dr. F. Sauerbruch'o paskaita, 
skaityta Vokietijos Gamtininkų ir Gydytojų Draugijos 89-jo suvažiavimo 
(Disseldorf'e 1926. IX. 19—25) bendrajame posėdy“. 


Tautų kalba—tai jų galvojimo veidrodis. Todel išreiškiama gilios pra- 
smės gydomąjį darbą vadinant arba žodžiais „gydomasis menas“, „gydo- 
moji žinyba“, „gydomasis mokslas“ (Heilkunst, Heilkunde, Heilwissenschait) 
arba, kaip šiandien, vadinant jį „moksline medicina“. Visi šie vardai atatinka 
gydomojo darbo esmės tam tikrą vaizdą. Jie išreiškia tą kintamą pavi- 
dalą, kuriuo yra galvoję ir dirbę gydytojai įvairiais laikais. s 

Kultūros plėtojimasis nuo praeitojo šimtmečio vidurio gydomąjį darbą 
padarė perdėm moksline, ir, būtent, gamtamoksline medicina. Milžiniškas 
yra tas pašokėjimas, kurį šią gadynę įvesdino indukcinis tyrinėjimas. Tačiau: 
poveikiu tos dvasios, kuri šiandien valdo mediciną, daug prarado gydomasis 
menas. Šiandien gydytojo galvojimui ir elgesiui atspaudą duoda beveik be 
išimties gamtos mokslas. Ar taip ir reikia? 

Šiokį klausimą paskutiniais laikais užsidavė susirūpindami daugelis 
(įžymių gydytojų) ir Vokietijoj—Bier, Krehl, His, Kraus, Liek, Braun, 
Weiszdcker ir k.--ir kitose šalyse — Lamėris, Sahli, Fedorowv, 
Nassauer, Leriche. 

Iš tikrųjų, negalima nematyti, jog esama plyšio tarp gydytojo praktinio 
veikimo ir gamtamokslinės medicinos. Tai galima aiškint įvairiai, pav., matyt 
čia mūsų laikų visuotinojo kultūros konilikto reiškinį; bet esmę čia išreiškia 
klausimas: ar praktinio gydomojo meno santykiai su gamtos mokslu šian- 
dien yra toki, kokiems reikėtų būti? Ar praktinis gydomasis menas, besif““ 
stengdamas susilyginti su gamtos mokslais, nėra patekęs į klaidingą 
(šunkelį)? Aš mėginsiu šį klausimą atsakyti. 

LŽ 


* LŽ 

Pirmiausia, kas yrą gydomasis menas ir kas yra gamtos mo 
Kaip juodu kilo ir kuri jų dviejų pareina nuo vienas kito? 

Akstinas (skatulys) pagelbėt susirgusiam artimui yra mums įgi 
lygiai kaip kad ir kreatūros (sukurtojo, leistojo padaro) jausmas dieviš 
galybei taip pat yra nuo pat pradžių. Panašiai kaip kad žmogus rėdosi, kada 
jam šalta, ir panašiai kaip kad vienas gyvulys laižo kitam žaizdą, taip ir 
žmogus pagelbsti kitam žmogui. Schweninger'is šitai yra išreiškęs 
šiais gražiais žodžiais: „Gydytojas nėra joks visuomenės įtaisymas; jo bu- 
vimas nėra joks norėtas tikslingumas, kaip kad yra teisė, ir joks apykantos 
pritarimas silpnybei, kaip kad yra Bažnyčia; joks globojamas atsigaivinimo 


* Miūnchen'o un-to prof. Sauerbruch'as yra ar tik ne patsai įžymiausias šių 
dienų Vokietijos chirurgas, kuris kviečiamas net į tolimus užsienius. Jo šios paskaitos ver- 
timas padarytas pagal tekstą, įdėtą savaitrašty „Die Naturwissenschaiten“ 14 (19261 1081— 1090 
pusl; verčiant, kai kas, be skriaudos pačiai ' minčių esmei, trumpinta ir kai kas įterpta 
tekste (chronologinės datos bei kurie-ne-kurie šiaip paaiškinimai) ar pridurta po teksto (visos 
„pastabos). Pr. D. ) 

pradas, kaip kad yra menas, ir joks drausmės ženklas (pažymys), kaip kad 
yra karališka valdžia. Gydytojas yra iš žmonių pirmobūklės visuomenei  iš- 
gelbėtas palaikas. Jo buvimas nėra kieno nors tyčiomis į'aisytas; gydytojas 
yra kaip savaime suprantamas dalykas, einąs iš žmogiškos esmės savybių, 
kaip vanduo ir kaip duona“. 

„ Bet taip pat įgimtas bei savaime suprantamas ir nuo žmogaus viso 
sielos prado neatskiriamas yra akstinas aiškint aplinkos pasaulį ir išaiškint 
gyvybės paslaptį. Todel prie pirmovėj instinktiviai praktikuoto gydomojo 
meno veikiai prisidėjo ir dar kažkas kita: varžtas išaiškint gyvybę su jos 
reiškiniais. Pradžioj tatai būta religinių mistinių įvaizdų. Ilgainiui, jie buvo 
pašalinti. Pasirėmus stebėjimais ir patyrimais, ieškota ir rasta mediciniškas 
galvojimo pavidalas. Susiformuoja gydomasis mokslas. 

Tačiau tą patį momentą, kai įsigali gydomojo darbo šis antrasis ele- 
mentas, jau pasireiškia jo priešingumas pirmajam. Priešais jausmų žadinamą 
akstiną pagelbėt ir pasielgt vaduojantis subjektiviais įspūdžiais bei potyriais 
nuo dabar visais laikais jau stovi gydomasis mokslas, siekiąs išaiškint gy- 
vybę bei ligą ir gydomajam menui rodąs racionalius kelius. 

Šis gydomasis mokslas yra surištas su savo gadynės kultūra. Jo 
forma ir turinys kinta einant laikui ir kintant suopročiams. Ar ligos aiški- 
namos demonais, ar piktomis dvasiomis, ar žvaigždžių poveikiu, ar užsi- 
nuodijimu, ar bakterijomis—tatai antraeilis dalykas. Ir taip eina iš šimtmečių 
į šimtmečius. Tatai parodys trumpa istorinė apžvalga. 

Šis konfliktas sąmoningai pirmu kart pasireiškia Hippokrato! ga- 
dynėj ir, būtent, abiejose senosios Graikijos gydytojų mokyklose —Knido 
ir Koso.. Knido mokykloj medicina buvo praktikuojama ir dėstoma kaip 
mokslas. Cia buvo sukurtas teorinis ligų mokslas, kuris netrukus sudrumstė 
nešališką stebėjimą ir nuvedė į šunkelius bei visokias spekulacijas. Rūpin- 
tasi ligos sąvoka, o ne pačiu ligoniu. 

Tuo tarpu Hippokratas gydymą nelaikė esant tokį mokslą, kurio 
kiekvienas gali išmokti. Hippokrato nusistatymu, gydomajam menui prakti- 
kuoti būtinosios prielaidos tai tam tikros proto bei širdies savybės. Viso 
gydytojiško sugebėjimo pagrindas— patyrimas. Gydomojo meno išmokstama 
tik stebėjimu prie paties ligonio lovos ir pajautų pratybomis.—Nepriklau- 
somai nuo savo gadynės filosoliškų polinkių, Hippokratas stengiasi gydo- 
mojo darbo esmę suvokt jos grynu, pirminiu pavidalu ir ją aprėžti. Jis 
pirmasis ištarė ir pritaikė visų laikų medicinos amžinąsias pagrindines min- 
tis. Midicinos tikslas ir turinys —- ligonio gydymas. Neaptemdintu žvilgiu 
Hippokratas stebi ligos reiškinius, kuriuos jis suvokia ir klasikiškai aiškiai 
atvaizduoja. Savo žinias jis panaudoja kad ligos eigą pažintų, o ne kad 
išprotautų apie ligos prigimtį ir jos plėtotę. Gydymą jis laiko kažkuo savi- - 
tu, kažkuo ypatingu, kažkokia sau atskira sritimi, neturinčia nieko bendra 
su mokslu. Hippokrato pažiūrą būdina tokios jo patarlės, kaip, antai: “Gy- 
venimas trumpas, menas ilgas; teisingas akimirkis skubiai pasprunka; ban- 
dyt yra apgaulinga; spręst yra sunku“. 

Priegtam Hippokratas galvojo istoriškai. Jis žinojo, kad vienos kurios 
gadynės laimėjimai ir tiesos dažnai esti su klaidomis, kurias parodo tik 


1 Mokslinės medicinos tėvas, gimęs Kos'o saloj ir gyv. 1-joj V. ir 2-joj IV šimt- 
mečio pusėj pr. Kr. 

ateitis. Jo meniškas intuitivus būdas užsiimt gydymu bene aiškiausiai iš- 
' reikštas posakiu: „Reikia stengtis įsigyt tam tikrą matą; bet tokio mato, 
kaip svoris ar skaičius, kuriuo tu galėtum pasinaudot kaip matuojamąja 
virvele, gyvame žmoguje nerasi; tas matas ne koks kitoks, kaip tik kūno 
jutimas“. — Giliai ir kukliai suvokdamas savąjį gydomąjį meną, Hippokratas 
pagrindo jo klasikišką didingumą. į 
Hippokrato aiškiai justa gydomojo meno prasmė paskesniais dogma- 
tikų laikais buvo prarasta, ir užsiminėta ligų reikšmės aiškinimais. Priegtam 
gydytojo sugebėjimas laisvai neišsiplėtojo, ir neišsiplėtojo net vėliau, kai 
žymiai padidėjo anatomijos bei gamtos mokslų žinios. 


* * 

Gydomojo meno ir gydomojo mokslo priešingumas dar griežtesniu 
pavidalu pasireiškė Renesanso gadynėj. Po liūdnų nupuolimo laikų tuo: 
met iš atgimimo ilgesio kilo visuotinas kultūros persilaužymas. Gydytojai 
pirmiau už kitus suvokė jos prasmę ir gydytojai tapo naujos gadynės sti- 
priausi ramsčiai. Tarp jų aukščiau už kitus yra iškilę; Vesalius, A m- 
broise Parė ir Paracelsus. 

Vesaliaus (1514-15--1564) istorinė reikšmė ta, kad jis savo klasi- 
kiška žmogaus anatomija sukūrė pagrindą visai ateities gamtamokslinei me- 
dicinai/. — Ambroise Parė (1510 ar 1517?—1590), kaip gydytojas ir 
žmogus, yra chirurgijos meno amžinas propaveikslis. — Bet didingiausias šio 
trejeto tai Paracelsus (1493—1541). Jo vardas stovi šalia Hippokrato 
vardo. Jis vadovauja reakcijai prieš savo gadynės medicinišką pseudomokslį, 
jis vėl suka į patyrimo ir neaptemdinto stebėjimo kelią Nepaisant visos 
mistikos, turinčios šaknis jo religiniuose jausmuose, jo mintys eina iš 
mokslinio gamtos stebėjimo, atatinkamo Koperniko gadynei. Paracelsaus, 
kaip gydytojo, esmingiausias pažymys tas, kad jis apie gydytojo pašauki- 
mą, kaip apie tam tikrą meną, vienodai mano su savo didžiu pirmataku 
Hippokratu. Ir Paracelsui ligonio gydymas yra kažkas savita, kažkas ypa- 
tinga, o nėra tik religijos, filosofijos ar kitų mokslų dalis. 

Poveikis tokių dvasios milžinų, kaip Vesalius, Parė, Paracelsus (vadi- 
namas dar ir Hohenheim'u) suteikė medicinai visai kitokį veidą. XVI ir 
XVII šimtmečius valdo didis bruožas. Prasideda gamtamoksliškas galvojimas. 

Astronomija, mechanika, optika ir net chemija negirdėtai pašokėjo. 
Tatai turėjo ryškiai paveikt visą pasaulėžiūrą ir kitas žinijos sritis. Gamtos 
mokslai atsistojo gyvenimo centre ir nusprendė jo realizmą.  Anatominio, 
mikroskopinio bei eksperimentinio tyrinėjimo bendras darbas ir tyrinėjimo 
įrankių techniškas patobulinimas nuostabiai išplėtė medicinos pažiūras bei 
žinias. Medicinoj prasidėjo indukcinis tyrinėjimas. Jis susimezgė su Bacon'u 
(1561—1626), kuris savame veikale „Novum Organon“ dėstė jo kelius ir 
tikslus. Kraujo apytakos aptikimas buvo jo (šio indukcinio tyrinėjmo) pir- 
masis žygdarbis*. — Tuo būdu tat palengvėlia pirmu kart išsiplėtojo tai, 
ką mes šiandien vadiname medicinos mokslu, arba moksline medicina. 


1! Apie Vesalių lietuviškai plačiau jau rašyta jo 400 m. gimimo sukaktuvių proga: 
„Andrius Vezalius. Naujosios žmogaus anatomijos pagrindėjas“. Kosmos 1920 m., 444—453 

2 Pasakymas ne visai sutinkąs su istorijos tiesa. Šių metų sukaktuvininkas (apie“ 
jį dedamas atskiras straipsnis) William Harvey kraujo apytaką yra aptikęs didu- 
moj protaudamas ne bakoniškai, bet senoviškai; šiąja proga tenka pastebėt, jog ir visa 
naujųjų gamtos mokslų pažanga s4vo pradžią turi jau iš laikų prieš Renesansą. Plačiau apie 
tai žiūr. straipsnely „Iš gamtos mokslo istorijos prieš Renesansą“, Kosmos 1927, 383—412. 

Bet didžiuodamosi savo didele pažanga ir perdėdama savo pajėgumą, 
ši kryptis veikiai netenka po savimi tvirtos žemės, iš kurios ji buvo išau- 
gusi. Ji save per daug įkainuoja ir pamiršta, jog jos šaknys tegali būt su- 
leistos į gydomąjį meną. Sios gadynės gamtamokslinio gydymo mokslas 
mėgina išaiškint daugiau, negu kiek jis įstengia. Kraujo indus sulyginus 
su hidrauliniais vamzdžiais, širdį--su pompos štempeliu, krūtinės ląsta— 
su dumplėmis, o raumenis—su svirtimis, gyvybės funkcijos esmė tikrai nė 
kiek daugiau nepaaiškėjo. Ir išgarbintoji matematika nuvedė į didžiausias 
paklaidas, nors ir eidama vadinamuoju ekzakčiu (tiksliuoju) keliu. Tokiomis 
pažiūromis pagrįsta vadinamoji jatrochemija ar jatrofizika visiškai netiko 
praktikai. Anų laikų gydytojai su visomis savo gamtamokslinėmis ir kito- 
kiomis žiniomis stovėjo visai bejėgiai priešais tų laikų marus. Ir kai paskui, 
pargabenus Europon kinino žievės, jąja susyk buvo gauta nustebinančių 
rezultatų kintamojo drugio ligoj, tai buvo po visos gamtamokslinės medi- 
cinos garbės. Dabar gydytojai suabejojo, ar iki šiol jų eitasis kelias esąs 
iš visa tikras ir ar nereiktų duot pirmenos savo pačių empiriniam stebėjimui 
praktiškai ligonius begydant. 

* 
k * 

Didysis siekimas mediciną paverst į gamtos mokslą buvo apgailėtinai 
sudužęs. Atgailojant vėl buvo įžvelgta, jog gydytojo veikimo esmė —tai pa- 
prastas gyvybės stebėjimas ir praktiškas patyrimas. Suprantama, kad po 
milžiniškos pažangos XVII šimtmety naiviai kuklus Hippokrato menas ne- 
bebuvo galimas, bet jo dvasia, praplatinta ir papildyta naujais gamtos mokslo 
faktais, galėjo suteikt išsprendimą,—ir toji dvasia atėjo. 

Didelis anglų gydytojas Sydenham'as (1624—1689) vėl pareiškė 
stebėjimą prie ligonio lovos esant vienintėlę gydytojo žinių versmę, Liga 
jam tai dėsningai vykstąs procesas su nuosava gamtine istorija, o gydytojo 
darbo vyriausias uždavinys — gydymas. Kaip jo didieji pirmatakai, Hippokra- 
tas ir Paracelsus, ir jis gydomajame vyksme mato gamtojėgės pasireiškimą. 
Jis sąmoningai yra teologas ir žino, jog kūną tegalimą paremti jam kovo- 
jant su liga. Sumanų šio galimumo sunaudojimą jis ir laiko gydytojo menu, 
kurį jis garsiai išpažįsta. Mokslas jam tėra gydytojo uždavinio parama. 

Sydenham'o pagrindinius principus kaip ir pakėlė bei praplėtė olandų 
medikas Boerhaave (1668—1738), pirmosios Vienos mokyklos dvasinis 
tėvas. Ir jam gydytojo veikimo pats kamienas tai gydomasis menas. Tiktai 
jis nelaikė jį priešinantis mokslui, ir mėgino juodu abu sujungt ir surišt. 
Visi moksliniai patyrimai klinikoje turį būt sujungti draugėn, kaip kokiame ryke. 

Šių dviejų įžymių klinicistų poveikiu ir vadovybe vėl atgijo patikimas ste- | 
bėjimas prie ligonio lovos. Vėl suklestėjo veizdėjimo menas ir gydomasis mok- 
slas vėl įgijo tikrąją prasmę susisiekdamas su praktiniu veikimu ir aiškiai bei 
protingai susiaurindamas savo siekimus. (Gydomasis menas šį kartą vėl 
buvo gavęs viršų. 

Deja, tos gadynės kultūros srovės vėl labai veikiai išmušė gydytojus 
iš tikrojo kelio. Visuotinos dvasios krypties poveikiu XVIII šimtmečio gale 
ir XIX šimtm. pirmajame trečdaly iškilo spekulacinės sistemos, virtusios 
sunkiu pavojum. Gamtos filosofija neteko prasmės realybei. Aukščiausia, 
net vienintėle versme laikyta esant spekulaciją. 

Reakcija prieš šias beribes fantazijas ir klejas šį kartą kilo Prancūzijoj. 
Bichat'as (1771—1802) ir jo papėdininkai grįžo į stebėjimą, analizį ir eks- 
perimentą, trumpai sakant, į realų gamtos mokslų pagrindą. Bichat'as pa- 
- grindo moderną gamtamokslinę medicinos erą, empirinio, indukcinio tyri- 
nėjimo erą. Pradžioj ši kryptis tik pamažu skynėsi sau kelią, bet paskui 
labai palankią dirvą susirado  Vokietijoj ir Austrijoj, ypačiai Vienoje. Cia 
iškilo vadinamoji antroji Vienos mokykla, kuriai atspaudą įmušė toki vyrai, 
kaip Rokitansky (1804—1878) ir Skoda (1805—1881). Tolesnė plėtotė 
čia iškėlė ypač įspūdingą išsiaiškinimą gydomojo meno su gydomuoju mo- 
kslu. Dar niekuomet pirmiau gamtamokslinė mintis tokiu matu ir tokiu pa- 
sididžiavimu nebuvo mėginusi suimt ir valdyt gydytojo darbą, kaip dabar. 
Dar niekuomet pirmiau mecicinos mokslas nebuvo taip nepažabotai pa- 
reiškęs pretenzijų būti ekzaktus (tikslus), kaip dabar. Gadynės dvasiai api- 
būdinti paimsime vieną kitą sąkinį iš raštų įžymaus Rokitanskio mokinio 
Dietelio: „Tiktai kas pagrįsta gamtos mokslų principu ir gali būt iš jų 
išvesta, gali būt perkelta praktinei medicinai. Visa kita eina į mistikos sritį. 
Mūsų pirmatakai sielodavosi jų gydymo pasisekimu, o mes sielojamės mūsų 
tyrinėjimo pasisekimu. Gydytojas turi. būt branginamas kaip gamtininkas, 
o ne kaip gydymo menininkas. Medicina turi savo objektą, savo principą, 
savo metodą, kaip kiekvienas gamtos mokslas; todel ir praktinis gydymo 
menas eina ne iš subjektivių, bet iš objektivių sąvokų. Ji kaip tik yra mo- 
kslas, o ne menas. Senosios mokyklos aukščiausias siekimas buvo gydy- 
mas, o žinojimas buvo tik atsitiktinas gydomųjų bandymų rezultatas. Mūsų 
naujosios mokyklos aukščiausias uždavinys yra žinojimas, o gydymas—-tik 
šalutinis žinojimo rezultatas. Mūsų stiprumas žinojime, bet ne pasielgime“. 

ių keleto sakinių pakaks. Iš jų kalba tokia dvasia, kuri nepažįsta me- 
dicinos organiškos bei istoriškos plėtotės ir neturi supratimo apie gydytojo 
meno esmę. Pažyminga, jog lygiai taip, kaip prieš 200 metų Renesanse, 
priešais šį išgarbintą mokslą stovi suvargęs, nepagelbstimas gydomasis me- 
nas. Betgi tas išgarbintas mokslas ir šį kart pasirodo visiškai bejėgis kovot 
su žmonių maru, su praeitojo šimtmečio choleros epidemija.—Taip pat ir šį 
kartą gydytojų nesugebėjimas šiame reikale sukelia stiprią reakciją. Jos 
simbolis, kuriuo XVII šimtmety buvo kinino žievė, dabar yra Priessnitz'o 
kompresas!, kuris kilęs ne iš mokslinių pasvarstymų, bet iš liaudies medi- 
cinos. Nebuvo galima nematyt jo gero veikimo daugely ligų, ir, supranta- 
ma, kad gydytojai, apsivylę, nusigręžė nuo mokslinės medicinos, negalėju- 
sios ką panašiai suteikti. Gydytojai nuėjo savais keliais ir tik tuo būdu 
galėjo klestėti homoiopatija, magnetizmas, Rademacher'io patiriamasis 
gydymas ir Ringseis'o (1785—1880) krikščioniška-katalikiška medicina. 

Taip tat praeitojo šimtmečio vidurys rodo medicinos prieštaravimo ir 
susiskaldymo savotišką vaizdą. Augštosiose mokyklose ėjo rimtas ir vai- 
singas mokslo bei tyrinėjimo darbas, tačiau jo rezultatai buvo vertinami be 
kritikos. Praktikos gydytojai rodė aiškaus nepasitikėjimo šiuo mokslu ir 
taip pat be kritikos mažino jo pasisekimus, ir net visą išmėgintą bei pa- 
tvėrusi gydomojo meno lobį. 


1! Vincas Priessnitz'as 11i99—1851) Silezijos ūkininkas, pagrindo modernąjį 
gydymą vandeniu; 1826 m. savo gimtinėj buvo įkūręs nepaprastai gausiai lankytą šaltu 
vandeniu gydymo istaigą. 

Tą nusiteikimą, kokio anuo metu galėjo turėt dažnas žvalus gydyto- 
jas, klasikiškai yra išreiškęs 1840 m. žinomas praktikas Stieglitz'as: 
„Medicina yra taip nusmukus ir sužlebus, jog jai sveikaton turi eit kiek- 
vienas pajudinimas. Visa yra pageidaujama, kas ją įstatytų į naujas vėžes, 
nors tai būtų paklaidos ir išdarkymai“. 

Stieglitz'ui šiuos žodžius berašant, persilaužymo būta arčiau, negu jis 
galėjo nujausti. XIX šimtmečio penktąjį dešimtmetį medicina įžengia į nau- 
„Ją, jos paskutinį laikotarpį. 

ak 

- Jums visiems, gerbiamosios ir gerbiamieji, yra žinomi faktai, būdinan- 
tieji paskutinės gadynės savumus. Patologinė anatomija, Virchow'o 
(1821—1902) vedama, pagaliau suteikė pilną turinį Morgagni'o mokslui 
apie ligų būkles!. Jis tampa visos klinikos pagrindu. Nuo pirmųjų neaiškių 
bandymų ligas suvokt etiologiškai (t. y. aiškinant jų priežastis), kelias eina 
nenutrūkdamas per bakteriologiją ir serologiją į apsaugojamąjį ir gydomąjį 
skiepijimą, pagaliau į nespecifišką kūno jaudinamąją terapiją. Chirurgams . 
šie laikai ypačiai padovanojo narkozę, antisepsį, asepsį ir kraujo tyrinėji- 
mus į(kūnstliche Blutlehre). 

Taip tat mezgėsi pažanga su pažanga ir naujos tiesos su senomis 
žiniomis. Kiekviena diena kėlė kitokių klausimų, naujų paakinimų ir naujų 
išsprendimų; nestigo ir žmonių su galvomis, kurie visus galimumus įvalio- 
jo ir panaudodavo juos iki paskutinųjų. Galėjo būt smagu tokiais laikais 
gyventi ir dirbti, 

Tada atėjo 1895 m. Išdidus rūmas mūsų žinių apie gyvybę ir ligą 
buvo apkarūnuotas Rėntgen'o? epochišku aptikimu. Atsivėrė tokio platu- 
mo diagnostinių ir terapeutinių galimumų, apie kokius nebuvo nė svajota. 

XIX šimtmečio antrosios pusės medicinai atspaudą įmušė vėl 
gamtamokslis su gamtotyra. Ir dabar buvo, kaip Renesanso laikais. Gamta- 
mokslinis galvojimas ir tyrinėjimas persunkė visą kultūrinį bei dvasinį gyve- 
nimą. Dideli įžvelgimai, kokių, pav., leido daryt jėgos išlaikymo dėsnis, rodė 
esant galima laukti visų pasaulio mįslių išsprendimo. . 

Iškyla naujas, džiaugsmingos vilties gaivinamas mokslas, gyvybės 
mokslas. Biologija su savo didžiomis problemomis veikiai atsistoja prieky. 
Ilgą laiką ji lemia visą medicinos mokslo darbą. — Visai kitaip negu pir- 
mesnėmis gamtamokslio gadynėmis, tyrinėjimų daviniai užgriebia praktiką. 
Bakteriologijos dirvoj išauga etiologinė terapija, gydant serumu bei anti- 
toksinais, ir užkrečiamų ligų profilaktika. 

Taip pat labai reikšminga yra buvusi ir modernosios chirurgijos plė- 
totė. Ligos vyksmų apsirežimas viena vieta, kaip manė Virchovas, jai davė 
akstino vaisingam darbui. Diena po dienos ji drąsiai plėtė savąjį darbo 
lauką ir suteikė daug laimėjimo terapijai. Diagnozės aiškumas ir kauzališkas 
ligos pašalinimas, suprantama, žavėjo gydytojus ir apkreipė jų galvojimą. 
Pasitikint operaciniu menu, paskui chirurgams buvo perleistos ir aiškiai 
vidujinės ligos. . 

1 lialų medikas Giovanni Battista Morgagni (1682--1771) savo veikalu 
De sedibus et causis morborum pagrindo patologinę anatomiją kaip savaimingą 


mokslą. a 
2 Plačiau žiūr. „Šis-tas iš Rentgeno spindulių tizikos“. Kosmos 1924, 1—19, 

Pagaliau, tikėtasi pasiekus gydytojo darbo idealą: aiškią gamtamokslinę 
diagnozę ir kauzališką terapiją. Bet lygiai taip, kaip anksčiau panašiomis 
sąlygomis Vienos mokykloj, ir dabar atsitiko kitaip: Gydytojai veikiai pa- 
stebėjo, jog vienu anatomišku-patologišku požvilgiu ligos eigos nesuprasi. 
Gausybė reiškinių liko neišaiškintų.  Chirurgui kasdien būdavo parodoma, 
kaip sudėtingose ligose—o tokių diduma — jo įsikišimai gali būt kauzališki. 
Patologinės anatominės diagnostikos nepakankamumas bandyta atlygint bio- 
loginiais metodais. Kokio pasitikėjimo šiems metodams dėta, eina iš W as- 
sermann'o žodžių; nurodydamas į juos, jis kalba apie medicinos mokslo 
triumfą ir išdidžiai konstatuoja, jog dabar pagaliau esą galima padaryt dia- 
gnozes ir nematant paties ligonio, o tik ištyrinėjus jo kūno syvus bei iš- 
matas; šie žodžiai skamba labai panašiai su Dietel'io žodžiais prieš 50 metų. 
Atsistota ant pavojingo klaidinančio kelio nuo ligonio lovos į laboratoriją. 

Ši kryptis neišvengiamai turėjo nuvest į viso mūsų dalyko negirdėtą 
susispecializavimą. Atskiriems gydytojams nėra galima įvaliot visus tyrinėjimo 
metodus ir taikint iš jų išvestą terapiją. Subjektivūs ligos reiškiniai, kuriems 
stinga sbjektivaus mato, pagaliau nebetenka jokios reikšmės. Specializacija 
suskirsto žmogaus kūną į daugel atskirų dalių, kurių kiekviena turi savus 
susirgimus ir savos ligos sistemas. Širdies specialistas težino savos srities subti- 
liausius metodus; kaimyninių organų susirgimas neretai jam jau yra svetimas. 

Siokį gydomojo mokslo sumechanizavimą iš visų gydytojų tikrai stipriau- 
siai junta chirurgas. Jis savo sunkiame darbe turi kasdien įsitikint, kaip 
labai vertingi yra jam jausmų orientuoto (geiūhlsmassig) tyrinėjimo daviniai 
ir kaip dažnai moksliniai metodai nebepagelbsti. Jis pakartotinai pergyvena, 
į kokias klaidas gali nuvesti net patsai objektiviausias visų tyrinėjimo me- 
todų, būtent, peršvietimas Rėntgeno spinduliais, jei jis nėra papildomas ir 
koriguojamas subjektiviais radiniais. Herezija, būsią Rontgeno radiniu esą 
galima nustatyti ligos esmė, deja yra praplitus ne tik ligonių, bet taip pai 
ir gydytojų tarpe. Patyrusiam gydytojui toki vienašališki radiniai ką jie rodo 
palyginant su ligonio veido išraiška, jo minos žaidimu bei akimis, jo kvapu, 
jo elgesiu ir jo širdies (jausmų) būkle! Kaip visus biologinius tyrinėjimo 
metodus viršija, pav., uždegamuose susirgimuose aprėžti, nors ir koki menki 
bebūtų, skaudėjimo punktai! 

* 
* + 

Taip pat ir gydytojai praktikai yra senai pastebėję, jog ta auksinė 
gadynė, kurią jiems žadėjo tikslusis mokslas, neatėjo. Pirm visa ko jie nu- 
sivylė tuo, kad su didelėmis viltimis sveikinta kauzalinė terapija atsisakė 
tarnaut. Jiems teko įsitikint, jog iš senovės patveriantieji gydymo metodai 
dar ir šiandien turi savo teisių, nors gamtamoksliniu atžvilgiu jie pagrįsti 
visai nepakankamai. Gydymas dieta yra ne delto vertingas, kad mes įgalime 
suskaičiuot atskiras kalorijas ir turime žinių apie virškinamojo proceso che- 
minius vyksmus, bet kad patyrimas rodo, jog tam tikrą būklę galima pa- 
veikt tam tikra dieta. Nuo senovės rekomentuojamos maudynės dar tiksliai 
neištyrinėtos savo veikimo atžvilgiu. Ar mes, kaip Origenas, šiltas versmes 
laikysime kritusiųjų angelų ašaromis, ar jų poveikį aiškinsime juose esamo- 
mis druskomis, ar jodu, ar radioaktiviomis substancijomis,— gydytojo prakti- 
kai tatai tur neesmingos reikšmės. Svarbiau jam yra tikslus porcijos pa- 
skyrimas ir tikslus reakcijos žinojimas. O apie tai moko ne ekzaktus gam- 

tos mokslas, bet neaptemdintas (vorurteilslos) gamtos stebėjimas. Ir kokią dau- 
gybę vertingų dalykų mokyklinė (scholastinė) medicina paskutiniais dešimtme- 
čiais atmetė tik del šios priežasties! Tokia buvo prasmė Bier'o straipsnio 
apie homoiopatija; ir kaip jis buvo blogai suprastas! Kad homoiopatijoj yra 
daug teisingo gydomojo meno, tuo negali būt jokio abejojimo. Bet iš to 
dar neina, kad patys jos pagrindiniai principai yra jau tikrai ir amžinai teisingi. 
Taip pat ir sterilisatio permagna principas tikrai nėra toks, nors jis moksliš- 
kai ir pripažintas. Kaip kai kurie farmakologai supranta gydomojo meno 
esmę kitaip, negu mes praktikai, / parodė Heubnerio kalba prieš Bier'ą. 
Prieš vienas kitą atsistojo du be vilties atskirtu pasauliu: gydomųjų prie- 
mona ekzaktaus tyrinėjimo pasaulis ir gimusiojo bei prityrusiojo gydytojo 
pasaulis. 

Farmokologija stengėsi surast pareiną tarp cheminės konstitucijos ir 
tiziologinio veiksmo. To nepaisant, gydytojams praktikoj, kaip pirmiau taip 
ir dabar, tenka laikytis empirinės žmogaus terapijos. Taip pat ir mokslinė 
tarmakologija, tiek daug mums davusi eksperimentinės patologijos bei fizio- 
logijos srity. deja, neįstengė sukliudyt rastis pseudofarmakologijai. Ar nėra 
čia kaltas trukumas ryšio tarp jo ir klinikos? Be kritikos ir be saiko išgy- 
rimas visokių cheminių priemonių visokiom: ligoms tikrai negali būt vadi- 
namas mokslu ir nieko bendra neturi su gydomuoju menu. Kol mes ken- 
čiame šias skelbimų nesąmones mūsų moksliniuose laikraščiuose, tai vargu 
turime teisės šaukt prieš šundaktariavimą. Laikraščių leidėjų aiškinamąsi, 
būsią tik šiuo būdu esančios padengiamos laikraščių leidimo išlaidos, gy- 
dytojai turėtų principialiai atmesti. 

Ir prieš mano paties specialybę—chirurgiją—būtų daug kas pasakyt. 
Plokščias ir vienašališkas ligų vaizdo supratimas chirurgijoj nuvedė į dažną 
išklydimą. Aš prisimenu tik epilepsijos gydymą pašalinant šalutinius inkstus. 
Tai buvo Liek'o nuopelnas nusmerkt šiokius išklydimus iš tikrojo kelio. 
Iš jaunesniojo Rehn'o turime svarbių patarimų, kaip to išklydimo išvengt 
principiškai kitokiu galvojimu. 

Taip tat ir diagnostikoj bei terapijoj tūlas liūdnas patyrimas išaiškino 
klaidą, būsią gydomasis menas esąs gamtos mokslas, ir šiokį išaiškinimą 
suteikė kaip tik gamtos mokslas. Mes ir vėl kukliai pradedame apsigalvoti, 
atsipeikėti. Mes įžvelgėme, jog ir geriausias mokslinis metodas negali pa- 
sakyt visa ko, netgi nevisuomet pačios esmės apie gyvybės ir ligos vyksmus. 
Medicinos mokslas gali tyrinėt ligas. Bet ligonis žmogus negali būt moksliškai 
suprastas (erfasst). Gamtamokslinis pasvarstymas, einąs iš b'aivaus, aiškaus 
stebėjimo, reikalingas nemenko širdimi (gemūtlich) papildymo. 

Gydytojas savo patyrimus privalo daryt visa siela; be šito, visas mata- 
vimas ir skaičiavimas, ieškojimas ir tyrinėjimas yra negyvas mechanizmas. 
Aukščiau viso sugebėjimo ir žinių, kurių suteikia atatinkama gadynė, stovi 
gydančiojo gydytojo savumas. Tuo būdu jo veikimas virsta menu. Jame 
yra kažkas, ko nepaveikia jokios srovės, kas palieka nekintamas, ir pasku- 
tiniame gale yra mūsų pašaukimo geriausias ir didžiausias dalykas. 

k 


Taip tat, apžvelgę medicinos “plėtojimąsi, matome vis pasikartojančią 
kovą tarp gydomojo meno ir gydomojo mokslo. Gamtamokslinė medicina 
turi ypatingo palinkimo nuslopint gydomojo meno savitumą, norėdama būti 

kuo daugiau, negu ji įgali būti. Apakinta pažangos ir laimėjimų, ji paliauja 
buvus kritišką; viskas aiškinama gamtamoksliškai ir jokia viršesnė pasaulėžiūra 
nekoriguoja jos paklaidų. Prasidedančio klaidingo kelio išviršinis ženklas -- 
tai specializacijos padidėjimas, kadangi milžiniškos žinių medžiagos nebegali: 
suimt draugėn jokia vieninga ideja,—o tai yra jau aiškus smunkančios kul- 
tūros ženklas. Gydytojus ir ligonius pagauna nepasitikėjimas gamtamoksline 
medicina, kurios poveikiu yra dingę vertingi, netgi būtini gydomojo meno 
atributai. Gydomąjį meną į šiokį maišą įveda gamtos mokslas kaip toks, 
bet didelė klaida manyt, kad gamtos pažinojimas esąs jos supratimas. Siuo 
momentu tat ir prasideda reakcija, vykstanti labai įvairiais pavidalais. Ji gy- 
dytojus nukreipia nuo mokslo ir netgi viešai juos sukiršina prieš jį. 

Žiūrint iš istorijos požvilgio, ir šiandien mes stovime vienoj tokioj 
kryžkelėj. Tai rodo nedviprasmiai ženklai. Visur prasiveržia ilgesis visa su- 
traukt krūvon ir kūrybiškai išplėtot. Įspėjantieji to pavyzdžiai - tai per di- 
delis susispecializavimas, Christian science, Couė's sielinė medicina ir šun- 
daktarystės išbujojimas, nepaisant dideliai išaugusios mokslinės medicinos. 

Panašiai kaip Renesanso laikais ir praeitojo šimtmečio 40-siais metais, 
gamtamokslinė medicina patapo pavojum gydomajam menui tuo, kad ji per- 
žengė savo ribas. Bet gydomasis menas, panašiai kaip tokiais pat atvejais 
praeity, vėl pasilaisvins iš prievartos ir atlaikys savo savitumą. Kildamas iš 
tikro gamtos stebėjimo ir gamtos mokslo reikalingas kaip savo tarnaitės, 
jis pats niekuomet negali būt tikslus gamtos mokslas. Tuomi pakankamai 
pažymimas elementarinis, nekintamas gydomojo meno savitumas. 

Kuri gi yra gamtos mokslo esmė? Jis mums pasireiškia dvejopu pa- 
vidalu. Vienas siekia stebėt visus gamtos reiškinius jų įvairiopumu ir iki 
visų smulkmenų aprašyt gyvybės vyksmus. Jis mums pasakoja apie medžius 
ir krūmus, apie gėles ir žiedus, apie gyvulių pavidalus ir jų rūšis, apie jų 
gyvenimo, jų plėtojimosi, jų tarpimo ir pagaliau jų mirties santykius. Priegtam 
nėra jokio principinio skirtumo, ar tatai nustatoma betarpiškai mūsų pojū- 
čiais, ar tam tikrų instrumentų pagalba. Šis aprašomasis gamtos mokslas, 
kai jis tampa stebėtų daiktų pergyvenimu, gali patiekt gamtos vyksmų pla- 
stišką paveikslą; nuo čia tėra mažas žingsnis netgi kūrybiškai iš jo pasi- 
gamint pasaulėvaizdį. Jei jis pasižymės nusižeminimu ir pagarbos baime 
prieš tai, kas yra neištiriama, tai gali virsti tiesiog religija, kaip tai yra 
buvę Goetheii. 

Šioks gamtos apsvarstymo arba, tikriau pasakant, gamtos pergyvenimo 
būdas yra savaime supratamas ir būtinas geram gydytojui. Gydytojas, mėginąs 
Goethė's prasme pergyventi žmogų ir ypač žmogų ligonį, tuo patsai tam- 
pa menininku. 

„Gydytojo uždaviniai - ligos pažinimas ir ligos gydymas. Tam jis rei- 
kalingas tam tikrų žinių (Kenntnisse) ir gal būt taip pat pažinimų (Erkenn- 
tnisse). Todel yra jam būtinos anatomija, fiziologija, fizika, chemija, pato- 
logija. Netenka kalbėti, kad šitai gali būt įgyjama tik gamtamokslinės me- 
todikos keliu. Jos pagalba gydytojas gali papildyt ir pagilint savo subjektivų 
jutimą ir savo stiprų jausmą, kurį jam jau yra suteikęs gyvybės veizdėjimas. 
Todel tat šis gamtamoksliško, svarstymo pavidalas organiškai pridera gy- 
dymo menui ir sudaro jo esmingą sąlygą. 

Bet greta esti dar ir tokio gamtos mokslo, kuris siekia kitokio tikslo, 
atskirais atvejais daug pareinančio nuo atatinkamo tyrinėtojo sugebėjimų 
ir temperamento. Šioks gamtos mokslas nėra toks naivus ir kuklus, kaip 
anasis. Jis stengiasi pasikelt aukštyn ir savo paskutinį uždavinį laiko esant 
. gyvenimo mįslių išsprendimą. Jo pastangų centrą sudaro klausimai: Kaip? 
Kodel? Kam? Tylomis įsiklausoma į gamtą ir stengiamasi susekti jėgos, ku- 
riomis ji veikia. O kųr paprastas stebėjimas nesuteikia pakankamai aiškumo, 
tenai aiškių sąlygų sukuriama eksperimentu. Vyksmas analizuojamas ir ban- 
dyme ištyrinėjamos atskiros apystovos, smulkmenos (Einzelnheit). Tuo būdu 
vietoj meniško naivaus stebėjimo ir pilnaties subjektivaus pergyvenimo stoja 
smulkmenų tyrinėjimas. Sis analitinis darbas yra svrištas su savo gadynės 
bendrais galimumais. 

Šis indukcinis gamtos mokslo darbo metodas nereiškia jokio nusiže- 
minimo ir baimingumo gamtos vyksmui. Pavojai, kurių šiam darbui didumoj 
tenka saugotis, tai pasididžiavimas ir rezultatų perdėjimas. O jo rezultatai vi- 
suomet gali būt tik lygtinai teisingi ir jų tiesos -- visuomet tik relativios. Su- 
rastieji dėsniai galioja tol, iki juos nugriauja kiti. Tikrumo laipsnis, kokiu 
stebime ir darome išvedimus, yra įvairus atskirose gamtos mokslų srityse. 
Fizikoj, kuri laikoma esanti mokslinių pažinimų esmės pavyzdys, santykiai 
yra esmingai geresni, kaip biologijoj. Rods, ir biologijoj galioja fizikos bei 
chemijos dėsniai, bet jie neišaiškina vyksmų nei sveikame, nei susirgusiame 
kūne. Fizikinio tyrinėjimo ekzaktumas yra negalimas. Kaip tik delto gy- 
dytojas, gyvybės ir ligos akivaizdoj, ir dar jausdamas savo sunkųjį gydymo 
uždavinį, turi galvot teleologiškai. Didingas uždegimo vyksmas, pav., jam 
negali reikšti ką kita, kaip tik kūno tikslingą reakciją kenksmingumui ir jo | 
atrėmimą. Jis norės paveikti tik kas yra per daug ir per stipru, ir įstengs tai 
padaryt, jei teisingai stebi ir turi pakankamai patyrimo. Kaip tik delto tat 
stebėjimas prie ligonio lovos turi tokios nulemiančios principinės reikšmės. 
Biologijoj nesti kauzalinių ryšių, kaip mechanikoj. Gyvybė suprantama tik 
per gyvybę. Borst'as labai gražiai žmogaus organizmą vadina «savimi at- 
siremiančia ir savimi veikiančia sistema». Sistema su autoregulacija, suly- 
gintina su planingai ir prasmingai konstruota mašina, bet mašina gyvybinė 
prasme, kurioj galioja principas: „Vienas už visus, ir visi už vieną“. Sios 
mašinos dalys plačiu matu sugeba gyvent savitą gyvenimą. Bet nuo to 
atsisakydamos, jos darbo pasiskirstymo principu susijungė į aukštesnį vie- 
netą. Kenčiant daliai, kenčia visuma (pilnatis). Bet visuma yra taip giliai įlei- 
dusi šaknis smulkmenose, jog ir mažiausios dalelės pažeidimas tuoj šau- 
kiasi išlyginimo visumos interese. Susigadinus paprastai mechaniškai ma- 
šinai, šaukiamasi mechaniko jai pataisyti; susirgus žmogui, šaukiamasi gy- 
dytojo. Bet ką gydytojas gali padaryt daugiau, kaip adjuvare naturam (pa- 
dėt gamtai)? Gyvoji mašina pati save pataiso“. 

Šis palyginimas išaiškina visas sunkenybes, kokių sutinka gydytojas. 
Gyvybė suprantama tik per gyvybę. . 

* 


* * 

Esmėje gamtamokslinio darbo antruoju pavidalu glūdi palinkimas į 
specializaciją ir šiame susiaurėjime pigiai pametama žvilgis visumai (pilna- 
čiai). Į žydintį medį nebežiūrima kaip į visumą, jis nepaimamas vidumi ir 
nepergyvenamas. Jo žydėjimas pavasarį, jo augimas vasarą ir jo nuvytimas 

bei nudžiūvimas rudenį netenka reikšmės lyginant su ištyrimais, kaip jis 
sudarytas anatominiu atžvilgiu, kaip reaguoja jo syvai ir kokia jo celių 
struktūra. 

Abiejų stebėjimo būdų sulyginimas savaime kelia klausimą katras 
šiokių dviejų stebėtojų medį prisistato teisingiau: ar tas, kuris jį veizdi jo 
visumoj, jo puikybėj priima jį savęsp visais savo pojučiais ir pergyvena, ar 
tas, katras del visa to netur jokio pergyvenimo, betgi katras užtat žino 
medžio anatomines bei fiziologines savybes ir jo sutaisymo bei jo iunk- 
cijų smulkmenas? 

Kas galioja medžiui, tai taip pat galioja sveikam ir sergančiam žmogui. 
Vertas siekti idealas, žinoma, būtų šauktis abiejų stebėjimo būdų gyvybei 
pažinti. Bet kiekai nedaugeliui tatai lemta? Įgimtam gydytojui abiejų ste- 
bėjimų harmoningas sujungimas teikia jo meno jėgą ir didybę. Kas teisin- 
gai suvokia to meno esmę, tas supranta, jog ligonio objektivacija, kokios 
siekia tikslusis gamtos mokslas, nėra galima. To neleidžia elementarus 
santykis tarp ligonio ir jo pagelbėtojo. Tame įspūdžių gausume, kurie gy- ' 
dytoją apipuola jau nuo pirmo pažvelgimo į ligonį ir kurie dažnai nulemia 
. visą spendimą, negalima kalbėt apie gamtamokslinę procedūrą. Tas būdas, 
kaip ligonis mus veikia, kaip mes jį veizdime, suvokiame ir pergyvename, 
kaip medį sakytame pavyzdy, yra kažkas, kas savo esme mums yra pasie- 
kiamas širdimi (gefūhlsmassig), arba, kaip sakome, intuitiviai. Gyvybės rei- 
škiniai prie ligonio lovos galimi suvokt tik kvalitativiai. Jie neišreiškiami 
matais ar skaičiais. Gydytojui tikrovė nuspręsta tuo būdu, kaip ji jį veikia 
ir kaip jis ją junta. Juo bendras įspūdis platesnis, tuo aiškesnis ir gilesnis 
“ vidujinis vaizdas. Į jį turi įsiterpti moksliškai ištirtos smulkmenos. 

Tikslieji gamtos mokslai savo esme šiokį gamtos stebėjimo būdą gali 
pripažinti tik lygtinai. Tūlas netgi suabejos, ar jis iš visa veda prie aiškios 
išdavos. Bet aukštesne žodžio prasme tai, kas veizdėta ir pergyventa, yra 
lygiai tiek pat teisinga, kaip ir kas induktiviai ištyrinėta. Gydytojui stebint 
ligonį, intuicija kiekvienu atveju suteikia svarbios medžiagos proto žinioms 
papildyti... KrehVis tik prieš keletą savaičių vienoj gražioj paskaitoj „Apie 
požvilgį vidujinėj medicinoj“ intuiciją pažymėjo kaip gydytojo galvojimo 
svarbią pagalbinę priemonę. Medicinos istorija tiesiog įtikinamai rodo, kaip 
iš intuitivaus galvojimo rasdavosi didelių pavienių laimėjimų ir kaip iš jos 
„ išeidavo kelius skinančios idejos. 

iam faktui patvirtinti nėra labiau įtikinančio pavyzdžio, kaip Goethė: 
Kaušo stebėjimas, jo pavidalo suėmimas ir jo konstrukcijon įsiveizdėjimas, 
pasakyčiau, refleksiškai sukelia jam įsitikinimą, jog užpakalinis galvos kau- 
las turįs būt stuburas; šį pažinimą patvirtino vėlesni anatomijos gamta- 
moksliniai darbai. — Būdas, kaip Goethė stebėdavo gamtą, matyt taip pat 
ir iš vieno jo pažymėtino posakio: „Žmogus pats savimi, kiek jis naudo- 
jasi savo sveikomis. pajautomis, yra didžiausias ir tiksliausias fizikinis apa- 
ratas, kokis tik gali būt. Tai didžiausia naujosios fižikos nelaimė, kad čia 
eksperimentai kaip ir atskirti nuo žmogaus ir gamta norima pažinti tiktai 
taip, kaip ją rodo dirbtiniai instrumentai, ir aprėžti bei įrodyti tai, ką jį 
gali nuveikti“. Šio giliausio savitumo mums paprastiems mirštamiesiems 
gali būt tik maža lemta turėti. Bet tikra yra, jog jo pagalba prie tiesos ga- 
lima tiek pat prisiartint, kiek ir analitinio tyrinėjimo keliu. 

Aš nepretenduoju patiekt Jums filosofišką intuicijos išaiškinimą ir kalbu 
tik apie tai, ką aš pats dažnai pergyvenav gydytojuose iš Dievo malonės. 
Intuicija yra tam tikra pažinimo forma, kuri mums yra įgimta, — vienam 
daugiau, kitam mažiau; gal būtų galima pasakyt, kad intuicija yra žmogaus 
plėtojimusi pagerinta instinkto forma. Jos esmė — sudirbimas to, kas per- 
gyventa, perkeitimas to į asmeninį elementą. Didelį vaidmenį čia vaidina 
atsiminimas, gera atmintis, plastiškas įsivaizdavimas, ir, rodos, yra ypačiai 
svarbūs stiprūs optiniai įspūdžiai. Tačiau šis įgimtas gebėjimas neprivalo 
mus per daug nustebint. Atsiminkime tik nuostabius, tartum proto padik- 
tuotus, tūlo gyvulio žygius, atliekamus tik jo instinkto pagalba. 

Aš gerai žinau, jog šiam pripažinimui intuicijos, kaip patikimos paži- 
nimo priemonės, daugelis prieštaraus. Visi, kurie vienintėlį pažinimo kelią 
mato matematikoj ir tiksliuose gamtos moksluose, manąjį nusistatymą aiškiai 
ir griežtai atmes. Aš su jais del to nesiginčysiu, taip pat kaip ir del 
pasaulėžiūros. Reikia būti gydytoju ir turėt pergyvenimų prie pavojingai ser- 
gančio ligonio lovos. Tuomet, tarp kita, pastebėsi taip pat, kaip mūsų darbe 
geriausi dalykai eina iš subjektivaus pergyvenimo, o ne iš objektivaus pažinimo. 

F 


* * / 

Taigi, abu prieš vienas kitą pastatytu, gamtamoksliniu stebėjimo būdu 
yra principiškai skirtingu. Pirmajame meniškame stebėjime visa veržiasi prie 
pilnaties, per stebėjimą eina prie pergyvenimo; jo pažymiai—daugiašališku- 
mas ir bruožų didumas. — O antrasis kelias yra siauras ir toks turi būt. 
Juo einant randama vertingų faktų. Bet gydytojui jie neprivalo būt sau 
tikslas. Jie jam pagelbsti tik tuomet, kai esti įterpiami į didelį subjektiviai 
nueskizuotą vaizdą. 

Deja, tiksliųjų gamtos mokslų poveikiu beveik visai išnyko betarpiš- 
kas mūsų pojučių naudojimas ir gamtos pergyvenimas, kaip jį suprato, 
antai, Goethė. Kiekvienas būsimųjų gydytojų mokytojas žino, kaip šian- 
dien yra sunku sukelt studentui ūpingą susidomėjimą tokiais nuostabiai 
elementariais vyksmais, kaip, pav., žaizdos skylės užgijimas, granulacijų 
sprogimas, jų tikslingas prasiveržimas ir galop apsitraukimas oda. Kame 
dabar praktikuojamas menas siela veizdėti ir savęsp priimti? Jaunų gydy- 
tojų akys nukreiptos į mokslinę mediciną ir jie dėkingi už teoriškus iš- 
aiškinimus. Naivaus stebėjimo maža paisoma, ir pergyvenimai prie ligonio 
lovos turi užleist vietą moksliniams darbams laboratorijoj. Šių dienų stu- 
dijas valdąs negydytojiškas bruožas eina taip pat ir iš knyginių vadovėlių. 
Juose nerasi ligos vyksmo plastiškai meniško aprašymo ir gydytojo per- 
gyvenimo prie ligonio lovos. Vietoj to rasi ištisus puslapiūs užpildytus 
moksliškais teoriškais straipsniais apie etiologiją, bakteriologiją, fizikinę 
chemiją ir daug ką kita; ir ne tik faktus, bet ir spekulativius išprotavimus 
bei netvirtus dedukcinius išvedimus iš netvirtų tyrinėjimų. Aprašymo me: 
nas dingo, kadangi stinga pergyvenimo meno. O kaip yra gyvai reikalinga 
mūsų jauniems medikams gaut į rankas vėl gydytojiškus, o ne mediciniš- 
kus moksliškus vadovėlius! 

Gerbiamosios ir gerbiamieji! Ką aš Jums šiendien kalbėjau, visa tai“ 
ne nauja. Tai yra pasvarstymai ir mintys, kurios visų laikų gydytojams 
kildavo mūsų specialybės plėtojimose kritiškose fazėse ir reikalaudavo ior- 
mulavimo. Taip pat ir šių dienų krizis yra ne kas kita, kaip kad kas pa- 

našiomis sąlygomis jau dažnai yra buvę. Tiktai priešingumai tarp gydo- 
mojo meno ir gamtamokslinės medicinos šiandien yra didesni ir gilesni, 
nekaip pirmesniais laikais. - 

Aš Jums parodžiau, jog priešingai gydomajam menui, kurio esmė— 
subjektivus gyvybės suvokimas, turį objektivuot tikslieji gamtos mokslai 
gydytojui tegali pagelbėt lygtinai. Gydomasis menas yra asmeniškiausias 
dalykas iš visa, kas yra asmeniška. Jo esmė—suvokt visas ligonio savitu- 
mas. Juo gydytojas stipriau jį pergyvena, tuo teisingesnis jo sprendimas. 
Kai mes tatai vėl įžvelgsime, tai mes pasilaisvinsime nuo prievartos, kurios 
padarė vienašališkas gamtamokslinis galvojimo ir darbo būdas laisvam 
gydytojo plėtojimuisi. 

Aš žinau, jog manieji išprotavimai susilauks smarkios kritikos ir tūlas 
jų bus blogai suprastas. Dideliai atsakinga gydomojo meno gyvybinius 
klausimus paliesti plačioj viešumoj. Tūlas gal būt net pajus šitai lyg kokią 
medicinos mokslo išdavystę —bet Tamstos tikėkite manim, ne gamtos 
mokslo niekinimas arba jo milžiniškos reikšmės nepripažinimas spyrė mane 
čia kalbėti. Kuris pats yra stengęsis savu moksliniu darbu praplatint mūsų 
specialybę, privalo medicinos kryžkelėse viešai išpažinti, į ką jis tiki ir ku- 
riuos kelius mato esant klaidingus. Aš kreipiausi ne prieš mokslinę medi- 
ciną, kaip tokią, bet tik prieš tai, kas per daug, ir prieš jos nesveikas išau- 
gas (Auswūchse). Mes reikalingi gamtos mokslų, mes reikalingi jos meto- 
dikos, jos aiškumo ir griežtumo. Jis turi suteikt mūsų pajautoms naujų 
galimumų. Bet pačios pajautos neturi suskursti tiesioginiam natūriniam 
naudojimui. Mes vėl turime įžvelgti, jog šalia tiksliai gamtamokslinio meto- 
do esti dar ir ko kita, intuicijos, kurios reikšme, tikiuosiu, Jus įtikinau. 
Tikroji gamtos mokslo esmė yra nepaperkama tiesos ir tikrovės nuovoką; 
bet kaip tik šitai man rodosi yra atsidūrę pavojuj-šių dienų gamtamokslinėj 
"medicinoj tuo būdu, kaip joje dirbama, ir tuo vienašališkumu, kaip aiški- 
nami jos rezultatai. 2 

Dar didesnis atsakumas gula ant manęs, kad aš savo žodžiais lyg 
daviau pagrindo įvairios rūšies šundaktariams varyt jų tamsųjį darbą. Aš tą 
atsakumą imu. Viešas, atviras savojo pašaukimo savybių išpažinimas yra 
naudingas jo plėtotei ir nekenkia jo prestižui. Nykstąs gydytoju  pasitikė- 
jimas sugrįš, kai jis vėl užsiims tikruoju gydymo menu, bus ne vien tik 
medikas. Toks pasikeitimas geriau veiks prieš šundaktarius, negu visos 
prieš juos nukreiptos organizacijos ir įstatymai. Galima pripažint, kad kai 
kurie tarp bemokslių gydytojų turi gebėjimo gydomajam menui; bet šioj 
vietoj jiems dar aiškiau reikia pasakyti, jog vieno gebėjimo nepakanka labai 
atsakingam gydytojo darbui, ir jog būtinas yra gamtamoksliškai pagrindin- 
gas bei atsidavingas pajautų išdrausminimas ir kritiškas patyrimo išmėgi- 
nimas pasiaukojimu ir pareigos atlikimu iki paskutinosios. 

Bet visų didžiausias atsakumas tai prieš naująją gydytojų kartą. Bet 
kaip tik jos akivaizdoj aš jaučiausi įpareigotas jai priminti ir ją įspėt. Aš 
kalbėjau iš gilaus susirūpinimo del mūsiškio meno ir jo būsimųjų atstovų. 
Mes įriamės pavojinga vaga, ir tie, kuriems pavesti jauni gydytojai, tur: 
laivą pakreipt vėl į tikrąjį kelią. Jei tai nepavyks, tai mūsų tėvynei žus 
vienas geriausiųjų jos saugotojų. 


* * 

Mus visus spirgina klausimas: kaip mes išsipainiosim iš tos maiša 
ties? Pirmiausia, atviru prisipažinimu prie gydomojo meno ir tvirta valia išnaikint 
medicinoj tiksliojo gamtos mokslo kenksmingas išaugas. (Gamtos mokslas 
mums turi vėl patapti tarnu, kaip ir pirmiau. Jis mus turi vėl suprasti, 
idant mes galėtume jį suprasti, ir jis turi vėl patirt apie gydytojo vargus 
prie ligonio lovos. Žinoma, mes pajėga nepakeisime kultūros srovių, ir rei- 
kalingas tam tikras laikas, iki prasimuš reakcija ir apsigalvojimas. Persi- 
laužimas jau prasidėjo. Visur vėl pradedama daugiau vertint bendrosios 
sąlygos, glūdinčios ligonio asmenybėj. Tolesnis šio pasikeitimo ženklas— 
tai konstitucinė patologija, atsiginimo mokslas, oro, šviesos ir klimato, kaip 
gydomųjų veiksnių, branginimas. 

iems naujiems laikams, kurie turi ateiti ir ateis, mums tenka labai 
atsakingas uždavinys. Žinome, jog šiokio persilaužymo laikais esti didelio 
palinkimo į mistiką ir spekulaciją Gydomojo meno sveiką savitumą mes 
turime nuo to -apsaugot. O tatai padaryti galime tik tuo būdu, kad pri- 
augančiai gydytojų kartai rūpinsimės išlaikyt ir palikt išmėgintą gamta- 
mokslinę metodiką, tačiau įspėdami, jog patsai gydomasis menas nėra ir 
neprivalo būt joks gamtos mokslas. Gamtos mokslo mes reikalingi paaštrint 
mūsų pajautoms, mūsų galvojimui, auklėti tiesai bei aiškumui, bet įsakmiai 
pabrėždami, jog, greta protu pajėgiamo gyvybės vyksmų aiškinimo, esti dar 
ir kitokio, intuitivaus, kurio gydytojas yra reikalingas, o pirm visa, jog 
būti gydytoju yra kažkas ypatinga, savita. „Alterius non sit, gui suus esse 
potest“, sako Paracelsus. 

Bet vienas dalykas negali būt paniektas šioj eilėj: noras geriau parinkt 
būsimąją gydytojų kartą. Ne kiekvienas, kuris studijuoja mediciną, turi gy- 
. dytojo pašaukimui reikalingų prielaidų. Nėra lengvesnio egzameno, kaip 
medicinos valstybinis egzamenas, bet nėra sunkesnio pašaukimo, kaip gy- 
dytojo pašaukimas. Cia daugiau, kaip kam kitam, yra reikalingos proto, 
širdies ir visos asmenybės savybės. Toks tinkamumo išmėginimas yra sun- 
kus, bet galima būtų jį atlikti; juk tatai padaroma einant ir į kitus pašau- 
kimus, kuriais suinteresuota plati visuomenė, Toliau, tokių tinkamų kandi- 
datų auklėjimas turėtų eit ne tik gamtamoksliškai, bet ir gydytojiškai. Stu- 
dentas turėtų kasdien pergyvent, jog gydytojas visai kitoniškai galvoja ir 
turi galvot prie ligonio lovos, nekaip laboratorijoj. 

Tada būtų reikalingas principinis studijų plano pakeitimas. Palaisvi- 
nimas nuo per didelės daugybės smulkmenų ir nebūtinų specialybių yra bū- 
tinas. Tatai varžo gydytojišką auklėjimą, o mokslinį išsilavinimą padaro tik 
paviršutinišką. Ne kiekviena atskira specialybė privalo būt mokymo daly- 
kas ir ypač neturi turėt pretenzijos būti egzaminuojama. Jei šiandien: yra 
kitaip, tatai mums rodo šių dienų gydomojo meno negalią kovot su nusie- 
linimu ir mechanizuojančia specializacija. Palaisvinkite studentą nuo per di- 
delio dalykų skaičiaus slėgimo ir palikite jį mokyt tokiems mokytojams, 
kurie pirmoj eilėj yra gydytojai! Iš laboratorijos atgal prie ligonio lovos! 
Svarbiose anatomijos bei patologijos specialybėse jaunas gydytojas vėl turi 
išmokt jaust, matyt, veizdėt. Klinikose jis privalo ligonius per: yvent; tatai 
jam reiškia daugiau, kaip mokslas ir tyrinėjimas. Medikas čia da ug nustos, 
bet mūsų tautai iš nauja bus padovanotas geras gydytojas, o tatai yra bū- 
tinas reikalas. 

O antras turįs grįžt dalykas —tai pagarba tam, kas neištiriama ir pra- 
eities gerbimas. Praeitųjų medicinos gadynių žinojimas mus moko teisin- 
giau įvertint dabartį. Istoriškas svarstymo būdas ir Vienos mokyklą ir mus 
pačius būtų apsaugoję nuo perdėjimo, nuo perkainavimo ir klaidingų kelių. 

Jau aukštojoj mokykloj reikėtų išmokti, jog gydytojo mokslas yra 
susirišęs su kultūra ir kyla aukštyn ar smunka žemyn su gadynės srovė- 
mis, bet jog amžina ir nepajudinama palieka gydomojo meno esmė. Taigi: 
medicinos istorija nors ji ir dėstoma atskiru kursu, neturi būt pati sau 
tikslas, bet ryšium su gyvu gydomuoju menu. 

Tai tikrai ne netyčiomis atsitiko, kad šių dienų medicinos nesutarimą 
aiškiausiai ir ryškiausiai suvokė istorininkai, kaip Honigmann'as, Sige- 
ristas, Koch'as ir k. Ir šioj vietoj aš norėčiau padėkot jiems, 0 ypač 
Nestoriui Sudhoff'ui už daugelį paakinimų bei žinių, kurių man suteikė 
medicinos istorija. 

Ir trečiasis statytinas reikalavimas, tai jauno mediko disciplinavimas 
kritiškai galvot. Ypač gamtos mokslininkas, kaip savo darbo kompensaciją, 
turėtų turėt filosofiją. Paskutinių dešimtmečių audringoj plėtotėj ir ši pa- 
grindinė tiesa buvo paleista iš akių. Ypač mes gydytojai reikalingi filoso- 
tiško išsimokslinimo. Ne sistemų ir jų suktų smulkmenų žinojimas, bet 
turėjimas aiškumo apie tai, jog esti tik lygtinų tiesų ir jog taip pat ir 
gamtotyros faktai tinka ir turi būt papildomi bei koriguojami bendru este- 
tiniu ir sieliniu svarstymo būdu. (Objektivi tiesa tai dar joks pažinimo 
principas. Tiesą reikia išmatuot pačiu gyvenimu. Bet tam reikalinga viduji- 
nė laisve, galinti išaugt tik iš sintetinės kultūros dirvos. Kaip tik todel 
gydytojas yra reikalingas pasaulėžiūros, kurios jam gali suteikt religija arba 
iilosofija. Visų laikų didieji gydytojai buvo filosofai. Iš jų pasaulėžiūros 
kildavo prielaidos jų darbui. Kepleris surado savo idejas remdamasis 
Platono pasaulėvaizdžių.—Būti gydytoju—tai tarnauti sergančiam žmogui. 
Todel didelis idealas nustato mūsiškio meno esmę. Man rodytųsi, jog pa- 
galiau ir su tiksliaisiais gamtos mokslais taip pat yra ne kitaip. Net ir nuo 
pasaulio nutolęs teoriškas matematikas paskutiniame gale tarnauja visumai. 

“Visai pripažįstu tą sau tikslą, kurį savy nešiojasi kiekvienas mokslas 
ir kurio““jis“turi ir privalo siekti nepriklausomai nuo dienos klausimų bei 
dienos reikalavimų; betgi paskutinė jo prasmė ir siekimas—tai žmogui tar- 
navimas. „Kas nenaudinga, tai sunki našta“. Tuo būdu ir tikslusis gamtos. 
mokslas, kaip kad ir gydomasis menas arba religija yra pataurinami savo. 
visuotina reikšme žmonijos kultūrai. Jie visi savo turinį ir aukštesnę pra- 
smę apturi tik tada, jei jie tautas kelia aukštyn jų viduje. 

Siekdamu šio sutaikinančio uždavinio, gamtos mokslas ir gydomasis 
menas gyvena vienybėj, ir šis bendrumas paskutiniame gale juodu riša 
vieną su kitu, 

Autoriaus leidžiamas išvertė P/. Dovydaitis. 
1928.1X,20, 


Medicina kitų mokslų tarpe. 
Gydytojo pasaulėžiūros klausimai. 
Iš Prof, Dr, O. Mūller'io rašto!, 


Tūbingen'o universiteto mediciniškosios klinikos direktorius prof. Dr. 
O. Mūlleris savo viename, pernai išleistame, rašte tartum plėtoja toliau 
tas mintis, kuriomis prof. Sauerbrucbh'as yra baigęs savo paskaitą (įdėta 
čia pat) apie gydomąjį meną ir gamtos mokslą. Ir prof. Mūlleris į šiuodu 
dalyku žiūri visai taip, kaip prot. Sauerbruch'as. Antai, savo įžengiamąją 
paskaitą prieš pusantros dešimties metų prof. Miilller'is skaitė taip pat apie 
medicinos mokslą ir gydytojo meną? ir ją baigė šiais žodžiais“ „Todel vis 
dar galioja posakis: medicinos mokslą galima uolumu ir protu išmokti, bet 
gydytojo menui praktikuot reikia atsinešt tokių pradų, kurie duoti ne vien 
tik prote“. 

Savo pernai išleistoje, čia kalbamoje, knygelėje prof. Miūller'is, dirste- 
lėjęs į kai kurių medikų praeitame šimtmety pareikštas materialistiškas 
nuomones, toliau kalba apie šių dienų medicinos krizį ir jos praktines 
bei teorines priežastis, apie šiokios būklės konsekvencijas ir galop apie 
kelius kriziui likviduoti. Sio savo rašto pasirodymą jis motivuoja šiaip: 
„Geriau yra apie tai (krizį) atvirai pasisakyti, nekaip paslėptame krizy 
toliau gyventi“ (8 p.). 

Autorius ima nagan ypač garsiojo Virchow'o ir šių dienų psichiatro 
Bleuler'io (buv. Ciuricho un-to prof.) materialistiškas pažiūras ir pažy- 
mi jas, kaip anachronizmą. „Mūsų dienų žmonėse reiškiasi, nors dažnai 
aiškiai neįsisąmonintas, betgi nepaprastai stiprus metafizikos reikalas. 
Kuris to nemato, tas turi tokio stiprumo skotomą (akių defektą), jog jis 
netinka gydytojo praktikai. Aš gerai suprantu, kad kuris-ne-kuris yra 
skeptiškas relativistas; bet aš, kaip gydytojas, negaliu užsimerkt prieš 
faktą, kad didžiausia mano artimųjų dauguma nėra taip nusistatę ir jog 
aš praktiškai turiu skaitytis su šiokiu consensus gentium (žmonių 


vieningu nusistatymu)“ (9 p.). 3 
Ir čia pat prof. Mūller'is, taip sakant, ima jautį už ragų, nas 
kuria kryptimi tenka šių dienų medicinai orientuotis. Pažymėjęs, ian- 


dien daugiausiai išsiplatinusios ligos tai neurozės (nervų susirgimai), jis rašo: 
„Mes pradedame pažint, jog neurozė paskutiniame gale yra psichotizinės 
asmenybės skoliozė (šoninis stuburkaulio iškrypimas), naturaliųjų linijų su- 
linkimas, disharmonija. Šis visuotinas faktas stengiamasi precizuot siaurai 
suprastais schemiškais įvaizdais (sistemomis) Mano manymu, tai turi antra- 
eilės, daugiau specialios reikšmės neurozės esmingą pagrindą imti esant, 
kaip Freud'as, nustelbtą seksualinį pergyvenimą, arba, kaip Adleris, 
kankinančią nedarną tarp insuficiencijos jausmo ir jėgos pastangų, arba, 
kaip Jung'as, stingantį išlyginimą introvertuoto (nusikreipusio vidun, dau- 
giau subjektivaus, platoniško) sielos tipo su ekstravertuotu (nusikreipusiu 


1! Die Stellung der Medizin zu den anderen Wissenschaiten. Weltanschauungsiragen 
des Arztes. Von Prof. Otfried Mūller, Vorstand der Medizinischen Klinik in Tiūbin- 
gen. 1927, 68 pusl. did. 80. Verlag von Ferdinand Enke, Stuttgart. 

2 Midizinische Wissenschait und arztliche Kunst. Die Naturwissenschaften 1(1913; 
690—72, 87-—90. 

išorėn, daugiau objektiviu, aristotelišku) sielos tipu to paties asmens. Pir- 
maeilę to priežastį, kalbant seuoviškais paprastais terminais, reikėtų šiaip 
būdinti: čia kūnas ir siela nėra išsilyginę; sieloj ypač pro- 
tas su jausmais nėra lygiai atsaikuoti vienas kito atžvil- 
giu, ir valia kuria netikslingai vienašališka kryptimi“... 
(mano pabr. Pr. D.) (9 p.). 

Taigi, gydytojas neturįs pamiršti žmogų esant kurinį, sudėtą iš kūno 
ir sielos. Tuo tarpu šiandien į tą pačią žagrę ir tai pačiai dirvai arti esą įkin- 
kyti labai nevienodi žagrės traukikai (Ein wunderliches Zwiegespann, das 
da den gleichen Acker pilūgt). „Nueikime į ligoninę arba į kliniką. Ką ten 
rasime? Labai daugeliu atveju (ten rasime tokius) gydytojus, kuriems, 
Bleuler'io žodžiais kalbant, „kas absolutu, amžina, nesibaigiama—tai tokios 
kraštinės sąvokos, už kurių negali būt nieko pozitivu“, ir šalia čia pat (ra- 
sime) seseris (vienuoles), kurios laikosi Augustino recepto: inguietum cor 
nostrum est, donec reguiestat in te (nenurims mūsų širdis, iki neras atilsio 
Tavyje, Dieve“). (10 p.). 

Tai, kad žmogus yra kurinys iš kūno ir sielos, autorių veda į teigia- 
amas pažiuras apie žmogaus valios laisvę, apie sielą teologijos prasme, apie 
Dievo esimą ir kitus religinius klausimus. Miiller'is pritardamas cituoja Kreh Iį: 
„Mes gydytojai negalime būt reikalingi jokios tokios psichologijos, kuri 
sielos laisvės neima kaip fakto ir problemos. Tuomi neįvedamas netvarkos 
principas, bet prieš mus stovi kitokia, tuo tarpu dar nežinoma, taigi išty- 
rinėtina tvarka. Joje turi savo vietą valios vyksmai, religinė ir dorinė tvarka. 
Siųjų dalykų neįterpdami į mūsų gydytojišką veikimą, mes neįstengiame 
sergančio žmogaus pagydyti. Mano manymu, yra daug geriau tatai stačiai 
pasakyti, nekaip sekmadieniais vaikščiot į bažnyčią, o per savaitę praktikuot 
materialistišką mediciną. Ir aš žinau, jog Angina lacunaris arba radiaus 
traktura dažnai galima išgydyt ir be to; bet visose komplikuotose ligose 
visų ne visai paprastų žmonių tatai yra negalima; įskaitant čion ir tiesioginį 
sielos gydymą, nes, mano įsitikinimu, ir čia nepakanka tiktai vien subalan- 
suot paskatas, kad žmogų galutinai išgydytum; aš manau, mes reikalingi 
tvirtų dorovinių pagrindų“. Patsai cituotojas dar čia priduria, jog kas patsai 
tokių pagrindų reikalo nėra jutęs, tai galėjęs senai pasiskaityt rytų literaturoj. 
„Ką toki vyrai, kaip Tolstojus ir Gandi, sako apie Europos medicinos mo- 
ralinius pagrindus, yra didumoj mažiau garbinga, negu teisinga“ (13 p.“. 

Skyrelį apie šių dienų medicinos krizį ir jo praktiškas priežastis, prof. 
Miūiller'is baigia šiaip: „Taip tat praktinė medicina, kadangi jai deja nuo se- 
novės beveik visai stigo pažinimo teorijos, iš pergyvenimo praktikos pri- 
ėjo prie Fichtė's rezultatų: „Vargas mokslui, kuris netenka ryšio su gyve- 
nimu“ Taigi, ji turi vėl apsigalvot ir vėl grįžt daugiau į tilosofiškus pagrin- 
dus. O tatai geriausiai bus atlikta vaduojantis Kanto žodžiu: „Didžiausias 
žmogaus reikalas—tai žinot, kuo turi būti, kad žmogumi būtum“ (18 p.). 

Gaila tik, kad prof. Mūller'is, ieškodamas filosotiškos išminties, neina 
toliau, kaip tik iki Kanto. Su virchovišku, bleulerišku, hekelišku materializmu 
jis kovoja tik su Karto ir kantininkų (Adickes'o) ginklais. O žmonijos dvat 
sinėj kūryboj juk yra arsenalų, kuriuose galima pasiieškot ir daug aštresnių 
ginklų. — Sių dienų medicinos krizio teoriškomis priežastimis prof. Mūller'is 
laiko esant pirmiausia trukumą pažinimo teoriškų pagrindų medicinoj. To 

padarinį jis šiaip reziumuoja: „Racionalizmas, t. y. proto primatas prieš ki- 
tas sielos jėgas, daugelį galvų nuvedė į materialistišką monizmą, kuris 
neatatinka tikrajam gyvenimui. Jei norėtume jį konsekventiškai išvesti, tai 
mums paliktų tik pasirinkimas, arba ir vertybines kategorijas, kaip kad ir 
visa kita, reikšti skaičiais bei matais ir save paklausti: kiek kilogramų gero 
ar blogo aš esu šiandien padaręs,—arba jas (vertybines kategorijas) visai 
pašalinti resp. taip išaiškinti, kad jos praktiškai nebūtų reikšmingos. Ir vie- 
noks ir kitoks pasielgimas būtų lygi nesąmonė...“ (24 p.). 

Antrąja teorine medicinos krizio priežastimi prof. Mūller'is laiko esant 
„priežastingumo dėsnio perdėjimą“ (Uberspannung des Kausalitūtsbegriffes) 
materialinės gamtos vyksmuose. „Man visiškai aišku“, sako jis, „kad jau 
šiokia viena antrašte aš sukelsiu daugelio galvotojų ir tyrinėtojų gyviausio 
prieštaravimo. Šiandien galima palikt šalia absolutas (Dievas), galima neigti 
gera ir bloga, tikslą ir siekimą,— tai visa yra pakenčiama. Bet paliesti prie- 
žastingumas—tai jau bloga, tai tiesiog negalima! O tačiau man tatai tapo 
būtina, kadangi priežastingumo dėsnio absolutus galiojimas šalina laisvą 
valią ir tuo daug ką praktiniame gyvenime nustato visai ypatinga prasme“ 
(24—25 p.). Šiokiam deterministiškam materialinės gamtos priežastingumui 
nugriauti ir vadinamajai „Laplaso dvasiai“ atmesti prof. Miiller'is daugiausia 
naudojasi žinomojo relativisto matematiko bei fiziko H. WeyVio išvedi- 
mais, pabrėždamas ypač vieną jo posakį: „Kartą aiškiai ir trumpai reikia 
ištarti, jog fizika savo šių dierų būklėj visai nebegali paremti tikėjimo į 
ekzakčiais dėsniais pasirėmusį, uždarą materialinės gamtos priežastingumą. 
Kiek aš galiu spręsti, diduma fizikų nebetiki laplasiška pasaulio formule, 
t. y. priežastingumo principu tąja prasme, jog, einant paprastais ir griežtai 
galiojančiais, kiekvienu laiku galimais ištyrinėti matematiškais dėsniais, pa- 
saulio būklė viename akimirky vienaprasmiai nusprendžia visą jo praeitį ir 
ateitį“. Ir žinomas Berlino fizikas bei chemikas Nernst'as savo rektorato. 
kalboj 1921 m. tarp kita yra pareiškęs, jog nėra jokio pateisinimo už ik- 
šiolinį išreiškimą priežastingumo principo, kaip absolučiai griežto gamtos 
dėsnio“ !. 

Viso skyrelio santrauka: „Priežastingumas nėra nei a priori duotas, nei 
a posteriori įrodomas. Jis yra proto postulatas. Reiškinių pasauly šio postulato 
tiesos turinys yra su labai aukštu procentu ir pagal tai jis čia priima dė- 
snio (nors taip pat ne absolutaus) charakterį. Dvasiniame pasauly šio po- 
stulato empirinis ryšys daug mažiau aiškiai įrodomas. Jei jau reiškiniuose 
su jų relativai tvirta dėsnių konstrukcija yra stebima ,spontaniškų netai- 
syklingumų“, t. y. lyg kokių savavališkų aktų, tai kitokios rūšies ir daug 
sunkiau įžvelgiamose ' dvasinėse individualybėse tatai tinka daug daugiau“. 
Fizikams nuo „laplasiškos dvasios“ nusigrįžtant, ir psichologai nebeketina jos 
intronizuot. Po Lotzė's, ir daugiau kas ima pasisakinėt už Žmogaus dvasios. 
laisvę. Patsai prof. Mūlleris savo požvilgį šiaip gyvai iormuluoja: 

„Aš negaliu vaidint tik marionetiniame teatre, kuriame (mano) kūno nariai 
šokinėja parišti vielomis, kurias trukčioja kažkos didelis Nepažįstamas užu 


! Ši Nersto kalba paimta pagrindan A. Juškos straipsniui „Gamtos dėsnių prasmė“, 
Kosmos 1925, 37—44; taigi ten galima pasiinformuot ir apie visas tos kalbos pagrin-= 


dines mintis. 

scenos. Kai del manęs, tai aš beveliju dramoje patsai ant scenos suvaidint 
savąją dalį ir taip pat imtis visą (už tai) atsakumą“. Ir dar kartą cituoja 
KrehVio žodžius, jog gydytojams nėra reikalinga jokia tokia psichologija, 
kuri sielos laisvės neima kaip fakto ir problemos, manydamas netgi šią 
problemą esant visų svarbiausią visoj medicinoj (38 p.). : 

Kaip išeiti medicinai iš šių dienų krizio? Paties prof. Mūller'io po- 
žvilgį čia geriausiai budina jo pareiškimas: „Dvasine-moksline kryptimi mes 
turime mokytis iš tikrųjų filosofų, bet taip pat ir iš tikrųjų teologų. Tai 
yra išklydimas manyti, jog tuos patyrimus, kuriuos sielos rūpintojai ir dva- 
sios patarėjai yra surinkę per tūkstančius metų praktiškai dirbdami su 
žmonėmis,—kad tuos patyrimus yra panaikinusi vieno  šimtmetėlio gamta- 
mokslinė dogmatika“ (40 p.). 

Spręsdamas kūno ir sielos santykių problemą, prof. Mūiller'is atmeta 
ir vad. psichofizinį paralelizmą. Morfologas Haidenhain'as!, nugalėjęs 
mechanistinę celių struktūrą organizme, taip pat pasisakė, jog kūno ir sie- 
los santykiai neišaiškinami, nepriimant savitarpio poveikio tarp šių dviejų 
pradų. Patsai prof. Miūller'is plėtoja ideją, kad žmogaus asmenybė yra su- 
sidėjusi kaip funkcinis vienetas iš kūninio, psichinio ir dvasinio povienečio, 
ir baigdamas cituoja Haering'ą*, „jog nei pasaulio įvairumo, nei jo aiški- 
nimo principų nereikia be reikalo didinti, bet taip pat nereikia ir mažinti (atsi- 
žvelgiant į abu žinomu principu: principia praeter necessitatem non esse 
multiplicanda“ ir „entium varietates rion temere esse minuendas“). 

Galop prof. Mūller'is kalba apie religines problemas, kadangi nėsą 
galima neigti—o pro tokius faktus negalima praeiti tylomis— „jog šiandien 
mes turime ne tik ,neovitalizmą“, bet jog taip pat pradeda krutėti kažkas 
kaip „,neochristianizmas“. Panteizmas, kaip „šviesuolių religija, daugelio 
nepatenkina“ (59 p.). Toliau čia skaitome tokį jo posakį: „Naujojo Įstatymo 
idealai medicinoj vėl įsigali (kommen wieder zum Durchbruch) (61 p.) ir 
galop, kalbėdamas apie meilę bei evangeliškąjį meilės įsakymą, sakosi, jog 
jis visuomet sveikindavęs tai, kad katalikų liturgijoj po Kalėdų evangelijos 
žodžių „Ramybė žemėje' yra pasakyta: „visiems tiems, kurie yra geros 
valios“. Graikų teksto vertimas čia kitoks, kaip Liuterio. Partneriui neturint 
kažko, kaip geros valios, meilė virsta silpnybe“ (63 p.). 

Sias keletą ištraukų baigiame ilgesne citata iš galutinos viso prof. 
Miūller'io rašto santraukos (pabraukimas autoriaus): „Kai pabaigoj dar kartą 
paklausiame, kurie momentai esmingai privedė pasikeist mūsų pažiūras 
medicinoj ir kuris buvo gyvasis šio perversmo siekimas, tai trumpai gali- 
ma štai kas pasakyt: Tiktai pajautomis (nur aut sinnliche Wahrnehmung) 
paremtas „grynasis“ gamtos mokslas yra kauzalanatomiškas ir veikia di- 
dumoj aukštyn kylančia, indukcine galvojimo kryptimi (nors ir jis taip pat 
didumoj nesąmoningai visuomet daro stiprių dedukcinių papildymų). Tikslai 
jam yra svetimi; ir taip turi palikt, kadangi jie niekuomet negali būt pa- 
žinti pajautomis. Tikslų pripažinimas yra iš tikrųjų — kalbant su Wunder- 
lich'u—,apgailėtinas pergriebimas į gamtos mokslui svetimas sritis“. Bet 


! Formen und Kraite in der lebendingen Natur (Vortrūge und Auisūtze iiber Entwi- 
cklungsmechanik der Organismen. Herausg von. W. Roux) Berlin 1923, 
* Uber Individualitat in Natur und Geisteswelt. Leipzig 1926. 

psichologija niekuomet negali būti be tikslų, kadangi jie sudaro vidujinio 
patyrimo vieną svarbiausių taktų. Ji (psichologija) todel turi galvot taip pat 
vitalistiškai-teleologiškai, arba susipūstyt kitokiais išsisukinėjimais ir nutolt 
nuo praktiško gyvenimo. Jos galvojimo kryptis yra pirmiausia didumoj 
einanti žemyn, dedukcinė, tik pamažu renkanti indukcinę įrodymo medžiagą 
iš išorinio ir iš vidujinio patyrimo. Siuo tarpu ji pajautomis prieinamais, 
prasmingais fukciniais ryšiais stengiasi ,sujungt, ką mada griežtai persky- 
rė, ir tuo papildyt kauzalinį atanomišką galvojimą, o ne jį pakeist. 

Kadangi medicina negali egzistuot be psichologijos ir kadangi reikia 
laikyt sudužus bandymą psichologiją išplėtot „grynai“ gamtamoksliškai, tai 
aišku, jog vien tik gamtos mokslas medicinos negal išsemt. 

Tuo būdu aš prieinu rezultatą, jog medicina turi ly- 
giai laikytis iš tolo ir nuo to, kadji visiškai pranyktų 
„gryname“ klasikiniame gamtos moksle, kaip kad ir nuo 
to, kad ji vėl kuomet pamestų gamtamokslinius tyrinėji- 
mo metodus. Kadangi jos objektas yra ligonis žmogus, ty. 
susirgusi asmenybė, tai ji (medicina) reikalinga universi- 
tas litierarum (mokslo visumos, universiteto), idant savo 
problemą—jei neišpręstų—tai bent optimaliai suprastų. Tat 
medicina gerai padarys nuėjus į mokyklą pasimokyt ir vadinamųjų 
dvasios mokslų, ypač filosotijos aukščiau nurodytose ribose, 0 taip 
pat ir teologijos, ir su abiemis tenai išsiaiškinusi. Kad jai reikalinga pa- 
liesti taip pat istorijos, filologijos, jurisprudencijos, pedagogikos ir ekonomijos 
mokslų specialybės, vargu tenka apie tai užsiminti. Tvo būdu aš esu pa- 
grindingai pagydytas iš dviejų jaunystės klaidų. Viena buvo manymas, kad 
medicina, dėliai daugelio savųjų technicizmų, gal būti galėtų sau tikslesnės 
vietos rasti technikos aukštosiose mokyklose, nekap universitetuose. O 
Taktinai ji yra reikalinga daug platesnės bazės, nekaip jai gali duoti techni- 
ka. — Antroji klaida buvo ta, kad medikas visą laiką galįs nenubaudžiamas 
apsieit be humanistinio išsimokslinimo. Ogi susirgusiai žmogaus asmenybei 
tyrinėt ir gydyt kuo labiausiai visašališkas išsilavinimas kaip tik pravartus...“ 

Pr. Dovydaitis. 


Šių dienų medicinos teoriniai pagrindai ir siekimai. 
Keletas ištraukų iš šiuo vardu paskaitų cikliaus“. 

Šių paskaitų pratarty štai ką skaitome apie jų uždavinį: „Šiu paskaitų 
uždavinys buvo surast, kurioj vietoj stovime, nustatyt, kuriame plėtotės 
punkte mes šiandien randamės, kurie yra pagrindai, ant kurių stovime, ku- 
rie siekimai, į kuriuos vairuojame. Kad mes gyvename pereinamąjį (persi- 
laužiamąjį) laiką, tai visų pripažinta. Kad praeitasis šimtmetis yra mums 
davęs baisiai daug, niekas neginčys, bet, taip pat niekas neginčys, jog tie 
minčių keliai, kurie dar mūsų tėvams išrodė esą vienintėliai teisingi, mums 
patapo svetimi. Žodis „kriziai“ eina visose paskaitose, bet taip pat visose 


* Grundlagen und Ziele der Medizin der Gegenwart. Fiinf Vortrige, gehalten im 
Winter 1927/23 von: Theodor Brugsch, Curt Elze, Louis R. Grote, E. Liek, 
W. Mayer-Gross. 1928, Georg Thieme Verlag, Leipzig. (—Vortrūge des Instituts fūr 
Geschichte der Medizin an der Universitat Leipzig. Band I). 

paskaitose reiškiama ir įsitikinimo, kad šie kriziai nereiškia katastrofos, o 
išaiškinimą. Galima kalbėt ne apie nutraukimą visų ryšių su artimiausia 
praeitimi, bet vien tik apie jos plėtojimą, papildymą, iškėlimą iš jos viena- 
šališkai racionalios sferos. To keliai nurodyti šiose paskaitose.  Tat lai ši 
knygelė suteikia aiškumo šių dienų nuomonių kovose“. 

ias paskaitas yra praeitąjį žiemos semestrą surengęs Leipcigo Insti- 
tutas medicinos istorijai. Rengėjai buvo įsitikinę, jog istorijos institutas yra 
tinkamiausia, neutrali dirva ir šių dienų medicinos principinių klausimų 
diskusijoms. Teisingai manyta ir gerai padaryta. Atatinkamų medicinos sri- 
čių paskaitoms skaityti čia buvo pakviesti įžymūs savo specialybės atsto- 
vai, būtent, vidujinės medicinos prof. Berlino un-te Th. Brugsch, anatomi- 
jos prof. Rostoko un-te C. El ze, Dresdeno sanatorijos „Weisser Hirsch“ 
vyriausias gydytojas prof. Louis L. Grote, žinomas medicinos literaturoj 
gydytojas praktikas E. Liek Dancige, ir psichiatrijos privat. doc. Heidel- 
bergo un-te W. Mayer-Gross. Keturios šių paskaitų kalba apie princi- 
pinius, o viena (Liek'o) apie praktikos dalykus. Kalbant kuo trumpiausiais 
žodžiais apie šiose paskaitose būdinamus šių dienų medicinos pagrindus 
ir siekimus galima šiaip išsireikšti: per visas paskaitas eina mintis, jog šių 
dienų medicina nusikreipia nuo anatominio-lokalistinio 
ligos principo ir linksta į funkcinį-dinaminį principą, ir 
eina ligonies žiūrėt kaip personalinės bei psichofizinės 
pilnaties. — Dirstelkime dar į vieną kitą šių paskaitų atskirai. 

Curt Elze kalba apie „anatominę mintį“ (Der anatomische Gedanke). 
Ir jo požvilgis toks pat, kuris mums jau gerai pažįstamas, būtent, jog medi- 
cinos mokslas ir gydytojo menas—tai ne vienas ir ne tas pats dalykas. 
Kiek šių dviejų sąvokų santykį autorius paliečia istorijoj, tatai visai panėši 
į Sauerbruch'o paskaitą. Pačios anatominės minties sąvoką ir jos vienaša- 
lišką pritaikymą Elze šiaip būdina: į 

„„Anatominė mintis“ trumpai išreiškia prisistatymą, kad kiekviena or- 
ganizmo gyvybės apraiška, apskritai kiekvienas gamtos vyksmas savo pa- 
grindu turįs pajautomis apčiuopiamą arba bent pajautomis prisistatytiną 
medžiaginį substratą, ir kad, griežtai imant, tarp įrodomos medžiaginio ele- 
mento formos bei struktūros ir tarp nudirbamo darbo esąs aiškus prieža- 
stinis ryšys: forma aiškiai sąlygoja darbą, formos žinojimas--iunkcijos ži- 
nojimą (die Form bedingt eindeutig die Leistung, die Kenntnis der Form die 
Kenntnis der Funktion). -Vienoda forma sąlygoja vienodą funkciją, vienoda 
funkcija pagrindu turi vienodą konstrukciją. Formos pakitimas sukelia ata- 
tinkamą darbo pakitimą. Darbo pakitimo priežastis yra formos pakitimas. 
Kiekviena liga turi kūne savo tam tikrą būklę, jos pagrindas yra organo 
arba jo celių anatomiškai įrodomas pakitimas. Atsigimimo tyrinėtojas ieško 
genų anatominio pagrindo chromozomuose, fizikas savų gamtos dėsnių 
medžiaginių elementų ieško atomuose ir elektronuose. — Racionalizmo, ir 
ypačiai positivizmo laikams anatominė mintis teikė jų procedūrą ir tyrinė- 
jimo siekimą: technišką metodą pilnačiai suskaidyt į atskiras dalis su įsitiki- 
nimu, kad, žinant dalis, bus gauti taip pat ir pilnaties struktūros bei veiki- 
mo dėsniai. Anatominė mintis tuomet stumia vis prie dičesnio techniško 
patobulinimo, vis prie mažesnių smulkmenų tikslaus pažinimo, vis prie 
pavojingesnio tikrumo tikėt, kad visą vyksmą gamtoj ir žmoguje valdo tik 

dėsningumai, kuriuos protas gali pažint ir įvaliott Gyvas organizmas su- 
skaidomas į elementarinius organizmus, į atskirus narvelius, į koloidines 
sistemas tiktai su fizikaliniu-cheminiu dėsningumu. Visas organinis vyksmas 
pagaliau yra tik techniška problema, kurią protas įstengia visiškai išspręst 
ir išdėstyt“ (12-13 p.). 

Šiandien tat ir nusikreipiama nuo šiokių pozitivizmo pagyrų bei pasi- 
pūtimų, kadangi aiškiai įžiūrima, jog organizmo pilnatis yra dar kas dau- 
giau, negu tik jo pavienių dalių suma. O naujosios medicinos atstovas Elze 
štai kaip galvoja: „Anatominės minties, ir kiekvieno racionalinio metodo 
esmėje yra tai, kad jis atskirame žmoguje ieško to, kas yra bendra visiems 
žmonėms (das Gemeinsame), pavieniuose reiškiniuose ieško, kas yra dėsniais 
išreiškiama (Gesetzmūssige), nuo sergančio žmogaus veda prie ligos sąvo- 
kos. O tuo tarpu pavienis ligonis yra vienkartinis, nepasikartojąs reiškinys 
(ein Einmaliges, nicht W'iederkehrendes). Tas vienkartinis, individualinis 
elementas—klinika vadina jį konstitucija, dispozicija, individualinė reakcija 
—jam yra uždarytas. Jei medicina tiki galinti ir šį vienkartinį elementą 
racionaliai suvokti, jį suimti anatomine mintimi, tai ji principingai klysta, 
nes tai reikštų, kad tas vienkartinis elementas jau nebeteko savo vienkar- 
tiškumo charakterio. Vienkartinis elementas nesirodo protui, o apsireiškia 
tik menininko žvilgiui gydytojuje. Visi didieji gydytojai nuo Hippokrato yra 
buvę menininkai... Ligonis žmogus yra daugiau kaip nesveiki plaučiai ar ne- 
sveikas skilvys; daugiau kaip liga, daugiau kaip plaučių tuberkuliozė arba 
skilvio skaudulys. Ligonio žmogaus visumos pasireiškimo vienkartinumo 
neparodo jokia anatomija, jokia fiziologija, jokia patologija, joks klinikiško 
tyrinėjimo metodas. — Anatominė mintis yra dvasios pažinimo priemonė. 
Racionalizmo laikai ją pakėlė į tyrinėjimo siekimą. Žmogaus dvasios istori- 
ja visur rodo tą patį kelią, kuriuo Hippokrato gydomasis menas ėjo iki 
Galeno teorijų pabūklo, kelią nuo nusilenkimo irracionalybei (das Irratio- 
nale) į racionalybės (das Rationale) perkainojimą, nuo gydytojo asmenybės 
auklėjimo į jo proto disciplinavimą (Schulung), nuo gamtos dieviškos gy- 
domosios jėgos į žmogaus padarytą gydomąjį serumą... Ir paskutinio šimt- 
mečio medicinoj, „kovojant dvasiai su materija“, triumfavo materija. Tačiau 
viskas teka, o pastovus yra tik kitimas. Tat taip pat ir medicina sugrįš į 
gydomąjį meną, pasimokiusi išvengt (senosios) gamtos filosofijos klaidingo 
kelio. Dabar dar ją visai kalina racionalinis galvojimas, protas kratosi pri- 
pažint irracionalybę. Bet jau yra laimėjimas tas, pavienių asmenų palaiky- 
tas ir dabar vis labiau plintąs, įžvelgimas, jog anatominė mintis pati viena 
negali nuvest į tikslą, jog ji privalėtų ir turėtų būt tik priemonė. Fizikai 
įžvelgė, jog „fizika savo šių dienų stovy nebeįstengia paremt tikėjimo, kad 
materialinė gamtoj esama griežtai tiksliais dėsniais paremto uždaro prie- 
žastingumo“, jog molekulariniams vyksmams ji pati turi pripažint indivi- 
dualybę. Ar biologas, gydytojas turėtų būt fizikiškesnis už tiziką?“ (19-21 p.) 

Louis R. Grote kalba apie „funkcionalinę mintį“ (Der funktionelle 
Gedanke:, stojančią šių dienų medicinoj vietoj anatominės minties. Ka- 
dangi visa ši paskaita parašyta labai specialia kalba, tai iš jos čia neimame 
jokių ištraukų. 

Užtat Theodoro Brugsch'o paskaitoj apie „kliniką“ (Die Klinik) 
vėl randame tokių minčių, kurios žinotinos ir nemedikams. Antai, paskaitos 
pradžioj patiekiamas šioks šių dienų medicinos būklės vaizdas: 

„Šių dienų medicina panaši į didelį trobesių kompleksą, susidariusį 
įš mažesnių ir didesnių trobesių, išmėtytų plačiame lauke, neaptvertų, tar- 
naujančių vienam tikslui, bet įvairiais būdais; visi trobesiai ant tvirtų pa- 
matų, daugiau ar mažiau išvestomis sienomis ir įtaisyti, bet nė vienas jų 
nebaigtas. Lygindamas šio komplekso didumą su kitų mokslų tokiais komple- 
ksais, pamatysi, kad medicina savo tūriu daug didesnė už kitus mokslus; 
priegtam medicinos trobesiai kaimyniuoja su kitų mokslų trobesiais, ir netgi 
ji drąsiai yra įsikrausčiusi į kitų mokslų patalpas. O patyrinėjus viso šio 
mediciniško trobesio pagrindines sienas, pasirodo dalimi jas turint garbingo 
amžiaus, įrašyto medicinos istorijos metraščiuose. Joks kitas mokslas netur 
tokio ilgo amžiaus, kaip medicina, bet taip pat joks mokslas per šimtme- 
čius nėra tiek klaidžiojęs šunkeliais, kaip medicina, tačiau vis susirasdamas 
tikros pažangos kelią. Nepraėjo nė vienas šimtmetis, kuriame nebūtų buvęs 
paklaustas klausimas: Ar mediciniško pažinimo kelias yra tikras, ar klaidin- 
gas? Ir taip pat šiandien šen ir ten girdėt nuomonių bei balsų, klausiančių 
šį klausimą šių dienų medicinos: Ar kelias, kuriuo eina šių dienų medicina, 
yra tikras, ar klaidinantis?“ 

Paminėjęs, jog civilizacijos pažanga yra neatmezgamai susijusi su me- 
dicina, paskaitos autorius kalba toliau apie medicinos darbo praplėtimą nuo 
individualinio mediciniško požvilgio į socialinį medicinišką, idant ji tarnautų 
visai visuomenei, liaudžiai kaip pilnačiai. O tam tikslui medicina turinti virsti 
personaline medicina: „Medicina turi išspręst sergančio žmogaus problemą, 
o tam yra būtina pažint žmogus visa pilnatim, taigi taip pat ir sveikas 
žmogus su jo vargais bei sunkenybėmis, iš kurių išauga žmonėms kentėjimai. 
Personalinė medicina pradeda nuo visos visuomenės sveiko žmogaus ir 
biologiškai studijuoja visą liaudies kūną, o tuo drauge ir atskiro sveikatą 
bei ligą, atsižvelgdama į jo gimines, į jo profesiją, į jo gyvenimo būdą, į 
jo visą gyvenimą ir tuo suimdama visą jo asmenybę“. (67—68 p.). 

„Personalistinis požvilgis yra būtinas vaisius medicinoš plėtotės, kaip 
ji ėjo paskutinius trejetą dešimčių metų, bet ne tiktai medicinos, 0 ir 
taip pat kitų pirmiausiai socialinio pobūdžio mokslų; tai vaisius pažinimo, 
jog aukščiausias gėris, kurį turi Žemė, yra žmogus, ir kad kiekviena tauta 
turi pareigos savąjį žmonių lobį ne“ tik didint, bet taip pat ir saugot liau- 
dies paveldimąjį lobį (Erbgut), ir sulig išgalėmis rūpintis jo palankiomis 
gyvenimo sąlygomis. Gydytojo darbas šiandien apibūdinamas kaip sveika- 
tinamoji tarnyba liaudies kūnui. Žinios iš žmogaus tuberkuliozės biologijos 
srities, patyrimai apie vaikų mirtingumą ir jo sukliudymą, degeneraciniai 
susirgimai nuo alkoholio ir nuodų vartojimo, pramonės pakenkimai liaudžiai, 
maisto žalingumai ir t.t. visa tai kaip žinių suma mus pamokė kreipti žvilgi 
ne tik individualinei ligai, t. y. individo susirgimui, bet individą laikyt liau- 
dies kūno dalimi ir liaudies kūno sveikata susirūpinimą laikyt turint aukšte- 
snės svarbos, nekaip pavienio asmens gerovę“ (68 p.). 

Įdomu patirti, jog šiokio nusistatymo nebūta svetimo jau ir moksli- 
nės medicinos tėvui Hippokratui. Viename jo raštų ([lepi dėpwov datos 
tox) sakoma maždaug šiaip: Žmogus, kurio susirgimai visi yra naturinės 
»kilmės, yra aplinkumos ir paveldėjimo produktas. Kas nori suprasti žmogų 
jo ligoje, tegul įsižiūri į jo gyvenamą kraštą bei žmones ir patyrinėja vietoj. 
naturalias susirgimo priežastis, tegul surenka patyrimo apie susirgimų eigą 

ir tegul studijuoja poveikį visų, nuo žemės ir klimato santykių einančių mo- 
mentų drauge su žmonių gyvenimo būdu pagal jų papročius. -- Šioks. 
požvilgis galioja ir šių dienų personalistinei medicinai. — Ir dar vienas da- 
lykas: Hippokratas visuomet laikydavo susirgusį esant visą žmogų; Hippo- 
kratui svarbiausias dalykas visuomet būdavo organizmo visuma, o todel ir 
jo gydymas buvo toks universalus, kaip tik galimas. Taigi, ir šiuo atžvilgiu yra 
pateisinamas šūkis: Atgal į Hippokratą! Medicinai šiandien reikalin- 
ga išsiplėst kaip žmogaus biologijai pilniausia prasme. 

E. Liek'o paskaita nagrinėja gydytojo praktikos dalykus (Die drztliche 
Praxis), imdama pavyzdžius tik iš savo krašto santykių. Tat iš jos čia ne- 
tenka nieko imti. 

W. Mayer-Gross'o paskaitoj apie „nervų gydytoją“ (Der Nerven- 
arzt) jau vėl paliesta ir daug principinių-mokslinių klausimų. Ypač įdomu 
čia, kas kalbama apie šių dienų neurologijos bei psichiatrijos krizį ir nau- 
jus patyrimus iš žmogaus sielos tokių apraiškų, kurias priežastingai išvest 
iš kokio organo sutrikdymo „būtų visiška nesąmonė, atkritimas į grubiau- 
sią materializmą ir smegenų mitologiją“ (131 p.). Bet platesnę ištrauką iš. 
čia daryt jau tenka palikt kitai progai, kadangi šiuo tarpu skubinamės pa- 
sipažint su praktiniais naujausios medicinos laimėjimais. 

Pr. Dovydaitis. 


Medicinos praktinė pažanga per 25-rius metus. 
Trumpa santrauka iš Dr. Morris'o Fishbein'o redaguotos apžvalgos*, 


Užkrečiamų ligų srity jau ir apie 1900 m. buvo žinoma, jog jas 
sukelia bakterijos. Buvo žinoma, jog ir difterijos gydomoji priemonė yra 
difterijos antitoksiniai. Nuo to laiko medicinos mokslas šioj srity tiek daug 
išaugo, jog daugely sričių radosi reikalo specializuotis naujoms šakoms!. 

Patologija studijuoja tuos žmogaus kūno pakitimus, kurie įvyksta 
ligos metu, ir taip pat simptomų priežastis bei ligos davinius. Per pasku- 
tinius 25-rius metus aptikta priežastys: sifilio, afrikiškos miegligės, švan- 
kščiamo kosulio, užkrečiamos geltligės, geltojo drugio ir gal būt tymų. Ligos 
priežasties susekimas didumoj atvejų reiškė jau taip pat ir metodą ligai 
stabdyt, dažnai taip pat ir jos speciaftišką gydymo būdą. Taip, antai, buvo 
aptikta, jog dėmėtojo ir atkrintamojo drugio sukėlėjus perneša vabzdžiai. 
Taigi, naikinant vabzdžius, kovojama ir su šiomis ligomis. 

Žmogaus kūno sudėtinės dalys šiandien išnalizuotos iki jų fundamen- 
tinių substancijų ir išdirbti tyrinėjimo metodai kraujuje, nugaros smegenų 
skysčiuje ir kitose kūno medžiagose esamų proteino substancijų prigimčiai 
tiksliai nustatyti. Įvairių kūno substancijų reakcijos su viena kita iškėlė įvai- 
rius tyrinėjimo metodus, k. a. Vasermano diagnostika sitiliui, panaši diagno- 
stika tuberkuliozei, Siko diagnostika difterijai, Diko diagnostika šarlakiniam 
drugiui, Ferry-Fišerio diagnostika tymams; taip pat išsidirbo metodai įvai- 


* The Century Magazine. New York 1928 m. vasario m.— Dr. med. Moris Fishbein 
yra Amerikos Gydytojų Draugijos žurnalo redaktorius; šioj apžvalgoj bendradarbiavo dvy- 
lika žinomų specialistų, savo srities autoritetų. Santrauka padaryta pagal „Die Auslese“ 1928, 
4 (16) Nr. 

! Apie naujus patyrimus bakteriologijoj niumatytas Kosme neužilgio atskiras straipsnis. 

rioms maisto substancijoms tyrinėti, kurie turėjo parodyt, ar kūnas yra joms 
ypač jautrus. Pav., pasirodė, jog toks ypatingas jautrumas didumoj atvejų 
yra atsmos, šiendrugio ir panašių ligų priežastis. 

Reikšmingiausia pažanga patologijos srity, suprantama, yra nuostabus 
išsiplėtojimas įtaisymų patologiniams tyrinėjimams universitetuose bei insti- 
tutuose, kaip, antai, Rockefeller'io Institutas. 

Farmakologija imasi aiškint pagrindinius gyvybės reiškinius, siekia 
studijuoti ligas, sukeldama dirbtinių susirgimų, ir rūpinasi patiekti veiklių 
priemonių ligoms gydyti. Ypačiai dabar turi reiškmės chemoterapija, para- 
zitiškų įsibrovėlių į kūną naikinimas cheminėmis priemonėmis. Prie gerai 
žinomų tokių vaistų, kaip kininas prieš malariją ir gyvsidabris prieš sitilį, 
prisidėjo „606“ vardu žinomas organinis arseno junginys prieš sifilį, ir taip 
pat vismuto bei antimonio junginiai prieš daugelį parazitinių ligų atogrą- 
žose. Pasirodė, jog ametinas labai gerai veikia amebų sukeltoį kraujaligėj. 
Įvairūs preparatai, kaip thymol, chenopodium'o aliejus, tetrachloranglis, san- 
toninas ir k. pažinti kaip vaistai nuo įvairių rūšių kirmėlių žarnose. Tuo 
būdu patapo žmogui galima apsigyvent ir tokiose atogrąžų šalyse, kurios 
iki šiol žmonėms buvo neprieinamos dėliai ten vyraujančių piktų ligų. Siokie 
medicinos aptikimai tatai turi didžiausios ekonominės reikšmės. 

Prieš 19000 m. operacijose, paprastai, naudotasi eteriu, chlorotormu ir 
azoto oksidulo dujomis anestezijai (nejautrumui) sukelti. Tolesnis anestezi- 
jos studijavimas žymiai pagerino šią gerą priemonę. Dabar, antai, vartoja- 
mas tam reikalui deguonis su azoto oksidulu ir su etilenu. Sakytųjų substan- 
cijų anesteziniam veiklumui sustiprinti ir pagerinti, pridedami dar mortis, 
skopolaminas, magnezis ir panašios substancijos. Kokaino ' modifikacijos 
dabar švirkščiamos į tą kūno vietą, per kurią eina nervai, vedantieji į tam 
tikras kūno dalis. Nervas tuo būdu yra blokuojamas, taip kad skausmo 
jutimas negali nueit iki smegenų. Siuo būdu operuojamas, ir tūloj sunkioj 
operacijoj gali palikt su pilna sąmone. Vartojamos ir dar kitokios aneste- 
ziuės subtancijos; taip pat dabar chirurginėse operacijose plačiai vartojama 
ir vad. lckalinė anestezija (tik operuojamosios vietos apmarinimas). 

Širdies ligų gydymas digitaliu buvo žinomas nuo seniau; bet tik pa- 
skutiniu laiku pavyko pagamint digitalio ir kitokius preparatus, veikiančius 
patvariai ir preciziškai. 

Dabar mes žinome, jog daugelį žmogaus organizmo funkcijų regu- 
liuoja liaukos su vidujine sekrecija!. Iš šių liaukų dabar išskirtos aktivios 
medžiagos, reguliuojančios tam tikras kūno funkcijas. Iš suprarenalinių 
liaukų gautasis epinefrinas paaukština kraujo spaudimą ir susiaurina kraujo 
indus. Iš skydinės liaukos gautasis thyroksinas naudojamas šio organo li- 
goms gydyti. Insulinas šalina trukumą tos substancijos, kuri kūne regu- 
liuoja cukraus virškinimą. Ekstraktas iš šaliskydliaukių reguliuoja kalcio 
kiekį kraujo apytakoj ir tuo tam tikra kryptim veikia traukymosi reiškiniuose 
ir ligose, einančiuose nuo kalcio trūkumingo nugulimo. Iš hipotizio (sma- 
genų priekabos) paimtoji substancija stipriai veikia sutraukdama kai kuriuos 
raumenų audinius ir todel yra svarbi priemonė gimdymui pagalhos teikiant. 


! Apie vidujinę sekreciją skaityk Kosmos 1924, 360—365. 

Chemikai jau yra išdirbę metodus kai kurioms sakytųjų substancijų gaminti 
sintetiniu keliu, o ne tik ištraukiant jas iš „pačių liaukų. 

Iš farmakologijos turime ir didumą žinių apie vitaminus, tąsias substan- 
cijas, kurios taip reikalingos kūnui augti ir apsaugot jį nuo tokių ligų, kaip 
skorbutas, beriberi, polyneuritis ir k.!. Inkstų funkcijoms tyrinėti vartojamas 
fenosulianonaitoleinas; panašiu būdu patikrinamos ir kepenų funkcijos. 
Kitas ftaleino junginys įšvirkščiamas į kraują ir tuomet yra galima Rentgeno 
spinduliais apšviest tulžies pūslė ir nustatyt, ar šis organas turi uždegimą, 
ar jame yra akmenų. 

Odos ligų srity svarbus aptikimas buvo faktas, kad odos ligas su- 
kelia ne tik bakterijos, bet taip pat ir parazitiški grybeliai, daug didesni už 
paprastą daigą ir daug smulkiau organizuoti. Tiktai per paskutiniąsias dve- 
jetą dešimčių metų gydytojai įžvelgė, jog daugelis atvejų, kurie pirmiau 
buvy laikomi ekzemomis, iš tikrųjų yra sukeliami tam tikro grybelio. 

Odos ligų gydyme įvyko tiesiog revolucionieriškas pakitimas. Spindu- 
liuojančios energijos, ypač šviesos, vartojimas, taip pat Rentgeno ir radijo 
spindulių gal būt yra reikšmingiausias iš visų gydymo metodų. Kai kurioms 
ligoms vartojami ir ultravioletiniai spinduliai. Vėžys ant odos paviršiaus 
dabar išsydomas Rentgeno ir radijo spinduliais, kurie suardo vėžio celes, 
nepakenkdami aplink jas esamoms sveikoms celėms. 

Akių ligų srity sugalvoti nauji aparatai akims tyrinėti. Gullstran d'as 
gavo Nobelio premiją už sugalvojimą savo tam tikros lempos akies vidui 
apšviesti. Kadangi ji drauge eina ir kaip padidinamasis stiklas, tai jąja ga- 
lima atlikt labai :ūpestinga diagnozė. Jau senai buvo žinoma, jog vad. „ža- 
lias špokas“ yra viena pavojingiausių akies ligų; ji kyla iš nenormaliai pa- 
didėjusio spaudimo akies obuolio viduj, nuo ko akis pamažu suardoma, 
Chirurginės procedūros patobulinimas įgalino padaryt akies operaciją spau- 
dimui sumažint; patobulintais aparatais dabar galima tiksliai sumatuot spau- 
dimo stiprumas, taip jog sakytoji liga gali būt aptikta daug anksčiau, negu 
pirmiau būdavo galima tai padaryt. | 

Gimdymo ligoj pagelbėt per paskutinius 25-rius metus jokio epo- 
chiško aptikimo ar sugalvojimo nepadaryta. Reikšmingiausias šioj srity pa- 
žinimas yra tas, kad moteriai pagalba prieš gimdymą ir gimdant yra chi- 
rurgo dalykas. Aptikta, kad kai kuomet prieš gimdymą motinos kūne pasi- 
rodą nuodai turi artimo ryšio su cukraus sudirbimu jos kūne. Šie apsinuo- 
dijimo reiškiniai, rodos, duodasi vaisingai gydomi insulinu. Toliau, reikia 
tikėtis, jog paskutiniu laiku pradėti tyrinėjimai tokios priemonės, kuri suma- 
žintų jautrumą gimdymo skausmams, artimiausiu laiku duos teigiamų rezultatų. 

Nervų ir dvasios ligas gydant, prieš 25-rius metus galvos ir nu- 
garos smegenų operacijos buvo retenybė. Šiandien tatai yra lyg koks kas- 
dienis dalykas. Daug žadąs bendrojo paralyžiaus gydymas yra įskiepiji- 
mas malarijos daigų, o paskui malarijos naikinimas kininu. | 

Nosies, gerklės ir ausų ligų srity yra sugalvoti toki aparatai, 
kurie įgalina gydytoją tiksliai stebėt balso stygas ir apskritai visus svar- 
besniuosius oro kanalus, vedančius į plaučius. Kombinuodamas šviesą ir 
veidrodžius, gydytojas įgali pažvelgt į maisto priimamuosius kanalus ir iš- 


! Apie vitaminus skaityk Kosmos 1925, 75 80. 

tyrinėt skilvio sienas. Nuryti daiktai, nuo kurių pirmiau tekdavo mirt, da- 
bar, dėkui patobulėjusiai technikai, gali būt pašalinti Mokyklinių vaikų 
klausai išmėginti vartojamas audiometras, o įvairiais kitais metodais pavyko 
pagerint girdėjimas ir jau beveik visai apkurtusiems asmenims. 

Vaikų ligose (užkrečiamose) vartojimas toksinų ir antitoksinų jau 
minėtas pradžioj. Kai kurie optimistai įsitikinę, kad būsimoji karta bus liu- 
dininkė, kaip išnyks difterija, šarlakinis drugys ir tymai. 

Toliau, didelės reikšmės turi taikymas davinių, gautų labaratoriškai iš- 
tyrinėjus maisto reikmenis. Svarbus dalykas buvo rachičio esmės nustaty- 
mas, tos biaurios ligos, kuri sukreivina vaikų kojas, išputina šonkaulių ga- 
lus, ištrupina dantis ir sužlebina visą kūną. Pasirodė, jog net pats sunkiau- 
sias rachičio pavidalas yra galimas išgydyt reguliariai girdant vaiką kepenų 
riebalu ir laikant jį saulės šviesoj. Saulės šviesa dabar vartojama ir tuber- 
kuliozę gydant bei nuo jos saugojantis!. Siandien galima nesuklystant apsi- 
saugot ir nuo myksodema vadinamos ligos, pasireiškiančios proto atbuki- 
mu. Ištyrinėjus šaliskydliaukes, gauta metodas kovoti su tetanija, priepuo- 
liais ir apskritai su visomis vaikų traukymosi (spazminėmis) ligomis. — Vai- 
kų diabetes vadinamoji liga dar 1920 m. visuomet baigdavosi mirtimi: Šian- 
dien ir šiąja liga susirgusių vaikų išgelbstima 90 iš 100. 

Dantų gy dymas apie 19C0 m. buvo dar mechaniška procedura. Nuo 
to laiko yra sužinota, jog burna ir dantys taip pat pridera visam kūnui, 
kaip ir kuris kitas organas arba audinys. Burnoj labai dažnai pasirodo 
vėžys, ypač vyrams. Dantų infekcijos sukelia žandų ligas, nuo kurių gali- 
ma apsaugot, laiku aptikus infekcijas. Daugiausia išsiplatinusi liga,—tai dan- 
tų išpuvimas, dėliai ko kaltas dalimi mūsų rafinuotas maistas. 

Dirbtinių dantų ir žandų gaminimas dabar pastatytas ant mokslinio 
pagrindo, taip kad įdėtieji dantys kramtymui tinka beveik tiek pat, kaip ir 
tikrieji. Sitai įgalina ir seną žmogų, turintį tokį skilvį ir žarnų kanalą, ku- 
ris pakenčia tik minkštą, rūpestingai parinktą maistą, dabar su savo dirb- 
tiniais dantimis praryt tokį maistą, kokio pirmiau jis nebūtų galėjęs priimti. 

Vidaus ligų srity per praeituosius 25-rius metus labai sumažėjo 
mirimai nuo užkrečiamų ligų, tuburkuliozės ir k. Sirdies, plaučių ir kitų 
organu ligų diagnozėlabai palengvėjo,sugalvojus tam tikrų mechaniškų įrankių?. 

Chirurgijoj prieš 15 metų, sakysim, krūtinės operacija buvo rizi- 
kingas bandymas. Siandien operuojami plaučiai, diafragma, pilvas, žarnos, 
net širdis ir didieji kraujo indai. Taikymas Rentgeno spindulių diagnozėj ir 
pažinimas, kada pacientai gali pasiduot sunkioms operacijoms, pilvo vėžio 
operacijose padidino išgijimų nuošimtį ir stipriai sumažino mirties atsitiki- 
mų skaičių. Diagnozės patobulinimas padidino ir tulžies pūslės vaisingų 
operacijų skaičių. 

Yra sugalvoti metodai, kaip pataisyt kūno audinius ir kad gerai tunk- 
cijonuotų vartojami dirbtiniai kūno nariai. Ir daug kitų operacijų dabar da- 
roma, apie kurias prieš 25-rius metus nė negalvota. 

Apie vieną kitą šių dienų chirurgijos žygdarbį dar kalbėsime ir 
čia pat dedamame atskirame straipsnely. 

Pr. Dovydaitis. 


! Apie saulės reikšmę žmogaus organizmui skaityk Kosmo 1927, 196 —203, 285—289, 
Kaip, antai, Einthoveno styginis galvanometras; žiūr. Kosmos 1928, 375. 


Šių dienų chirurgijos žygdarbiai ir.. išklydimai. 
Iš Dr. W. Schweisheimer'io ir kt.* 
1. Plaučių chirurgija. 


Del savotiškų anatominių santykių plaučių operavimas labai sunkus. 
Mat, abu plaučiu, savo viduj turį oro, yra uždaryti krūtinės ląstoj aklinai 
nuo oro. Normalioj būklėį krūtinės ląstoj nėra jokio oro. Plaučių elastin- 
gos sienos (orą įkvepiant) išsitempia ir (iškvepiant) susitraukia. 

Krūtinės tuštumoj spaudimas yra neigiamas, t. y. mažesnis kaip 
šiaip oro spaudimas. Taigi, krūtinės tuštumos - vidury yra „sumažintas 
spaudimas“ („Unterdruck“). Jei, atidengus krūtinės sieną, krūtinės tuštuma 
susisiektų su lauko oru, tai oras tuoj šautų vidun, siekdamas išlygint ne- 
vienodą spaudimą. To padarinys būtų tas, kad neigiamasis spaudimas išsi- 
lygintų ir plautis susitrauktų. Susitraukus abiem plaučiam, kvėpavimas, o 
drauge ir gyvybė, nebebūtų galimi. Ogi operuojant yra būtina plačiai ati- 
daryt krūtinės siena, sakysim, reikiant išvalyt plautyje atsiradusius pūlius. 
Paprastomis sąlygomis oras tuoj šautų į krūtinės ląstą ir plautį suspaustų. 
To išvengiama, dirbtiniai palaikant neigiamą spaudimą, kokio esama krūtinės 
tuštumoj prieš atidarant krūtinės sieną. Tatai padaryti įgalina jau mums 
pažįstamojo  Mūnchen'o un-to prof. chirurgo Sauerbruch'o sugalvota 
sumažinto spaudimo procedura (Unterdruckverfahren). 

Siam tikslui operuojamas ligonis, paguldytas ant operacijos stalo, iki 
kaklo įkišamas į tam tikrą aklinai nuo oro uždarytą kambarį (Pneumatische 
Kammer), o jo kaklas ir galva iš to kambario iškišti į gretimą kambarį su 
normaliu oro spaudimu; taigi, jis gali reguliariai kvėpuot įtraukdamas de- 
guonį, o taip pat įtraukt ir narkozę. Ogi iš pneumatinio kambario oras iš- 
pompuojamas, jo spaudimas čia sumažinamas, paliekant tik 8—10 mm 
gyvsidabrio spaudimo, t. y. tokį spaudimą, kokis yra žmogaus krūtinės. 
tuštumoj. Siame pneumatiniame kambary dabar užsidaręs operuotojas pra- 
deda savo darbą. Atidarius krūtinės sieną, oro spaudimas esti lygus ir krū- 
tinės tuštumoj ir jos išorėj, t. y. 8—10 mm gyvosidabrio; toks spaudimas 
yra ir į atidengto plaučio išviršinį šoną; tuo tarpu vidujinį plaučio šoną, . 
kadangi jis per burną susisiekia su gretimojo kambario oru, spaudžia nor- 
malus vienos atmosferos spaudimas. To padarinys tas, kad plautis nesu- 
krinta, nesubliūkšta, bet, kaip ir pirma, išlaiko savąjį, gyvybei palaikyt bū- 
tiną, išpūstą pavidalą. 

O operatoriui ir asitentams, uždarytiems žemo spaudimo kambary, 
nėra iš to jokių nemalonumų. Per kambario stiklinius langus operatorius ir 
narkotizuotojas gali matyt vienas kitą, 0 įvesta į sieną balono medžiaga 
leidžia jiedviem girdėt ir vienam kito žodžius (pirmiau buvo susišnekama te- 
lefonu arba ruporu). p 

Plaučių chirurgijoj reikšmingą vaidmenį vaidina taip pat ir padi- 
dinto spaudimo procedura (Uberdruckverfahren), kada yra reikalas, 


* Pagal W. Schweisheimer'io straipsnelį „Grosstaten der Chirurgie“, Jahrbuch 
der angewandten Naturwissenschaften. 34 Jahrg. 1928, 107—114 (Herder, Freiburg) susta- 
tyti pirmieji šešetas skyrelių. 

atidarius krūtinės ląstą, vietoj sumažinto spaudimo plaučio išorėj, palaikyt 
padidintą Oro spaudimą plaučio viduje. (Gautasis aukštesnis spaudimas 
plaučio viduj atvirą plautį taip pat palaiko išpūstą. Toks padidintas plau- 
čio spaudimas atsiekiamas vėl net keleriopu (trejopu) būdu. 

2. Širdies chirurgija, 


yra tokia chirurgijos dalis, kurioj pasisekimo turima tiktai tais atvejais, kai 
prie operatoriaus drąsos prisideda dar ir laimė. Sirdį sužeidus, paprastai, 
mirtis ateina taip veikiai, jog gydytojo pagalba pavėluoja. Tačiau chi- 
rurgijai yra pavykę išgydyt ir šūvius bei dūrius į širdį. Vienos mieste pasi- 
gėręs vyras dūrė peiliu į krūtinę 25 metų moteriai. Sužeistoji kuo greičiau- 
siai buvo nuvežta į kliniką. Po pusvalandžio nuo sužeidimo ji jau gulėjo 
ant operacijos stalo. Eiselsbergo klinikos asistentas Nather'is širdį atidengė; 
joj plūdo kraujas iš dviejų žaizdų. Pradurtoji širdies ir širdies skilvelio vieta 
tuoj buvo užsiūtos. . Nutekėjusiam kraujui atpildyt padaryta kraujo transtu - 
zijos ir druskos įleidimai. Ir—galima sakyt netikėtai —sųnkaus širdies sužei- 
dimo gydymas pradėjo eit geron pusėn ir sužeistoji pagijo.—Taip pat nuo- 
stabūs Volhard'o ir Schmieden'o pranešimai apie širdies skilvelių su- 
rumbėjusio uždegimo (Pericarditis) chirurgišką gydymą. Tokiais atvejais šir- 
dis negali tinkamai išsiskėsti ir randasi sunkiai sutrikdyta. Kalbamu atveju, 
nuėmus keletą šonkaulių, operacijoj buvo pašalinta priešakinis širdies skil- 
velio paviršius. Dviem tokiais atvejais, po pavykusios operacijos, pirmiau 
mirtinai sirgusiam ligoniui grįždavo sveikaja ir darbingumas. 

3. Skysčio iš smegenų ištraukimas ir oro įpūtimas. 


Galvos ir nugaros smegenys yra įguldytos į tam tikrą skystį, kurio 
pripildytos taip pat atskiros smegenų dalys. Nuo kai kurių ligų tas skystis 
nenormaliai padidėja. Tokios ligos, antai, yra galvos ir nugaros smegenų 
uždegimai, paskui užnuodijimo vyksmai kūne, medžiagos apykaitos sukliu- 
dymai, putmenų pasidarymai ir k. Smegenų skysčio padidinimas sukelia pa- 
vojaus gyvybei. Šis anormalumas pašalinamas GOuinckė's sugalvotu vad. 
lumbalpunkcionu: įduriant tuščia adata į nugurkaulio smegenis ir nu- 
leidžiant jąja per daug pasidariusio skysčio. Siuo būdu įleidžiama ir me- 
dikamentų. 

Lumbalpunkcionas šiandien yra virtęs plačiai vartojamu metodu. Iš čia 
ieškota naujų būdų tiesoginai paveikt galvos ir nugaros smegenis. Dabar 
neretas dalykas ir darymas punkciono (dūrio) tiesiog į galvos smegenis 
per kaušo dangtį. O paskiausiu laiku Trėmner'is yra pranešęs apie vieną 
atsitikimą, kuomet mirštančiam ligoniui (jaunai merginai) išgelbėjo gyvybę 
įpūtimas į galvos smegenis oro (pneumencephalon). Kai jau viskas rodėsi 
be vilties, buvo mažomis dozomis ištraukta apie 80 ccm skysčio ir įpūsta 
oro. Ligonė po pusvalandžio pradėjo atsigaut ir paskui visai pasveiko. 


4. Regeneracinė chirurgija. 


Regeneracija—tai netektojo organo ataugimas. Iki šiol būdavo kalbama 
tik-apie regeneraciją žemesniojoj gyvijoj. Tačiau karas iškėlė ir žmogaus 
regeneracinę chirurgiją, kai radosi reikalo šiokiu ar tokiu būdu atstatyt žmo- 
gaus netektus organus. Į šią problemą kibo ir gydytojai, ir technikai. Žmo- 
gaus organų regeneracija ypačiai užsiėmė Berlino chirurgas Bier'as. Jo ma- 

nymu esą klaidinga manyt, būsią žmogus galįs atsiaugint tik audinius, o 
ne organus. Byrui pavyko dideles spragas gįslose, kauluose, rišamuose au- 
diniuose, o taip pat raumenyse atpildyt lygaus pavidalo ir darbingumo nau- 
jais padarais, iš nauja ataugint gleivių skilvelius ir sąnarius.  Atauginimo 
darbą atlieką iš sužeistojo organo išeiną „regeneraciniai hormonai“, prade- 
dantieji veikti, kai esti sustabdomas žalingas veikimas žaizdos erzinimų iš 
šalies. Grubūs mechaniški poveikiai neturi tos reikšmės, kaip iki šiol buvo 
manyta. Pav., sąnaris išaugo savo vietoj ir tuomet, kai atatinkamas kūno 
narys ilgą laiką buvo laikomas įgipsuotas ir nejudinamas. Apie stambesnių 
organų išauginimą tuo tarpu dar netenka galvoti; užtat šiandien yra smarkiai 
patobulėjusi dirbtinių kūno dalių technika! 
4. Gerklės chirurgija. 

Gerklei susirgus kai kuriomis ligomis, tenka ji visai pašalinti. Tai pa- 
darius, oras netenka kelio į plaučius, ir tenka, todel, oro priėjimas suregu- 
liuot kitu keliu. Tačiau gerklė, be to, dar yra ir balso organas. Todel įvai- 
riai mėginta įstatyt tokią dirbtinę gerklę, kuri tarnautų ir balsui. Tokiais 
atvejais reikėdavo nemažos jėgos, idant, iškvepiant orą, aparatas pradėtų 
skambėt. Kiti operuoti išmokdavo įtraukt oro į stemplę ir, jį išleisdami per 
žaizdą, sudaryt tam tikrų užesių, kurie burnoj buvo paverčiami į kalbą. Bet 
vis tai nepatenkinama procedura. 

Paskiausiu laiku Amerikos laikraščiai pranešė apie tokią dirbtinę gerklę, 
kuri gana patenkinamai tarnaujanti ir kalbai. Tai komplikuotas guminis apa- 
ratas su dirbtinėmis balso stygomis, kuris, reikiant kalbėt, įsistatomas į kaklo 
skylę, o šiaip jį nešiojasi prie savęs dėželėje. 

6. Pagražinimo chirurgija. 

Darant vis daugiau operacijų žmogaus kūno organų gražumui 
padidint, -chirurgijai teko susiartint su kosmetika. 

Dideliu pasisekimu chirurgiškai pagražinamas nosies pavidalas. 
Nuo perdidelės ar perkumpos nosies duodasi nuimamos darkančios da- 
lys, nepaliekant išviršinio rando, kadangi operacija padaroma iš nosies vi- 
daus. — Nosies kaulo defektai, įlinkusios nosys, vad. balnanosės, vėl atsta- 
tomos į normą, įspraudžiant po oda atatinkamą kaulo gabalėlį ir jį įgydant. 
O tas kauliukas paimamas, arba iš pačios nosies arba iš rankos ar kojos 
kaulo. — Taip pat pataisomos kreivos nosys, pertoli nukaręs nosies galas 
ir k. defektai. 

Ausų atsikišimas sumažinamas tuo būdu, kad ausies užpakaly pada- 
roma odos sutrumpinamoji operacija, kuria ausis pritraukiama arčiau prie galvos. 

Akių vad. „ašariniai krepšeliai“ ir kitokios raukšlės, pasidarančios nuo 
sužlebusios odos, išlyginamos operativiai sutrumpinant atatinkamose vietose 
odą. Operaciniai pjūveliai daromi rūpestingai taip, kad jie kiek galima už- 
dengiami plaukais arba naturaliomis raukšlėmis. 

Odos nenormalios išaugos, karpos ir nepageidaujami spalvos pakitimai 
dažnai pašalinami mažomis operacijomis, elektra ir k. Daugely atvejų tokios. 
operacijos esti reikalingos psichiniais sumetimais, kadangi anoks grožio pa- 
sigadinimas tūlai pacientei sudaro nemažų dvasinių sunkumų. 


i Plačiau žiūr. Ersatzglieder und Arbeitshilfen. Berlin 1919. 

Liemens grakštumas, ypač levos dukterims, taip pat yra nema- 
žas susirūpinimo objektas. Cia tenka galvot apie pašalinimą atliekamų taukų. 
Si mintis atrodo gana paprasta, ir žmogaus tuštumas jau senai yra mėginęs 
ją gyvendint. Antai, viduriniais amžiais vienas vokiečių hercogas pasidavė 
vieno Italijos gydytojo operacijai, kad jis nupiaustytų jam taukus,—ir nuo 
šios operacijos nukeliavo pas Abraomą. Tačiau ir šiandien, kuomet nuo pa- 
našių operacijų mirties netenka bijoti, jos kosmetiniu atžvilgiu neduoda pa-. 
tenkinamų rezultatų, kadangi lieka dideli randai, ir net pačiai sveikatai tokios 
operacijos yra nevisuomet abejingos. Tačiau atsiranda kartais taukų susitel- 
kimų papilvėje, kurie kabo nudribę kaip prikyštė ir jų turėtojui yra labai 
įkyrūs. Siame krepšy esami taukai neišnyksta ir gydantis nuo pertukimo, 
arba bent palieka patsai odos krepšys. Tuomet tenka jau operuot, ir tokios 
operacijos šiandien neretai daromos. Tokiais atvejais išimtieji taukų gabalai 
sveria 2—5 kilogramų ir daugiau. — Kitomis operacijomis pašalinama pati 
taukų nenormalaus krovimosi priežastis. Kai kuriais atvejais taip darosi nuo 
hipotizio išputimo. Bet tai labai retai. Tokiais atvejais pašalinus putmenį, 
pranyksta ir pertukimas. 


7. Pajauninimo ir... paleistuvavimo chirurgija. 


Didelės pažangos paskutiniais laikais chirurgija padarė vad. tran- 
splantavimo srity, t. y. perskiepijant gyvą audinį iš vieno gyvio į kitą. 
Plačiausiai žinomi yra lytinių liaukų perskiepijimai. Antai, eksperimen- 
tuojant su gyvuliais, pavykdavo paimtas iš patinų lytines liaukas įskiepint 
ir įgydint jas tos pačios gyvulio rūšies patelėms, ir atvirkščiai. Tuomet 
operuotos patelės rodydavo patino pažymių, o patinai su įskiepintomis 
patelių liaukomis reikšdavo patelės instinktų. Paskui buvo lytinės liaukos 
jaunų patinų ir jaunų patelių skiepijamos seniems patinams bei patelėms, 
kad juos pajaunintų. Šiokios operacijos yra surištos su Šteinacho var- 
du ir apie tai yra buvę nekartą rašyta. Plačiąją publiką betgi domino ne 
šios operacijos su gyvuliais, o su žmonėmis. Žmonių jauninimą Šteinachas, 
rods, darė ne perskiepydamas liaukas, bet tik užrišdamas pačios liaukos 
sėklinį lataką!. Kvaitulingas susidomėjimas šteinachišku atjauninimu, rodos, 
plačiuose sluoksniuose jau yra praėjęs. Užtat paskutiniu laiku išėjo į sceną 
kitas „jaunintojas“ ir... spekuliantas. Toks yra, gimęs rusas ir naturaliza- 
vęsis prancūzas, Voronov'as. Jis, būdamas Kairo khedivo chirurgu, tu- 
rėjęs progos stebėt, kastruotų eunuchų pavyzdžiais, kokios reikšmės visam 
organizmui tur lytinių liaukų sekrecija, ir priėjęs išvedimą, kad žmogaus 
pasenėjimas einąs nuo nusilpusio tų liaukų veikimo. Todel senėjimas turįs 
būt galimas užkirsti seniems individams—patinams ir patelėms—įskiepijant 
jaunų individų atatinkamos lyties liaukas, t. y. patinų kiaušinėlius arba pa- 
telių kiaušdėčius. Bandymai su gyvuliais davę visai teigiamų rezyltatų?. 
Nuo čia eita ir prie žmonių. Bet iš kur tuomet imti reikalingos lytinių liau- 
kų medžiagos? Jei valstybių įstatymai bausmėmis nebaustų sveikiems jau- 


1 Šteinacho eksperimentų eigos atpasakojimą, paremtą didumoj jo tyrinėjimų 
protokolais, skaityk J. Gobio straipsny, Kosmos 1920 -21, 387—390 p. — Kritišką pa- 
jauninimo teorijos ir šios srities eksperimentų įvertinimą teikia D-ro Liek'o (Kosmos 
1921 - 22, 391- 404) ir D-ro B. Slotopolskio (Kosmos 1925, 229—235) straipsniai. 

* Skaityk apie tai Kosmos 1927, 250—261 (M. Kvašnino paskaita). 

niems vyrams atimt jų lytines liaukas, tai galima būtų buvę nejuokais su- 
silaukt „prekybos žmonių kiaušeliais“. Bet iki šiol įstatymų leidėjai nebuvo 
numatę reikiant apsaugot nuo šiokių, kiaušelius ir kiaušdėčius atimančių, 
operacijų ir... beždžiones. Todel ir prasidėjo iki šiol negirdėtas naikinimas 
šių nieku nekaltų gyvulių, kad iš jų gautas lytines liaukas įskiepintų su- 
kvailėjusiems ir ištvirkusiems žmonių seniams bei senėms. Ir dar skelbia- 
ma, kad, girdi, „(Katalikų) Bažnyčia padėjusi Voronovui jo eksperimentus 
iš visa pradėt. Vienas, Gvinejon važiavęs kunigas, gavęs iš savo aukščiau- 
sios bažnytinės vyriausybės įsakymą teikt Voronovui visokių informacijų ir 
drauge pristatyt tiek beždžionių, kiek tik galima, idant jis galėtų pradėt 
savo bandymus!. O kitiems šiomis operacijomis dar yra „įdomiausiai nu- 
šviečiama žmogaus ir beždžionės giminystės sena problema“ (t. p.). 

Cia mes dirstelsime į šį visą dalyką tiziologo, o paskui bendru žmo- 
gišku požvilgiu. i 

Įkaitusiems pajauninimo propagandistams, darantiems iš to sau biznį, 
paskutiniu laiku davė šalto dušo vokiečių chirurgas Hoffimeisteris ir 
anglų karo gydytojas Indijoj J. P. Arland'as. Hofimeister'is tikrino 
kiaušelių perskiepijimą, ir vienu atveju Javos bezdžionės kiaušelį įskiepijo 
žmogui, o kitu — šunies kiaušelį įskiepijo kitam šuniui; pirmu atveju visai 
nepasireiškę jokių efektų pajaunėjimo prasme, o antruoju pasireiškusieji 
efektai veikiai vėl pranykę?*. Lygiai ir Arland'as konstatuoja, jog penkioli- 
koj operacijų, tik vienu atveju buvę gauta minimalaus pagerėjimo, ypač 
seksualinės įėgos atžvilgiu, o visais kitais atvejais operacijos apvylusios. 
Tat jis po savo bandymų daro išvadą, kad Šteinacho metodas esąs abejo- 
tinos vertės, o Voronovo metodas sukeliąs uždegimų, neduodamas pagei- 
daujamų rezultatų. 

O ko vertas visas tas „gešeftas beždžionių liaukomis“ žiūrint iš 
bendrai žmogiško požvilgio, tatai puikiai būdina Britanijos parlamento na- 
rio, korveto kapitono J. M. Kenworthy'o straipsnis, įdėtas šiemet vasa- 
rą viename Londono laikrašty*, kurio santrauką čia ir paduosimes, 

— Medicinos mokslas daug yra žmonijai padaręs. Bet kai kurie nau- 
jausi „aptikimai“ daugiau atsiduoda juodąja magija, nekaip mokslo pažanga. 

Pav., ko tai yra verta, kad turtingi seni žmonės, išmesdami dideles 
pinigų sumas ir tam tikromis biauriomis žmogbeždžionių operacijomis nori 
keletai metų vėl atgaivint savo seksualinį gyvenimą?! Ar gi tuo pastūmėjama 
žmogaus žinija priekyn, ir ar padidinama žmonių laimė bei mažinamas vargas, 
kai šimpanzės patelės tam tikros gyvybinės dalys įskiepijamos suvytusiai 
moteriai, kad užtrintų jos sublukimą? Cia medicinos mokslas jau toli nusilei- 
džia žemiau, nekaip stovi grožio salonas; o prie to prisideda dar nekaltiems 


1 Taip rašo Kurth Heymann, Medizet (Medizinische Zeitschrift fūr Gebildete, 
Berlin) 2 Jahrg. Nr. 21, 1926, 830; savo šiam, Voronovą reklamuojančiam, straipsniui žinių 
jis sakosi imąs iš knygos Hector Chilini, Le Secret du Dr. Voronoti. Paris, Eugėne 
Pasguelle, Editeur. ; 

2 Homo- und heteroplastische Organtransplantationen unter Bericksichtigung der 
Lebendiarbung. Deutsche Zeitschrift fūr Čiirargie, Band 207, Heft 1—4. 

š Hygeia (Amerikos Gydytojų Draugijos laikraštis, Chicago) 1927 m. kovo mėn, 

* The Outlook 1928 m. liepos m. 16 d, 

5 Pagal „Die Auslese“ 1928, 7 Hett, 

gyvuliams padarytas žiaurumas, kaip kad ir žmonijos bei mokslo degra- 
dacija. Jei tokia pagyvenusi madna dama pasiryžta ,pakelt aukštyn“ savo 
veidą arba apsirūpint nauja oda, tai jau jos dalykas. Bet kodel turi būt 
toleruojamos operacijos gyvoms beždžionėms, idant joms būtų atimtos 
lytinės liaukos ir parduotos turtingiems pasenėliams, jei yra piniginėmis 
bausmėmis baudžiami žmonės, brutališkai apsieinantieji su šunimis ir katėmis? 

Prieš kokį trejetą dešimčių metų Dr. Brown-Seguard'as atliko 
eilę eksperimentų su kai kurių gyvulių liaukomis, kurias jis mėgino perso- 
dint į žmogaus kūną. Jis panaudojo skydinę, thymaus ir kitas vidujinės 
sekrecijos liaukas, atatinkamoms liaukoms žmogaus kūne stimuliuoti. Da- 
bar gydytojai Voronovas ir Didry's atkreipė į save dėmesį šiokiu bū- 
du stimuliuodami lytinius organus. Eina plati, dideliai pelninga praktika, ir 
skelbiama, kad su pasenėliais atsiekiama nuostabių rezultatų. Tačiau apie 
galutinus rezultatus nedaug girdėt. Tvirtinama netgi, kad kuris-ne-kuris taip 
operuotų pacientų paskui yra patapęs tėvu ar motina, ir kad jų vaikai ne- 
rodą jokių beždžioniškų polinkių. Tai gali būt. Bet paprastam eiliniam 
žmogui jau yra biauri pati mintis, kad tėviškumas čia sukeltas dirbtinai 
panaudojant jaunos šimpanzės patino ar patelės gyvą organizmą. Diduma 
religijų yra atsirėmusios tikėjimu į žmogaus sielos nemarybę. Šiomis galvi- 
jiškomis operacijomis bandoma tyčiotis iš to tikėjimo. 

Ir tai yra ne pavieniai laboratorijos eksperimentai. Vienas šio naujo 
kulto vadovų Dr. Voronovas neseniai didžiavosi, kad jis vien tik Paryžiuj 
per mėnesį vidutiniškai suvartojąs pro tris dešimtis beždžionių. Toliau jis 
pasakė turįs tiek daug pareikalavimų iš Vienos, Romos, Madrido, Maksvos, 
San Francisco ir Tokio, jog dabar visoj žemėj esančių beždžionių jau ne- 
pakaksią šiems visiems pareikalavimams patenkinti ir tenką susirūpinti 
dirbtinomis versmėmis. Kad šio trukumo neatsitiktų, geraširdis ponas pro- 
fesorius Dr. Voronovas siūlo reikiant imtis patiems veist beždžiones. Tai- 
gi, juokiasi Kenworthy, gal mes susilauksime tokių laikų, jog įvairiose ša- 
lysė įsikurs gorilų, orangutanų ir šimpanzių farmos, kuriose bus veisiami 
šie vargšai žmogaus giminaičiai, idant galėtų būt pailgintas senesnių ir 
turtingų gašlažmogių romantiškas gyvenimas. Tvirtinama, kad per pasku- 
tinius devynetą metų beždžionių liaukos buvusios įskiepintos 1300 vyrų ir 
moterų, ir jog anglai tokioms operacijoms šimtais važiuoją į Paryžių. 

Bet p. Kenworthy praneša dar apie ekstravagantiškesnį eksperimentą, 
apie kurį buvę pranešta 1926 m. viename modernojo mokslo atstovų su- 
sirinkime. Jis rašo: 

„Mes pučiamės mūsų humanizmu ir keliame ranką prieš jaučių ar 
gaidžių kovas. Mes net reikalaujame, kad žmogaus maistui skirtieji gyvu- 
liai turi būt užmušami humanišku būdu. Bet ką mes turėtume pasakyt 
apie tą eksperimentą, kuris buvo aprašytas 1926 m. rugpjūčio mėn. Stok- 
holme fiziologų kongrese? Šimpanzės patelės vitalinis organas buvęs įskie- 
pintas moteriai. Atatinkamos moters organo dalys buvusios įskiepintos 
šimpanzės patelei. Si šimpanzė paskui buvusi apvaisinta žmogaus sekrecija 
ir patapusi nėščia. Laimė, kad ji nugaišusi prieš eksperimentui pasibaigus“. 

Na, sakyk, malonus skaitytojau, ar tai ne išklydimas?! Visomis ketu- 
riomis turi pasirašyt po išvedimu, kurį daro iš savo straipsnio p. Kenworthy: 
„Mes turėtume protestuot prieš tokias pasibiaurėtinas operacijas. Gydytojų 

profesijoj laikoma esant nepadoru, jei kolega skelbiasi laikrašty, užuot ten- 
kinęsis iškaba ant savo durų. Man, kaip pašaliečiui, atrodo daug nepado- 
riau daryt tokias operacijas seniems vyrams bei moterims jų žemiems gei- 
duliams sukelti“. 

inau, kad pp. Voronovas ir jo advokatai, padarę labai nekaltą miną, 
pasakys, kad jo operacijos neturinčios tikslo tiktai stimuiiuot lyties nusi- 
gyvenėlių seksualinius geidulius, kad seksualinių funkcijų atbudimas čia 
yra šalutinis simptomas, kuriuo organizmas taip -pat pareiškiąs savo pa- 
jaunėjimą, kad jo motivų rimtumą rodą jo operuotieji dvasinio darbo 
darbininkai, kad jo pacientais yra buvę gydytojai, juristai, universitetų pro- 
iesoriai, valstybininkai, rašytojai, architektai ir artistai, kuriems jis yra pa- 
dėjęs dar pora metų (tiktai tiek?! Pr. D.) dirbt, tęsiant savo meninį ar 
mokslinį darbą žmonijos palaimai!. 

- Kiek šioki išsisukinėjimai įtikins šio straipsnelio skaitytojus, negaliu 
žinot; bet šių eilučių čia pat pasirašąs rašytojas į tai tik šiaip atsako: „Po- 
nas Voronove ir C*! Skazki — kotu vas'kie!“, kas lietuviškai gal būt ga- 
lima išreikšti: „Nepasakokite nuobodulio pasakos!“. 

Pr. Dovydaitis. 


Kada žmonės ilgiau gyvendavo—seniau ar dabar 
ir ar verta gyvenimas ilginti dirbtinėmis priemonėmis? 


Dažnai manoma ir sakoma, kad senais gerais laikais, kada gyvenimas 
plaukė ramiau, žmonės sulaukdavę ilgesnio amžiaus, negu šiandien, kuomet 
gyvenimas lekia sprandatrūkčiais, o gyvenimą besivydami ir žmonės bėga 
sprandus nusisukinėdami. Kaip yra iš tikrųjų? j 

Apie žmonių amžiaus ilgumą šiais laikais kultūringose valstybėse žinių 
duoda čia vedamos statistikos. Apie senovės žmonių amžių tenka spręst iš 
jų skeletų, kurių randame senovės kapuose. Pratusiam anatomui netaip jau 
sunku nustatyt apytikris amžius iš skeleto pavidalo. Mat, skeleto kaulai 
įvairiais gyvenimo laikotarpiais esti įvairiai sukaulėję. Nuo jaunatvės sukau- 
lėjimas pamažu eina stipryn. Vėliau, pav., kaušo siūlės vis labiau ir labiau 
susiglaudžia. Pagaliau, kai kurie kaulai vėl pradeda eit menkyn,— ypač tatai 
žymu, pav., žandų kauluose. 

Šiuos tat pažymius ir panaudojo prof. T. Wingate Todd (iš Western 
Reserve University) nustatinėdamas amžių lavonų, kuriuos jis iškasiojo 
įvairiuose senkapiuose. Apie tai jis praneša Amerikos gamtos mokslų mėn- 
rašty „Scientific Monthly“. 

Tačiau pirmieji Todd'o skelbiami daviniai imti iš kitos versmės, būtent, 
iš parašų antkapių akmenyse vienos romėnų kolonijos pirmaisiais krikščio- 
nijos šimtmečiais. Mat, šituose antkapių akmenyse vis įrašytos gimimo ir 
mirties datos čia palaidotų asmenų. Sie, o taip pat ir kiti toki radiniai 
Ispanijoj bei Afrikoj rodo, kad tais laikais diduma žmonių mirdavę 
tarp 20 ir 30 metų amžiaus. 

Į anatomijos institutus darinėjimams patenką lavonai didumoj esą žmo- 
nių, sulaukųsių vidutiniškai 45 metų amžiaus. Priegtam šie lavonai esą žmo- 


i K. Heymann, t. p. 830. 

nių, gyvenusių nepalankiomis aplinkybėmis. Betgi jų vis delto gyventa dai 
20 metų ilgiau, kaip anais ankstybaisiais krikščionijos laikais. 

Patekę į anatomikumus nigeriai iš Amerikos turėdavę vidutiniškai 33 
metus amžiaus. Taigi ir primitivesnės rasės gyvenčios ne ilgiau, kaip euro- 
piečiai ir baltieji amerikiečiai. Cia kai kas galės prikišti, kad šiems Amerikos 
nigeriams neigiamo poveikio bus padariusi civilizacija. Tačiau ir viena va- 
karinės Afrikos nigerių kaušų kolekcija rodė jų amžių buvus vidutiniškai 
ne ilgesnį, dargi kiek trumpesnį, būtent, 30 metų. — Labai primitivios tasma- 
niečių tautos žmonės—jau visi išmirę—didumoj mirdavę sulaukę tik 25 metų 
amžiaus ar dar anksčiau; tai jau yra aiški išmirimo žymė apskritai. 

Viename Anglijos senkapy iš bronzos gadynės Todd'as neradęs nė 
vieno skeleto, kuris būtų miręs po 30 metų. Jų visų mirimo laikas buvęs 
atitekęs tarp 17 ir 30 metų amžiaus. 

Iš vidurinių amžių (11—13 šimtm. po Kr.) Todd'as vienuose Angli- 
jos kapuose ištyrinėjęs 143 skeletus; jų visų vidutinis amžius buvęs 
390 metai. Tik nedaugelio ten būta mirusių sulaukus senesnio amžiaus. 

Pagaliau Todd'as tyrinėjo gausinga medžiagą, kurią turėjo surinkęs 
Dr. A. V. Kidder'is iš Peco kapų Naujojoj Meksikoj. Tai buvo 594 skeletai 
iš laikų 18—8 šimtm. prieš Kristų. Ir čia pasirodė, jog mirties senatvėj 
anuomet būta reto atsitikimo. Didžiausio mirtingumo tuomet būta penkto- 
sios dešimties metų amžiaus pradžioj. 

Kokio gi vidutiniško amžiaus susilaukia žmonės šiandien? Vokiečių 
Statistikos Metraštis iš 1925 m., antai, paduoda, jog daugiausia žmonių tais 
metais yra mirę amžiuje tarp vidurio septintosios ir vidurio 
aštuntosios dešimties (64—77) metų amžiaus; taip pat labai didelis 
mirtingumas reiškiasi ir pirmaisiais dvejais amžiaus metais. Mažiausia mir- 
tingumo čia būta tarp 6 ir 10 metų, tarp 23 ir 33 ir po 80 metų. Vadinasi, 
Vokietijos daviniai visai nugriauja anąjį tvirtinimą, būsią senovėj gyventa ilgiau'. 

Dabar dar dirstelsime šiuo atvilgiu į santykius tokios sumašinėjusios 
šalies, kaip Amerika. Kažkas prieš pora metų yra rašęs, neatmenu kuriame, 
mūsų laikrašty, kad Amerikoj (=jos didmiesčiuose) esą visai nepamatysi 
seno amžiaus žmogaus. Kodel? Nes ten senatvės niekas nesulaukiąs, ka- 
dangi gyvenimas veikiai pakertąs sveikatą. — Amerikiečiai nuo šitokio tvir- 
tinimo ginasi. Antai, prof. Chapin'as rašo?, kad 1901 m., anot Dr. Dublin'o, 
Jungtinėse Valstybėse gimęs vaikas galėjęs tikėtis sulauksiąs 490 metu am- 
žiaus, o gimęs 1926 jau galėjęs tikėtis sulauksias 57 m.; vadinasi, amžius 
pailgėjęs 16 nuošimčių. Ir nėsą pagrindo, kodel žmogaus amžius Jungtinėse 
Amerikos Valstybėse negalėtų būt ir toliau ilginamas, nes pripažinta, jog 
ten vienas trečdalis visų mirties nuotykių einąs iš tokių priežasčių, kurias 
jei ne visiškai, tai bent laikinai galima sukliudyti. 

Jau mums pažįstamas Dr. Sveisheimeris, gavęs progos, bendrai 
šiuo klausimu šiaip rašo: „Žmogaus gyvenimas tampa ilgesnis. Žindančiųjų 
kūdikių mirtingumo sumažinimas, higienos santykių nuolatinis gerinimas, 


1 Todd'o ir Vok. Stat. Metraščio daviniai pagal „Die Umschau“ 1928, 129, 

* Dr. med. Henry Dwight Chapin, buv. vaikų ligų profesorius New York 
Post Graduate Medical School, laikrašty „The Forum“ (New York) 1928 m. sausio mėn. 
sąsiuviny. Ir visa ši antroji straipsnelio pusė parašyta sunaudojant imtus iš D-ro Chapin'o 
straipsnio davinius. 

gimdymo pavojų sumažinimas modernąja gydymo pagalba, vaisingos gy- 
domosios priemonės nuo užkrečiamųjų ligų—visa tai esmingai pailgino vi- 
dutinišką žmogaus amžiaus ilgumą visose kultūringose šalyse. Tuo tarpu 
kai prieš 60 metų daugely kultūringų valstybių vidutiniško žmogaus amžiaus 
ilgumo būta tik apie 45 metus, šiandien tas amžius jau stovi tarp 55 ir 
60 metų“. Siandien „difterijos serumas išgelbsti nuo mirties vaiką 14 siais 
jo amžiaus metais, gydymas insulinu apsaugoja nuo perankstybos mirties 
cukrine liga sergantį 45 metų žmogų, modernosios miestų statybos higie- 
niški santykiai daugelį gyventojų apsaugoja nuo perankstybos mirties tifu 
tarp 20 ir 30 metų amžiaus“! 

Kiek metų amžiaus galėtų tikėtis susilaukt iš visa toks mūsų planetos 
gyvis, kaip žmogus, palygintas su kitais gyviais? Nagi, konstatuota, jog že 
mesnieji gyviai gyvena vidutiniškai penketą kartų ilgiau, negu kiek trunka 
jų kaulų augimas. Kadangi žmogaus toks kaulų augimas trunka apie 20 metų, 
tai, einant šiąja analogija, jo vidutiniškas gyvenimo ilgis turėtų pasiekt 100 
metų. Ir iš tikrųjų. Kas sulaukia bent 60 metų amžiaus ir jei kuris jo svar- 
bus gyvybei organas nėra ypačiai nusilpęs, tai yra daug tikimybės tokį ga- 
lėsiant dar susilaukt ir 90 ar 100 metų. 

Siandien, kaip žinoma, daromi mėginimai gyvenimą ilgint dirbtinėmis 
priemonėmis. Ar yra prasmės tai daryti? Ar tas senatvės pailgintas gyve- 
nimas yra ko vertas? Jei ne, tai gal verčiau, kad jo ir nebūtų. 

Nelaiminga mūsų dienų tendencija,-- rašo Dr. Chapin'as—esanti ta, 
kad yra išsiplatinęs tikėjimas, būsią žmogaus sugebėjimai pasibaigią paly- 
ginamai anksti. Siokią mintį paleidęs į pasaulį Dr. Osler'is savo pagarsėjusiu 
posakiu. Jis, būtent, parei:kęs, kad puikiausius darbus pasauly žmonės nu- 
dirbę tarp 25 ir 40 metų savo amžiaus. Sis pasakymas perlėkęs pasaulį 
kaip kibirkštis, pridirbdamas daug žalos. Jį pakartojo visi dienraščiai, o sa- 
tyrų laikraščiai dėjo atvaizdus, kaip 60 metų seniai chloroformu pašalinami 
iš gyvųjų tarpo, kad nesipainiotų. 

Prieš šį tvirtinimą nukreiptoj pagrindingoj studijoj Dr. Dorland'as 


! įrodo, jog daugelį įžymiausių darbų yra atlikę žmonės, senai peržengę 60 


metų amžiaus slenkstį. Dorland'as negi nustatė, jog didumą puikiaušių pa- 


v saulio darbų yra nudirbę žmonės tarp 40 ir 70 metų amžiaus. Jis suranda, 


jog iš 400 išgarsėjusių vyrų devynios dešimtys tik senesniame amžiuj buvo 
savo gebėjimus aukščiausiai ištobulinę. Antai, Galilei, Bancrott, But- 
fon, Goethe, Lamarck, Verdi ir Spencer'is savo didžiuosius kū- 


„„rinius sukūrę tarp 70 ir 85 m. amžiaus; Tizian'as vieną savo didžiausių 


" paveikslų nupaišęs turėdamas 98 metus. Jefferson'as 75 metus turėda- 


inas buvo dar vaisingas artistas, o Handel'is tais pačiais metais parašė 
vieną savo nemirštamų oratorijų; Moltkė sustatė vaisingą planą vokiečių 
kare su prancūzais būdamas 70 m. amžiaus; taip pat ir paskutiniajame di- 
džiajame kare turėjusieji daugiau pasisekimo generolai visi, palygint, buvo 


“senyvi žmonės. O štai šie vyrai dar ir šiandien dirba gyvenimo kovoj: 


Hindenburg'as 81 m. amžiaus, Georges Clemenceau 86, Arthur 
James Balfour 89, Elihu Root 82, Oliver Wendell Holmes 86, 
Chauncey M. Depew 03, George F. Baker 87, Thomas A. 
Edison 80. 


1 Kosmos (vok.) 1928, 95 pusl. 

Lietuvos kaimiečiams sulaukt arti šimtinės ir dažnai netgi ją peršokt 
iki šiol nebūdavo didelė retenybė. Dabar atėjo eilė mūsų inteligentams išmokt 
taip gyvent, kad jie tokio amžiaus susilauktų, dar būdami ir šiokiam tokiam 
darbui tikę. 

Tat kaip gi su gyvenimo ilginimu dirbtinomis priemonėmis? Ar verta 
jis ilginti? Prof. Chapin'as šiaip atsako: „Taip, jei žmogus tuo įgalinamas 
toliau dirbt produktingą darbą. Ne, jei visos darbingumo perspektivos 
dingsta per anksti“. 

O nuo savęs dar pridursime: Tokiam gyvenimui, ir tokiomis prie- 
monėmis, kuriam ir kuriomis šiandien nori sustiprintint tikrai bent 999/; 
visų D-ro Voronovo pacientų, tikrai jau kad neverta gyvenimas ilginti! 

O už bendrą visos naujosios visuomenės narių gyvenimo pailginimą, 
didįjį mirtingumo skaičių nustumiant į senesnį amžių, negalima nedėkot 
naujajai medicinai ir nelinkėt jai šiąja kryptimi ir toliau nenuilstamai dirbti, 
surandant vis naujų būdų ir priemonių kovai su žmogaus sveikatos žudytojais. 

į Pr. Doyydaitis. 


Senatvės ligos. 
Iš Dr. W. Schweisheimer'io* ir kt. 


Senatvės pažymys tas, kad senstant nyksta organų elastingumas. Or- 
ganai bei jų audiniai nebegali taip veikiai, kaip jaunatvėj, prisitaikint nau- 
jiems reikalavimams ir apsunkinimams. Todel nuolatinis perdidelis organų 
sunkinimas darbu, laikui einant, sukelia liguistų pakitimų, ir atsiranda tos 
ligos, kurių, rods, jau gali rastis ir anksčiau, bet kurios didumoj užpuola 
senyvėsnį amžių ir todel vadinamos „senatvės ligomis“. Jų pasirodymo 
laikas, kaip ir patsai senėjimas, gali būt labai įvairus. Įgimtas kuno palin- 
kimas čia vaidina tokį pat didelį vaidmenį, kaip ir atsitiktinas aštrių ligų 
gavimas, arba nuolatinis vieno to paties kenksmingo reiškinio paveikimas. 
Todel senatvės ligos gali jau pradėt reikštis ir 40—50 metų tarpe, kaip ir, 
atvirkščiai, jų gali neturėt ir 70 metų su kaupu susilaukęs. Kadangi pasku- 
tinį šimtmetį vidutinis žmogaus amžius yra pailgėjęs!, tai senatvės ligų 
klausimas darosi ypač reikšmingas praktišku atžvilgiu: juo žmonės susi- 
laukia ilgesnio amžiaus, tuo daugiau rasis ir senatvės ligų, ir kovot su 
jomis teks kaip tik tuo tikslu, idant žmonės, ir senyvesnio amžiaus susi- 
laukę, dar turėtų iš gyvenimo džiaugsmo bei malonumo. Mat, dirbtinį p a- 
jauninimą (Šteinacho—užrišant sėklinį lataką—ar Voronovo — perskiepijant 
žmogui beždžionės lytinę liauką —būdais?) savo rezultatų atžvilgiu kolkas 
tenka laikyt nesant tikrą dalyką. Ir chirurgai, šias operacijas praktikavusieji, 
vėl nuo jų nusigręžė. 


* Alterskrankheiten. Jahrbuch der angewandten Neturwissenschaiten 34 Jahrg. 1928, 
188—193. Kai kas čia dar iš šalies pridėta (pirmajame skyrely), o paskutinis skyrelis (apie 
vėžį) visai išleistas, kadangi tai ligai čia pavedamas atskiras straipsnelis. a 

- 1 Ziūr. apie tai priešais įdėtą straipsnelį. 

* Paskiausiu laiku spaudoj pasirodė žinių, jog tų pajauninimo reiškinių, kurie iki 
šiol buvo rišami su sėklinėmis liaukomis, pavykdavo gauti ir viena tik smegenų liaukos, 
vad. hypophysis, substancija, kadangi paaiškėjo, jog sėklinių liaukų aktivuotojas yra to hy- 
pophysio hormonas. Plačiau apie tai žiūr. str.: „Nauji ir naujausi patyrimai apie smegenų 
liauką vad. Hypophysis“, numatytą artimiausiems „Kosmos“ n-riams. 

Dažniausia senatvės liga tai 
Arterijų kalkėmis užsikimšimas, arba arterijų sklerozė. 


Ši negalė didumoj atvejų netenka laikyt liga tikrąja prasme, bet nor- 
maliu senatvės reiškiniu. Pirmoj eilėj ji yra kraujo indų nusidėvėjimo, nu- 
dilimo padarinys, bet ne ligotumo pažymys. Apie ligą čia galima kalbėt tik 
tais atvejais, kuomet indų pasikeitimo padariniai pereina normalaus pasi- 
keitimo ribas. 

Kaip žinoma, arterijos yra tie indai, kurie deguoningą kraują iš šir- 
dies išvadžioja po visas kūno dalis. Širdies pompuojamas, arba, kaip proi. 
Mendelsohn'as siūlo sakyti, reguliuojamas! kraujas, sykis po sykio srovena 
arterijomis po visą kūną; šiems indams tenka išlaikyt nemažas spaudimas. 
Todel arterijų sienos yra stipresnės ir elastingesnės, kaip sienos venų, ku- 
riomis kraujas grįžta į širdį. Venų sienos yra plonešnės, kaip arterijų, ir ne- 
gausingos lygiais raumenimis; užtat jose yra vožtuvai, sukliudantieji krau- 
jui tekėti atgal. 

Laikui bėgant ir kraujo tekėjimo indams savo darbą dirbant, ypač nuo 
kai kurių pakenkimų, tų indu sienų elastingos ir raumeningos striktos kiek 
susivartoja, sudyla ir virsta rišamaisiais audiniaisž. Ogi šioki audiniai jau 
nebeprisitaiko taip elastingai kraujo judėjimui kaip pirmiau, bet elastingus 
indus peverčia tik kaip kokiu sustyrusiu vamzdžiu, derančiu tik kraujui to- 
liau nuleisti. Todel širdžiai dabar jau tenka nudirbt sunkesnis darbas. Ri- 
šamųjų audinių padidėjimas indo sienoj indams suteikia vingiuotą pavidalą. 
Tūlo žmogaus smilkiniuose matyt dažnai paviršiun iškilę vingiuoti indai, 
ypač kai toks žmogus įtempia savo kūno jėgas. Tačiau būtų neteisingas 
išvedimas del to manyti tokį žmogų turint savo kūno viduje, sakysim, sme- 
genyse didelių arteriosklerotiškų pakitimų. Mat, tokiais atvejais, kai indo 
sienos atsparumo jėga yra sumažėjusi ir, kraujo spaudimo neišlaikydama, 
galėtų suplyšti, patsai kūnas imasi tas silpnas sienos vietas stiprinti, ta- 
rytum, jas sucementuoti, ir tai jis padaro tokiose vietose paguldydamas 
kalkinių druskų. O tokios medžiagos kaip kalkių, kūnas visuomet pakanka- 
mai randa jo priimtame maiste ir vandeny. 

Taigi, arterijų kalkėmis užsikimšimas (gal būt galima pasakyt ir „ar- 
terijų prikalkėjimas“) yra daugiau sudilimo, nekaip senatvės reiškinys. Keno 
kraujo indai iš prigimties yra menkai atsparūs (ši yda dažnai yra paveldėta) 
arba kam kas stipriai pakenkia, tai sudilimo pastebėsi jau ir jaunatvės amžiuj. 

Arterijų sklerozės priežasčių, be paveldėjimo, reikia ieškot įvairio- 
se apystovose. Normalų indo sienos sukietėjimą tenka aiškint normaliu indo 
sienos sudilimu, daužant ją kraujo srovei, taip pat susilpnėjimu nuo nuo- 
dingų medžiagų, pasidariusių medžiagai kūne apsikeičiant. Pirmiausia už- 
kliudomos tos indų sritys, kurios per daug įtempiamos nuo fizinio (ran- 
kos ir kojos) arba dvasinio darbo. Kraujo indus nesveikai veikia ir perdaug 
gausingas maistas, alkoholio ir nikotino vartojimas, taip pat sėdimasai gy- 
venimo būdas. Indų pakitimai vyksta taip pat ryšium su kaulų gėla, cukri- 
ne liga, perdideliu pariebėjimu, dalimi kaip pažymys bendro palinkimo į 
iguistumą. Sifilis ir kitos užkrečiamos ligos sukelia arterijose tokių paki- 


1 Žiūr. Kosmos 1928, 248 pusl. pastabą apie degraduotą širdį. 
2 Apie audinių rūšys žiūr. Kosmos 1920-21, 164—166 pusl. 

timų, kurie palankūs arterijų sklerozei reikštis jau jaunatvės amžiuje. Krinta 
akysen taip pat nervinių ir sielos susijudinimų, vargų ir rūpesčių poveikis 
arterijų sklerozei darytis, būtent, taip pat ir širdies vainiko induose. Kad 
diduma arterijų sklerozės atveju eina iš pakenkimų, tatai rodo dar tai, jog 
vyrus sklerozė griebia dažniau, kaip moteris. 

Arterijų sklerozės pažymiai esti įvairūs, destis, kur randasi pakiti- 
mai. Ant scenos (operetėse) dažnai rodomi du arteriosklerotikų tipu žiū- 
rovams pajuokinti. Vienas tipas viską užsimiršta ir viską supainioja. O ki- 
tos negali kaip reikiant paeit, tuo nurodo į pakitimus savo kojose, o taip 
pat ir į nugaros smegenų džiovą. Vaizduojant šiokiųs tipus, pagriebiami 
atskiri pažymiai ir karikatūriškai  padidinami; sukeldami kalbų apie „pra- 
keiktas kalkės“, šioki vaizdavimai yra didžiausia priežastis perdėtai ir ne- 
pagrįstai arterijų sklerozės baimei. Turėtų būt savaime suprantama, jog su- 
laukęs šešių dešimtų metų amžiaus neprivalėtų turėt noro gyvent taip, kaip 
dvidešimties metų jaunuolis. Šitai įsisąmoninus, atkris ir daug nepagrį- 
stos baimės. 

Arterijų kalkėmis užsikimšimui einant didyn, randasi pavojaus iš to, 
jog kraujo indai darosi trapūs, galį sprogti, nuo ko išsilietų kraujas į kū- 
no vidurius. Yra būdas šiokio pavojaus apsisaugoti, ir, būtent, vengiant 
visa ko, kas galėtų padidint kraujo spaudimą. 


Kas yra kraujo spaudimas? 


k Sirdies raumuo yra prijungtas prie indų sistemos kaip koks motoras. 
Širdis ir kraujo indai sudaro uždarą sistemą, kurioje varomas kraujas. Krau- 
jo stulpelį judina spaudimas. Spaudimą atliekąs organas—širdis. Arterijų 
raumenų jėga paremia širdies dirbamąją jėgą. Tas spaudimas, kuris eina iš 
širdies ir daromas kraujui kad jį judintų, vadinamas kraujo spaudimu. Kai 
indų sistemos santykiai palieka lygūs, tai kraujo spaudimas pareina nuo 
širdies jėgos. Kraujo spaudimo aukštumą labai paveikia indų kelio pasi- 
priešinimas. Juo didesnis bus pasipriešinimas induose, sakysim, jiems su- 
sitraukiant mėšlungy arba stiprioj arterijų sklerozėj, tuo stipresnis turės būt 
spaudimas, kokiu širdis varys kraują tolyn. 

Kraujo spaudimas duodasi sumatuojamas. Ranka viršum alkūnės 
apjuosiama tam tikru guminiu apirankiu ir į jį tol pompuojamas oras, iki 
nuo oro spaudimo pasiliauja vad. stipininės arterijos pulsas rankos lenki- 
me. Pulsui pašalint čia buvo reikalingas toks pat spaudimas, kokio esama 
indų sistemoj. Apirankis sųjungiamas su manometru. Gyvsidabrio stulpelio 
manometre aukštumas rodo spaudimo aukštumą. Taigi, kraujo spaudimas 
vieningai lyginamas su šiuo gyvsidabrio manometru. Suaugusio žmogaus 
vidutinis spaudimas esti tarp 110 ir 130 gyvsidabrio milimetrų. Vyrų krau- | 
jo spaudimas yra kiek aukštesnis, kaip moterų. Jaunatvėj spaudimas ma- 
žesnis, o sęstant eina didyn. Stiprioj arterijų sklerozėj spaudimas gali būt 
toli per 200 mm. — Bet reikia įsakmiai pabrėžti, jog kraujo spaudimas yra .„ 
tik vienas punktas eilėj apystovų, leidžiančių spręsti apie esamus pakili- 
mus arba ligą. 

Kai kraujo spaudimas lieka pakilęs patvariai per normą, ir del to šir- 
džiai tenka nuolatos dirbti didesniu įtempimu kaip paprastai, tai ji ir savo 
pavidalu taikosi prie šių pakitėjusių apystovų: širdies muskulatūra sustiprėja, 

ji tampa didesnė. Cia yra ta priežastis, kodel patvarūs inkstų susirgimai 
dažnai eina gretimai su širdies padidėjimu. Kraujo spaudimo pakilimas—ir 
jam reikalingas širdies padidėjimas—susirgusiam kūnui yra sveikatos pa- 
galba: aukštas spaudimas stiprina išskyrimą iš kūno kenksmingų šlapalo 
dalių. Arterijų sklerozėj kraujo spaudimo padidėjimas didumoj laikosi vi- 
dutiniškose ribose. Nuo perdaug aukšto spaudimo gali atsitikt, jog nuolat 
įtemptos kraujo indų sienos sprogs. Betgi manoma, kad sveikos arterijos 
„negali sprogt ir nuo aukšto spaudimo, ir kad tiktai prieš tai kitais kuriais 
būdais sužalota indo siena gali ilgainiui ir sprogti. Indams sprogus, įvyks- 
ta kūne vidujinis kraujo išsiliejimas; jei tatai atsitinka smegenyse, tai sa- 
koma, jog įvyko . 
Apoplekcija. 

Kraujo išsiliejimas smegenyse gali paliest atskiras smegenų dalis, nuo 
ko galima netekt sąmonės ir nepavaldyt šiaip kūno organų. Nuo panašių 
atsitikimų, ir su stipria arterijų skleroze, apsaugoja atatinkamai tvarkin- 
gas gyvenimo būdas. Kiek galima reikia vengti perdidelių kūno 
įtempimų ir dvasios bei sielos susijudinimų. Sunkių daiktų kėlimas kai 
kuomet yra betarpiškai pavojingas. Stiprūs spaudžiami judėjimai padidina 
tuo laiku kraujo spaudimą. Todel stengtis, kad būtų reguliariai ir lengviai 
tuštinamos žarnos. Valgyt dažniau, bet po mažiau, yra sveikiau, nekaip 
vienu kartu daug prikimšti. Tinkamiausias maistas, yra maišytas, vengiant 
stiprių priskonių. Daug mėsos neturėtų būt vartojama, tačiau nėra reika- 
lo ją visai braukt iš valgių sąrašo. Būtinas griežtas sumažinimas vartot 
alkoholį ir nikotiną. Kai del oro kurortų, tai pasirodė, kad arteriosklerozi- 
ninkams aukštumos per 1000 m. yra, bendrai imant, netinkamos. Ir jūrių 
maudynės tinka ne visuomet; geriausi poilsio kurortai tokiems yra miškingi. 
kraštai arba vidukalnių vietos. 

Gydymas pagrindinės ligos, nuo kurios yra įvykęs kraujo indų su- 
trikdymas (inkstų liga, medžiagos apykaitos susirgimai, sifilis) žada gerų 
vaisių ir jau pažangusioj arterijų sklerozėj. Bendroji gyvenimo tvarka yra 
žymiai reikšmingesnis veiksnys, kaip gydymas vaistais. Garsiai reklamuo- 
jamomis priemonėmis, žadančiomis susyk pagydyt, yra pagrindo nepasiti- 
kėt. Vaistai nieku būdu negali atstot atatinkamai tvarkingo gyvenimo būdo. 
Kai kurie medikamentai tinkamais atvejais gali teikt paramos, bet nieku 
būdu ne daugiau. 

Toliau, senatvei yra būdingi tam tikri 

Sąnarių susirgimai. 

Kaulaligė, berods, yra medžiagos apykaitos sutrikimo išraiška ir, 
kaip tokia, netenka laikyt esant senatvės liga, kadangi ji gali pasireikšt dar, 
palyginant, ir jauname amžiuj. Taip pat ir chroniškas sąnarių reumatizmas 
tiesioginiai nesiriša su senatve. Tikroji senatvės sąnarių liga tai vadinamas 
Arthritis deformans, deformuojantis sąnarių uždegimas. Pir- 
miausia eina skausmingi uždegimo reiškiniai sąnariuose, būtent, rankų ir 
pirštų, o paskui prasideda sulinkimai ir sustyrimai. Sąnariai nuo to įgauna 
savotiškos išvaizdos ir darosi vis daugiau nepajudinami. 

Priežastis didumoj atsitikimų esti išoriniai pakenkimai. Taip dažnai 
atsitinka, antai, senoms skalbėjoms, kurios savo rankas turi pasikeisdamos 

laikyti tai karštam, tai šaltam vandeny, arba, nepakankamai nudžiūvusios, 
ore. Tokiems susirgimams pasirodžius nuo išorinių pakenkimų, yra būtina 
pakeist darbas. Laiku pradėjus gydyti, pagelbsti šildymai, tynės, masažai su 
alkoholiniais tirpalais arba kitais tinkamais medikamentais. Naujieji gydymo 
metodai mėgina parblokštą kūno valią gydytis pakelt taip pat įtrėkšdami tų 
priemonių, kurie dirbtinai sukelia drugį. 

Kita sąnarių liga senatvėj—tai kulšių sąnarių susirgimai, sukeliantieji 
skausmus, sustingimą ir kai kuomet visai kojai atimantieji galimumą judėt. 
Ir šiais atvejais tinkamu gydymu pavyksta skausmai nuraminti. 

Dar viena senatvės negalė, kaipo organų pakitimo padarinys, yra 

Akių nusilpimas. > 

Senesniame amžiuj, dėliai patikimų lęšy, akis darosi tolregė. Tai yra 
normalus su senatve einąs šio organo pakitimas, kuris duodasi gerai ati- 
taisomas pritaikant koriguojančius akinių stiklus. (Gerai pritaikinti akiniai 
kaip ranka atima daug negalavimų, tokių kaip vad.: akies degimas, galvos 
skaudėjimas ir k. — Chroniškas rišamosios odos kataras senatvėj, įkyrįs 
deginančiais skausmais, ašarojimu ir šviesos bijojimu, duodasi pataisomas 
atatinkamos vietos gydymu. — Lęšio aptraukimas senatvėj dažnai virsta 
vad. pilkojo (ar žaliojo) špoko priežastimi. Yra žinoma, jog taip pat ir 
įsisenėjusiais špoko atvejais operacija atstatydina regėjimą. Špoko pasida- 
rymą galima ilgam nustumti jodu ir kitais medikamentais. 


Senyvo amžiaus vyrų dažnas susirgimas tai 
Prostatos padidėjimas. 


Sio labai dažno susirgimo tikroji priežastis dar neaiški. Susirgimas 
pasireiškia tuo, kad prostata vadinamoji liauka, apdengianti šlapalo tako 
pradžios dalį, ima augti ir trukdo šiam takui išsituštint. Ir esant dideliam 
spaudimui, šlapalas tegali būt tik mažais kiekiais išvaromas laukan įtemp- 
tais spaudimais. Toks nepakankamas šlapalo pūslės išsituštinimas daro rei- 
kalingą esart vartoti kateterį. Tačiau kateterį ir kuo atsargiausiai vartojant, 
dažnai yra neišvengiami šlapalo pūslės užkrėtimai, ir tuo būdu prostatos 
padidėjimas vėliau paskui save vedasi pūslės katarą. Įvairiausi gydymo me- 
todai pagelbsti tik kai kuriais atvejais; operacinis pašalinimas kai kuomet 
pagerina ir pagydo taip pat ir sunkius atsitikimus. — 

Dr. Sveisheimeris šioj savoį trumputėj senatvės ligų apžvalgoj, 
kaipo paskutinę senatvės ligą, taip pat trumpai kaip ir kitas (keliolika 
eilučių), sumini ir vėžio ligą. Bet kadangi ši liga yra ypatinga kitų ligų 
tarpe ir kadangi jos reiškinys sukelia galvosukio ne tik praktinei medici- 
nai, bet ir apskritai mokslinei biologijai su biofilosofija, ir užkliudo visą 
žmoniją, tai apie tai referuojama atskiru straipsniu. | 

Pr Dovydaitis. 


Vėžys—pikčiausia ir paslaptingiausia liga. 
Šis tas apie jos problemas šių dienų medicinoj, biologijoj ir kultūroj. 
(Pluoštas žinių iš naujausios literatūros). 
1. Vėžio liga palyginta su kitomis ligomis. 

Vėžio ligos klausimas yra ne tik vien medicinai, ne tik vien mokslui, 
bet ir visai žmonijai didelės reikšmės klausimas. Ne tik didelis skaičius 
šiąja liga kasmet mirštančių —anot Lane'o, vienas, o gal ir du iš kiekvieno 
penketo amerikiečių, sulaukusių per 40 metų amžiaus, nusmerkti mirt nuo 
vėžio, jei nedarys pastangų nuo jo apsisaugot —bet taip pat dažnai ilgas ir 
kankinantis ligonio nykimas verčia tūkstančius gydytojų bei tyrinėtojų vis 
iš nauja imtis vėžio problema domėtis. Vėžio liga baisesnė, kaip tuberku- 
liozė, sifilis ir eilė kitų bjaurių ligų. Gydytojo rūpestis—apsaugoti nuo jos, 
kovoti su jąja ir gydyti jos apipultus. Mokslinė medicina šį uždavinį tikisi 
galėsianti geriausiai išspręsti pirmiausia stengdamosi susekt šios ligos esmę 
bei priežastis, o paskui jau surasti tinkamus kelius kovai su jąja. Cia 


biologijoj apskritai. Nėra žinoma kitos tokios ligos ar ligų grupės, kuri 
kiekvienu atveju tokiu absolučiu tikrumu baigsis mirtimi, jei nebus pakan- 
kamai anksti operuota. Kūno atsparumo priemonių, kurių žinome šiaip 
visose ligose, vėžio ligoj, matyt, arba visai nėra arba jos visiškai nieko 
neįstengia. Iš čia eina ir ta bendrai esamoji didelė vėžio ligos baimė, kurią 
dar didina žinios apie jos didyn einantį plitimą. Sios labai nepaprastos li- 
gos esmė, kaip sakyta, ne mažiau kaip medicinos praktikus, domina ir bio- 
logus, ir netgi biotilosofus. Mat, vėžio celė organizme savo augimu 
laužo visus normalių celių susidarymo bei jų plėtojimosi 
pagrindinius dėsnius. Tatai vėžio esimas imamas tiesiog kaip argu- 
mentas prieš teleologiją, prieš mokslą apie pirminį tikslingumą gyvojoj 
substancijoj, sakysim, prieš Driesch'o entelechijos teoriją. — Kulturininką 
bendrai, be kita ko, domina ypač klausimas del vėžio ligos santykių su 
modernąja kultura: ar ji yra specifiškas šios kulturos padarinys, ar jos pliti 
mas mūsų laikais eina didyn ir p. 
2. Kas yra vėžio liga? 

Prisiminkime pagrindinius kiekvieno organizmo plėtojimosi dėsnius! 
Visas organizmas plėtojasi iš vienų vienos celės (narvelio, ląstelės, akytės) 
nuolatine ir pirmyn žengiančia celių skaidyba.  Organizmui beaugant, vis 
naujai pasidarančios celės sudaro pagrindą visoms kūno dalims bei jo or- 
ganams. Kadangi tos dalys ir organai yra labai įvairūs, tai ir juos befor- 
muojančios celės tampa labai įvairios. Sis įvairių celių rūšių susidarymas 


1 Plačiau apie tai rašyta Kosmos 1921-22, 157—166. 


Vėžio liga | 479 


vadinamas kūno celių diferencijacija iš nediferencuotų, t. y. iš neišsiplėtojusių 
celių embrioninių laipsnių. Toks tik iš vienų vienos apvaisintos kiaušinio 
celės išsiplėtojimas labai sudėtingo (komplikuoto) organizmo bei jo gau- 
singų organų ir dar su visais, rodos, smulkiausiais, atsigimimo reiškiniais! 
yra dideli gamtos, gyvybės, gyvosios substancijos stebuklai. Savaime aišku, 
jog šis visas plėtojimasis negalėtų eit, jei celių dauginimasis nebū- 
tų giežtai sureguliuotas, sutvarkytas, jei celių skaidybai ir di- 
ferenciacijai su visais iš čia einamais cheminiais pakitimais nebūtų nustaty- 
ta iki mažiausių ir subtiliausių smulkmenų apsvartyto plano. 

Bet štai, šiokio gyvybės reiškinių tikslumo akivaizdoj, rečiau jauname, 
dažniau senesniame amžiuj tam tikroj kūno vietoj ima reikštis celių 10- 
kalinis netvarkingas augimas, kuris juo tolyn tuo labyn įsigali 
užgriebdamas vis didesnį plotą, darydamasis vis stipresnis, vis netvarkin- 
gesnis; celių dauginimasis čia dabar vyksta jau visai be jokios atodairos 
į viso organizmo reikalus, lyg būtų čion įsimetęs koks svetimas, savanau- 
diškas, išsigimęs grobuoniškumas; prie viena kitos prisitaikomai ėjęs celių 
augimas dabar suardomas, išsigimėlės celės auga toliau be tvarkos, didi- 
nasi apkerodamos šalia jų esamą audinį, jį suvirškindamos ir suardydamos. 
Toliau, šios išsigimusios celės suauga į tam tikrą gumbą, arba mazgą, ku- 
ris lietuviškai šiandien medicinoj vadinamas naviku. Sio naviko, arba navi- 
kaulio, dalys suįra, daugelis naujai pasidariusių celių nunyksta, tuo tarpu 
kai kitos toliau keroja. Išsigimusios celės tačiau nepalieka tik susimetusios 
pačiame navike, bet, iš jo išeidamos, slenka toliau, kraujo bei limfos keliais 
gali patekt į įvairiausias, toli nuo pirminio naviko esamas organizmo dalis 
ir tenai vėl pradėti keroti tuo pačiu būdu kaip pirmiau, ir ardyti tose vie- 
tose normalų kūno audinį, sudarydamos ir vėl vad. antrinius navikus, 
mokslo kalboj vadinamus metastazėmis. Tokiam navikų užplūdimui ir jų 


irimo produktams kūnas neįstengia atsilaikyt ir galop miršta: jį suėda po 
visą kūną išrėpliojęs vėžys. Išsigimusių celių be saiko kerojimas suardant 
normalų audinį ir metastazių darymasis yra esmingiausi pažymiai, jog čia 
esama vadinamųjų piktųjų, arba piktybinių, navikų (bosartige Geschwūilste). 

Tų vežio ligos navikų yra keletas pavidalų. Tipingiausi yra dvejetas 
pavidalų. Kai celių išsigimimas ima reikštis remiamuose arba rišamuose au- 
diniuose, tai čia pasidariusi išauga medicinos kalboj vadinama sarkomų; 
o kai navikas išauga iš epitelinių, liaukinių ir panašių celių, tai vadina- 
mas karcinomu. Sarkomas yra dažniau jaunų žmonių kūne pasirodąs 
"vėžio ligos pavidalas, o karcinomas, ta tikroji vėžio liga, užpuola seny- 
vesnius žmones, ypač įžengusius į penktąją dešimtį savo amžiaus metų. 
Tačiau pasitaiko ir abu ligos pavidalu įvairiame amžiuj. 

Paminėtina, jog vėžys tai ne vien tik žmogaus liga. Jį gali turėti taip 
pat ir daugelis gyvulių bei augalų. Gyvuliuose vėžio ligą spontaniš- 
kai gali turėti pelės, žiurkės, triušiai, šunes, arkliai, vištos, balandžiai ir k. 
Augalų vėžį sukelia tam tikros bacilos; pirmasis jį aprašė Smit h'as. 

Augalinių vėžių daugiausia kreipia savęsp dėmesio vad. bulvių vė- 
žys. Tai yra vis labiau įsigalintis bulvių kulturos neprietelius. Jį sukelia 
grybelis Synchytrium endobioticum, priderąs vienai žemesnių grybų grupei 


1 Plačiau apie atsigimimo reiškinius skaityk Kosmos 1927, 49 —S$3, 

(Chytridiacejoms). Ši liga buvo pirmu kart pastebėta Vengrijoj bulvių lau- 
kuose praeitojo šimtmečio devyniasdešimtųjų metų vidury. Vokietijoj (Reino 
krašte ir Silezijoj) ji pastebėta 1908 ir 1909 m. Netrukus kilęs karas su jo 
maišatimi buvo auksinė gadynė šiai ligai plėstis. Ji išsiplatinusi ir Anglijoj. 
Taip pat ir Siaurinėį Amerikoj ji pastebėta jau prieš karą. Šiandien, tur būt, 
nedaug yra tokių bulves sodinamų kraštų, kuriuose nebūtų šios ligos. Ir 
kovos būdų su jąja dar nesurasta. Laimė dar ta, kad nevisas bulvių rūšis 
ši liga įveikia; bet ilgai nerandant tinkamų kovos būdų, vėžys gali įveikt ir 
iki šiol buvusias jam atsparias rūšis! 

Ar bulvių vėžio esama ir Lietuvoj, negaliu pasakyt Mano gimtojo 
krašto (Višakio Rūdos apylinkėse, Mariampolės aps.) smiltėtose dirvose, 
kuriose bulvės dera neblogai ir sudaro labai svarbią vietos žmonių maisto 
dalį, iki prieš 20—30 metų, bulves kasant, pasitaikydavo tik dviejų rūšių 
ydingų (ligotų) bulviu, tai, būtent, surūdijusių (vyriausiai tokiais metais, kuomet 
ruduo lytingas) ir nušašusių („nuparkusių“), žmonių manymu, kai dirva 
bulvėms esanti „perriebi“. Mačiusiam nušašusią bulvę pigu įsivaizduot ir 
bulvės vėžys; tai milžiniškai padidėjęs apšašėjimas, kuomet šašas išaugęs 
daug didesnis už pačią bulvę, arba kuomet keli toki kurkuluoti šašai prie 
bulvės suaugę vienon didžiulėn krūvon, panašion į žydinčiojo kopūsto ke- 
kę. — Kalbamosios ligos susekimu pas mus ir, ją suradus, kovos būdais 
su jąja privalėtų pirmoj eilėj susirūpint mūsų agronomai. 

3. Vėžio priežastys. Ar jis yra infekcinė liga ar ne? 

Kas yra įvykę organizme vėžio išaugai pasidarius? Kas čia atsitiko, 
kad tam tikroj vietoj celės staiga ar pamažu pradėjo augti netvarkingai ir 
prieš savo dėsnius? Iš ko čia prasidėjo ta, visą. normalią eigą sulaužanti 
celių anarchija? Morfologiniu atžvilgiu šie vyksmai jau nuo seniau gerokai 
išaiškinti, bet kurie yra šios celių anarchijos priežastiniai veiksniai, tatai dar 
ir šiandien neaišku. 

Tačiau vis delto tą, šią problemą dengusią, gilią tamsą paskutinių lai- 
kų tyrinėjimai pradeda sklaidyti. Mokslinis darbas per paskutinius 15 metų 
yra vėžio problemą išaiškinęs daugiau, nekaip buvo išaiškinta per visus 
laikus prieš tai, nors negalima neduot reikšmės ir senesnio laiko pagrindi- 
niams prirengiamiems patologų carbams. Šiandien, nors dar ne galutinai, 
betgi jau gerokai apaiškinti labai svarbūs pagrindiniai klausimai, toki, kaip 
vėžio celės susirgimo, parazitizmo, užkrečiamumo, pavaldumo, medžiaginės 
apykaitos esmė. Prieš 20 metų visas šias problemas dar dengė ne tiktai 
gili, bet rodėsi ir neišsklaidoma tamsa; apie karcinomo kilmės veiksnius | 
tuomet žinota dar tiek maža, jog nežinota nei vienų vieno metodo, kaip 
dirbtinu būdu sukelt gyvuliui vėžio liga. O tatai juk yra pirmutinė sąlyga, 
kad galėt tikrai moksliškai įsigilint į vėžio ligos kilmės esminguosius veiksnius. 
Pirmutinis vieną tokį metodą nurodė 1913 m. Kopenhagos un-to patologi 
jos instituto direktorius prof. Fibiger'is, kuriam už šį mokslo žygdarbį 
teisingai buvo tais metais paskirta Nobelio premija. Šiandien yra žinoma 
daug metodų eksperimento keliu sukelt karcinomą, ir taip pat pastūmėtos 
priekyn kitos svarbios problemos, nors ne vienu pagrindinių klausimų dar 
ir šiandien mokslininkų tarpe nėra vienos nuomonės. 


! Plačiau apie bulvių vėžį žiūr. „Die Umschau“ 1928, 336 —340. 

Antai, del vėžio ligos priežasčių šiandien prieš viena kitą stovi net 
trys teorijos. Pirmosios teorijos šalininkai mano, jog vėžio celių iškrypimas 
savo užuomazgą turi jau organizmo embrioninėj stadijoj; vėžio atvejais jau 
embrione celės esančios patekusios į ne savo vietą ir delto paskui jos plė- 
tojąsi kitaip, negu būdamos normaloj pozicijoj. — Antroji teorija mano, kad 
vėžį sukelia parazitai ar kokios kitos ligos sėklos, panašiai, kaip kitose in- 
fekcinėse ligose. Ir jau daug kartų yra buvę skelbta, net po kelis kartus 
tais pačiais metais, kad štai jau pagaliau aptiktas vėžio sukėlėjas; tačiau 
po kiek laiko paaiškėdavo, jog to neprieteliaus vis dar nenutverta. Bakte- 
riologijos pasisekimai užkrečiamųjų ligų srity šią teoriją daro ypač popu- 
liarią ir bakteriologiškas galvojimas. daugeliui gydytojų, tyrinėtojų ir ypač 
pašaliečių tiesiog neleidžia vėžio kilmės kitaip vaizduotis, kaip tik prilei- 
džiant, jog čia būtinai turi būt koks ligos sukėlėjas. — Pagaliau dar vienai 
pažiūrai atstovauja Virchow'o formuluota erzinimo teorija, pagal kurią, 
vėžys išauga tokiose kūno vietose, kurios nuolatos yra erzinamos. Siai te- 
orijai eksperimentinės paramos suteikė japonų tyrinėtojai Ichikava ir 
Jamagiva, kuriedviem pavyko išaugint pelei vėžio navikus, ištisais mėne- 
siais teptuku besmaluojant jai odą; juodu išaugino vėžį taip pat kitiems 
gyvuliams. Ir daugelis klinikinių žmogaus vėžio stebėjimų kalba už tai, kad 
erzinimas dažnai gali būt priežastis vėžiui kilti; iš to, antai, pypkoriams iš- 
auga vežys ant lūpų, paskui tam tikrose vietose organizme išaugąs anili- 
no darbininkų vėžys, kaminkrėčių vėžys ir k. 

Dabar, leiskime kiekvienos šių dviejų svarbiausių teorijų šalininkams 
patiems savo atstovaujamas pažiūras paremti. 

Paskiausiu laiku, antai, Rudolfas Lieske, pagrindingai peržvelgęs 
dalyko literaiurą ir eksperimentiškai permėginęs svarbiausius iki šiol turi- 
mus davinius, priėjo išvadą, kad augalų fiziologijos ir bendrosios bakteriologijos 
požvilgiu turinčios pagrindo tik tos teorijos, kurios į vėžį žiūri kaip į i n- 
tekcinę ligą. Rods, tumorų galį kilt nuo išorės erzinimų ats. nuo medžia- 
gos apykaitos sutrikdymų; bet nieku būdu esą neišaiškinsi, kaip vėžiu su- 
sirgimą tuo būdu galima perkelt kitiems tos pačios, ir net svetimos rūšies 
individams. Stengdamasis išaiškint ikšiolinius infekcijos teorininkų priešta- 
ravimus, Lieskė prieina šiokią išvadą: Vėžį sukelia vienas vienintėlis spe- 
citiškas sukėlėjas, kurio atskiros atžalos galinčios turėt kai kurių nevieno- 
dumų, kaip tatai stebėta ir kitų bakterijų. Lieskės ir kitų jau pirmiau ste- 
bėtos vėžio užkrėtėjo plėtotės stadijos, jo manymu, esančios šios: 1) filtruo- 
jamosios gonidijos, 2) vienapolės botaguotos gramnegativinės lazdelės, 
3) grampozitivinės bacilos, kurios naujai izoliuotose atžalose didumoj su- 
darančios streptokokiškas virtines. Lieskė mano, kad tie erzinimai, kurie 
būdavo daromi eksperimentiniu būdu vėžiui sukelti, nėra vėžio priežastis, 
kaip iki šiol buvo manoma, bet kad jie tik suteikia galimumo vėžio ba- 
ciloms erzinamoj vietoj apsigyventi. Žmonių, gyvulių ir augalų vėžio ligos 
esą visai analogiški reiškiniai, kuriuos sukeliąs Barterium tumefaciens, tokia 
bacila, kuri esanti išsiplatinusi visur kur gamtoj įvairiausiais pavidalais ir 
įvairiausiomis išsiplėtojimo stadijomis. Tiktai iki šiol esąs neišaiškintas klau- 
simas, kuriuo būdu ši bacila iš nekenksmingo saprofito yra virtusi pavo-- 
jingu ligos sukėlėju. Žmonių, gyvulių ir augalų vėžio navikuose šis sukė- 
lėjas normaliu pavidalu randąsis mikroskopu neįmatomu pavidalu (filtruo- 

jamosios gonidijos), delto tat ir buvę iki šiol tokių didelių sunkumų izo- 
liuot mikroskopu regimus jo pavidalus. Lieskė susekęs, kad kalbamąjį su- 
kėlėją galima iš vienos jo stadijos pervest į kitą. Iš bacterium tumefaciens 
grynos kultūros, perkeliant ją į pieną, esą gaunama filtruojamojo virus'o 
(tiltruojamų gonidijų) stadija, iš kurios, toliau perskiepijant, kylančios bota- 
guotos, gramnegativinės lazdelės. Sie tyrinėjimai vėl sukelią vilties, kad pa- 
galiau pavyksią ir vėžiui surasti vaistų. Lieskė, berods, praneša, kad jis, pa- 
siremdamas savo tyrinėjimų pagamintais vaistais, jau turėjęs nuostabių pa- 
sisekimų su bandomaisias gyvuliais! | 

O dabar štai kito vėžį tyrinėjusio mokslininko, profesoriaus Dr. B. 
Fischer-Wasels'o* visai priešinga nuomonė: „tenka kuo stipriausiai 
pabrėžti, kad specifiško vėžio sukėlėjo teorija šiandien yra ga- 
lutinai ir nepriekaištingai nugriauta. Tiesa, karcinomo kilmėj gali 
kai kuomet būti suvaidinę vaidmenį ir parazitai, bet jie visuomet yra tik pa- 
šalinis veiksnys, o ne nusprendžiąs esmę, kaip, sakysime, tuberkulinė ba- 
cila pilnai nusprendžia tuberkuliozės esmę. Specifiškojo vėžio sukėlėjo hipo- 
tezės niekas taip vienaprasmiai ir aiškiai nenugriovė, kaip ypač tikslys stų- 
dijavimas tų navikų, kurių kilmėj parazitai tikrai suvaidina savo vaidmenį. 
Vadinamoji bilharzia liga yra tam tikrų kirminų sukeltas sunkus šlapalo 
pūslės susirgimas, kuriuo žmonės dažnai suserga Egipte. Nuo šios ligos, 
kai ji išsilaiko ištisais metais ir sukelia sunkių pakenkimų bei regeneracinių 
kerojimų šlapalo pūslės gleivinėj odoj, daugely atvejų pasidaro šlapalo pūslės 
vėžys. — Visai panašiai yra ir su spiropteros karcinomu. Tai yra tas skilvio 
vėžys, kurį Fibiger'is eksperimentu išaugino žiurkei, užkrėsdamas ją tokiu 
kirminu, kuris taip pat sukėlė stiprių skilvio gleivinės odos pakenkimų ir 
jo epitelio regeneracinių kerojimų. Taigi, čia yra vis toki susirgimai vėžiu, 
kurie plėtojosi infekcijos, parazitinės ligos dirvoj, bet iki šiol šių vėžių m e- 
tastazėse niekuomet nerasta parazitų, kas būtų absolučiai bū- 
tina, prileidžiant vėžiui sukelt specifišką sukėlėją, ir kaip tatai yra be išimties 
tuberkuliozės atvejais. Dažnai patys parazitai pirminėse vietose (šlapalo pū- 
slėj, skilvy) jau yra senai išgaišę, kada vėžys plėtojasi. — Parazitinės teori- 
jos atkaklūs šalininkai todel pradėjo tvirtint esant visiškai neįmatomų su- 
kėlėjų ir sakytų ligų atvejais jie, antai, tarojo, kad tie pigiai įmatomi kirmi- 
nai esą tik pernešą neįmatomus vėžio sukėlėjus. Ultravizibilinio vėžio sukė- 
lėjo prielaidą rodėsi ypač gerai paremią patyrimai su viena ypačiai pikta 
naviko rūšimi, būtent, su Rous'o perkeliamuoju vištos sarkomu. 
Sios labai piktos navikų išaugos iki šiol yra žinomos tik vištoj ir nuo visų 
kitų skiriasi pirmiausia tuo, jog jas galima perkelt Berkefeldo iiltratais. 
Kiti navikai, pav., žinduolių gyvulių navikai perkeliami iš vieno gyvulio ki- 
1am tik gyvomis celėmis. O Berkefeldo filtro (toks porcelaninis filtras, t. y. 
koštuvas) poros tokios mažytės, jog per jas nepraeina net bakterijos, nekal- 
bant apie gyvąsias celes, o tačiau per šiokį filtrą perkošta medžiaga (filtra- 
ias) vis dar galėjo sukelt vištos sarkomą. Parazitinė teorija rodėsi esanti 


1 Lieskės darbo originalas „Untersuchungen iber die Krebskrankheit bei Pilanzen, 
Tieren und Menschen“ atspausdintas laikrašty  „Zentralblatt fūr Bakteriologie, Parasiten- 
kunde und Infektionskrankheiten“ Abt. I, Bd. 108, Heft 1---4, SS, 118—146, 1928; čia atpasa- 
kotoji santrauka paduota pagal „Der Naturireund“ 1928/29. Heit. 5, 233—234, 

* Frankfurto universiteto Patologijos Instituto direktorius. 

šiuo atveju beveik įrodyta, kai prieš dvejetą metų Gye Londone paskelbė, 
kad jis vištų sarkomo iiltrate galėjęs per keletą pasažų augint neregimuo- 
sius sukėlėjus ir su jais vis sukelt tumorą. Laikraštis „Lancet“ tuomet pa- 
dėjo žinią, kurią pakartojo viso pasaulio laikraščiai, kad esąs aptiktas ne 
tik vištos sarkomo, bet taip pat ir žmogaus vėžio ligos sukėlėjas. — Cia 
ne vieta nagrinėti nuo to laiko nepriekaištingai įrodytas paklaidas Gye'o 
išprotavimuose. Svarbiau yra tai, kad šiandien mes turime rankose aiškų 
įrodymą, jog teip pat ir perkeliamas vištų sarkomas ne gali būt sukeltas 
specitiško sukėlėjo. Ypačiai Aleksio Carrelio, Murphy'o ir Alb. 
Fischer'io genialūs darbai parodė, jog iš vištos embrioninių ce- 
lių dirbtiniu būdu galima pagamint sarkomo celės net reagen- 
ciniame stikle“. 

Atpasakojęs sakytųjų tyrinėtojų darytus eksperimentus, Fischer-W'asels 
daro išvedimą, jog „navikų liga nėra infekcinė liga. Bet kas 
tuomet ji yra? Šiandien tikrai galima pasakyt, kad pikto naviko, 
karcinomo, esmę nusprendžia ne išorės faktoriai, bet kad ši esmė 
glūdi pačioj iš savo rūšies iškrypusioj, išsigimusioj ce- 
lėj. Siokią pažiūrą įrodo įvairių faktų eilė. Pirmučiausia navikinių celių sa- 
votiškumas pasirodo jas transplantuojant. Jei normalias kūno celes perskie- 
pint į kitą organizmą, tai šios celės beveik be išimties žūva. O jei jos iš 
visa pradžioj dar kiek auga, tai tik labai skurdžiai, ir laikui einant paskui 
vistiek įskiepinto kūno celės tas dirbtinai jam įterptas celes nustelbia ir pa- 
keičia. Delto tat ir beveik visai niekais nuėjo daugelis gražių chirurgijos 
vilčių, turėtų pasiseksiant perskiepyt normalias celes bei organus. — Bet jei 
šiuo būdu perskiepijamos navikinės celės, tai jos netik įauga į sve- 
timą kūną, bet labai smarkiai dauginasi, taip jog vėžys šiame nau- 
jame organizme plėtojasi lygiai taip, kaip ir sename, ir jį taip pat nužudo 
savo produktų smirimais bei metastazėmis. — Vėžio celių savotiškumas pa- 
sireiškia taip pat ir audinių kultūroj  Audinį kultivuojant dirbtinai, vėžio 
celė nustelbia, apkeroja, ir suėda visas normalias celes2.—Pagaliau, 
navikinė celė turi dar visa eilę fizikalinių bei cheminių savotiškumų, kurių 
čia netenka nagrinėti. Tiktai vieną svarbų skirtumą turim nurodyt: vėžio 
celių medžiagos apykaitą. Jei medžiagos apykaitą laikyt gyvosios 
substancijos centrine problema, tat turėsim iš anksto pasakyt, kad vėžio 
celės savotiškumas tuojau daro įtikima prileist ją turint visai kitokią medžia- 
gos apykaitą. Sį prileidimą įrodė kelius skinantiejį Otto Warburg'o ty- 
rinėjimai. Jis parodė, jog vėžio celėj energiją teikiąs procesas ne tas pats, 
kaip normalioj celėjį, būtent, degimas, oksidacija, kvėpavimas: vėžio celėj 
eina anerobinis cukraus suskaldymas į pieno rūgštį, taigi rūgimas. Tai 
yra labai svarbus ir įdomus vėžio celės išsigimimo pažymys““. 

Bet kaip įvyksta šitoks normalios kūno celės išsigimimas į 
navikinę celę? Ir šiam klausimui atsakyti šiandien jau turima patyrimų. Fi- 
scher-Wasels sako, kad pasirėmus visais faktais galima esą parodyt, jog; 


1 Plačiau apie tai skaityk „Die Umschau“ 1928, 195—198. 

* Demutbh'as ir Canti's net gražiais filmų paveikslais parodė, kaip kultivuojamos 
vėžio celės visiškai suvirškina ir suardo raumenų audinius. 

“8 Bernh. Fischer-Wasels, Die Probleme der Krebskranheit.. Die Umschau 
1928, Heft. 1 u. 2. 

kiekvienas kūno celės išsigimimas į vėžio celę mezgasi su liguistai sutrikdytu 
plėtotės vyksmu organizme. O plėtotę matome pasireiškiant dviem įvairiais 
biologiniais periodais ir dviem pavidalais. 

Pirmoji grupė—tai gausingi diferenciacijos vyksmai organizmo em- 
brioninėj stadijoj. Trikdymų čia ytin galima laukti ir jų yra. Žmogui 
nereta gimti su tikromis navikiškomis išaugomis, nors didumoj jos yra ne- 
kenksmingos, k. a., tie visiems žinomi apgamai („motinos dėmės“?) arba kraujo 
indų navikas žindamojo kūdikio odoj. Bet kai kuomet gemama jau ir su 
piktaisiais navikais. Įgimtųjų nežalingų ir piktųjų navikų yrą žinomų įvairiais pa- 
vidalais ir jiems kilti, kaip ir visuose embrioniniuose sutrikimuose, neabe- 
įotinai vaidina vaidmenį ir pavaldumas. 

Antroji grupė—tai plėtojimosi vyksmai po gimimo. Vienais atve- 
jais toki vyksmai yra fiziologiški, k. a. vėžiui kylant moters krūtų liaukose!, 
kitais naujų formacijų atsiranda po pažeidimų ir užgydytų žaizdų, kurias 
vadiname regeneraciniais vyksmais. Sion grupėn Fischer-Wasels pri- 
skiria ir visus „erzinimo  navikus“ bei vadinamuosius randinius navikus, 
pasidarančius rande sunkaus pažeidimo net po daugelio, 20—30 metų. 
Ypač vėžiškai išsigimt palinkę seni nusideginimo randai ar ugnimi, ar Rent- 
geno spinduliais. 

Tuo būdu kalbamasis tyrinėtojas sujungia pirmąją ir trečiąją pradžioj 
sakytųjų vėžio kilmės teorijų. Taip jog tų teorijų, tikrai sakant, lieka tik dvi: 
parazitinė ir pačių celių išsigimimo teorija. Katra jų dviejų turės pilną tie- 
są, galutinai parodys tik ateitis. 

4. Vėžio pažinimas ir kova su juo. 

Vėžiu sergąs organizmas ypač pažengusioj ligos stadijoj rodo pakiti- 
mus odos spalvoj, didyn einančiu susilpnėjimu ir suliesėjimu, trumpai sa- 
kant, būdingas tokiu stoviu, kuris vadinamas kacheksija. Iki šiol nėra pa- 
vykę įrodyt, kad šios kacheksijos priežastimi būtų koki vėžio naviko spe- 
cifiški nuodai, nors galimas daiktas, kad tokių nuodų yra. Taip pat nėra 
iki šiol pavykę įrodyt vėžiu susirgusiame organizme šiaip kokių specifiškų 
pakitimų, kurių pagalba, sakysim, galima: būtų anksti pažinti organizmą 
esant vėžio puolamą. Vėžio ligonių kraujo skysčiuj visi įrodytieji pakitimai 
nėra būdingi vėžiui, bet randasi taip pat ir susirgus kitomis sunkiomis li- 
gomis. Todel, įtariant esant vėžį, reikia, jei tik galima, navikas išimt ir jis 
ištyrinėt mikroskopu, ir tuo Lūdu diagnozė bus galima nustatyt absolučiu 
tikrumu. Ir gyvulių tyrinėjimas šiuo atveju turi ne tik teorinio intereso. Tū- 
las reiškinys kalba už tai, kad žmonių ir gyvulių vėžio esmės tapatumas 
eina taip toli, jog žmogaus navikus galima perkelt gyvuliams, kaip kad 


1 Vokietijos Centrinio Komiteto vėžio ligai tirti statistika paskutiniais metais iškėlė 
aikštėn štai kokį reiškinį: amžiuje tarp 20—45 metų nuo vėžio yra mirę daugiau 
moterų, nekaip vyrų. „Šio reiškinio priežastimi tenka laikyti anksti pasirodantį „gimdos 
vuterus) ir krūtų (mamma) karcinomą, tačiau dar neišaiškinta, delko taip yra. Žinoma 
tiktai, jog krūtų karcinomas nuolat plečiasi nuo to laiko, kai gimdymų 
dažnumas pradėjo eiti mažyn ir kad, gimdyviniam periodui praėjus, neištekė- 
jusių moterų jis (karcinomas: daug dažniau užeinamas, kaip ištekėjusių“.  Amžiuj 
po 45 m. nuo karcinomo miršta jau daugiau vyrų, kaip moterų, dažniau 
turėdami karcinomą stemplėj, skilvy, plaučiuose, bronchuose ir 
gerklėj. (Die Umschau 1928, 803; ten ir pabraukimai padaryti). 

nesenai aprašė Haidenhain'as. Žinoma, abiejų ligų tapatumas tuomi 
dar nenustatomas absolučiu tikrumu!. 

Anksti pažint žmogaus susirgimą vėžiu turi didžiausios svarbos, ka- 
dangi jis juo veikiau yra išgydomas, juo anksčiau pradedamas gydyt. Ku- 
riuo būdu kovot su vėžiu žmoguje? Savaime suprantama, jog tatai yra ga- 
lima tik tada, kada pavysta galutinai iš kūno pašalint susirgu- 
sią, išsigimusią celę, kuri apkeroja ir sužudo visa kita kūne. Navikui 
dar labai neišsiplėtus, čia pagelbės chirurgo peilis. Šiandien yra tikrai ži- 
noma, jog vėžys, karcinomas, pradžioj. yra tik grynai lokalinis, t. y. 
vienoj vietoj apsirėžęs susirgimas. Patyrus apie jį šioj stadijoj, jį vi- 
siškai tikrai ir be pavojaus atkrist įgali pašalint chirurgas. Taip pat ir kiti 
metoda , kaip, antai, išdeginimas geležim, diatermija, taip pat spinduliais 
— Rentgeno, radijo, mesotorio—pašvitinimas gali duot gerų rezultatų, bent 
gyvenimą dar kiek pailgint, jei vėžys dar nėra išrėpliojęs iš savo pirmojo lizdo, 
t. y. jei jis limfos ir kraujo takais dar nėra įsigriebęs į kitas kūno dalis. O jei jau 
šitai yra įvykę, jei jau vėžys savo metastazėmis yra pasiekęs ir kitus organus --0 
tatai labai dažnai atsitinka, deja, daug pirmiau, negu ligonis pastebi savo ligą — 
tai išgydymas būtų galimas tik tada, kada pavyktų susirgusias celes nužudyt 
pačiame kūne. Yra daugel cheminių priemonių nužudyt ir normalioms kū- 
no celėms, ir vėžio celėms, ir šiaip bakterijoms. Bet sunkumas čia tas, kad 
tomis priemonėmis nužudoma kiekviena gyvoji celė; taigi, jos vartoti 
netinka; čia reikalingos tokios priemonės, kurios žudytų tik vėžio celes, o 
nepakenktų normalioms ir sveikoms kūno celėms. Tat čia kova sunkesnė, 
negu su bakterijomis organizme. Kovos sunkumas dar padidėja del to, kad 
vėžio celės juk yra artimai giminingos sų normaliomis kūno celėmis, to- 
kios palikdamos ir toliau. Todel tat netaip pigu surasti tokių cheminių 
medžiagų, kurios kenktų tik vėžio celėms, o normaliąsias kūno celes pa- 
liktų nepaliestas. Bet vis delto šiąja kryptimi jau galima rasti šį-tą užregi- 
stuota mokslinėj literatūroj, nors tatai dar neturi jokios didelės praktinės 
reikšmės. Yra žinomos kai kurios dažų medžiagos, pasirodžiusios ypačiai 
kenksmingos navikų celėms; kai jų pakankamas kiekis nukreipiamas prieš 
navikines celes, tai jos sukliudančios net žmogaus vėžio augimą?. 


5. Vėžio liga ir kultūra. 


Ar vėžio liga siaučia tik modernos kultūros kraštuos, ar ji yra ben- 
dra visos žmonijos liga? Ar ji šiais laikais eina didyn ar mažyn? — Apie 
šiuos klausimus taip pat nėra visai vienos nuomonės. Aure, toks prityręs 
kovotojas su vėžio liga, kaip visame pasauly išgarsėjęs Londono chirurgas, 
šio straipsnio pradžioj minėtas Sir W. Arbuthnot Lane, dar pernai 
metais rašė“, kad žmonijos rykštė vėžys plinta nesulaikomas ir šią ligą 
pabrėžia esant civilizacijos padarinį; lygindamas civilizacinį gyvenimą su 
primitiviųjų gyvenimu, paskutiniuosius randa gyvenant daug atsparesnėse 
vėžiui sąlygose; nurodydamas svarbiąsias jo priežastis, duoda patarimų, 
kaip nuo jo saugotis. Štai jo paties išprotavimai: 


1 E. Frankel, Der heutige Stand der Krebsiorschung. Die Umschau 1928, 515—517. 

2 Apie vėžio gydymą apie žolėmis žiūr. straipsny žolių mediciną šiame pat sąs-ny. 

5 Laikrašty „Good Health“, Batte Creek (New York) 1927 m. liepos m.; čia paduo- 
damos ištraukos pagal „Die Auslese“ 1927, Nr. 10. 

— Ką civilizacija sukūrė, tai ji gali ir panaikint. Ir mes galime būt tiek 
pat laisvi nuo vėžio, kaip tie primitivieji, kuriems ši liga, rodosi, visai, arba 
beveik visai nežinoma. Primitievieji suserga vėžiu tik tada, kai jie patenka 
civilizacijos poveikin ir pradeda su savo kūnų taip pat klaidingai apsieit, 
kaip mes. — Vėžį sukelia nuodai, kuriuos mūsų kūne pagamina mūsų pri- 
imtasis maistas. Aš dabar kalbu bendrai. Kai kurie vėžio atvejai sukeliami 
odos pažeidimų, bet tai dar klausimas, ar odos pažeidimai sukeltų vėžį, jei 
audinys prieš tai nebūtų buvęs nuodų suardytas. — Kas duoda progos su- 
sitelkti mūsų kūne nuodams? Blogas drenažas. Daugiau nieko. Kūnas nie- 
kuomet nebuvo planuotas būti tokia judanti vieta pigiai  gendamoms me- 
džiagoms laikyti, kurių atmatas jis 24 valandas ar ilgiau turėtų su savimi 
nešiotis. Mes niekados nebuvome leisti (sukurti) šito ištvert ir mes neiš- 
tveriame. Mes nuo to sudūžtame. Mūmyse prasideda vėžys ir daug kitų 
ligų, kurių priežastis toji pati. Yra tik viena ligų priežastis: nuodai. 

— Mes valgome per dieną tris kartus ir kai kuomet dar dažniau. Tat 
mūsų kūnas ir tuštinamas turėtų būt tiek kartų, kiek mes valgome. Gyvu- 
liams to nereikia priminti. Primitivieji taip pat nereikalingi tokio patarimo. 
O mums tatai tenka priminti. Mes dažnai valgome, bet nesirūpiname taip 
dažnai eiti laukan, ir mūsų kūne randasi nuodų iš puvimo. Šie nuodai 
įeina į kraują, paliesdami kiekvieną kūno dalį ir sudarydami jam kentėjimo. 
Kūnas jiems priešinasi, mėgindamas pagamint antitoksinų. Kūnas stipriai 
ginasi ir miršta pamažu — bet jis miršta. Jis nemiršta tą dieną, kuomet nuo- 
dai jin įsibrauja. Jis ištisais metais kovoja praloštą kovą. Bet pagaliau ka- 
tastrofa įvyksta, 

— Daugelis nežino, kas reikia daryti. Savo ligas mes imame, kaip sa- 
vaime suprantamą dalyką. O tačiau kiekvienos rūšies liga yra tikras įrodymas 
už tai, kad kūnas yra piktanaudžiojamas. Mūsų kentėjimai mus apkaltina. 
Didumą jų mes turime iš savęs pačių. Kiekvienas gali pasirūpinti, idant tie 
namai, kuriuose gyvena jo celės, būtų gerai drenuoti. Žmogaus kūno blo- 
gas drenažas yra vėžio ir daugumos kitų žmoniją ištinkančių kentėji- 
mų priežastis. 

— Kodel patsai kūnas reikiamai neišsidrenuoja? Pradžioj kūnas funk- 
cionavo puikiausiai. Mes kalti, kad staiga pakeitėme savo gyvenimo būdą. 
Mes pirmiau dirbdavome beveik viską, tiktai nesėdėdavome prie rašomojo 
stalo, nevažinėdavome autobomiliais ir nevalgydavome baltos duonos bei 
kitokio nepakenčiamo maisto. Mes anuomet eidavome medžiot, mes kirsda- 
vome miškus, mes ganydavome gyvulių bandas. Anokio darbo ir anokio 
maisto padarinys buvo geras drenažas. — Dalis mūsų blogumų eina iš to, 
kad mes priimame koncentruotą maistą. Jis gadina ir gamina sunkiai paša- 
linamus nuodus, kuriuos todel mes nešiojamės su savimi ir juos absor- 
buojame. Mes valgome baltą duoną, kurioje yra tik javo grūdo dalis. Bal- 
toji duona yra tokia nepakenčiama, jog: jąja išimtinai maitinant keletą mė- 
nesių gyvulius, jie nuo to nugaišta. Joje nėra mums reikalingųjų maisto 
elementų, ji sukelia prietvarių, ji netinkamas maistas. 

— Kovodami su vėžių, mes nepradėsime nuo pradžių ir neimsime 
maitintis žemiausios kultūros Azijos gyventojų maistu, bet nieko nekenks 
mums su jų maistu pasipažinti. Jis prasideda nuo duonos, iškeptos iš 
rupių, rankinėmis girnomis sumaltų, miltų. Su šiąja duona valgomos žalios 

daržovės. Tuo būdu gyvybei ir sveikatai taip reikalingus vitaminus mūsų 
aziatas suvartoja, kol jie yra dar geram stovy. O mes tuos vitaminus 
sunaikiname karščiu (maistą virindami ir kepindami). Mes manome esą 
reikalingi mėsos. O aziatas gali ištisą dieną žygiuot ir vakare stot į kovą, 
nevalgęs nieko kita, kaip daržovių. Mes niekuomet neprivalome imti tokio 
maisto, kuris, būdamas sugedęs, prikliai atsiduoda. Sis uždraudimas liečia 
visus gyvulių produktus. — Imkime, jog mes pakeitėme savo gyvenimo 
būdą, vengiame blogo maisto ir maitinamės tinkamu, Kaip tuomet išspręsti 
kūno drenažo klausimą? Tam padeda fizinės pratybos. Kas dien eik pasi- 
vaikščiot dvi tris valandas. Bet kieka žmonių tatai daro? 

Toliau Lane rekomenduoja vidurių valymui vartot mechaniškų prie- 
monių, tarp kurių jis rado geriausią esant parafininį aliejų, šalutinį petrole- 
jaus produktą. Kas dien trys šio aliejaus porcijos po du arbatiniu šaukštu- 
ku už pusvalandžio prieš kiekvieną valgį garantuojančios tobulą kūno dre- 
nažą. Išsituštinimas turėtų vykt kas dien po tris kartus. Vieno karto ne- 
gana. Išsituštint turėtume rūpintis tiek kartų, kiek valgome. 

Galutina išvada Sir W. Arbuthnot Lane daro tokią: Vėžys yra nešva- 
rumo liga. Aš įsitikinęs, jog vėžys niekuomet nepuola sveiko organo. Audi- 
nys pirmiau turi būt nuodų susilpnintas, ir tik paskui jį įveikia ta ar kita 
liga. Drenuok kūną ir neteks bijot nei vėžio, nei žarnų uždegimo, nei dia- 
betes, nei neuričio, nei nemigos, nei. daugelio kitokių ligų.— 

Davę išsitart ponui Arbuthnot'ui Lane'ui, kaltinančiam del vėžio ligos 
šių dienų civilizaciją ir šiuo atžvilgiu giriančiam primitiviųjų padėtį, dabar 
pasipažinkime su mums pažįstamo D-ro Sveisheimerio pasvarstymais 
apie tikrąjį ar tik tariamąjį vėžio ligos didesnį paplitimą šių dienų kultūrin 
guose kraštuose ir šios ligos laipsnį žemesnės kultūros kraštuose!. 

Pirmiausia, kiek vėžio ligos priežastimi gali būt laikomas maistas? 
D-ro Sveisheimerio žiniomis, Anglijoj buvęs patikrinamas tvirtinimas, būsią 
vėžys atsirandąs nuo netinkamo kultūros žmonių maitinimosi ir galimas 
išvengti maitinantis grynu, vitaminingu augaliniu maistu. Siokiam tvirtinimui 
patikrinti Anglų Sveikatos Ministerija tyrinėjusi vėžio liga susirgimų at- 
žvilgiu tokias įstaigas, kurių gyventojai visai negauna ar tik maža gauna 
valgyt mėsos. Šiuose tyrinėjimuose ypač ryškių davinių suteikę kai kurie 
vienuolynai, kurių regulos draudžia mėsos vartojimą. Toki, antai, yra vie- 
nuoliai kartauzai, gyveną Anglijoj jau beveik per šešias dešimtis metų; jie 
nevalgo nei naminių gyvulių mėsos, nei žvėrienos, nei paukštienos; jie taip 
pat nerūko ir gyvena susivaldymo gyvenimą. O vis delto jų pačių sutei- 
kiamomis žiniomis jų institucijose nuo vėžio yra mirę 60/4 vienuolių ir 59/4 
brolių. — Taip pat ir vienuoliai cistersai maitinasi grynai vegetariškai, kiau- 
šinių valgydami tiktai ligoj. O taip pat ir jų per tyrinėtus dešimtmečius yra 
mirę nuo vėžio 50/; vienuolių ir 69/4 brolių. — Taigi, šie tyrimų daviniai 
rodo, kad nuomonė, vėžio ligą kylant nuo mėsiško maisto vartojimo, yra 
neįrodyta. Ir Sveisheimeris sutinka, jog yra visai galimas daiktas, kad vėžio 
priežastimi yra dalinai ir kenksmingas maistas. Bet galutinai šitai išaiškint 
pavyktų žinant daugiau apie faktinąsias vėžio priežastis, negu kiek apie tai 
šiandien žinoma. O tokiais atvejais, kuomet tikrosios priežastys nežinomos, 


1 W. Schweisheimer, Krebskrankheit und Kultur. Kosmos 1928, 96-97, 

visuomet kaltė suverčiama klaidingai mitybai, ką, tarp kitų, antai, rodą ir 
ritualiniai Biblijos įsakymai maisto atžvilgiu, kame manoma dietos įsaky- 
- mais galima būsią sulaikyt arba paveikt daugelis ligų. = 

Kitas punktas—tai šių dienų baimė del vėžio ligos platinimosi. Si 
mintis vėl surišama su modernojo kultūios gyvenimo žalingumu. Bet ar 
vėžio liga tikrai eina didyn epidemiškai? Ligos, kaip kiekvienas gamtos reiš- 
kinys, eina didyn ir mažyn. Maras, raupai, senovėj plačiai paplitusios ligos, 
paskiau iš šimtmečio į šimtmetį, iš dešimtmečio į dešimtmetį ėjo mažyn. 
Atvirkščiai, ligų epidemijos ir mūsų dienomis gali netikėtai išsiplėsti, kaip 
tatai, pav., buvo su tikrosios grūpės epidemija 1918 m. Bet vėžio atžvilgiu 
apie šiokį platinimąsi netenka kalbėt. Vėžio ligos reiškinių šiais laikais ran- 
dasi daugiau todel, kad daug didesnis žmonių skaičius susilaukia senesnio 
amžiaus, kaip pirmiau, o vėžys, kaip ir arterijų sklerozė, yra beveik išimti- 
nai senyvesnio amžiaus liga. Pirmiau, kai žmonės anksčiau numirdavo ki- 
tokiomis ligomis, tai jie netekdavo vėžiui, o dabar, apsisaugoję nuo kitų 
ir ilgiau pagyvenę, tenka jam. Be to, senesniais laikais ir ligų statistika buvo 
labai netiksli. Šiandien vėžio ligą esant surandama ir tokiais atvejais, kuriais 
seniau laikydavo žmogų mirus ne nuo vėžio, bet nuo ko kito, k. a, nuo 
bendro nusilpimo ir susivartojimo. Taigi, ir ši apystova klaidingai nušviečia 
palyginimą vėžio ligos dažnumo senesniais ir dabarties laikais. 

Dabar del nuomonės, kad žemesnės kultūros žmones vėžys netaip 
dažnai puola, kaip kultūringųjų valstybių gyventojus ir kad tai esąs vėl mo- 
dernosios kultūros kenksmingumo įrodymas, ypačiai del jos netinkamos 
mitybos.— Į tai štai kas atsakytina. Tiesa, senesnieji keliauninkai, lankiusieji 
primitivuosius, kalba apie vėžio retumą pas juos. Bet pasirodė, kad 
tų pirmųjų keliauninkų žinios apie pimitiviuosius ne vienu atžvilgiu buvo 
klaidingos. Kalbamuoju atžvilgiu, ir primitiviųjų tautose buvo įrodyta esant 
vėžio ligos. ; 

Indijoj, sakoma, esant reta vėžio.—Betgi vidutinis vyrų amžius del 
nepaprastai blogų higieniškų sąlygų Indijoj siekiąs tik 26,6 metus. Taigi, 
jau delto vėžys ten turi būt retas reiškinys, kadangi jis yra dažniausiai tik 
penktosios dešimties amžiaus metų liga. Čikagos prof. H. Gideon 
Wells praneša, jog Kalkutoje darytose sekcijose piktieji navikai sudaro 
tik trečiąją dalį tiekos, kiek Londone, bet, sulyginus pacientų amžių, pasi- 
rodė, jog Bengalijoj esmenų po 40 metų amžiaus vėžys tiek pat dažnas. 

ia įterpsime dar iš prof. Fischer-Wasels'o paimtą žinią, kaip kai kurie 
žemos kultūros gyventojai savo primitiviu gyvenimo būdu patys sau dar 
padidina vėžio ligą. Būtent, Tibeto gyventojai gyvena vidutiniškai 4000 
metrų aukštumoj; todel žiemą ten esti nepaprastai šalia. O vietos gyventojai 
gyvena primitiviai, tiktai padangtėse. Tat jie, kad šalčio metu bent kiek apsi- 
gintų nuo. svilinančių vėjų, įsivynioja į kailius, o miegodami dar prie pilvo 
prisideda pilną žarijų moliūį puodą (vad. kangri). Šiuo puodu jie miego- 
dami dažnai prasideginą pilvo odą, ir todel toki randai ant pilvo Tibeto gy- 
ventojų dažnas reiškinys. Šiokių randų vietose paskiau dažnai išauga tas vad. 
zandinis vėžys, šiuo atveju vad. dar kangrinis vėžys. Anglų gydy- 
tojas Neve'as, ilgus metus dirbęs Kašmire, praneša, įcg iš 1200 vėžio 
atvejų vietos gyventojų tarpe jis matęs per 800 pilvo odos karcinomų, 
tuo tarpu kai Europos gyventojai šioj kūno vietoj vėžio beveik niekados neturi. 

Sakoma, kad eskimai, del savo sveiko gyvenimo, esą laisvi nuo 
vėžio. — Danijos vyriausybės pavestas, jau minėtasis prof. Fibiger'is 
(gavęs Nobelio medicinos premiją dar ir 1926 metais) ištyrinėjo šiuo at- 
žvilgiu padėtį Grenlande ir priėjo šiokį išvedimą: Vėžio dažnumas eskimų 
tarpe, palyginamai, tas pats, kaip ir europiečių. Primitivias tautas ištyrinėt 
yra sunku jau todel, kad keleiviai ten vargiai kuomet pamato senus ir li- 
gonius žmones ir kad nustatymas jų tarpe vidurinių organų vėžio sutinka 
ypačiai didelių sunkumų. 

Prof. Wells prieina išvedimą, jog bekultūrėse tautose vėžys, paly- 
ginamai, yra taip pat dažnas, kaip ir kultūringose. Todel negalima jo lai- 
kyti esant išimtinai kultūrine liga. Primitiviomis gyvenimo sąlygomis žmo- 
gus, kaip ir gyvulys, tik retai kuomet peržengia savo gyvenimo klestėjimo 
viršūnę. O kultūrinėse šalyse žmogui pavyko, tarytum sukuriant dirbtinę 
aplinkumą, pirmiausia neprileidžiant žalingų poveikių, vis didesnę savo gi- 
minės dalį išlaikyt iki senatvės amžiaus. Tuo tarpu necivilizuotuose kraš- 
tuose seno amžiaus sulaukiančių žmonių skaičius, palyginamai, mažas. 
Įrodyta, kad vietos gyventojai gali būt su tomis pačiomis vėžio rūšimis, 
kaip ir europiečiai. 

Japonijoj pirmiau vėžys rečiau pasitaikydavęs, dabar dažniau.— Ti- 
krumoj šis pakitėjimas einą tik iš modernai  pagerėjusios diagnozės, kuria 
pradėjo tyrinėti ligas japonų gydytojai. Diagnoze nustatomas vėžio pada- 
žnėjimas rodo tik pagerėjus mediciniškus šios ligos pažinimo galimumus, o 
ne paties vėžio palyginamąjį dažnumą. 

Relativus vėžio padažnėjimas, kaip jau sakyta, yra tik padarinys to, 
kad vidurinis žmogaus amžiaus ilgumas kultūrinėse šalyse padidėjo. Ka- 
dangi tas žmonių amžiaus ilgumas negalės eiti be galo be krašto, tai gal būt 
jau artimiausiais metais bus galima pastebėti vėžio ligą daugiau nebedažnėjant. 

Taip išvedžioja Dr. Sveisheimeris. Tačiau prof. Fischer-Wasels'o ma- 
nymu, galima laikyt esant įrodyta, jog kai kurie atskiri vėžio ligos pavida- 
lai, pirmoj eilėj plaučių vėžys, eina didyn, platinasi ne tik relativai, bet 
ir absoliučiai imant, -ir sako esant eilės motivų šį didėjimą manyt turint 
ryšio su paskutinių dešimtmečių gripės epidemijomis. 

Prof. Fischer-Wasels'o žodžiais ir baigsime visą šį straipsnelį: 
„Vėžio problema šiandien dar galutinai neišspręsta. Kaip visur moksle, 
taip ir čia, kiekvienas bet kurio klausimo tikras išsprendimas tuoj 
sukelia eilę naujų klansimų; bet galime tiek pasakyt, jog vėžio ligos 
visa problema iš spekuluojančių teorijų rūko įžengė į eksperimentinio 
klausimo pastatymo šviesą ir dabar gali būt tikrai sistemačiai tyrinėjama. 
Visas kritiškas ir moksliškas vėžio tyrinėjimas šiandien stovi tokioj vaisin- 
giausio eksperimentinio darbo stadijoj, apie kurią nebuvo galima galvot dar 
nė prieš keletą metų, ir turėtų tikrai apsimokėt šį darbą kuo energingiau- 
siai paremti. Nėra man kito svetimo dalyko, kaip perdėtų vilčių žadinamas, 
bet kiekvienas po ikšiolinių pasisekimų įžvelgs, jog mes, atsistoję ant nau- 
jo kelio, turime kuo intensiviausiai dirbti toliau. Siandien jau galime tikrai 
ir visiškai išgydyt piktąjį pelės vėžį. Todel turime skubočiausią uždavinį 
eiti šiuo keliu tolyn su viltimi, kad, šiuo keliu einant, pavyks pažengt 
pirmyn taip pat ir su žmogaus piktaisiais navikais kovojant. 


Pr. Dovydaitis. 


Iš naujųjų gydymo metodų. 
Erzinimo bei sukrėtimo (šoko) terapija ir lokovakcinacija. 
Iš Dr. St. Epšteino ir k. 


Moderno mokslinio tyrinėjimo prieky stovi du nauju gydymo metodu: 
menas vieną ligą panaikint kita (erzinimo bei sukrėtimo terapija) ir atskirų 
organų bei audinių apsaugojamasis skiepijimas (lokovakcinacija). 

Jau Hippokratas sako, kad jei epileptikas turi laimės gauti kintamąjį 
drugį, tai jo epilepsija išgyjanti. Paskiau buvo užeita, jog drugio reiškiniai 
įstengia sustabdyt taip pat ir kitokius kentėjimus. Iš 16-jo šimtmečio turime 
tokių įsakymų ligų atžvilgiu, iš kurių eina, kad balų drugys yra geriausias 
vaistas nuo kai kurių dvasios ligų, k. a. melancholijos. Modernoji psichia- 
trija pasinaudojo šiais stebėjimais ir juos apturtino daugybe pavyzdžių. Be- 
giai (mikčiotojai, t. y. kuriems kalba kliūva), kai jie įpyksta, staiga prakalba 
be mažiausio sutrikimo. Neurastenikai pajunta didelio palengvinimo, kai jie 
kuomet su kuo nors susiginčija. Per vieną stiprią kruvinosios epidemiją 
vienoje bepročių ligoninėje visai išgijo du ligonių: vienas paralitikas it vie- 
na halucinavusi moteriška. Vienas pamišėlis, kurį beveik nuolat reikėdavo 
apvilkt raminančiais marškiniais, patapo normalus po vieno labai kompli- 
kuoto ir skausmingo rankos virbalo sulūžimo. 

Kuriuo būdu šioki reiškiniai išaiškinti? Nuo 1902 m. medicina žino 
iki tol nežinotą reiškinį, vadinamą anafilaksija. Būtent, jei bandomajam gy- 
vuliui įšvirkšti kai kurių gyvulinių ar augalinių nuodų  neužmušančią por- 
ciją, tai gyvulys, nors suserga, bet palieka gyvas. Bet jei po kokio mėnesio 
tam gyvuliui padaryt naują įšvirkštimą ir jau tik kokį šimtą kartų mažesnio 
kiekio kaip pirmą kartą tai gyvulys nugaišta po keleto minučių. Kas čia 
atsitiko? Pirmasis įšvirkštimas bandomąjį gyvulį padarė tiek jautrų (sensi- 
bilizavo), jog jis, užuot patapęs nejautrus nuodų puolimui, patapo perdaug 
jautrus. Tatai sutrikdė gyvulio pusiausvirą, o to padarinys tas, kad jis jau 
neatlaiko nė mažiausio puolimo. Sis reiškinys tat ir vadinamas anafilaksija, 
norėjus šiuo, nevykusiai nukaltu, žodžiu pažymėt organizmo palikimą be 
. apsaugos, jo atsparumo sumažinimą iki maksimumo!. 

Galima pigiai vaizduotis, kiek susidomėjimo sukėlė mokslininkų pa- 
sauly anafilaksijos aptikimas ir kaip buvo mėginta sekti jos įvairiopos rū- 
šies reiškiniai. Prancūzų mokslininkas prof. WidaVis ir jo mokiniai klausė 
savęs klausimą, ar greta eksperimentu sukeltos brutalios anafilaksijos nėra 
dar kito, neregimo, pamažu einančio sensibilizavimo, kuris pagaliau sukelia 
tokių kentėjimų, kuriuos iki šiol nemokėjome nei išaiškint, nei pagydyt. Jie 
pagaliau surado, jog kai kuriose ligose, kaip migrena, astma, dedervinių 
išbėrimas, organizme pasireiškia lygiai tokių pat reiškinių, kaip anafilaktiniai 
kriziai: kraujo spaudimo nupuolimas, baltųjų kraujo kūnelių sumažėjimas 


* Westermanns Monatshette, Braunschweig. Juli 1927. 

1 Labai malonu konstatuoti, kad, norintiems plačiau susipažint su anafilaksija, gali- 
ma nurodyt jau ir lietuviškas veikalas. Tai yra Lietuvos Universiteto Medicinos Fa- 
kultete Fiziologijos ir Fiziologinės chemijos laboratorijos vedėjo prof. V. Lašo diserta- 
cija: „Anafilaksija :eksperimentiškieji tyrinėjimai)“ (Kaunas, 1926, 116 pusl. su grafikais); 
I-me skyrely čia eina ir „Šis tas iš anafilaksijos istorijos“ (3—8 pusl.». 

ir p. Po to eita dar toliau, anafilaktinius reiškinius imant kaip psichinių bei 
nervų ligų pradedamąjį punktą. Tokios sielos ligos, kaip pamišimas, me- 
lancholija, persekiojimo manija niekuomet nepasireiškia be prirengiamosios 
priežasties. Daugybė mažų psichinių negalavimų gali joms prirengti dirvą, 
o tuomet jau pakanka visai menko nieko, kaip kad supykt, nusigąst ar susirū 
pint, idant sklidinas indas persipildytų ir kiltų krizis (sukrėtimas, šokas). 

Argentinoje esti liga vadinama „uta“, turinti tolimos giminybės su 
kruvinąją. Utos užpultieji vyksta gydytis į Cremblederą, tokią vietelę, kur 
nuolatos laikosi balų drugys. Ir ligoniai pasveiksta paprastai jau po to, kai 
drugys būna juos puolęs trečiąjį kartą.--Austrų mokslininkas prof. Wagner- 
Jauregg'as erzinimo bei sukrėtimo terapijoj surado priemonę gydyt pro- 
gresivinį paraližį. Jis progrėsiviu paraližiu sergantiems paralitikams skiepin- 
davo malarijos; nuo to juos pakartotinai puldavo drugys, ir karštis pakil- 
davo iki 41 grado; drugys paskui buvo šalinamas kininu. Siąja „malarine 
terapija“ gautieji rezultatai dažnai būdavę tiesiog beveik stebuklingi. Buvę 
išgydomi 42 nuošimčiai visų ligonių. — Kitas gydymo būdas, įšvirkščiant 
terpentino ir tuo būdu, tarp kita ko, taip pat sukeliant ir stipraus drugio, 
buvęs vartojamas 1918 m. įsivyravusioj influencos epidemijoj ir gauta gerų 
rezultatų net smegenų uždegimo atvejais. 


* 
* LŽ 


Erzinimo terapija tuo tarpu grabinėjasi kaip ir patamsėmis. Ji nežino 
pačių pirmųjų priežasčių tų kęsmų, kuriuos ji gydo. Kitaip yra ten, kame 
turime reikalo su užkrečiamomis ligomis. Cia žinomas yra ne tiktai ligos 
sukėlėjas, bet taip pat ir jo daromieji pakenkirrai. 

Visiems žinoma, kaip neįkainuojamai yra patarnavės žmonijai apsaugo- 
jamasis skiepijimas. Šiandien tuo būdu mes įstengiame apsisaugot nuo 
rauplių, šiltinės, kruvinosios, choleros, difterijos ir šarlako. Paskiausiu laiku 
nuo plaučių tuberkuliozės apsaugoti skiepijami tik ką gimę vaikai. 

Besredka, Mečnikovo skyriaus vedėjas Pasteuro Institute Paryžiuj, 
tyrinėdamas juodligę, štai ką pastebėjo: bandomajam gyvuliui įšvirkščiant 
juodligės sukėlėją į pilvo plėvę (peritonaeum), į veną, arba į raumenį, griežtai 
apsaugojant jo odą, —gyvulys nesuserga. O jei juodligės bacilą įvesi į vieną 
odos skiaučių, tai galima būt tikram, kad gyvulys susirgs juodlige. Besredka 
iš to padarė išvedimą, kad paviršiaus oda yra vienintėlis juodligės bacilai 
jautrus audinys. Tat nei užkrėtimas, nei apsauga skiepijant negalimi atlikt 
be odos pagalbos. 

Kontroliniai bandymai privedė prie šiokio galutino galvojimo: Kiekvie 
nas ligos sukėlėjas turi organizme savo vartus, tai yra tokį audinį, kuriame 
randasi celių, pritraukiančių tik vieną kurį ligos sukėlėją. Kol mikrobai ne- 
prisigriebia prie to jiems tinkamo audinio, jie palieka nežalingi. Bet kaip 
tik jie prisiartina prie to jų ištroškusio audinio, jie patampa piktadaringi. 
Siokia būklė trunka „tol, iki visos pajamblios celės jais prisisotina, t. y. iki 
pacientas patampa nejautrus arba ligą ištverdamas, arba skiepijamas. Bet jei 
ligos sėklų yra tokia daugybė, jog organizmas nėjstengia jų savęsp suimt, 
tai ligoniui mirtis. 

Iš visų bandymų eina, jog mums naturaliu ar dirbtiniu keliu suteiktoji 
apsauga (immunitetas) nuo bet užkrečiamos ligos neturi nieko bendra su 

visu organizmu. Pakanka, taip sakant, tik atatinkamus vartus uždaryt, t. y. 
įskiepint atatinkamą audinį, o tuo jau bus apsaugotas ir visas kūnas!. 
Įdomų pavyzdį čia teikia vadinamosios Eberth'o bacilos, sukeliančios 
pilvo tifą. Kad ir kokiais įvairiais keliais jos pateks į mūsų organizmo vidų, 
jos visuomet nuostabiai sparčiai skuba į žarnos sieną, kame jos susiranda 
savo celių. Visose kitose kūno dalyse jos yra nekenksmingos. Ir čia eina, 
kad jei pavyktų uždaryt joms jų vienintėlius vartus, t. y. žarnos sieną, tai 
ir visas mūsų organizmas būtų apsaugotas nuo Eberth'o bei kommos ba- 
cilų įsibrovimo, ir tuomi, taigi, nuo pilvo šiltinės, kruvinosios ir choleros. 
Tam vienintėlis kelias yra naturalinis, t. y. tasai, kuriuo paprastai užsikrečiama: 
burna ir skilvys. Paprastu būdu nuryjant skiepijamąją medžiagą, turėtų nu- 
sistatyt kontaktas tarp šiosios ir skiepintinojo audinio. Bet čia užsiduriame 
kliūtį. Idant skiepų medžiaga patektų tiesiog į žarną ir rastųsi kontaktas 
tarp ligos sėklos ir specifinės celės, skiepų nuryjimas turi būt atliekamas į 
tuščią skilvį. Bet šiokioj būklėj mūsų žarnos siena kaip tik nieko nepralei- 
džia; gleivinė oda ją saugoja nuo įsibrovimo ir gyvų, ir negyvų sėklų. Lai- 
kinas glėivinės odos pašalinimas atsiekiamas priimant šiek tiek sterilizuotos 
jaučio tulžies arba benzorūgščio natrio. Praėjus 10 ar 15 minučių po to, 
duoda skiepinamajam tam tikrą kiekį nužudytų, sudžiovintų ir išplautų, į 
pieninį cukrų įvyniotų Eberth'o bacilų. ŠSiosios įsibrauja į žarnos sieną ir 
pasotina specifines celes. Šią procedurą pakartojus per tris dienas, pacien- 
tas esti įskiepintas nuo pilvo šiltinės.— Šiame straipsnely suminėtieji gydymo 
būdai atskleidžia mums neaprėžtų galimumų. 4 
Pr. Dovydaitis. | 


Primitiviųjų nuo senai žinota tūlas gydymo būdas, 
kuris mokslo aptiktas tik paskiausiais laikais“. 


Paprastai manoma, kad Afrikos primitivus žmogus savo proto atžvilgiu 
stovi tik nedaug aukščiau kaip gyvulys. Kokio išmanymo galima laukti iš jo, 
gilių pirminių miškų gyventojo, pusnuogio gyvenančio purvinose žeminėse 
bei šakų padengtėse, ir paskendusio burtuose bei prietaruose? O betgi pa- 
lieka kaip buvęs faktas, jog tūlas baltojo žmogaus paskutiniųjų metų epo- 
kiškas aptikimas jau šimtai metų atgal buvo žinomas Afrikos primitiviųjų. 

Aptikimas, kad iki šiol neišgydomu laikytas bendrasis paraližis yra 
išgydomas įskiepijant malarijos, yra sveikinamas kaip vienas įžymiausių me- 
diciniško tyrinėjimo triumtų?. Ogi pasirodo, jog dar ir šiandien Daujos auk- 
štumose (Daua-plateau) Tanganikoj gyvenančios giminės Iramba daktarai 
burtininkai jau prieš 400 metų ne tik buvo aptikę malariją esant gydomąją 
priemonę nuo bendrojo paraližio, bet jie taip pat ir moskitų (malariją pla- 
tinančių mūsių) įgylimus įsakydavo praktikuot paraližio nusilpnintiems pa- 
cientams lygiu būdu, kaip ir šiandien kad daro Londono gydytojai specialistai. 


1 Apie Besredkos | aptiktą vad. lokalinį immunitetą jau yra rašyta „Kosme“ ir 
pirmiau, būtent, Pasteuro sąsiuviny (1906, 502). 

2 Iš straipsnio laikrašty  „Blackwood's Magazine“ (Londone) 1927 m. gegužės mėn., 
parašyto vieno aukštesnio anglų kolonijų viršininko Tanganikoj. Ištrauka pagal „Die Auslese“ 
1927, Nr. 12. 

* 5 Plačiau apie šitai žiūr. priešais įdėtą straipsnelį. 

Skirtumas tik tas, kad Londone, nesant malarijos balų, moskitai gabenami 
prie pacientų, tuo tarpu kai Irambos daktarai burtininkai savo pacientus 
siunčia prie moskitų. Malarija užkrečiantiems moskitams leidžia ligonį įgilti, 
taip kad malarijos sėklos įeina į jo kūną. Paskui, kalbant Ross'o žodžiais, 
„paraližio ir malarijos sėklos kovoja iki išsižudymo ir pacientas nuo mala- 
rijos atsigriebia pora kinino porcijų“!. 

Šie žodžiai yra beveik tikslus išvertimas to, ką vienas primitiviųjų 
medikas, vardu Mgendu, pasakė straipsnio autoriui, pasakodamas apie gy- 
dymąsi, kurį jis buvo įsakęs bendrojo paraližio užpultam Kingai, įžymiam 
rytinės Afrikos galvonui. Tasai Kinga atsisakė iš Daujos aukštumų būti 
nugabentas į Vambarės lygumoj esamą Sekenkę, kaip to norėjo Mgendu, 
ir šis kreipėsi į straipsnio autorių, klausdamas patarimo. Mgendu kalbėjo: 
„Paraližio vidudu (bacilos) turi kovot su malarijos vidudu, taip kad pirmo- 
sios tur būt prarytos; paskui Kinga turi kramtyt karčių šaknų ir jis 
vėl sustiprės“. 

Mgendu mediciniškosios žinios, kaip ir daugumos kitų Afrikos me- 
dikų žinios, buvo jam iš kartos karton suteiktos jo pirmatakų vadinamose 
„Galvonų kalbose“; tai yra kaip kokia Irambos giminės nerašyta istorija, 
siekianti atgal mažiausiai 400 metų, iki galvono Kitandu laikų, kurią kiek- 
vienas medikas turi mokėt atmintinai. 

Kai pasakojamu atveju Mgendu raginte ragino galvoną nuo aukštu- 
mų vykt į Sekenkę ir paskui valgyt karčių šaknų—kitais žodžiais: kininą 
—tai šis pusnuogis primitiviųjų daktaras tuo būdu nurodė moderniausią 
paraližio gydymosi būdą, atsiremiantį naujausiais mokslo aptikimais. Cia 
kalbamoje aukštumoje Mandi, taip kaip nėra nei moskitų nei malarijos, tuo 
tarpu kai Sekenkė randasi tarp balų ir yra viena pikčiausios malarijos vie- 
tų visoj Afrikoj. 3 

Ir patsai kininas, vienas vertingiausių vaistų, buvo primitiviųjų aptik- 
tas pirmiau, negu apie jį sužinojo civilizuotas pasaulis. Tuoj po Peruvos 
užkariavimo, kame vietos gyventojai juo naudodavosi kaip gydomąja prie- 
mone nuo malarijos, kininas buvo atgabentas ir Europon. Bet visai nepri- 
klausomai vienas Afrikos primitivusis, kuriam buvo nežinoma kinino ga- 
minamoji cinchonos žievė, surado, jog tūla Akonitų rūšies šaknis turi gy- 
domosios jėgos malarijos atvejais. Prieš 20 metus Ross'as paskelbė nuste- 
busiam pasauliui, jog malarijos priežastimi yra moskitai. Atrikoj šis faktas 
jau buvo žinomas prieš daugelį generacijų. 

Afrikos vietinio gyventojo „tamsuolė“ moteris savo mažą vaikelį pagul- 
do miegot iš to ugnies šono, į kurį vėjas kreipia dūmus, idant aštrūs dū- 
mai nubaidytų nuo jo moskitus. Jei apie vaiko veidą zurzia didelė pilka 
musė, tai motina jos nebaido, nes ji žino, kad ji ėda moskitus. Toliau, ji 
žino, jog, odą ištepus stipraus kvapo riebalais, moskitai nė iš tolo ne- 
siartina; o kai jai nuėjus atsinešt vandens pasitaiko, kad įgilia moskitas, ji 
žino, jog didumą nuodų iš žaizdos galima pašalint įgylimo vietoj nyksčio 
nagu įdreskiant gilią kryžmą žaizdą. Bet jei ši moteris būtų apie šitai pa- 
pasakojusi paskiau į jos kraštą atėjusiems baltiesiems, tai jos žodžiai būtų 
buvę palaikyti dar vienu komišku pavyzdžiu viršaus iš visų tų kvailų pa- 
sakų, kurioms tiki tamsieji vietiniai gyventojai. 


1 Plačiau apie naujuosius malarijos tyrinėjimus skaityk Kosmos 1926, 310—314, 

Atrikoj ir kitur apsigyvenusieji anglai būtų sutaupę gal tūkstančius 
svarų sterlingų, jei veterinarijos mokslas, susirūpinęs tuose kraštuose gal- 
vijų ir avių maro problemomis, būtų atsiklausęs vietinių galvijų augintojų. 
Rytinės Afrikos galvijų turintieji vietos gyventojai, senai prieš atkeliaujant 
baltiesiems, buvo žinoję, kad šias gyvulių ligas sukelia vienos žolinės erkės 
įžnybimas; todel kiekvienų metų gale jie nudegindavo ganyklų žolę, kad 
tuos vabzdžius išnaikintų. 

Vienos erkių rūšies (Spirillum) įžnybimas sukelia atkrintamą šiltinę, tą 
vieną pikčiausių ligų, kurios užpuola baltuosius žmones tropikų šalyse. 
Medicinos mokslas iki šiol nežinojo, kaip lemtai nuo jos gydytis. Bet ryti- 
nės Afrikos kranto primitivieji turi aptikę ką geriau nekaip gydymas, bū- 
tent, apsisaugojimo priemonę. Tuose kraštuose, kur esama sakyto šiltininio 
vabzdžio, primitivieji visuomet mažoj dėžutėj nešiojasi su savim vieną tokį 
vabzdį, kurį jie tam tikrais protarpiais užleidžia sau ant rankos ir leidžia 
jam pagert kraujo, tuo būdu aprūpindami savo kūną naturaliu antitoksinu! 

Toksinų ir antitoksinų vartojimas yra, palyginamai, modernas mokslo 
laimėjimas. O tačiau daugelis Afrikos vietinių giminių apsaugojamuoju 
skiepijimu naudojosi jau senai prieš tai, negu taj aptiko baltasis žmogus. 
Vakimbai Tanganikoj vienas kitą skiepija nuo raupų tuo būdu, kad, pa- 
ėmę skysčio iš sergančio raupais, įdreskia sveikiems mažas žaizdeles ran- 
kose ar kulšyse ir į jas įleidžia to skysčio. Vienoj teišmo byloj, kurioj 
straipsnio autorius nesenai dalyvavo kaip teisėjas, iškilo aikštėn, kad Va- 
kimbams ir įvairioms kitoms giminėms buvo žinoma, kaip galima savo 
neprietelius užkrėst mirtingomis raupsų sėklomis. Taip pat yra nustatytas 
taktas, jog vienintėlė žinoma gydomoji priemonė nuo raupsų yra gydymas 
chaulmoogeros aliejum, kuris primitiviesiems jau senai buvo žinomas pir- 
miau, negu gydytojai buvo aptikę raupsų sėklas naikinančias jo savybes. 

Gavus progos, dar pora žodžių apie primitiviųjų mokslą iš tokio pri- 
mitiviųjų žinovo, kaip prof. K. Th. Preuss'as!: 

„Nuostabu, kiek primitivieji yra susikrovę žinių apie padedamąsias 
priemones aplinkinėj gamtoj per tūkstančius metų praktiško patyrimo... Lai- 
kui einant, begalę sykių buvo išbandyti visi, koki tik yra gamtos produk- 
tai, ir gautieji daviniai nedingo su atskirais žmonėmis, bet buvo paveldėti 
ainiams. Klasikiškas pavyzdys—tai stipriausių nuodų gavimas įvairiausiose 
žemės šalyse. Taip, antai, geriausiai žinąs apie strėlių nuodus Louis Lewin'as 
sako: „Augaliniai ir gyvuliniai nuodai Afrikoj, Azijoj ir Amerikoj yra nepa- 
prastai gausingi ir įvairiopi save veikimo atžvilgiu. O tačiau visuomet tik labai 
nedaugelis tų nuodų vartojami strėlėms, būtent, tik nuodai su ypačiai stipria 
toksiška energija. Kaip strėlių vartotojai užėjo ir užeina kaip tik šiuos ypačiai 
pavojingus širdies nuodus? Kas Rytinės Atrikos vietos gyventojams suteikė 
žinių apie tai, kaip ypač brutaliai veikia širdį Acckanthera Sch/mperi, arba kitoms 
pietryčių ir vakarinėms giminėms nurodė Sžrophantus'o sėklas? Ir kodel batakai 
Sumatroj arba Malajų pusiasalio gyventojai pasirinko tiek pat stiprius širdies 
nuodus Antiaris foxicaria, o Himalajų kalnų gyventojai ir Jesso ainai vieną 
Akonitų rūšį?“ — Plačiau apie primitiviųjų technologiją žiūr. kitur. Pr. D. 


! Die geistige Kultur der Naturvėlker. Leipzig, 1914, 78—79. 
* Prof. K. W eule, Chemische Technologie der Naturvėolker, Stuttgart 1922, 


Immuniteto gaminimas ir sunkių infekcijų gydymas 
įkaitinta geležimi bei medikamentais. 
Pagal prof Bier'o pranešimą“. 


Prof. Byras, kuris maždaug 20 metų atgal padarė moksle didelę įsravą 
savo veikalu „Hyperžmie der Heilmittel“, šių metų pradžioje paskelbė naują 
būdą immunitetui gaminti. Dirbtinis immunitetas turi nepaprastai didelės 
reikšmės kovoje ši įvairiomis užkrečiamomis ligomis. Bet tenka apgailėti 
tai, kad mokslas iki šiol nesugeba gaminti immuniteto prieš visas limpamas 
ligas ir tai, kad immunitetas dabar žinomais būdais gali būti gaminamas tik 
tol, kol individas nesuserga tąja ar kita infekcine liga. Ligai prasidėjus, vi- 
sos bakteriologijos priemonės daugumoje atvejų palieka be vaisių. Ypačiai 
lai galima pasakyti apie chirurgines infekcines ligas. 

Savo pranešimui motto prof. Byras, kaip vienas geriausių senobinės 
medicinos žinovų, pasirinko Hippokrato aforizmą: „Peilis išgydo tai, ko 
medikamentai neišgydo; ugnis išgydo tai, ko peilis neišgydo; tai, ko 
ugnis neišgydo — yra neišgydoma“. Ilgus amžius šis atorizmas gy- 
dytojų sąmonėje buvo realus ir vykdomas. Tik XIX-jo šimtm. antroje pu- 
sėje jis buvo visai pamirštas. „Ugnies terapija“ paskutiniu laiku buvo prakti- 
kuojama tuberkulioziniuose nugaros ir sanarių susirgimuose, chroniškuose 
reumatiškuose sanarių susirgimuose, neuralgijose. Atskiri gydytojai dažniau 
tą metodą vartoja kovodami su karcinomu, odos džiova ir furunkulais, o 
taip pat su kraujavimais ir užnuodytomis žaizdomis. Veterinoriai dažniau 
naudojasi įkaitintos geležies pagalba. — Tokį paskutiniųjų dešimtmečių gy- 
dytojų elgimąsi Byras aiškina šiokiais prileidimais. 

1) Seniau vartojami įkaitinti geležies gabalai darė sunkaus įspūdžio. 
Delto būtino reikalo buvo sukonstruoti tinkamesnį ir švelnesnį aparatą. Pirmas 
darbas tąja kryptimi buvo Paguelin'o termokauteris. Tasai aparatas išstūmė 
visiškai iš apyvartos Ferrum actuale. Dabartiniu laiku geriausis tos rūšies 
aparatas tai Hadenfeldt'o, kuris leidžia sutelkti mažoje erdvėje 
didelį energijos kiekį. Ir delto juo galima gauti pilną ugnies veiksmo efektą. 

2) Bet antra, pati svarbiausioji priežastis, išvijusi įkaitintą geležį iš 
gydytojo arsenalo, buvo pakitusi pažiūra moksle. Senoji medicina vartojo 
deginimus ne tik tam, kad norėjo audinius suardyti, bet tąja priemone no 
rėjo atitraukti ir pakeisti ligos prigimtį Naujoji „gamtamokslinė“ medicina 
nepaveldėjo tokios pažiūros, nes ji pagimdė nauią kauzalinės (priežastinės) 
terapijos sąvoką. Kadangi nieku būdu nepavyko kauzališkai apaiškinti ligos 
atitraukimo ir pakeitimo, todel „per tūkstančius metų vartotą senosios me- 
dicinos gydymo priemonę tiesiog numetė į atliekamų skudurų kamarą“. 

Dabar tie argumentai neteko savo prasmės, nes Hadenieldt'as kon- 
struavo labai tobulą ugniai gaminti aparatą, o Byras ugnies veiksmui 


* Berlino universiteto chirurgijos klinikos direktorius prof. Dr. Bier'as šį savo 
„aufsehenerregenden“ pranešimą „Erzeugung von Immunitat und Heilung schwerer Iniek- 
tionen durch das Glūheisen und durch Arzneimittel“ skaitė 1928 I. 25 „Berlino Medicinos 
Draugijoj“ ir atspausdindino laikrašty „Medizinische Klinik“ 1928 Nr. 6 ir 7. 

parinko naują vietą. Pirmiau degindavo tą vietą, kurią norėjo sugydyti. O 
Byras, norėdamas matyti ar vietinį-paviršutinį ar gilų-bendrą veiksmą ati- 
dengia dviejų delnų (doppelt Handgrossen) dydžio odos 
gabalą, dažniausiai su dalimi apačioj gulinčios muskula- 
tūros, ir stipriai degina tokios dirbtinės žaizdos dugną 
ir kiek mažiau atkeltos odos apatinę dalį. Po to visa su- 
siuvama. 

Tokia žaizda dažniausiai užgyja per primam intetionem. Rečiau tenka 
stebėti lengvus kraštų nekrozus, abscesus ir dar rečiau atidalytos odos 
numirimą (mumifikciją). Labai nuostabu, kad toksai deginimas sugyja be 
jokių randų. Tatai Byras kelerius kartus patikrino. O mes gerai žinome, ko- 
kius randus palieka viršutiniai odos nudeginimai. Tokį metodą Byras vadi- 
na „Brennen am Ort der Wahl“. Paskutinio Byro metodo ir ankstesnių 
panašių vedamoji mintis yra pritraukt į susirgusią vietą kiek galima dau- 
giau gynimosi ir maitinimosi medžiagų. Kaip matome, Byras senovės 
„Ableitung'ą“ pakeitė „Zuleitung'u“. Jei Byras daro kraujo transiūzijas, tai 
ne tam, idant vieną kraują pakeistų kitu; jei Byras degina ugnimi gilius 
audinių klodus, tai tik tam, kad nori sustiprinti dvi gamtos gydomąsias 
priemones: uždegimą ir karštį. Tai padaro medžiagos iširimo produktai, vis 
tiek iš kur bebūt jie kilę: ar iš suirusio kraujo, ar iš suirusių ugniai vei- 
kiant audinių. Kad tie suirimo produktai ilgiau paliktų organizme, Byras 
nepalieka atvirų. anksčiau puliavusių, septiškų žaizdų, kaip iki šiol buvo 
nurodoma daryti, bet jas aklinai užsiuva. Paskutiniuoju laiku jis dažnai 
vartoja Klapp'o aprišimo būdą, nes užsidegusios žaizdos krantus siūlai 
dažnai perpjauna. 

Dabar peržiūrėsime tų rezultatų, kuriuos Byras gavo pritaikindamas 
terapijoje naują savo metodą. 

1. Flegmonų ir abscesų išdeginimas. Byras tokiu būdu 
gydo flegmonas. Pirmiausiai jas atidaro nuo vieno iki kito galo ir aštriu 
šaukštu gerai jas išvalo. Apmirę audiniai taip pat pašalinami. Visur, kur tik 
galima, ypačiai tai lengva atsiekti galūnėse, Byras rūpinasi dirbti be kraujo: 
tuo tikslu užveržia kraujo indus. Tokią išvalytą flegmoną Byras degina 
įkaitinta geležimi. Jisai nesigaili net granulacijos baro, nes jis įsitikinęs, kad, 
įkaitintą geležį vartojant, tokia gynimo užtvara nereikalinga. Juo geriau iš- 
deginama, juo yra tikresni rezultatai. Net tais atvejais, kuriais nebuvo iš- 
degintos visos flegmonos, vis delto buvę gauti teigiami rezultatai. 

Naujuoju metodu Byras gydė 222 abscesu ir Hegmonas. Didžioj dau- 
gumoj atveju jis gavo labai gerų rezultatų, mažesnį skaičių patenkinančių, 
o nepasisekimų buvo labai maža. Sanarių flegmonas gydant, negalima de- 
ginti kremzlių. Gydant sausagįslių flegmonas, stebimi netoki džiuginantieji 
rezultatai. Byras gydė 16 tokių flegmonų ir tik 7 kart pavyko išgelbėti 
sausagįsles. Delto patsai Byras reiškia abejonių, ar jo metodas tinka sau- 
sagįslių filegmonoms gydyti. 

Labai gerų rezultatų davė komplikuotų septiškų frakturų gydymas.— 
Užterštos vietos išdeginimas ne visuomet apsaugoja bendrą infekciją: Byras 
stebėjęs vieną atsitikimą, kuomet iš išdegintos vietos vis delto išsiplatino 
tetanus ir tris kart erysipelis. 

2. Taip pat teigiamų rezultatų Byras gavo gydydamas savo nauju 
metodu įvairias chronines infekcines ligas — daugiausiai kaulų ne- 
krozus ir abscesus, kurie buvo ar osteomyelito ar sužeidimo padariniai. 
Kaulai buvo tobulai išskaptuojami. Minkštosios žaizdos dalys buvo smar- 
kiau deginamos, kaulai tik paviršutinai buvo liečiami, nes norėta išvengti 
naujų nekrozų. Bet šioje srity gautieji duomenys maža kuo perneša ank- 
stybesnių metodų rezultatus. Pliusai čia tik tie, jog žaizdos greičiau užgyja 
ir gulėjimo laikas sutrumpėja. 

3. Gydymas septiškų infekcijų, kurios nėra tiesioginiam degi- 
nimui prieinamos. Ir tokias ligas veikia įkaitinta geležis Gydymo būdas 
maždaug toks pat, kaip ir gydant flegmonas. 

Pirmon galvon Byras savo metodu gydė 12 atsitikimų endocarditis 
lenta. Tai buvo ligoniai be vilties, kuriems dabartinė terapija nesugebėjo 
nieku padėti. Penki iš jų mirė, šeši tiek susveiko, jog jų gyvybė išėjo iš 
nuolatinio mirties pavojaus rato, ir vieno likimas labai abejingas. Visiems 
Byras kairiame šone išdegino dviejų plaštakų dydžio odos gabalus. 

Endocarditis lenta gijimo eiga nevienoda. Lygiai nevienodai reiškiasi 
ir organizmo reakcijos. Deginimą pavartojus, dažniausiai pasikeičia nusitei- 
kimas: ligoniai pradeda geriau miegoti, gerėja savijauta ir atsiranda apetitas. 
Retkarčiais kyla karštis, bet dažniausiai jis yra nežymus. Bet beveik regu- 
lariai visi deginamieji ligoniai labai prakaituoja. Cia pat yra pravartu pridurti, 
kad išdeginus „am Orte der Wahl“, organizmą pradeda veikti kai kurie vaistai, 
kurie ligi tol buvo neaktivūs. Tuo būdu Byras gavo apie 509/, teigiamų rezul- 
tatų atsitikimuose be vilties. Nereikia girti, bet vistiek tai yra didelis laimėjimas. 

Norėdamas ištirti įkaitintos geležies organizmui veikimo ribas, Byras 
bandė gydyti visiškai pasmerktus bendro sepsio ir pyemijos atvejus, kurie 
buvo pakėlę kelerius drugio krėtimus ir įvairiose vietose turėjo metastazes. 
Tokių atsitikimų buvo 10; visi 10 ir mirė. — Įkaitinta geležis gali būti var- 
tojama kaipo gaivinąs veiksnys, norint atgauti mirštančius ir tariamai miru- 
sius. Daugumoje atvejų pavyksta gauti laikinas efektas. 

Prof. Byro padaryti žygiai nauja kryptimi, berods, yra dar tik pirmi 
žingsniai, bet daug žadantieji. Jis savo metodu užbrėžia terapijai naujus už- 
davinius, kurių teisingas išsprendimas gali suteikti didelės naudos žmonijai, 
vis labiau ir giliau brendančiai į įvairias ligas. 

Šiauliai. Dr. med. D. Jasaitis 


Alkoholis—joki vaistai. 
Iš Dr. Howard A. Kelly straipsnio“. 

Nesti nei vienų vienos ligos pasauly, kurią būtų galima išgydyt alko- 
holiu. Sį faktą mokslas geraį žino, bet retai jis išaiškinamas šiaip žmonėms. 
Vaistų tisklas--gydyt ligas. Kadangi alkoholis nepagydo jokių ligų, tai jis joki 
vaistai, ir todel neina ir medicinos praktikai. 

Šis faktas nustatytas dar ne nuo taip senai. Jis prieštarauja senam ti- 
kėjimui, kurio pigiai neišnaikinsi. Bet alkoholio veikimas žmogaus kūnui ir 
dvasiai yra labai rūpestingai tyrinėtas mūsų kartos laikais. Sis tyrinėjimas 
alkoholį pirmiausia išstūmė iš gydomojų vaistų srities į erzinamųjų priemo- 


| “ The World's Work. Garden City, New York, 1928 m. vasario m. Straipsnio auto- 
rius yra išgarėjęs moterų ligų gydytojas Amerikoj. Ištrauka pagal „Die Auslese“ 1928, Nr. 17. 

šią ligą sukeliančius riebalus. Tačiau šiandien mes turime insuliną, patar- 
naujantį tam reikalųi daug geriau. 

Alkoholio žalos galvon tenka pridėti taip pat ir sąrašas tų girtuoklių, 
kurie per jį patenka į ligonių ar į bepročių namus, toliau visų tų, kurie per 
kitų kaltę, buvusių paveiktų alkoholio, buvo sužaloti, taip pat visų tų, kurie 
kenčia nuo sutrikdymų nervuose, nuo alkoholio sukeltų kepenų, širdies ir 
kraujo indų ligų. Draudimo draugijų Anglijoj išsemiančiai sustatytos tabe- 
lės rodo, jog alkoholio negeriąs 30 metų amžiaus vyras gali tikėtis susi- 
lauksiąs 39 metų amžiaus, tuo tarpu kai girsnojąs alkoholio tegali tikėtis 
35'/, metų. —Šie argumentai kalba prieš alkoholio vartojimą ir gydytojų jo 
užrašinėjimą kaip vaistų. Sie, : 

Tačiau visa to nepaisant, nemaža gydytojų dalis laikosi įsikandę alko- 
holio užrašinėjimo receptuose. Kai prieš 25 metus buvo išleistas antinarko- 
tinis įstatymas, tai šios rūšies gydytojai lygiu atkaklumu gynė savo teisę 
ligoniams užrašyt tiek opiatų!, kiek jie ras reikalinga. Toki nesiduodą įtiki- 
nami gydytojai vargu ir alkoholį išbrauks iš savo vaistų sąrašo. Bet gydy- 
tojai su platesniu akiračiu, etiški, inteligentiški gydytojai visi, beveik kaip 
vienas žmogus, atmeta alkoholio užrašinėjimą. 2 r 

Aš pranašauju, sako Dr. Kelly, kad po dešimties metų alkoholio, kaip 
vaistų, užrašinėjimas niekur nebus kenčiamas po Amerikos vėliava. —-O kaip 
yra ir kaip bus Lietuvoj? Tepasako—kas pranašas. Pr. Dovydaitis. 


! Apie opiatus žiūr. greta einantį straipsnį (apie moriį). 


Mortis (Morphium). 
Jo aptikimas, veikimas ir naujas būdas morfinizmui gydyt. 
Papildant Dr. M. Grūnewald'o straipsnelį*. 


Žinomas Berlino farmakologas Lewin'as prieš keletą dešimčių metų 
yra atkreipęs dėmesį į tai, jog jei alkoholis sunaikina tautos rankas, tai 
mortis gali sunaikint jos galvą. Kaip alkoholis, taip ir morfis tūkstančius 
yra padaręs savo vergais; mortinizmas dar pavojingesnis, kaip alkoholizmas. 
Paryžiuj, antai, esą apie 50.000 mortinistų, taigi maždaug po vieną kiekvie- 
noms keturioms dešimtims visų to miesto gyventojų. O tuo tarpu tinkamai 
naudojamas morfis yra labai palaiminga mediciniška priemonė: jis— skau- 
smų tildytojas. Savo sveikata ir dažnai gyvybe jam užmoka tik jo pikta- 
naudžiotojai, būtent, visi tie, kurie įpranta jį vartot  smagiems jausmams 
sau sukelti, arba kai jis be tvarkos naudojamas skausmams šalint. Tuomet 
mortis iš vaistų virsta nuodais, nuo kurių iki šiol žūdavo 80—900 nuošim- 
čių jo piktanaudžiotojų. Paskiausiais laikais tačiau atsiskleidžia naujos per- 
spektivos ir morfinistams gydyt. 

Mortį yra aptikęs vokiečių vaistininkas Sertūrnerįs (1783—1841). 
Jis, dar jaunas būdamas, mėgo užsiiminėti chemija. Todel tėvas jį, turėjusį 
tik 16 metų amžiaus, atidavė mokiniu į vaistinę. Cia jis ir aptiko mortį 
1803 m., bedirbdamas su opiu (opium). 

Siąja proga pasipažinkime, ir kas yra opis. Ogi - tai yra Turkijoj, Egip- 
te, Persijoj, Rytinėj Indijoj ir Kinuose gaminamoji medžiaga iš tam tikros rūšies 
vad. migdomųjų aguonų (Panaver somniferum). Sakytuose kraštuose dar 
žalios, neprinokusios—už kokių dviejų trijų savaičių prieš prinokstant--aguo- 
nų galvelės, kai tik jos apsidengia smulkučiais pienmilčiais, daugel kartų 
paviršutinai — nesiekiant į galvelės vidurį - įrėžomos nuo dviejų iki trijų 
kartų per dieną. Tuomet iš šių žaizdų išteka, balti kaip pienas, aguonų 
syvai. Įrėžimas kartojamas tol, iki po 3—4 dienų syvų jau nebeteka. Tie 
syvai, suleisti ant aguonų lapų arba šiaip ant ko, saulėje veikiai sutirštėja, 
tampa nepraregimi ir įgauna nuo gelsvai raudonos iki rausvai durpinės 
spalvos. Iš jų paskui padaromos įvairaus didumo ir svorio— nuo 30 gra- 
mų iki 2 kilogramų —opio bandelės ir tokiu pavidalu eina prekybon. Šituo 
būdu pagamintos medžiagos stiprumas pareina nuo įvairių aguonos rūšių, 
nuo jų augamos vietos bei nuo laiko, kuriuo gaunami iš jų syvai; juo 
aguona labiau nunokus, tuo opio gabale yra mažiau veiklios substancijos. 

Opis rytų šalyse yra žmonių narkotizavimosi priemonė, kaip pas mus 
alkoholis ir tabakas. Mohamedizmo šalyse jisai imamas per burną (ryjamas 
žirnelių arba plokštelių pavidalu), Kinijoj ir Indijoj įtraukiamas tam tikromis 
pypkėmis (rūkomas). Jo priėmimas organizman sukelia letargišką (miegui- 
stą) stovį su maloniomis sapno halucinacijomis, o paskui ardo kūną ir 
dvasią. Japonijoj šio nelemto papročio niekuomet nebūta; 1880 m. įstaty- 
mas opio vartojimą ten baudžia kalėjimu. Tuo tarpu opio prekyba su -Ki- | 
nija bei Indija anglams duodavo milijonus pajamų. O kai kinų vyriausybė 
buvo nutarusi nebejsileist pas save opio (rods, ne tiek rūpindamosi savo 


* Entdeckung und Wirkung des Morphiums. Natur und Kultur 1928, Nr. 7. 

liaudį apsaugot nuo nuodijimosi, kiek norėdama pakenkt anglų prekybai), 
tai Anglija paskelbė kinams karą (tas 1840-42 m. karas ir vadinamas 
„opio karu“) ir privertė Kiniją nusileisti. 

Sertūrnerio laikais dar nebuvo žinomas opio veikimo principas, tat ir 
gydytojo rankose jis buvo netikra gydymo priemonė, ypač kad del jo 
brangumo cirkuliuodavo ir daugel jo falsifikatų. Taigi, 1803 m.—vadinasi 
dar tik 20 metų amžiaus—Sertūrneris nustatė, jog migdąs pradas (princi- 
pium somniferum) opy yra čia, su mekonine rūgščia susirišusi, alkališkai 
reaguojanti medžiaga, kuri duodasi ir izoliuojama (Šiandien nustatomoji 
jos formulė yra C,„H,„NOs5). Jis šią medžiagą ir pavadino morfiu, t. y. 
migdomojo dievo (Morpheus) vardu iš graikų mitologijos (pirmą kart su- 
minėtas Ovidiaus Metamoriozėse). 

Tačiau, kaip ir dažnai šiokiais atvejais, Sertūrnerio aptikimo kiti 
mokslininkai nepripažino, ypač kad kaip tik tais pačiais metais (1803) ir 
prancūzų chemikas Derosne pasiskelbė taip pat suradęs opio pagrindinį 
pradą. Sertūrneris 18060 m. persikelia vaistinės padėjėju kiton vieton, o 
po trejeto metų gauna vesti naują vaistinę. Cia jis nenuilstamai dirba to- 
liau, neišklysdamas iš to kelio, kurį kartą buvo įžiūrėjęs esant teisingą, ir 
savo daugelio metų tiriamojo darbo rezultatus paskelbia 1817 m. išgarsė- 
jusiame darbe apie mortį ir mekoninę rūgštį kaip vyriausius opio sandus 
(Uber das Morphium, eine neue salztūhige Grundlage und die Mekonsaure 
als Hauptbestandteile des Opiums“ laikrašty “Gilberts Annalen der Physik“). 
Jis čia įrodo savo pirmiau pareikštą tvirtinimą, o Derosne'o iškeltąjį opio 
pagrindinį principą parodo esant tik morlio junginį su mekonine rūgščia. 
Sertūrneris pagamina ir gryną morfį iš vandeningo opio ekstrakto, ir kaip 
svarbiausią šios naujai aptiktos medžiagos savybę pažymi esant tą, kad ji 
paraudonavusiai lakmaus tinkturai vėl gražina mėlynumą,—taigi, kad ji yra 
tikras alkalis. Iškristalizuoto ir išvalyto morfio veikimą jis pirmiausia iš- 
bando su gyvuliais, o paskui su pačiu savim ir su trejetu savo jaunų 
draugų. Bet kadangi jis dar nenumano apie mortio maksimalinę porciją, 
kokią gali pakelti žmogus, tai jis ir jo draugai stipriai apsinuodija, tačiau 
apsinuodijimo skausmai praeina be esmingos žalos ir po to užeina jiems 
gilus miegas. Taigi, gauta įrodymas, jog naujai aptiktoji medžiaga tikrai 
yra „principium somniferum“. 

Tyrinėjimo dvasia nenurimsta niekados; vieną dalyką aptikusi, prie jo 
nesustoja. Ir Sertūrneris galvoja, kad, kaip opiuje, taip ir kituose augaliniuose 
produktuose įtikima esant alkališkai reaguojančių medžiagų su veikliomis 
substancijomis. Jis tyrinėja toliau ir vėl paskelbia darbą apie naujai aptiktus, 
labai veiklius kinų alkaloidus (Uber neu entdeckte hochst wirksame China- 
alkaloide). Taip tat Sertūrneris yra pirmasis. tyrinėtojas, nurodęs kai kuriose 
augalų šeimynose pasitaikančias, baziškos prigimties ir dažnai labai kom- 
plikuotas savotiškas substancijas, vadinamas bendru alkaloidų vardu. Tuo 
būdu jis chemijai bei medicinai atvėrė tokią darbo sritį, kurios vaisiais mes 
ir šiandien naudojamės. . 

Sertūnerio kūrybinį genijų pagaliau pagerbė, pripažino ir amžininkai. 
Gėttingeno universitetas ir Jenos un-to filosofijos fakultetas pripažino jam 
garbės daktaro laipsnį. Mineralogijos Draugija Jenoj, kurios pirmininku buvo 
Goethė, išrinko jį savo nariu, o 1831 m. Paryžiaus Akademija prioriteto ginčą 
del mortio aptikimo išsprendė pripažindama Sertūneriui 2000 frankų premiją. 

Patsai Sertiineris iki to laiko jau buvo patapęs vaistinės savininku ir 
susikūręs laimingą šeimos židinį. Bet kai jo gyvenimo laimės saulė buvo 
praėjusi zenitą ir toliau jam nebevyko gauti savo darbo reikšmingų vaisių, 
nors vis nenuilstamai tyrinėjo, tai savo gyvenimo galop virto hipochondriku; 
jo sielos kentėjimus dar didino kūno kančios (kaulaligė). Mirė 1841. II. 20. 

Sertinerio aptiktasis morfis šiandien yra virtęs būtinu vaistu pratusio 
gydytojo rankose. Kas yra raitęsis nuo kūno kančių, tas gerai žino nuo 
skausmų gelbstintį morfio veikimą. Į žmogaus kūną mortis įeina per gleivių 
plėves, žaizdas, poodžio celių audinį, net per kiaurą dantį, bet ne per ne- 
pažeistą odą. Apie morfio likimą organizme ilgai neturėta aiškumo. Jo iš- 
skyrimas iš organizmo turi ryšio su papratimu prie jo. Pradžioje organizmas 
suardo tik maža morfio, bet ilgainiui žmogaus kūnas papratimu įgyja su- 
gebėjimo visai suardyt net didelius jo kiekius. Delto organizme susikrauja 

„jo vis daugiau, taip jog norimajam veikimui sukelti reikalinga imt vis didesni 
jo kiekiai.  Morfio išskyrimas iš kūno dalimi eina per šlapalą, per  skilvio 
skysčių. per žarnas ir per pienines liaukas, taip jog žindenė gali apnuodyt 
kūdikį. Mortio veikimas pasireiškia tuo, kad didumoj be aiškaus sukrėtimo 
apšlubinami atskirų smegenų centrai, pradedant nuo didžiųjų galvos sme- 
genų ir baigiant pailgintomis nugaros smegenimis, kame esti kvėpavimo 
centras. Apšlubinimas pirmoj eilėj pasireiškia tuose smegenų centruose, kurie 
reguliuoja sąmoningą jutimą ir valdomus judėjimus. 

Kelno gydytojas Dr. Kahle yra pareiškęs, jog kai kurie žmonės jau 
savo konstitucija yra disponuoti į morfinizmą. Tąją dispoziciją (palinkimą) 
būdiną, tarp kitų, šioki reiškiniai: nenormaliai dideli akių vyzdžiai, pulso ir 
kvėpavimo dažnumo perdaug didelis kintamumas, padidėjęs liaukų veikimas 
ir ryšium su tuo stiprus, dažnai nepasotinamas lytinis skatulys. Sią pažiūrą 
paremia toki stebėjimai: esti pacientų, kurie, gydomi ligoj ištisomis savai- 
tėmis ir mėnesiais, priima savo kūnan opio produktus, į juos nepalinkdami; 
ir taip pat esti asmenų, kuriems jau po trumpo vartojimo kyla troškimas 
tokius produktus nuolat vartoti. Kahlė šiokį palinkimą aiškina susierzinimu 
vad. simpatiko (symphaticus), t. y. tos nervų sistemos dalies, kuri, ne- 
taip kaip galvos ir nugaros smegenys, rūpina ypačiai su organizmo gy- 
vybe surištas veikimo sritis, k. a., kvėpavimą, virškinimą, medžiagos apykaitą, 
žarnas ir lygiąją muskulaturą. Perdidelį simpatiko suerzinimą panaikina opis 
ir jo produktai. Todel šion ligon palinkusieji jaučiasi nesitikėtai „harmo- 
niškai“, kai jie įpranta prie mažesnio ar didesnio tų produktų kiekio, kokis 
reikalingas tam atatinkamo asmens susierzinimui pašalint. O kai tik šių 
produktų įvedimas kūnan pasiliauja, tai, iki tol buvę nuslopinti, simpatiko 
suerzinimo pažymiai vėl pasireiškia. Tuomet liaukos pradeda dar stipriau 
veikti (prakaitavimas, seilėjimas). kyla stiprūs žarnų sutrikimai (vėmimas), 
kvėpavimas eina smarkyn ir pulso plakimas greityn. Tokių reiškinių aki- 
vaizdoj rodytųsi, kad jei pavyktų lygiai  sužadint ir simpatikui priešingai 
veikiančius vad. parasimpatiko nervus, tai būtų organizme įvykdyta 
pusiausvyra ir liguisti simptomai turėtų pasiliaut. i 

Dr. Kahlė tatai ir ieškojo priemonių parasimpatikui sujudinti, Palin- 
kusį į (mortinizmo) ligą jis tartum apsnūdindavo kokiai 120 valandų; apsnū- 
dintasis per visą tą laiką ir, labai mažą, maisto kiekio priėmimą, ir žarnų 
bei šlapalo pūslės išvalymą atlikdavo tartum tik pusę sąmonės turėdamas. 

Siuo būdu D-rui Kahlei pavykdavę per kokias ketvertą savaičių apie 90 
nuošimčių jo pacientų tiek pagydyt, kad jie savo ligos netekdavę ir paskui 
siūlomojo jiems mortio nebeimdavę. Iš 105 tokių jo ligonių, gydytų per 
paskutiniuosius šešetą metų, tiktai dvejetas buvę atkritę. Pagydytieji rody- 
davę labai didelio jautrumo prieš opio produktus.—Palinkimas į patį opį, ir 
Kahlės manymu, esąs nepagydomas; tas palinkimas galįs būt tik susilpnintas, 
vengiant daromos žalos. 

Jei D-ro Kahlės patyrimai pasitvirtins, tai daugeliui nelaimingų ligo- 
nių mortinistų bus pagelbėta išsivaduot iš tokios dvasinės prievartos, kuri, 
kaip pradžioj pasakyta, yra dar pavojingesnė kaip alkoholizmas. 

Pr. Dovydaitis. 


Naujas aparatas ozonui gamint gydymo reikalams. 
(Apie „Lumitros“ lempą). 


Aukštų kalnų klimatas žmogų palankiai veikia dalimi savo ten gausin- 
gai esamais ultravioletiriais spinduliais, dalimi kalnų ore esamu ozonu. O 
ten esamo ozono priežastis yra vėl ultravioletinė šviesa, turinti savybę oro 
dviatominį deguonį pervest į dalimi triatominį ozoną. Todel kalnų kli- 
matas turi du svarbiu gydomuoju veiksniu: ultravioletinę šviesą 
ir iš jos ore pasidarantį ozoną. (Be to, dar ir patsai „skystesnis“ kalnų 
oras turi gydymui teigiamą savybę: oro spaudimo svyravimas sužadina de- 
guonies apykaitą ir mažesnis oro spaudimas veikia žadindamas raudonųjų 
kraujo kūnelių susidarymą). 

Ultravioletinės šviesos veikimą betyrinėjant, imta manyt, kad tokia 
trumpų vilnių šviesa aktivuojanti odoj esamą „provitaminą D“, t. y. per- 
vesdama jį į antirachitinį vitaminą D, kaip kad ir tūlame augale nuo saulės. 
šviesos randasi vitaminų. Ilgesnis laikymas saulės šviesoj arba pašvitinimas 
ultravioletine šviesa įvaro „saulės nudegimą“; šiokiu atveju suirusių odos 
celių baltimas patenka į kraujo apytaką, o tai yra surišta su drugio ligos 
reiškiniais. Įšvirkštus žmogui po oda svetimų baltimo medžiagų, taip pat 
pasireiškia drugio ligos reiškinių; tačiau kai kuriose ligose šitas įšvirkšti- 
mas gali veikt labai palankiai (Bier'o gydymas kūno erzinimu). Su erzinimu 
Bier'o prasme rodytųsi reikiant lygint ir ozono veikimą žmogaus organiz- 
mui, kaip kad tokio erzinimo spėjama esti taip pat ir įkvepiant tam tikrų rūgščių. 

Du kalbamuoju svarbiausiu aukštumų klimato gydomuoju faktoriu— 
ultravioletinę šviesą ir ozoną—nūnai pavyko ir dirbtinai pagamint priva- 
čiuose kambariuose, ir, būtent, tam tikru naujovišku Geislerio vamzdžiu su 
išsikrovimo indu iš kalninio kristalo. Tas aparatas tai yra iš kvarco ir gyv- 
sida' rio padirbintas spindulių leidėjas, pavadintas „Lumitra“ ir padirbdin- 
tas vienos Leipcigo firmos. Si „Lumitros“ lempa sudaryta iš dalimi eva- 
kuoto kvarcinio išlydinio indo, kuriame, panašiai kaip žinomuose Geislerio 
vamzdžiuose ir naujose žybčiojančiose šviesos reklamų lempose, įvedus 
bent 150 voltų įtempimą tarp didelio ir mažo gyvsidabrio polių, įvyksta 
elektrinis išlydis, sužadindamas gyvsidabrio atomus. 

„Lumitra“ gali būt įjungta į kiekvienus elektros laidus; lygios srovės 
tinkluose jos funkcionavimui reikia mažiausia 220 voltų įtempimo. Kintamos 
srovės tinkluose pridėtu transtormatorium galima srovę reikiamai pritaikint. 

„Lumitros“ pagaminti ultravioletiniai spinduliai oro deguonies dalį 
perveda į ozoną, nepagamindami kenksmingų azoto oksidų dujų, kaip di- 
duma iki šiol vartotų elektrinių ozono gamintojų. Patvari silpno oro 0zo- 
nizacija palankiai veikia daugely ligos reiškinių. — Spektroskopiniai matavi- 
mai parodė, kad „Lumitra“ išleidžia ultravioletinę šviesą iki trumpiausių 
vilnių (apie 180 y). Ji turinti ir daugiau pirmenų prieš kitus panašius 
aparatus (nenudeginanti odos bei gleivių plėvių ir k.). 

Fagal Dr. W. Schlėrą“. 


Apie didyn einantį susidomėjimą žolių gydymu. 
Prof. Dr. E. Landau, Kaunas. 


Man bestudentaujant, farmakologijos lekcijose dėstytojai apie homoiopa- 
tiją pasakydavo tik keletą žodžių, būtent, tiek, kad gydymo principas similia 
similibus moksliškai nėsąs nieku paremtas, ir kad, be to, gydymas gydyklo- 
mis, atskiestomis 100 ir daugiau kartų, nekaip tatai praktikuojama mokslinėj 
medicinoj, geriausiu atveju parodąs tik šios terapijos atstovų didelį naivumą?. 
O šiandien, tokių dviejų stambių medicinos autoritetų, kaip profesoriai Bier'as 
ir Kraus'as, pasiūlymu, Berlino universitete yra įsteigta homoiopatijos do- 
centura.—Kai šiais metais aš lankiausi Vokietijoj, tai pasikalbėjimuose su te- 
nyksčiais gydytojais ir vaistininkais man krito akysen dar keistesnis dalykas: 
be einančio didyn susidomėjimo homoiopatija, ir gydytojai, ir pacientai pa- 
reiškia stiprios reakcijos chemoterapijai. Man paaiškino, jog neigiamą vaidmenį 
čia suvaidino patentuoti chemiški preparatai, kurie, pilna žodžio prasme, 
užplūdo ir be paliovos tebeužplūsta medicinos rinką. Kai kurie šių prepa- 
ratų taip sugalvoti, kad padarytų staigų, bet neilgai trunkantį efektą, kuris 
kai kuomet atsiekiamas stipriai veikiančiais chemikalais. 

Paskutiniais laikais pradėta įsitikint, jog daugelis augalų nėra jau toki 
visai netinkami gydymui, kaip pirmiau manyta,—tų augalų, kurie, analizuo- 
jant jų sandus cheminiu atžvilgiu, buvo rasti labai silpnai veikią palygi 
su sintetiniu keliu gautaisiais gaminiais, ir todel buvo palikti nevar 
Farmakognozija, t. y. mokslas ypačiai apie augalinės kilmės neapdirbtų 
domųjų priemonių sudėtį, turėjo progų įsitikinti tuo, jog kai kuo 
grynai cheminis preparatas gretimai su savo gydomąja savybe tu 
atvžilgiu pasirodydavo esąs nuodingas organizmui, nuovaras (ny 
skystimas) arba ekstraktas iš viso augalo, turinčio atatinkamą gydomą 
nesveiką organizmą veikdavo gydydamas ir nesukeldavo pašalinių rei 

Dabar, kuomet ypačiai proti. Bier'ui užsistojus, homoiopatija pali 
buvusi „šarlataniška“ medicina ir gydytojai jau nesigėdi į ją atsišaukti, tai 
ir vadinamoji žolių medicina (Krautermedizin) taip pat paliauja buvusi tik 
liaudies medicina; kaip man pasakojo, ir Vokietijoj, ir Lenkijoj vėl eina di- 


! Ozonerzeugung zu Heilzwecken. Die Umschau 1928, 218—219. 

2 Pradžioj turėtas planas homoiopatiją ir jos principą similia similibus curantur 
(ligoto kūno gydymas tais pačiais vaistais, kurie sveikam kūnui sukelia tokią ligą) pana- 
grinėti šiame sąsiuviny atskiru straipsniu, del vietos stokos, negalėjo būt įvykdytas. Šiuo 
klausimu susidomėjusiems nurodome šių me'ų mėnraščio „Sūddeutsche Monatshefte“ mo- 
dernosios medicinos problemoms pavestą numerį (gegužės mėn.), kame yra Dr. W. Wapler'io 
straipsnis už ir prof. G. Klemperer'io straipsnis p:ieš homoiopatijos vietą šių dienų moksli- 
nėj medicinoj.  Aed. 

dyn susidomėjimas gydymu arbatomis, nuovarais ir ekstraktais iš įvairių 
augalų kombinacijų, kadangi veikiantieji pradai čia teikiami ligoniui vienu 
metu ir minimaliomis „homoiopatiškomis“ porcijomis ir jų naturaliu santykiu 
su kitomis sudėtinėmis augalo dalimis; manoma, jog tokiu pavidalu vaistai 
veikia ir švelniau, ir vaisingiau. Viurcburge (Wūrzburg). antai, yra didžiulė 
įstaiga, gaminanti žoles ir arbatas pagal išgarsėjusio kunigo Kneipo re- 
ceptus. Sveicarijoj yra pelnęs nemažesnio popularumo kunigas Kūnz le, arba, 
kaip jį vadina liaudis, „žolinis Kiunclė“ (Krauter-Kūnzle). 

7 Vpačiai Kiunclės veikimas padarė, kad prieš keletą metų kai kuriuose 
Sveicarijos kantonuose įvesta vadinamojo „žolinio gydytojo“ (Krauterarzt) 
profesija. Toks gydytojas turi teisę priiminėt ligonius ir užrašinėt jiems gy- 
domąsias žoles. Atatinkamam  diplomui gauti, reikia išlaikyt eilė egzaminų 
mišrioj komisijoj iš žolinių ir universitetinių gydytojų; egzaminų skaičiuj 
yra egzaminai iš anatomijos, tiziologijos, farmakognozijos ir k. 

Prancūzijoj daug pasisekimo turi kun. Hamon'o arbatos. 

Aš pats turėjau galimumo stebėt vieną arbatą per kelerius metus. 
Tai arbata nuo prietvarių ir žarnų išpūtimo. Jos sudėtis visiškai nekenksminga 
ir nenuodinga, ko negalima pasakyt apie kai kuriuos vartojamus vidurių 
liuosavimo ir dujų išvarymo dirbtinius vaistus. Stai jos sudėtis: Folic. Sennae, 
Flores Cham. vulg, Folia Menthae, Flores Tiliae, Folia Rosmarini, Fruct. 
Anisi, Fruct. Foenic, Fruct. Carvi, Rad. Angelicae, Rhiz. Calami. Proporci- 
jas reikia individualizuoti. 

Daugelis mano pažįstamų šią arbatą geria jau keletas metų. Ji skani, 
aromatinga, raminanti. Jos veikimą daugel kartų aš patikrinau patsai savimi. 
Sis veikimas suprantamas ir mokslo akimis žiūrint: efirinės medžiagos varo 
dujas ir žadina žarnas susitraukti. 

Susipažinusiam su farmakognozija bei fiziologija nesunku sudaryt ar- 
batų arba ekstraktų ir su tokiomis savybėmis, kurios išvaro šlapalą, suma- 
žina kraujo spaudimą, nuramina arba įgalina atsikrankšti, sustabdo trydą, 
pagelbsti įvairiuose moterų lytinio aparato suirimuose ir p. | 

Žinoma, arbatos ir augaliniai ekstraktai neturi ir negali išstumt kitų 
medikamentų; aš tik noriu pasakyt, jog kiekvienas gydymo būdas turi savo 
sritį ir savo uždavinius: ir bioterapija, ir vakcinoterapija, ir chirurgija, ir che- 
moterapija, ir hidroterapija, ir balneoterapija, ir psichoterapija, ir žolinė terapija. 

Įdomu konstatuot, kad beveik visuose kraštuose žolinio gydymo orga- 
nizuotojai yra dvasininkai. Tiktai tuo tarpu, kai išgarsėjęs prelatas Kneipas 
ir kun. Kiunclė savo straipsniuose apsirėžia žolių receptais tokiais atve- 
jais, kur jie iš tikrųjų gali bot naudingi, o apie komplikuotus ir sunkius 
susirgimus palieka autoritingai spręsti mokslinės medicinos atstovams, pran- 
cūzų kun. Hamon'o sudaromos arbatos turinčios išgydyt ir paraližių (arbata 
Nr. 11), ir tuberkuliozę (arbata Nr. 15), ir skilvio žaizdas (arbata Nr.18) irk!. 


! Lietuvos liaudžiai yra žinomos net atskiros žolės atskiroms ligoms; šios pastabos au- 
torius savo vaikystės metais, eidamas liaudies žolinės medicinos nurodymais, patsai, kal- 
bant moksline kalba, antitoksinizavosi nuo gyvačių įgėlimų valgydamas vadinamų „angia- 
žolių“, arba „liežuvėlių“; Suvalkijos panemunėmis laukinėmis našlutėmis gydomasi nuo 
„vidurių sunkumo“; įnodgalvėlėmis—nuo priepuolos; girinėmis avietėmis—nuo kaulų gėli- 
mo; šv. Jono dageliai gydą net „40 ligų“; Suvalkijos paprūsėį yra žinomos vad. „styp- 
žolės“--energijai sužadint; vienas, taip pat paprūsėj gyvenąs, gydytojas girdėjęs moteris 
žin.nt ir tokią žolę, kurią esą galima išsigydyt net nuo vėžio ligos. — Tai tik žiupsnelis iš 
mūsų liaudies žolinės medicinos lobyno. Pr. Dovydaitis. 

Reikia vis delto pageidauti, idant žolių gydymas būtų paliauta laikyt— 
kaip iki šiol kad laikyta homoiopatija—tik liaudies ir žyniuonių medicinos 
lobiu, o idant jąja susidomėtų ir mokslinės medicinos atstovai, ir pasilaikytų 
iš jos tai, kas tikrai gali būt naudinga žmogaus sveikatai, atmesdami tai,--bet 
tik pagrindingai išbandžius,—kas tikrai negali turėt organizmui jokio nau- 
dingo poveikio. 


Maistas ir rasė, 
arba kaip netinkamas maistas skurdina ir naikina žmonių rases. 
Dr. med. V. G. Heiser'io, japono Matsumaros ir k. mintys“. 


Modernojo mitybos mokslo šviesoje įdomu pasvarstyti, kokio pavidalo 
būtų gavęs žmogaus kūnas, jei jis būtų mitęs kitokiu maistu, negu tuo, 
kuris nulėmė jo likimą, ir ar dabar būtų galima pakeist rasės tipus. Ar ja- 
ponai, javiečiai, kiniečiai ir kitos orientalinės rasės yra tokio mažo ūgio 
todel, kad jie didumoj minta ryžiais? Ar polineziečiai, augštesniojo ūgio airi- 
kiečiai arba šiauriniai europiečiai yra augštesni todel, kad jų buvo kitoniš- 
ka dijeta? Yra pagrindo manyt taip tikrai buvus. 

Antai, pasirodė, kad žiurkės didumą, o taip pat kiek tiek ir jos savy- 
bes, gali paveikt jos maisto cheminė sudėtis. Žiurkė pasirodė esanti labai 
vertingas  eksperimentavimo objektas. Mat, ji ima ir mėsišką, ir augališką 
maistą; be to, jos amžius nors trunka tik apie trejetą metų, betgi jos me- 
džiagos apykaita yra panaši į žmogaus apykaitą. Įvairios maisto reikmenys 
dažnai veikia analogiškai ir žiurkę, ir žmogų. Pakartotinais eksperimentais 
įrodyta, jog jei aštuonių žiurkiukų vysių perskirt į dvi grupes, kiekvienoj 
po ketvertą, ir jei vienos grupės dijeta bus destiluotas vanduo ir kviečiai, 
o kita grupė prie to dar gaus po keletą morkų lapų, tai pirmosios grupės 
žiurkės išaugs tik sulig pele, o antrosios grupės išaugs beveik dvigubai 
didesnės. Be skirtumo ūgy, šiaip abiejų grupių žiurkės visais atžvilgiais 
atrodys esančios normalios. | 

Šią hipotezę pažymėtinai parėmė japonų mokslininkai, išmėgindami su 
žmonėmis tai, kas buvo ištirta laboratorijose. Tokio mieste vienai mokyklos 
vaikų grupei, prie jų reguliariai gaunamų pietų užkandžio, buvo pridedama 
dar kitokio maisto. Šis tik keletą metų trukęs, eksperimentas jau įrodė, jog 
tie vaikai, kurių maistas buvo pagerinamas augštesnio ūgio rasių maistu, 
užaugo keletą colių augštesni ir svėrė keletą svarų daugiau, kaip vaikai, 
maitinti normalia japonų dijeta. Panašių rezultatų gauta Baltimorėje, tiriant 
vieną vaikų grupę, kuri buvo maitinta tik tam tikrų maistu. Iš to galima 
tikrai išvesti, jog polineziečių augštesnis ūgis eina iš to, kad jų maiste esti 
tokių substancijų, kurių nesti japonų maiste. 

Vienam kariškam anglų gydytojui Mc Carrisonui krito akysen 
faktas, jog vietinių Indijos tautelių sikh'ų ir patanių vidutinis ūgis yra žy- 
miai augštesnis, kaip madrasi'ų ir kitų, nors visi šie gyventojai gyvena, 


! Dr. med. Victor G. Heiser, buvęs sveikatos komisaras Pilypinėse salose, 
straipsnį apie maistą ir rasę yra parašęs laikrašty „Foreign Affairs“, New York, šių metų 
balandžio mėn.; o japonas Matsumara apie. ryžių valgančiųjų rasių žuvimą rašė japo- 
niškame laikrašty „Jitsugyono Nippon“ Tokio, 1927. X. 18. Abiejų šių straipsnių santrauka 
čia paduota pagal „Die Auslese“ 1928, Nr. 15 ir 18. 

rodos, tose pačiose skurdžiose sąlygose. Tolesni tyrinėjimai parodė, jog 
sikh'ų ir patanių maitinimosi būdas labai skiriasi nuo kitų tautų. Jie valgo 
tiršto pieno, sūrio, daržovių ir truputį mėsiško valgio; šių visų daiktų 
trūksta paprastame indų maiste. 

Tas pats McCarrison'as padarė keletą įdomių eksperimentų, kad nu- 
statytų, ar iš tikrųjų už kūno pavidalą tenka atsakumas maistui. Jis pusę 
žiurkių vysiaus maitino sikh'ų ir patanių dijeta, o kitą pusę madrasi'ų dijete. 
Pirmosios grupės žiurkės išaugo žymiai didesnės, o antrosios paliko ma- 
žos. Jis eksperimentą pakartojo keletą kartų ir gaudavo vis tų pačių rezul- 
tatų. Paskui, jis dar praplatino tą eksperimentą, kuriame žiurkės jam buvo 
kaip koki internacionaliniai atstovai. Jis vienas jų grupes maitino būdinga 
dijeta, kokią gaudavo nedaugelis privileguotų anglų darbininkų, kitas—blo- 
gai mintančių anglų darbininkų maistu, dar kitas maitino japonų, pilipi- 
niečių, javiečių ir keleto kitų rasių kasdieniu maistu. Ir vėl sikh'ų bei pa- 
tanių dijetos žiurkės išaugo didžiulio ūgio su švelniu kailiu ir ramiomis 
manieromis; anglų dijetos žiurkių grupės išaugo beveik tokio pat didumo, 
kaip ir pirmosios grupės, tačiau jų kailis buvo šiurkštus ir jos pačios bu- 
- vo peštukės; japonų, pilipiniečių ir javiečių dijetos žiurkių grupės buvo 
mažo ūgio ir turėjusios būdingų kalbamųjų tautų savybių. 

Ar iš suminėtųjų faktų galima padaryt galutinų išvedimų, dar yra 
klausimas, bet nėra jokio abejojimo, jog del kai kurių ligų maistas yra tie- 
sioginai atsakingas. Visi sutinka, jog daugelį ligų reikia laikyt esant pa- 
darinį to, kad yra sųmenkėjęs organizmo atsparumas ligoms, o tatai eina 
kaip tik nuo blogo maisto. Beriheri vadinamą ligą, Rytuose kas met nuvarančią 
į kapus daugiau kaip 100000 žmonių ir milionus šiaip apsarginančią, su- 
kelia maitinimasis išimtinai tik nugrūstais ryžiais. Šiaurinės Amerikos pie- 
tinėse valstybėse rimtai kenkia sveikatai liga vadinama pellagra, kuria su- 
serga tūkstančiai tų, kurių svarbiausias maistas yra kukuruzai, kuriuose 
taip pat nėra visų būtinų substancijų. 

Burinių laivų įgulas seniau ilgose kelio nėse dažnai išskersdavo skor- 
butas, kadangi jos savo maistui neturėdavo daržovių. Per didįjį karą rusų 
kariuomenėje pradėjo plėstis tam tikras akių uždegimas; jo priežastis aiš- 
kintina trukumu vitamino A kareivių maiste. Japonai nepakankamu maistu 
sukeldavę sau skilvio skaudulių, o paskui juos veikiai išgydydavę tinkama 
dijeta. Taip pat ir rachitis kyla nuo nepakankamo maisto, ir gydomas 
geriant kepenų riebalą. 

* 
i 

O dabar dar štai ką šiuo pačiu klausimu kalba japonas Matsumara. 

Azijos rasių nupuolimas ir sunykimas didele dalimi aiškintinas jos 
ryžiniu maistu. Nuouolimas Indijos, kuri senaisiais laikais buvo didi ir iš- 
garsėjusi savo kultūra, visiškai ir pilnai eina nuo jos žmonių ryžinio maisto. 
Indų rasė yra dekadentiškos civilizacijos pavyzdys. Sios apgailėtinos pasė- 
kos radosi del trukumo maiste kai kurių smegenims svarbių vitaminų. 
— Kinija kitados žengė civilizacijos prieky, bet dabar ji jau stovi nebe pir- 
mojoj vietoj. Ar tai ne jos ryžinio maisto padarinys? Taip pat nuo savo 
aukštumos nusmunka ir javiečių tauta. Kas met suimamų daugelio milionų 
bušelių ryžių jiems nebepakanka, ir todel jie dar daug ryžių  parsigabena 
iš svetur. Ryžiais mintą Rytų ir Pietinių Jūrių gyventojai nesuspėja civili- 

zacijoj žengt lygiomis sų europiečių ir amerikiečių civilizacijomis.-Europie- 
čiai šitai konstatavo, ir todel jie jau nebebijo rytiečių. 

Žmogaus odos spalva ilgą laiką buvo laikoma esanti klimato santykių 
padarinys. Baltieji nuo Afrikos saulės pajuosta, o sugrįžus jiems Europon 
arba Amerikon, jų oda pabala, kaip pirmiau buvusi. Bet jei europiečiai ar 
amerikiečiai pagyvena Japonijoj ir ilgesnį laiką maitinasi ryžiais, jų oda pra- 
deda gelsti. Japonijos klimatas ne tiek daug skiriasi nuo Europos ir Ame- 
rikos klimato. Tat nėra jokio abejojimo, kad maistas turi daug ryšio su žmo- 
gaus odos spalva. 

Europiečių ir amerikiečių spalva bei kūno konstrukcija labai viršija 
tuos pat rytiečių bei pietinių Jūrų salų gyventojų savumus; europiečių ir 
amerikiečių smegenų viršinybė pasireiškia jų daromais aptikimais ir jų, kaip 
tyrinėtojų, sugebėj mais. Mūsų pačių (japonų) protėviai kitados turėjo sti- 
presnį kūną ir kilnesnę dvasią. Bet, taip pat kaip Indijoj bei Kinijoj, ir Ja- 
ponijoj, įvedus budizmą, buvo paliauta vartoti mėsa. Trūkstant reikalingų 
vitaminų sumenko ir kūnas, ir dvasia. Priežastis, kodel šiandien japonai 
dvasiniu atžvilgiu viršija kiniečius ir indus, yra ta, kad japonai, būdami iš 
visų pusių apsupti jūrių, turi galimumo žuvaut ir gaudyt kriaukles. 

Ir gyvuliai kenčia nuo netinkamo maisto. Prieš keletą generacijų iš 
princo Edvardo salos į Karaiuto salą (Japonijoj) buvo atgabenta sidabrinių 
lapių. Šiandien jų padermė visai išsigimė. Tas pat atsitiko ir su naminiais 
gyvuliais: Japonijon įgabentos avys, karvės, arkliai, kiaulės—visi išsigimė. 
Viso to priežastis yra viena: netinkamas maistas. Kaip netinkamas maistas 
sumenkina žmogaus kūno atsparumą ligoms, aiškus kaip ant delno, pa- 
vyzdys yra viena Afrikos giminė, mitusi išimtinai vienais bananais. Visą tą 
giminę išnaikino anglų atneštos ten lytinės ligos, nes vietos gyventojams 
trūko kūninio atsparumo. 

Amerikos Jungtinės Valstybės duoda pavyzdį, kaip reikia auklėt jau- 
nuomenėj stiprias kūno ir dvasios savybes. Be Amerikos, baigia Matsu- 
mara,—aš nežinau kitos šalies, kuri savo tautinę politiką vestų vadovauda- 
mosi auksine taisykle: „Pirmiausia sveikata!“ — 

Ar neįsidėmėtina ši taisyklė ir mums, lietuviams? — Ir kokios menkos 
vertės maistiniai produktai pasirodo esą tie Lietuvon importuojami „skanu- 
mynai“, kaip, kukuruzai, ryžiai, bananai!? Kam jie mums reikalingi? Ne- 
bent mūsų išsigimimui pagreitint! 


* 
* L 


Prie to, kas čia pareikšta, galima dar pridurti, jog kūno tipų nevie- 
nodumas (grakštumas, augalotumas arba drūtumas, mažas ūgis) ir pačių 
europiečių tarpe turi ryšių su maistu Del vietos stokos netenkant apie tai 
plačiau pakalbėti atskiru straipsneliu, nurodome į mums pažįstamo D-ro 

Sveisheimerio straipsnį kitur! — O kad tinkamas maistas gali apsaugot ir 
"nuo tokių ligų, kurios iki šiol buvo neišaiškintos (k. a., kūne akmenų pa- 
sidarymas), apie tai dar kalbama toliau atskiru straipsneliu. 


Pr Dovydaitis. 


1 Schlankbleiben und Schlankwerdėn. Įahrbuch der angewandten Naturwissenschai- 
ten 34 (1428) 17—27, 

Dr. med. Neustatter'io straipsnis“. 


Žmogaus kūne akmenų pasidarymas yra toks pats senas reiškinys, kaip 
ir pati žmonija. Elliot'as Smith'as, antai, jau Egipto mumijose iš 
laikų pirm 4000 metų rado šlapinimosi pūslės akmenų. Toks gyvame kūne 
akmenų atsiradimas jau nuo senovės sukeldavo didelio visų nusistebėjimo, 
o gydytojai visais laikais galvojo, kaip išaiškint šį nuostabų reiškinį. Vidu- 
riniais amžiais kai kas net viršgamtines jėgas vaizdavosi esant atsakingas 
už pasidarymą žmogaus kūne tokių mineralinės s:ities pabūklų. Naujųjų 
laikų pradžioj akmenimis didelį visuomenės susidomėjimą rodo tas faktas, 
jog nors knygų spausdinimas tuomet dar brangiai kainuodavo ir spausdint 
apsimokėdavo tik toki leidiniai, kurie skaitančios visuomenės buvo stipriai 
reikalaujami, —betgi jau ir tuomet buvo daromi akmenų atvaizdavimai, iš- 
pjaustant jų klišes medyje, ir atspausdinami tų laikų knygose. 

Praktiško susirūpinimo akmens kėlė jau dažnai tais baisingais skau- 
smais, kurių jie sukelia. Rods, tulžies, inkstų arba aklosios žarnos kirmiško- 
sios ataugos akmens gali ilgą laiką būti nesudarydami nepatogumų. Ir tiktai 
kai jie įsispraudžia, tai, taip pat ir inkstų bei pūslės akmens, sukelia skau. 
smingų trukčiojimų. 

Del šio reiškinio kilmės, naujaisiais laikais, kai pažinota akmenų che- 
minė sudėtis, ypač pabrėžiamas jų ryšys su dijeta (mitybos būdu). 
Inkstų ir šlapinimosi pūslės akmens didumoj susidėję iš šlapalinės rūgšties 
(uratiniai akmens), tostatų (fosfatiniai akmens) arba oksalrūgščių kalkių (oksa- 
latiniai, arba šilkuoginiai akmens). Tulžies akmenų sudėtis visai kitoniška; 
didumoj jie susidėję iš kalkėmis sujungto bilirubino (tokia tulžies spalvota 
medžiaga) su cholesterinu (fizikiniu atžvilgiu toks į riebalą panašus jungi- 
nys), arba taip pat ir iš vieno tik cholesterino. Destis kokios rūšies akmenų 
būta pasidariusių viduriuose, būdavo rekomenduojamas arba toks maistas, 
kuris išgamina maža šlapalinės rūgšties, arba maistas su mineralinėmis 
rūgštimis, arba toks, kuris neišgamina jokių oksalinių rūgščių ats. su maža 
kalkių arba fosforo. Bet labai dažnai pastebėdavo, jog šiokia, grynai che- 
miškais sumetimais paremta dijeta, nedaug arba ir visai nieko nebuvo ga- 
lima išdaryti. 

Naujasis mitybos mokslas, aptikęs papildomųjų maisto medžiagų di- 
delę reikšmę, rodosi, jau galįs suteikt reikiamų žinių ir kalhamuoju klau- 
simu. Tautų Sąjungos higijenos sekcijos leidžiamuose raštuose, žinomo mi- 
tybos tyrinėtojo japono  Tadasu Saiki išleistame veikale apie mitybos 
mokslo pažangą Japonijoj, kitas japonas Fujimaki praneša apie savo, 
Saiki'ui vadovaujant, padarytus stebėjimus apie vitamino poveiky žiur- 
kėms japonų maisto reikmenyse. Jau šie stebėjimai parodė nuostabų inkstų 
bei tulžies akmenų dažnumą gyvuliuose, kurie ilgą laiką buvo 
maitinami tokio maisto reikmenimis, kuriuose būta maža arba visai 
nebūta vitaminų. Sitai jam pakišo mintį, kad galį būt ryšio tarp dije- 
tos veiksnių ir akmenų pasidarymo. Po to buvo atliktos didelės bandymų 


* Steinbildung und Diat. Die Umschau 1928, Nr. 30 (mitybos klausimams pavestas). 


Maistas ir akmenų pasidarymas kūue 509 


eilės, žiurkes, peles ir k. maitinant maistu be A, B, C vitaminų, arba tokiu 
maistu, kuriame stigo 2-jo ir 3-jo vitamino. Daviniai buvo nepaprastai įdo- 
mūs. Kaip visuose dijetos faktoriuose, taip ir čia pasirodė, jog poveikis te- 
galimas konstatuoti tik po, sulyginamai, ilgo laiko. Pav., baltosiose žiurkėse, 
maitintose maistu be vitamino A, anksčiau kaip per 30 dienų nebuvo ga- 
lima konstatuot jokio akmenų pasidarymo, nors jau buvo prasidėję ne tiktai 
plaukai šiauštis, bet taip pat ir akių oda džiūvo - kitu du bevitaminio maisto 
būdingu reiškiniu. Po 50 dienų jau 230/, žiurkių turėjo pūslės akmenų, po 
51—80 dienų buvo jų 379/, su pūslės akmenimis ir viena su inkstų akme- 
nimis. Šešetas žiurkių, maitintų tuo maistu per 81—100 dienų, penkiais 
atvejais turėjo pūslės akmenų, dviem atvejais inkstų akmenų; tokiu pat mai- 
stu maitintos aštuonetas žiurkių per 120—140 dienų buvo visos (1009/4) su 
pūslės akmenimis, 6 (=—750/;) dar ir su inkstų akmenimis, 0 1 jau ir su 
tulžies akmenimis; tiekos pat žiurkių (8) po 150—220 dienų tyrimo 7 buvo 
rastos su pūslės, 6 su inkstų, ir 5 su tulžies akmenimis. Ir pagaliau, išty- 
rinėjus 6 žiurkes, eksperimento maistu maitintas per 245—376 dienas, rasta 
1009/, pūslės ir 839/, inkstų bei tulžies akmenų. 

Paskui buvo tyrinėtos ir kinietiškos pelės. Ir čia, jas ilgiau maitinant 
maistu be vitamino A, pasidarė pūslės akmenų, paskui prisidėjo inkstų 
bei tulžies akmens. Panašūs daviniai gauti ir maitinant maistu be vi- 
tamino A ir C. Ogi maitinant maistu be vitamino B, bet parūpinant vitamino 
A ir-C (pridedant kepenų riebalo ir ridikų syvų), nepasidarydavo iš 
visa jokių akmenų. Taip pat nepasidarydavo jokių akmenų ir 
nebūvant vieno vitamino C, ir taip pat nieko nepasidarydavo mai- 
tinant maistu be vitaminų B ir C. (Vadinasi, čia esmingas yra tik vitaminas 
A). Maitinant tiriamuosius gyvulius normaliu maistu, tai ir po 256 dienų 
jokių akmenų nepasidarydavo. . 

Rastieji pasidarę akmens buvo labai įvairūs ir savo didumo, ir pavir- 
. šiaus strukturos atžvilgiais. Pūslėj jų didumas buvo nuo grūdelio iki dide- 
lės pupos. Cheminė akmenų sudėtis buvo įvairi, destis ar jie buvo 
iš šlapalo aparato, ar iš tulžies. Pirmu atveju tai buvo fosfatiniai, antruoju — 
cholesteriniai akmens. Šiuo atžvilgiu paminėtina, jog Chworostanskis 
880/; rachitu sirgusių pacientų buvo radęs su inkstų akmenimis, o Kir- 
schner'is ir Clemm'as rado tulžies akmenų žmonėse, kurie buvo valgę 
maža riebalų. Abiem atvejais stinga pakankamo kiekio vitamino A. Taip pat 
Schlagintweitas, radęs dažnai pūslės akmenų jau vaikuose, ypač ne- 
turtinguos 'kraštuos, kame valgoma daug bulvinio maisto ir maža pieno, 
aiškino šitai bloga mityba. 

Bet tyrinėjimai tuo dar nebuvo baigti. Buvo imtasi išaiškint labai do- 
minantis klausimas, ar nesidaro akmenų nuo permažo baltimų kūnan 
priėmimo. Šios srities tyrinėjimai sunkiai atliekami, kadangi bandomieji 
gyvuliai veikiai nugaišta. Bet rodosi, jog ir trukumas pakankamo baltimingo 
maisto drauge su vitamino A trukumu pagreitina akmenų atsiradimą, kas 
ypač įvykdavo, jei, be vitamino A, dijetoj nebūdavo dar ir neorganiškų 
kalkių bei fostoro; taigi, tas neorganiškų elementų maiste nebuvimas pavei- 
kia kaip tik atvirkščiai, nekaip pirmiau manyta, laikant juos kaip tik akmenų 
pasidarymo priežastimi: būtent, buvo manoma, kad maisto ar vandens kal- 
kingumas padaro akmenis; rods, šios terapijos klaidingumą jau buvo nu- 

rodęs Hirsch'as. Ir priegtam, kalbamuoju atveju, atvirkščiai nekaip papra- 
stai, tulžies akmenys pasidarė pirmiau už pūslės akmenis, ir daug pirmiau 
už inkstų akmenis. Slapalo sistemoj akmens čia buvo susidarę iš anglia- 
rūkščių kalkių, o tulžies akmens — iš kalkių bei cholesterino. 

Pagaliau, buvo studijuotas klausimas, ar jau pasidariusius akmenis 
negalima būtų pašalint atatinkama dijeta. Pasirodo, kad šešetui 
žiurkių, kurių Rentgeno spinduliais buvo nustatyta esant pūslėj didelių ak- 
menų, pridėjus į maistą gausiai vitamino A, akmens susilei- 
do, didelia dalimi visiškai susileido. Manoma, kad šitai galėjo įvykt todel, 
kad naujoj dijetoj šlapalas pasūrėjo, tuo tarpu kai pirmiau jis buvo rodęs al- 
kališkų reakcijų. Tai> pat ir (jau priešais einančiame straipsny minėtas) ty- 
rinėtojas Mc Carrison'as, tyrinėdamas vitamino A poveikį šunims bei 
žiurkėms, del nepakankamai vitaminingo maisto pasidariusius akmenis, pa- 
šalino ar sukliudė jiems pasidaryti pridėdamas į maistą pieno. 

Šie tyrinėjimai buvo patvirtinti ir Vokietijoj. Bier'o klinikos (Berline) 
urologijos skyriuj, vedamajame prof. E. Joseph'o, jo mokiniai Perl- 
mann'as ir Weber'is, maitindami žiurkes miežiais, nugrūstais ryžiais, 
mielėmis ir blogu margarinu su druskiniu mišiniu iš žeminių fosfatų, per 
5 mėnesius išaugino daugel akmenų. 

Siais daviniais pravartu plačiau susidomėti. Teoriniu atžvilgiu jie ne- 
paprastai įdomūs tuo, kad pasirodo, jog akmenims pasidaryti vaidmenį vai- 
dina ne paprasti cheminiai vyksmai, kaip pirmiau manyta: daug kalkių, daug 
tostoro, daug oksalrigšties esą gaminą akmenis; todel esą reikią saugotis 
valgyt tomatus (pamidorus), rūgštynes ir k. Dabar pasirodo čia esant daug 
painesnių vyksmų, aplinkiniais keliais veikiančių sutrikus subtiliai druskų 
pusiausvyrai maitinamajame skysčiuj. Paskui, įdomu matyt, kaip tos nuo- 
stabios ir minimaliausiais kiekiais veikiančios, savo esmėj dar nežinomos, 
vitaminais pavadintos, papildomosios maisto medžiagos stipriai paveikia 
mitybą ne tik jos visumoj, bet ir smulkmenose. Pagaliau, įdomu tai, kad 
mes vėl gauname įžvelgti, jog iš mitybos eina daugiau ligų, nekaip mes 
linkę manyti. O tatai įžvelgus, kenčiančiai žmonijai atsiskleidžia naujos 
perspektivos esant galima savo sveikatą palaikyt ir pataisyt sa- 
vo pačios valiair protingu elgesiu. Berods, tiems kurortams 
su maudynėmis, kuriuos lanko akmenų kankinamieji, dar tuo tarpu neten- 
ka susirūpint, kad jų lankymas pasiliausiąs. Bet vis delto jau eksperimento 
šviesa yra nušviesti tie, iki šiol buvę slaptingi ir ligoniams labai reikšmingi, 
vyksmai, ir ši šviesa bus vedamoji žvaigždė nuo akmenų ligos pasisaugot 
ir jai gydyt ateities laikais. Vertė Pr. Dovydaitis. 


Ar neklysta vegetarai smerkdami mėsišką maistą? 
Iš Dr. med. Fr. Damrau straipsnio“. 
Apačioj pasirašęs šio straipsnelio gamintojas lietuviškai, dar vaiku bū- 
damas, kažkokioj, dar slaptomis iš Prūsų pargabentoj, knygelėj, yra savo 
namiškių būry skaitęs jumoristingą pasakutę apie tris račius, kurie, įpykę 


* Dr. med. Frederic Damrau Amerikos Gydytojų Sąjungos organe „Hygeia“ 
(Chicago) 1927 m. rugsėjo mėn. sąsiuviny padėjo straipsnį apie „vegetarizmo kvailybę“, 
kurio santrauka čia ir paduodama pagal „Die Auslese“ 1927, Nr. 10. 

ant savo skilvių, kad į juos visą uždarbį tenka sukišt, pageidavo, kaip nuo 
jų būt galima atsiskirt, kaip paskui tas jų pageidavimas tapo patenkintas 
ir kas toliau iš to buvo. Šią pasakutę tat priminė pasirašiusiam Dr. Damrau, 
kuris, pradėdamas savo straipsnį, taip pat kalba, rods, ne apie skilviais nepaten- 
kintus jų turėtojus, bet apie skilvius, kurie nepatenkinti savo viršininkais. 
Dr. Damrau rašo: 

„Jei visi nepatenkinti žmonių skilviai visame pasauly galėtų atsiskirt 
nuo savo kūnų ir susirinkt į milžinišką konventą, tai kokių nusiskundimų 
jie ten išsipasakotų apie jų iškentėtas kančias! Vidutiniškojo amerikiečio 
„ skilvys karčiai nusiskųstų del viršnorminių darbo valandų, eskimo skilvys 
skųstųsi del šviežių daržovių trukumo jo gyvenamoj arktinėj zonoj, O ve- 
getaro skilvys skųstųsi del mėsos, kurios jam būtų galima „gauti, bet ku- 
rios jis niekuomet negauną“. 

Toliau Dr. Damrau jau tiesioginiu būdu nagrinėja vegetarų argumen- 
tus, statydamas prieš juos kontrargumentus. ; 

— Vyriausioji vegetarų aksioma yra ši: jokios mėsos—nei galvijienos 
(žvėrienos), nei žuvienos, nei paukštienos. Kai kurie jų eina dar toliau, iš- 
skirdami iš maisto visus iš gyvulių gaunamus produktus, tarp kitų ir pie- 
ną, kiaušinius bei sūrį; o kraštutiniausi vegetarai bjaurisi net išvirtu valgiu 
ir skelbia maitinimąsi išimtinai tik nunokusiais vaisiais, riešutais ir varpinių 
javų grūdais! 

Esti vegetarų tvirtinančių, kad žmogaus dantys, kaip kad ir bež- 
džionės, esą sutaisyti tik augaliniam maistui. Tačiau gerai žinoma, jog bež- 
džionė nėra vegetaras, bet mielu noru ryja vabzdžius, kiaušinius ir drasko 
smulkius gyvulius. Ji tat gyvena maišyta dijeta, kaip ir protingas žmogus. 
—Kaip argumentas už vegetarizmą dažnai imamas taktas, jog mėsoj labai 
dažnai esti pavojingų mikrobų ir didesnių parazitų. Tiesa, tuberkuliozės 
bacilos, glistai ir trichinos sudaro pavojų vartojant žalią mėsą, bet juk yra 
paprasta ir veikli priemonė to pavojaus išvengt: pirmiausia  pagrindingai 
mėsa apžiūrėt, o paskui išvirt. Glistų ir mikrobų pavojaus yra vien tik val- 
gant ir blogą, ir nesveiką mėsą. 

Dabar žinoma, jog šlapalo rūgščių teorija didumoj yra pasaka. Yra 
įrodyta, kad šlapalo rūgštis yra kūno veiksnių galutinis nekaltas produktas 
ir susidaręs oksiduojantis chemiškoms subtancijoms, vadinamoms purina, 
Kūno deginamajai sistemai veikiant normaliai, purina oksiduojasi ir suda- 
ro šlapalo rūgštį; o jei kūno mechanizmas dirba tingiai, tai šlapalo rūgšties 
nepasidaro ir purina palieka nesioksidavusi.  Kaulaligė ir jai giminingos 
ligos eina ne del šlapalo rūgšties buvimo kūne, bet skausmai čia randasi 
kaip tik del to, kad kūnas neišgamina šlapalo rūgšties. 

Raudona mėsa yra labai purininga, bet normaliam žmogui nesudaro 
jokių sunkumų šias substancijas suvirškinti. Tiktai sergant kaulalige, jau 
reikia labai puriningą valgį vyt šalin. Tačiau tokiais atvejais ir vegetariška 
dijeta neišpildo visų reikalavimų, kadangį tūla daržovė, tarp kitų, pupos, 
lęšiai, avižų miltai ir špargeliai turi savy beveik tiek pat purinų, kaip ir mėsa. 


i Šiokių kraštutiniausių vegetarų advokatas yra, matyt, ir Dr. Rink'as, autorius 
straipsnelio „Das amoralische  Kochbuch“, Medizet II (1926), 046—048. Akstino šiam 
straipsneliui parašyt jam dav; prof: Frieberger'io (Berline tyrinėjimų rezultatai, pa- 
skelbti laikrašty „Deutsche medizinische Wochenschrift“. ; 

Paviršutiniški galvotojai taroja esant ryšio tarp mėsiško valgio ir vė- 
žio ligos. Jie šiaip galvoja: vėžio liga labiau įsivyravus daugiau cizilizuo- 
tose tautose, kaip primitiviose. Civilizuotos tautos minta daug daugiau 
mėsa, taigi mėsos vartojimo priežastis yra vėžys. — Būtų tiek pat logikos 
galvot ir šiaip: kadangi civilizuoti žmonės važinėja automobiliais, 0 primi- 
tivieji pėkšti vaikščioja arba raiti jodinėja, tai automobiliais važinėjimas yra 
vėžio ligos priežastis!. 

Kai kurie vegetarai savąją praktiką grindžia tikėjimu, kad mėsos var- 
tojimas atbukinąs moralines savybes Kadangi žiauraus tigro (rainio) mai- 
stas vyriausiai yra mėsa, tai jie, rodos linkę manyt, kad nuo mėsos ir eina 
to žvėries būdingas kraugeriškumas. Bet kaip švelnumo atžvilgiu atrodo 
išimtinai augėliniu maistu mintas laukinis bulius? Moralinį išsigimimą norėt 
išvest iš mėsos vartojimo yra juokingumo viršūnė. Istorija nesako, kad 
moralinių mokslų didžiausi skelbėjai būtų buvę vegetarai. Ir Jėzus, ir Mo- 
zė, ir Salamonas, ir Dovydas visi faktinai valgė mėsą. -— Eskimai yra viena 
draugingiausių bei romiausių tautų, nors jie išimtinai minta mėsa. 

Faktais neįrodytas ir plačiai paplitęs tikėjimas, kad gausingas mėsos 
vartojimas esąs kenksmingas sveikatai, sukeliąs arterijų kalkėmis užsikim- 
'" šimą?, taip pat žarnų bei inkstų ligas. Stefansson'as, išgarsėjęs šiaurės 
kraštų tyrinėtojas, 11!/+ metų išbuvo arktiniuose kraštuose, maitindamasis 
išimtinai mėsa. Jis tvirtino niekados savo gyvėnime nesijautęs sveikiau. 
Sugrįžusį iš ekspedicijos jį pagrindingai apžiūrėjo įžymus New Yorko gy- 
dytojas ir rado turint geriausią sveikatą. ) 

Buvo mėginta eskimų dijeton pridėti daržovių; tačiau tūlas eskimas 
nuo šio maisto prieš laiką nuseno arba gaudavo prietvarių. Visur yra pa- 
tirta, jog žiemą mėsos noras yra didesnis kaip vasarą, ir eskimų dijeta yra 
suderinta su šiuo faktu. Žymus mėsos vartojimas mus įgalina atsispirti 
šalčiui ir kūno įtempimams. Faktas, kad eskimai bei arktinių kraštų tyrinė- 
tojai, maitindamiesi išimtinai mėsa. turi puikią sveikatą, konfuzija vegetarus, 
skelbiančius mėsą turint nuodijančių savybių. 

Naujausi tyrinėjimai parodė, jog grynai augalinis maistas turi tą dide- 
lį minusą, jog jame permaža yra vitamino A. Sio, normaliam augimui ir 
kaulų statybai tokio būtino, vitamino apsčiai randasi svieste, gritinėj, piene, 
kiaušinių tryny ir kepenų riebale. Vitamino A esti taip pat ir augaluose, 
bet tik jų žaliose dalyse; jo nėra sėklose ir gumbuose. Kai kuriuose že- 
mės kraštuose gyventojai bėdos priversti būti vegetarai, o ne laisvu  pasi- 
rinkimu. Antai, kai kuiose Kinijos ir Japonijos dalyse gyventojų skaičius 
ir jų neturtas yra toki dideli, jog didžiausiai gyventojų daljai mėsa, žuvis, 
paukštiena arba kiaušiniai yra neprieinami del savo aukštų kainų. 

P. S. Japonas Matsumara, antai (žiūr. šio sąsiuvinio 507 pusl.), 
kaip tik ir skundžiasi, kad Japonijoj, įvedus budizmą, buvo paliauta vartoti 
mėsa, ir todel, trūkstant reikalingų vitaminų, sumenkėjo japonų ir kunas, ir dva 
sia, tuo tarpu kai japonų protėviai kitados turėję stipresnį kūną ir kilnesnę dva- 
sią. O šiandien japonai dvasiniu atžvilgiu todel dar augščiau stovį už kiniečius 
ir indus, kad galį bent žuvies ir kriauklių prigriebti. Pr. Dovydaitis. 


1 Šis Klausimas plačiau išnagrinėtas šio sąsiuvinio 485—489 puslapiuose. 
2 Plačiau apie tai rašyta šio sąsiuvinio 474 pusl. ir toliau. 

I. Mokslas apie kraujo grupes, palyginant, dar jaunas. 1901 metais 
pirmu kart buvo pastebėta keista kraujo ypatybė: buvo paimta kraujo dviejų 
sveikų žmonių, ir vieno buvo paimtas tik kraujo skystimas (serumas), o kito— 
tik raudonieji kraujo rutulėliai.  Sumaišius serumą su rutulėliais pasirodė, 
kad rutulėliai tuoj paliauja plaukiot ir judėti serume įr sulimpa su vienas 
kitu į mažesnes ar didesnes krūveles. Sita reakcija vadinama „agglutinacija“. 
Galima įsivaizduoti, kokia tragedija pasidaro, jei šita reakcija įvyksta gyvojo 
žmogaus organizme! Štai prieš mus ligonis, begalo išblyškęs, nustojęs daug 
kraujo; jam pagelbėti galima tik vienu būdu įr, būtent, įpylus jam tam tikrą 
kiekį kraujo, paimto iš kito, sveiko žmogaus. Chirurgas pradeda savo darbą: 
atatinkamais įrankiais jis paima iš sveiko žmogaus, vadin. „tiekėjo“, 500—1000 
ccm., kartais ir daugiau, kraujo ir įleidžia jį ligoniui. Operacija baigta, atrodo 
viskas gerai. Bet štai po 10—15 minučių ligonis pradeda nerimastauti, 
blaškosi, pamėlynuoja, nesugauna kvapo ir po visaj trumpo laiko prieš mus 
tik lavonas... Kas atsitiko? Ogi, tas pat, kas ir aname bandyme: „tiekėjo“ 
kraujo rutulėliai sulipo ligonio kraujagislėse ir veikiai jas užkimšo; kraujo 
judėjimas sustojo, smegenims ir kitiems organams pritrūko kraujo ir ligonis 
mirė. Dar anksčiau, praeitais šimtmečiais, tokių liūdnų atsitikimų būdavo ne 
mažą; tuomet nežinoma buvo staigios ligonio mirties priežastis, ir kraujo 
perpilimu, kaipo gydymo priemone, pamažu nustojo visai naudojęsi. Dabar 
priežastis mums žinoma. Mes žinome, kad ne visi žmonės kraujo atžvilgiu 
yra lygūs, bet kad jie galima padalinti į 4 grupes. Zenkliname tas grupes 
raidėmis: AB, A, B ir O. Kuo šios grupės skiriasi nuo viena kitos? 

Žmonės su grupe AB negali duoti savo kraujo kitų grupių (A, B, O) 
žmonėms, nes šie, gavę AB kraujo, tuoj mirtų. AB gali duoti savo kraujo 
tik tokiai pat. AB, grupei. Užtatai AB grupės žmogus gali iš visų kitų gru- 
pių žmonių gauti kraujo. AB yra „universalus kraujo gavėjas“ (Universal- 
empiangerj. Atvirkščiai, O grupės žmogus gali visiems duoti savo kraujo, 
visus išgelbėti, jis yra „universalus kraujo tiekėjas: (Universalspender). Bet 
jis pats negali iš niekur gauti kraujo; A, B ir AB grupių kraujas jį užmuštų. 
Jį gali išgelbėti tik jo paties, t. y. O grupė. 

A grupės žmogus gali duoti kraujo tik savo, A, grupei, be to, dar 
ir AB grupei. B grupės žmogus gali duoti kraujo tik savo, B, grupei, ir taip 
pat AB grupei. Dabar chirurgai, prieš darydami kraujo perpilimą (transiu- 
ziją), visuomet patikrina ligonio ir tiekėjo kraujo grupes, ir jei sulipimo arba 
agęelutinacijos neįvyksta, tai jie ramia sąžine pradeda operaciją. Kraujo sky- 
stimas, serumas, reikalingas reakcijai, iš anksto gaminamas tam tikruose, 
valstybės kontroliuojamuose institutuose bei pabrikuose. Reakcija visai pa- 
prasta: vienas ligonio grupės serumo lašelis užlašinamas ant stiklelio ir su 
juo sumaišomas lašelis kraujo, paimto iš tiekėjo ausies ar piršto. Jei po 1-2 
minučių jokio kraujo rutulėlių sulipimo nematyti, tai perpilimą galima daryti. 
— Dabar kraujo transfuzija plačiai yra vartojama daugely klinikų. 


* * 

Il. Bet dar didesnės reikšmės įgijo kraujo grupės teismo medicinoje. 
Pasirodė, kad grupės yra paveldimos ir pilnai seka Mendelio dėsnius. 
Tokiu būdu vaikas gali būti tiktai tos grupės, kurią turi arba tėvas, arba 
motina. Pav., jei tėvas ir motina yra AB grupės, tai vaikas niekuomet ne- 
gali būti O grupės; jis gali būti arba AB grupės, arba A, arba B grupės. 
Taip pat B grupės tėvo ir motinos vaikas negali būt kurios nors kitos, 
ne B grupės. AXA duoda taip pat tik A. Arba, OxO duoda tik O. Jei 
tėvai būna įvairių grupių, tai vaikas gali būt arba tik vieno gimdytojo giu- 
pės, arba grupės, maišytos iš abiejų gimdytojų grupių. Pav., kombinacija 
AXxB gali duoti arba A, arba B, arba AB. Kombinacija Ax O gali duoti 
A, O arba AO ir tt. Vaikai būna tokiu būdu arba grynos grupės (homo- 
zygotai), arba maišytos (heterozygotai). Svarbu dar žinoti, kad kraujo grupė 
nesikeičia per visą žmogaus gyvenimą. 

Sitais tai paveldėjimo dėsniais vadovaudamasi teismo medicina ir pra- 
dėjo naudotis kraujo grupėmis. Kokiais atvejais? Visų pirma, kad nustatytų, 
kas gali būti ir kas negali būti kurio nors vaiko tėvas. Dažnai moterys 
apkaltina vieną ar kitą vyrą jos vaiko tėvu esant. Cia tai kraujo grupės ateina 
pagalbon. Žinovų padarytoji reakcija su krauju, paimtu nuo visų 3-jų (mo- 
tinos, vaiko ir įtariamo vyro) aiškiai konstatuoja, pav., kad moteris pame- 
lavo, kad įtariamasai šiuo atsitikimu visiškai nekaltas. Vokietijos, Austrijos, 
pastaruoju metu ir Danijos vyriausioji teismo instancija pripažino naudoji- 
mąsi teismuose kraujo grupėmis esant būtiną. Neseniai aprašyta 800 tokių 
„alimentų išieškojimo“ bylų, kuriose apkaltinti vyrai 70 kartų galima 
buvo išteisinti. 

Teismo medicina naudojasi dar grupėmis kraujo dėmių identiškumui 
nustatyti. Rastas, pav, užmuštas žmogus ir susekamas. įtariamas asmuo, 
kurio drabužiai aptaškyti krauju. Teismo gydytojas tuoj pradeda savo darbą: 
nustato užmuštojo kraujo grupę, paskui ištraukia tam tikru būdu iš įtaria- | 
mojo drabužių kraujo dėmes ir pagemina iš jų serumą; paskuisumaišo su ši. 
tuo serumu užmuštojo žmogaus raudonus kraujo rutulėlius. Jei įvyksta 
agglutinacija, tai aišku, kau dėmės pareina ne nuo užmuštojo kraujo, ir 
tuomet sprendžiama, kad įtariamasaį nekaltas. Jei agglutinacijos neįvyksta, 
tai tas rodo, kad dėmės gali pareiti nuo užmuštojo žmogaus kraujo. Tie- 
siog pasakyti, kad įtariamasai kaltas, dabar dar negalima, nes tokią pat 
kraujo grupę, kaip užmuštasis, gali turėti dar daugybė kitų žmonių, ir dė- 
mės galėjo būti ir nuo kito žmogaus, su tokia pat kraujo grupe. Vis delto 
šita neigiamai išėjusi reakcija verčia suimtąjį dar daugiau įtarti, teismas turi 
daugiau vieną kaltės įrodymą viršaus. 

Ir dar vienu atveju teismo medicina gali pasinaudoti kraujo grupėmis. 
Atsitinka, kad motinai kas nenoromis ar pikta valia primeta svetimą tik ką 
gimusį kūdikį. Ir čia vėl kraujo grupės gali parodyti, kad primestasis kū- 
dikis yra ne šitos motinos. 2 

* 

III. Kraujo grupių mokslo svarbus "pritaikymas antropologijoje. Ištyrus 
daugelį tūkstančių žimonių įvairiuose kraštuose pasirodė, jog kiekviena 
kraujo grupė koncentruojasi tam tikrose vietose. A grupė daugiausia ran- 
dama Europos šiaurėje ir šiaurės vakaruose. Tatai atatinka vadinamos 
„šiaurinės“ (nordische) rasės gyvenamosioms vietoms. Juo toliau į Europos 

rytus ir pietus, tuo daugiau randame B grupės žmonių. O grupės randa- 
ma gana daug visur. Mažiausia esti AB grupės žmonių. Vidurinėje Euro- 
poje pasiskirstymas grupių maždaug toks: A grupės 409/,, B grupės 109/,, 
O grupės 459/o ir AB grupės 50/u, 

Europoje esti 5 žmonių rasės. Jos skiriasi nuo viena kitos įvairiais 
kūno (ūgis, plaukai, akys, odos spalva, kaukolių dėžės) ir psichikos pažy- 
miais (Rassenmerkmale). Kraujo grupėse antropologai dabar taip pat mato 
jau vieną šių rasių pažymių. Spėjama, kad šiaurinės rasės žmonės daugiau- 
sia esti A grupės, dinarinei rasei atatinka B grupė, rytinei (ostische, alpine) 
rasei—O grupė, tarpužemio jūrių rasei (mediterrane, westįsche)--maišyta 
AO grupė ir rytų-baltų rasei maišyta BO grupė. . 

Kad sužinotų, kuri grupė kurioj šaly dažniausiai randama, pradėta var- 
toti vadin. „biocheminis indeksas“. Jis rodo santykį A grupės su B grupe. 
Juo daugiau kurioj šaly A žmonių, juo didesnis yra indeksas. Jau išleistas 
Europos žemėlapis, kuris vaizdžiai parodo kraujo grupių pasiskirstymą. 
Rusijoj indeksas yra vos 1, toliau, Sibiro ir Turkestano kryptimi net že- 
mesnis kaip 1. Ten daugiau išsiplėtusi B grupė. Užtat šiaurinės Vokietijos 
pakraščiuose, Danijoje, Skandinavijoje ir Anglijoj indeksas siekia 5, net 7. 

Biocheminis indeksas padeda mums dažnai susekti, iš kur kilusi bet 
kuri tauta. Pav., čigonai turi tą patį indeksą, kaip indai, su mažu skirtu- 
mu 0, 1. Ir iš tikro, mes žinome, kad čigonai pareina nuo indų ir Eu- 
ropon atkeliavo 1400-ais metais. Per 500 metų jų indeksas beveik visai ne- 
pasikeitė; tai rodo, kad kraujo grupės esti pastovus rasės pažymys. Įvyku- 
sias kadaise tautų keliones taip pat galima susekti indekso pagalba. Taip, 
antai, Europon įsikiša iš rytų į vakarus (maždaug iki Elbos upės) platus 
kylys su žemu indeksu, t. y. čia B grupė perviršija. Tai galėjo atsitikti tik 
dėliai prasistūmusių iki čia slavių, kurie savo tarpe turėjo daug mongoloi- 
dinių elementų su ypač žemu indeksu. Arba: Afrikoje buvo ištirta daug 
negrų tautelių ir visos jos parodė veik vienodą indeksą. Bet jau kitoks 
indeksas negrų, gyvenančiu Madagaskaro saloje: jis artimas yra malajų in- 
deksui, kas visai suprantama, nes kadaise malajai buvo užkariavę Mada- 
gaskarą ir susimaišė su negrais. 4 

Įvairiose šalyse (Ukrainoje, Vokietijoje, Švedijoje) jau susikūrė „Drau- 
gijos kraujo grupėms tyrinėti“. Jos sistemačiai ir visašališkai tyrinėja visus 
šalies gyventojus, ryšium su jų rase, jų kilme, jų gyvenamomis vietomiš 
ir t. t Sitas darbas, tikimasi duos daug naujo antropologijai ir istorijai. 

Del kitų kraštų tenka pažymėti, kad B grupė kulminuoja Indijoje 
(iki 60 / ) ir kuo toliau nuo Indijos, juo labiau B grupė eina retyn. Grupės 
O daugiausia randama primitiviuos Amerikos gyventojuose ir pilipiniečiuo- 
se iki 80—9009/o. B grupės jų tarpe visai nėra. 

* 


. * * 

IV. Nėra abejonės, kad tarp kraujo grupių ir žmogaus būdo yra kaž- 
koks ryšys. Pirmas pradėjo šį klausimą studijuoti Dr. Varnauskas. Jo nuo- 
mone, grynos A grupės žmonės visuomet esti aktivūs, energingi, be bai- 
mės; tai užkariautojai, atradėjai, drąsūs keliauninkai. Vikingai, variagai, Ru- 
sijos kazokai (Dono ir Kubano); Leonardo da Vinci, Bismarkas, Kolumbas, 
Lindbergas, Amundsenas —štai tik keletas A grupės žmonių pavyzdžių. A 
„grupės atradėjai ir mokslininkai dirba daugiausia impulsiviai, jie daugiau 

nuveikia savo intuicija negu logika. Juose gimsta mintys, bet jie dažnai ne- 
gali jų suvaldyti, jiems trūksta kantrybės savo idejas realizuoti. Sistemačiai, 
žingsnis po žingsnio, logiškai ir atsidėję — kantriai privesti savo darbą 
iki galo—tai daro jau O arba B grupės mokslininkai. A gyvena daugiau 
išoriniu gyvenimu, O —daugiau vidujiniu. O-—grupės žmonės daugiau pasi- 
vūs, nelinkę prie staigių atmainų, ramūs, juose daug jausmo. Alioša Kara- 
mazovas, Indijos jogai buvo O—grupės. A ir O vienas kita pritraukia, jų 
bendradarbiavimas ir. sugyvenimas yra produktivus ir įdomus. Vienodos 
grupės žmonės vienas kitą ne taip domina, jie savo tarpe dažnai nuobo- 
džiauja. A—,„storžievis“, jis ne taip greit užsigauna, jis, bendrai, nėra siau- 
raširdis. O-— „mimoza“, prie kurios reikia atsargiai prieiti, kad neužgautum 
jos jausmų. A—sukelia O grupėj jausmus, O —inspiruoja A grupėj mintis, idejas. 

Zmogaus būdas ir vidujinis pergyvenimas pasireiškia dažnai akyse 
ir šypsenoje. A—juokiasi atvirai, „iš visos širdies“, jis „išsijuokia“ jau visai, 
iki galo. Akys jo atvaizduoja tą, ką jis šiuo momentu pergyvena: arba jos 
linksmos, arba liūdnos, jos žiūri piktai, šaltai, meiliai ir t.t, bet visuomnet 
atvirai, neprisidengdamos. O — juokiasi ne iki galo, lyg kažką palikdamas 
rezerve. Jo akys ne pilnai“ atidengtos ir jos toli gražu neišreiškia visa tai, 
ką O šiuo momentu jaučia ir pergyvena. Atrodo, lyg už ių dar glūdi kaž- 
kas daugiau, kažkokia paslaptis. 2 

B grupė mažiau ištirta. Žinoma tik, kad tai žmonės savyje kiek užsi- 
darę, nevisuomet atviri, dažnai  egocentriškai nusistatę, nesiskaitą su kitų 
nuomone. Jų tarpe randame daug pedantų. Apie AB grupę dar jokių davi- 
nių nėra, šita grupė per reta. 

Kraujo grupės paliečia dar ir kitas šritis. Taip, pav., kai kurie autoriai 
tvirtina, kad palinkimas į tam tikras ligas surištas su kraujo grupėmis. 
Pradėta, be to, tyrinėti gyvuliai: beždžionės, arkliai, šunys. Pasirodė, kad 
ir šiuos gyvulius galima pagal kraują suskirstyt į grupes. Tolimesni bandy- 
mai šioj srity duos gal daug naujo ir gyvijos plėtotės (evolucijos) mokslui. 

Redakcijos priedėlis. Smulkiau šiame straipsny kalbamuoju 
klausimu jo autorius yra rašęs „Medicinoj“ 1928 m. 3 Nr., 196—207 pusl., kame 
nurodyta ir cituojamoji literatura. „Medicinos“ 1928 m. 7-me N-y, 500—501 
pusl. įdėtas dar šio straipsnio papildymas. 


Žmogaus ligos ar žmogaus mutacijos? 


Ištrauka iš K. Touton'o straipsnio“. 


Kaip žinoma, šių dienų evolucionizmo teorijose mutacionizmas vis 
labiau įsigali, išstumdamas selekcionizmą (darvinizmą), kaipo kuriamąjį gam- 
tos veiksnį gyvijos formų plėtotėje. Trumpai pareteravęs apie šio klausimo 
dabartinį stovį, K. Touton'as kalba apie Ciuricho un-to vidaus medici- 
“nos profesorių O. Naegelį, kuris, savo jaunatvėj buvęs uolus botanikas 
ir dabar palikęs uolus kovotojas už tai, kad medikai intensiviau užsiiminėtų 
botanika bei zoologija, betyrinėdamas augalo Ophrys apifera mutacijas užėjo 
mintį, kurią paskelbė 1918 m. savo įžengiamojoj paskaitoj, kad kai kuriuos 
„Žmogaus“ rūšies, Homo sapiens, pakitimus reikią laikyt esant nebe „ligas“, 


* Die „Mutation“ in den organischen Naturreichen und beim Menschen. Die Natur- 
- „wvissenschaften 16 (1928) 685—688. 

kaip iki šiol buvo manyta, bet „mutacijas“. Paskui tą savo naują'suvokimą 
kartodamas, jis buvo persiėmęs mintimi, kad medicina yra tik vienas 
sektorius to didžio skritulio, kuris vadinamas gamtos mok- 
slais, ir kad šio sektoriaus stipino (radiaus) ilgumas yra toks pat, kaip ir viso 
gamtos mokslų skritulio stipino. „Žmogus“ šiokio suvokimo prasme yra didelė 
„surinktinė, arba kollektivinė, rūšis“ esanti aukštu laipsniu variabili (kintama). 
Didžiųjų „žmonių rasių“ kilmė išaiškintina ėjusi tik dideliais „šuoliais“. Pa- 
stovumas paveldint savybes šiose rasėse yra absolučiai aiškus. Taip pat 
aiškus rasių atsiskyrimas ir pirmiau buvęs jų geogratiškas apsirėžimas ata- 
tinka mūsų patyrimams apie mutacijas. Bastardizacija įvairios žmonių rasės 
neišaiškinamos. Nekalbant apie tas paskiau susimišrinimu atsiradusias 
rasių formas, šiaip stinga bet kokių tarpinių grandžių tarp taip toli nuo viena 
kitos skirtingų žmonių rasių. Tuo būdu mutacionizmas šiandien 
yra vienintėlė teorija, galinti suteikt mums šiokį tokį vai- 
zdą apie žmonių rasių kilmę. Tačiau taip pat ir apie kilmę mažesnių 
bei mažiausių grupių su ypatingais, bet pastoviai paveldimais pažymiais. 

Atskirose šeimynose per šimtus metų atsigema toks stovis, pasirodąs 
drauge su geltligės forma, turinčia ryšio su raudonųjų kraujo rutulėlių suiri- 
mu; tai yra vadinamoji „konstitucinė hemolitinė anemija“, arba „hemolitinis 
icterus“. Šiuo atveju ir tik ką gimusieji jau turi visai kitą raudonųjų kraujo 
rutulėlių rūšį, nors dar ir per ištisus metus nepasireiškia kraujo mažybės 
arba geltligės. Cia kraujo kūneliai išrodo mažesni, tikrumoj betgi, del stipriau 
rutuliškesnio pavidalo, jie yra didesni kaip normalūs ir mažiau atsparesni 
druskų tirpiniams. Cia nėra „ligos“, bet visai kitoniška „žmogaus“ rū- 
šis, ypatinga elementarinė rūšis, tokia subspecies, kaip sa- 
kysim, Ovhrys apifera bicolor. Grynai mediciniški aiškinimo bandymai, 
klinikiški arba eksperimentiški klausimo pastatymai nepastūmėja mus priekyn 
čia, kame nėra jokių. tarpinių grandžių tarp šios paveldimai-konstituciškai 
nukrypstančios rūšies ir normalaus tipingo žmogaus kamieninės rūšies 
(Stammart). Čia yra tikroji mutacija raudonųjų kraujo kūnelių visai nauja ir 
nukrypstančia rūšimi, kuri sąlygoja ktaujo suirimą, anemiją ir geltligę. — 
Taip pat reikia vertinti Viurtembergo Švarcvaldo apylinkėse tūloj šeimynoj 
nuo šimtmečių pasireiškiančią „atrofinę -myotoniją“, tokią (akių) „aiekciją“, 
kuri jaunatvėj prasideda pasidarant „špokui“, paskui eina didyn mėšlungiškai 
susitraukiant raumenims ir pagaliau pasibaigia raumenų išnykimų; ši .afekcija“ 
mūsiškiams gamtamoksliškai išdisciplonuotiems pojučiams taip pat reiškia 
mutaciją. Tas pat galioja ir kalbant apie daliną aklumą spalvoms, 
daltonizmą, ir žinomą kraujavimo ligą, hemotiliją. 

Visa eilė vadinamų „nenormalybių“ (Abnormitat), arba ir „deforma- 
cijų“ (Missbildung) galima teisėtai priskirt prie mutacijų, kaip, pav., dides- 
nis pirštų skaičius, arba polidaktilija, mažojo piršto pirmojo sąnario su- 
stingimas, arba kamptodaktilija, vad. kujiškas kojos pirštas (Hammer- 
zehe), vienu laiku su nykščio nenormaliu pavidalu, pozicija bei judamumu, 
(paskui čion priskirtinas) atsigemąs kuilotumų pasireiškimas (erbliche 
Auttreten von Brūchen). Taip pat čion pridera Habsburgų giminės 
nukarusi apatinė lūpa, Prancūzijos hercogų Rohan'ų giminės bal- 
tas plaukų pluoštas. Tokių įvairių, mutaciškai aiškintinų, nukrypimų 
žmoguje Naegeli's priskaito 54, 0 H. Werner'is Siemes'as jų dar 
prideda daugiau. - 

Po ilgo prieštaravimo dabar jau pripažįstamas ligos sukėlėjų, 
ypač bakterijų, didelis variabilumas, nepridera mutacijoms tikrąja 
prasme, kadangi jų visimas eina ne lytiniu keliu. Jų pakitimai priskiriami 
prie patvarių modifikacijų (Dauermodifikationen, anot Jo! 0 s'0) 
arba prie ilgam patvarių moditikacijų (Langdauermodifikationen, anot 
Naegeli'o) ir išjų išvedama didžių užkrečiančių epidemijų arba marų nepa- 
prastai įvairi eiga. Tačiau tai yra toks įdomus skyrius, kurs reikalingas pa- 
svarstyt atskirai. Vertė Pr Dovydaitis. 


Psichologijos reikšmė naujajai medicinai. 
Prof. Dr. W. Liepmann'o straipsnis“. 


Jei iki šiol medicinos mokslas savo didžiausias jėgas sėmė iš celula- 
rinės patologijos tvirtai sukaustyto mokslo (pagrindo Virchow'as), iš 
bakteriologijos (pagrindo Koch'as) ir iš vidujinės sekrecijos mokslo (pa- 
grindo Brown-Seguard'as), tai ateity reikia darbą apkarūnuot įžvelgiant 
šias sritis paveikiančią šaunią jėgą, psichę (sielą). 

Jau kiekvienas iš savęs yra patyręs, kaip sielos poveikiai gali 
labai paveikt paprastuosius kino įtaisymus. Yra žinomas džiaugsmo arba 
išgąsčio veikimas širdžiai ir skilvio bei žarnų kanalui. Toks reikšmingas 
immuniteto tyrinėtojas, kaip Hans Much'as Hamburge, pareiškia, kad sie- 
los pusiausvyros sutrikdymai sumažina taip pat ir kūno naturalias atsparumo 
pajėgas įsibrovusioms bakterijoms atremti. Iš šių tat stebėjimų jau matome, 
kaip psichologija turi pagrindo kištis į sveiko ir sergančio organizmo mašineriją. 

Bet taip pat ir eksperimentinis, fiziologinis tyrinėjimas suteikė mums 
naujos medžiagos šiai problemai nušviesti. E. Weber'is, savo knygose 
apie psichinių vyksmų poveikį kūnui, ypač kraujo paskirstymui!, nustatė, jog 
pilvo organo talpa (volumen) padidėja, jei nesmagių jausmų poveikiu sumažta 
smegenų, išorinių galvos dalių ir kūno narių bei išorinių dalių talpa. Siuos, 
iš nesmagių jausmų einančius, kraujo talpos pasikeitimus Veberis pavaizdavo 
ypač dvasingai sugalvotu eksperimentu: bandomasis asmuo paguldytas ant 
svarstyklių išlaikant pusiausvyrą, .hipnozėje buvo įbaugintas del veikiai jo 
laukiančios operacijos. Po įvykusios sugestijos dalis svarstyklių su pilvo 
organais labai stipriai nusileido žemyn, ir vėl pakilo, sugestiją panaikinus.— 
Aiškesnį bandymą parodyt sielos pajėgą kūno organiniam pasilaikymui vargiai 
galima vaizduotis; o tačiau tokis yra dar žinomasis Langheinrich'o 
eksperimentas?). 

Langheinrich'o bandymai prisiduria prie išgarsėjusio rūsų tiziologo 
Pavlovo žinomų bandymų. Pavlovas iš šunų skilvio išvedė kanalą stačiai 
į lauką; tuo būdu jis galėjo tiesiog akimis stebėt skilvio syvų sekreciją. 
Nagi pasirodė, jog skilvio syvai tuoj pradeda sekretuotis, kai tik tiriamiems 
gyvuliams parodomas prieš akis ėdesis, ir netgi kai tik pradedama kalbėt 
apie ėdesį ir jų šėrimą. Tat atsiremiant šiuo bandymu Langheinrichui 
pavyko hipnotizuotoms moterims grynai psichiniu keliu sukelt ne tik skilvio 


* Die Ls k in der modernen Medizin. Die Umschau 1924, 69—71. 
1 E. Weber, Der Einfluss psychischer Vorginge aut den Kėorper, insbesondere 


auf die Blutverteilung. Berlin 1910. 
2 Miinchener medizinische Wochenschrift. 1922, Nr. 44, 

sekreciją, bet taip pat grynai psichiniu keliu perkeist skilvio syvų kokybę. 
Kai jis hipnotizuotoms moterims pasakydavo, kad jos dabar gauna bu- 
terbrudą, tai iš skilvio išpompuoti syvai rodė kitonišką sudėtį, nekaip su- 
gestionavus, kad jos dabar gauna bouillono. — Panašūs eksperimentai pa- 
vyksta ir moterų gydytojui, kuris sugestionuodamas gali atsiekt apatinių 
organų padidintos sekrecijos. 

Ir dar kitas pavyzdys sustiprina, kaip grubesni psichiniai insultai gali 
veikt visą organizmą. Aš čia turiu galvoj Kopenhagos prof. D. G Langė's 
stebėjimą! Langė šiaip aprašo klinikišką susikrimtimo stebėjimą: Valiai pa- 
lenktasis judėjimo aparatas, muskulatura, sužlemba ir del savo neveiklumo 
mažiau aprūpinamas krauju. Tuo išaiškinamas pavargimo jausmas ir neno- 
ras atlikt kūno judėjimus. Valios nevaldomieji odos indų raumenys susi- 
traukia, taip jog oda pabala, sužlemba ir, del nenormalaus kraujo paskirsty- 
mo, pigiai palinksta į šalčio jausmą. Tokia pat kraujo tuštuma pasireiškia 
smegenyse, 0 to padarinys— dvasinis tingumas, atbukimas ir nemiga.—Taip 
tat klinikiški  Langės stebėjimai savo esme sutampa su eksperimentiniais 
Veberio stebėjimais. 

Šie tarpusavio santykiai tarp sielos ir kūno ypatingos reikšmės turi 
moterų ligose. Kaip mažiausiems elektros kiekiams matuoti mes turime 
naudotis subtiliausiais aparatais, taip mūsų studijose ypačiai vertingų žinių 
gali suteikt mums tokie organizmai, kurių siela veikiai suvirpa, O tokios 
pirmoj eilėj yra moters. Todel tat nėra ypačiai nuostabu, jog daugelis 
naujų šios srities darbų yra pagaminti tokių žinomų moterų ligų gydytojų, 
kaip Walthard'as Ciuriche ir Fūth'as Kelne. Ir jei mūsų žinių pažanga ėjo 
tik palengva, tai šitaip vyriausiai buvo del to, kad mums trūko pirmiausia 
psichinio mato lyčių santykiui nustatyti (psychisches Mass- 
verhaltnis zwischen den Geschlechtern). Cia mums reikšmingai pagelbėjo 
dvi tyrinėjimo kryptys: viena —laisvu pasikalbėjimu atsiektas žmogaus sielos 
suskaidymas, kaip jis pasireiškia Freud'o pagrįstoj psichoanalizėjį, 
ir antra— plėtotės istoriniais fenomenais atsirėmusi lyčių psichologija, 
kurią aš pirmu kart paskelbiau manojoj „Moters psichologijoj (1920). 

Sielos savybėms ir srovėms nustatyti tenka imti ne tik žmogus, bet 
visa gyvija, pradedant nuo žemesniojo infuzoro ir iki žmogaus. Visuomet 
pasikartojantį, rods savo pavidalais pakitusį, bet savo vidujiniu branduoliu 
tą pati paliekantį visos žmogaus būties substratą sudaro dvi didelės paskatų 
kryptys, būtent, Aš, arba išlaikymo, paskata ir veisimosi paskata 
plačiausia prasme. Kai del lyčių, tai iš visos įvairybės išsiaižo dėsnis, gali- 
mas atsekt tuo pat pavidalu per visą plėtotės eilę, kuris moterišką celę 
skiria nuo vyriškos; tai yra, būtent, trejopo pagrindo dėsnis. Taip 
šį dėsni turėčiau aš pavadint del to, kad jis visuomet susidėjęs iš trejeto 
lygios vertės ir vis įrodomų dalinių dėsnių: stabdymo, arba trukinimo, dė 
snis Hemmungsgesetz), sužeidžiamumo dėsnis (Verwundungsgesetz) ir ma- 
tiniškumo dėsnis (Gesetz der Mūtterlichkeit). 


! Die Gemiitsbewegung, ihr Wesen und ihr Einiluss auf kėrperliche, besonders 
krankhafte Lebenserscheinungen. Eine medizinisch-psychologische Studie von D. G. Lange, 
weiland Protessor der Pathologie in Kopenhagen. 2 Aufl. besorgt und eingeleitet von Dr. 
H. Kurella. Wūrzburg 1910. A 

žW. Liepmann, Psychologie der Frau. 2 Aufl. Berlia 1922. 

Būtent, pasirodo, kad moteriškoji celių medžiaga savo plė- 
totėj yra labiau aprėžta (begrenzter), kaip vyriškoji, paliekanti arčiau 
kūdikiško audinio, kaip vyriškoji. Šiai patvirtina, su nedaugeliu išimčių, visų 
gyvų esybių anatomiški tyrinėjimai: kalė artimesnė šuniukui, katė—kačiukui, 

. liūtė—jaunikliams, moteris— vaikui. Bet kaip gamtoj visuomet, taip pat ir 
čia, gamtos sutrukinimas vienu atžvilgiu, kitu pasirodo kaip stiprumas. S u- 
trukinta, moteriškoji celė stovi arčiau prie jauniklės celės ir todel jai 
išugdint bei išmaitint yra svarbesnė, kaip nuo jos toliau stovinti vyriš- 
koji celė. 

Panašiais plėtotės istoriniais anatominiais tyrinėjimais paremtas s u- 
žeidžiamumo dėsnis. Visoj plėtotės istorijoj bei anatomijoj yra žino- 
mas tik vienas normalus celės sužeidimas, o tokis yra moteriškos ce- 
lės audinio sužalojimas. Sis audinio suplėšymas pasireiškia prasidedant 
nuo kiaušinio subrendimo momento iki to akimirkio, kuomet jauniklė celė 
atsiskiria nuo moteriškosios celės, ir pagaliau iki pačiai motiniškajai celei 
užgęstant. Žmogaus šis dėsnis žinomas 28 dienų pasikartojimais, men- 
struacijomis. 

Trečiasis, motiniškumo, dėsnis yra išvisa ryškiausia moteriškosios 
plazmos savybė. Moters, moteriško, pataitiško individo sąvoka taip artimai 
susijusi su moteriškumo sąvoka, jog be motiniškumo jausmo sunku vaiz- 
duotis gyvulio patelę ir žmogaus moterį. Šie motiniški jausmai gali būt 
nukreipti į savo pačios vaikus, ar, jų neturint, gali pavirst ir sublimuotis 
kitais, iš motiniškumo instinktų išeinančiais jausmais. Socializmas yra 
tipingas moteriškas humaniškumo produktas, ne tik žmogui 
savas nuo senų senovės, bet taip pat jau preformuotas ir gyvulių pasauly, 
kaip tetai įrodė kunigaikštis Petras Kropotkinas. 

Mes dabar suprasime, kodel šitas gamtos duotas dėsnis kaip tik mo- 
ters sielą yra padaręs tokį subtilų reagentą mūsų stebėjimams. 

Sutrukinimo dėsnis moterį daro konkretesnę, daugiau prie žemės 
pririštą, svetimą abstrakčiai galvot. Žymu truputį padidėjusio, didumoj ne- 
sąmoningo jutimo dėliai žemiau pastatymo. Jau maža mergaitė yra jautre- 
snė, greičiau užsigauna, kaip tatai randame visuose individuose, kurie, tei- 
sėtai ar neteisėtai, jaučiasi esą žemiau pastatyti. Ogi vis pasikartojąs sužei- 
džiamumo dėsnis, nervų sistemos aukštesniu erzinimu turi moteriškąją celę 
padaryt tinkamesnę užuojautai ir užuokančiai, tuo pat laiku jos mintis 
daugiau koncentruot į kūninį elementą. Šis koncentravimas į tam tikrą kū- 
no sritį vadinamas koncentracijos lygtinumu. Moters koncentracijos lygti- 
numas yra didesnis, kaip vyro lygtinumas (Konzentrationsbedingtkeit). 

O šį koncentracijos lygtinumą dar padidina trečiasis dėsnis, motiniš- 
kumo dėsnis, kuris, prasidėdamas nuo mažos, lėlėmis žaidžiančios mer- 
gaitės, iki savo vaikų vaikų vaiką glostančios prosenelės, moters mintis 
riša su būsimąja karta. 

Aš tariuosiu tik nedaugeliu pavyzdžių sustiprint, kaip šis, su geriau- 
siais radioaparatais sulygintinas, subtilus psichinis moters aparatas rea- 
guoją išorės pasaulio erzinimams. 

Jaunesnioji sesuo sųsižada. Suprantama, kad visos šeimynos dėmesys 
nukreiptas į jaunąją porą. Tačiau jaunesnės sesers susižadėjimas stipriai 
nemaloniai veikia vyresniąją, nesusižadėjusią seserį. Kaip aiškina sakytieji 

Veberio tyrinėjimai, nuo nemalonių jausmų kūne pasikeičia kraujo pasida- 

linimas, ir vyresnioji sesuo sureaguoja kūno susirgimu. Nežinodamas šio 

susirgimo psichiškos kilmės, nepašalinsi ir to susirgimo versmės. Tiktai ra- 

“mus, savo tikslumu įsitikinęs, aplinkumą psichiškai suvokiąs išaiškinimas 
gali vėl grąžint normalų išsilyginimą tarp sielos ir organo. 

Kitas atvejis. Iki tol buvusi sveika mergina suserga tokia visiems ži- 
noma liga, kokia yra vadinamasis „raganos šūvis“ (Hexenschuss, t. y. stai- 
giai prasideda diegliai apatinėj strėnų daly). Ji skundžiasi strėnų skausmais. 
Pradėti vartot naminiai vaistai skausmus beveik visiškai pašalina; bet štai 
drauge jai papasakoja, kad toki diegliai gali eit nuo vidaus organų susiver- 
timo, drauge nurodydama ir simptomus, kuriuos pati buvusi jautus. Ir po 
šių žinių tie, jau buvę bepraeiną miisų merginos diegliai, virsta patvariais, 
nesiduoda niekaip pagydomi tol, iki gydytojas nesugebės jai išaiškint tikrąją 
jos skausmų prigimtį ir sugestijos (įsikalbėjimo) jėgą pakeis bei paraližuos 
tiesos jėga. 

Vienu, negalimo operuot vėžio, ligos atveju, moteriškė per kitų pacientų 
nediskreciją patyrė jos ligą esant nepagydomą. Man įkalbėjus (sugestiona- 
vus), kad ji vėl visiškai pasveiksianti, jos svoris per 14 dienų padidėjo 5 svarais. 

„Vienam, viešajame gyvenime veikiančiam, sunkiai dirbančiam vyriškiui, 
gydytojas, klaidingai nustatęs jį turint sunkią širdies ligą, taip pakenkia, jog 
tas tik visas savo jėgas didžiausiai įtempdamas pajėgia savo darbą atlikti. 
O kai paskui rentgenizuojant nustatoma anokią diagnozę buvus klaidingą, 
jo nukritusi gyvybinė jėga vėl atgauna savo senąjį stiprumą. Sis pavyzdys 
tatai rodo, jog tie patys dėsniai veikia ir vyriškiams, tiktai, kadangi vyrų 
psichė pasireiškia stambesnia forma, tie dėsniai netaip kiinta akysen ir ne- 
taip pigiai įrodomi, 

Tuo būdu aš manau keletu pavyzdžių aiškiai parodęs didelę psicho- 
logijos reikšmę modernajai medicinai. Vienas mūsų labai daug žadąs psi- 
chiatras, profesorius Kretschmer'is Tūbingene visai turi tiesą savo „Medi- 
ciniškoj psichologijoj“ šiaip rašydamas: „Esti žodžių, kuriuos gydytojas 
turėtų taip uždaryt, kaip stipriai veikiančius nuodus: vėžys, tuberkuliozė, 
smegenų suminkštėjimas ir pirm visa ko nugaros smegenys“. Matėme, kaip 
organiški kęsmai gali kilt iš psichinių priežasčių; suprantame, kaip organiškas 
ligas gali sustiprint siela. Nuo ligos apsidraudusį kasoje netaip pigiai pagy- 
dysi, kaip tąjį, kuris liga nesinaudoja, kad nuo darbo pabėgtų, bet stengiasi 
ligą nugalėt, kad galėtų dirbti. Mes dabar suprasim ir kodel publika bėga 
pas šundaktarius, kurie begalėj grynai psichinių ligų savo sugestiviniais me- 
todais daugiau atsiekia, nekaip medicina, kuri, suprantamu būdu, nenuilsta- 
mai dirbdama ir nustatydindama tvirtus tyrinėjimo metodus, savo nenaudai 
per daug nepaisė psichologijos pagrindinių sąvokų. 

Vertė Pr. Dovydaitis. 


P. S. Psichologijos ir medicinos bendriems klausimams nagrinėti nuo 
1926 metų eina trimėnesinis laikraštis „Psychologie und Medizin“ (leidžia- 
mas firmos Ferdinand Enke, Stuttgart). O šiame straipsny pajudintiems 
klausimams dar plačiau panagrinėti čia pat eina dar ir kitas sudėtinis straipsnis. 

Apie ligų psichiškas priežastis ir psichišką gydymą. 
(Ziupsnis minčių iš naujausios literatūros“. 


Psichinės ligų priežastys. 
Iš prof. Stern'o minčių!. 


Ilgą laiką liga buvo laikoma esant ne kas kita, kaip bet kurio kū- 
ninio organo sutaisymo pakitimas; todel buvo žinomi tik su- 
sirgę organai, bet ne susirgę žmonės. Gydytojo uždavinys laikyta 
esant gydyt organą, idant jį kiek galima vėl pagydytu, t. y. vėl atstatytų 
jo normalų sutaisymą.  Tat liga vaizduotasi kaip bet kurioj kūno vietoj 
vykstąs procesas; ligos nebuvo galima vaizduotis be bet kurio tokio vie- 
tinio pakitimo. Kame to nebuvo įstengiama įrodyt, manyta taip esant del 
netobulų metodų ir dažnai būdavo net nenorima tatai moksliškai nagrinėt; 
su diduma tokių negalavimų būdavo mėginama apsidirbti su panieka juos 
pavadinant „tik nervingumu“. O dažnai nebuvo pastebima, jog tokių negalavi- 
mų tikrai gali būt ir kad jie gali ligonį kamuot. 

Bet nuo keleto dešimtmečių prasidėjo kitokia kryptis. Ligos esmė 
įmatoma esant ne organo pakitimas, bet orgario funkcijos sutrik- 
dymas. Kad paaiškinčiau, apie ką čia kalbama, turime kiek užsieit iš tolo. 

Organizmas šiandien imamas kaip vienybė (Einheit), jis nėra „su- 
dėtas“ iš organų, bet organai yra įtvarkyti į pilnatį (Das Ganze), jie turi 
prasmę pilnačiai, jie turi atlikti tam tikrą uždavinį. Organizmas, kaip pilna- 
tis, privalo patsai išsilaikyti, ir šiam tikslui privalo tarnaut visos atskiros 
dalinės funkcijos. Funkcija yra normali, kai ji yra pritaikinta tam užda- 
viniui, kurį ji turi atlikt pilnačiai. Kai šitaip nėra, kai funkcija tampa prie- 
gadinga viso organizmo tikslui, tai ji jau yra susirgus. Taigi, sakoma, kad 
tariamai serga ne bet kuris organas, o visas žmogus laikomas per ligonį. 

Taip pat ir tie sutrikdymai, kurių pagrindą negalima įrodyt esant or- 
gano sutaisymo pakitimą, dabar gauna visai kitokios reikšmės. Rods, yra 
labai galimas daiktas, kad bet kuris organas gali būt liguistai pakitėjęs ir 
kad, kaipo šioks organo pakitėjimo padarinys, įvyksta funkcijos sutrikimas. 
Bet taip nevisuomet gali būt; funkcijos sutrikimas gali pasireikšti ir tada, kai 
pats organas yra visai sveikas. Ir kaip tik šiokiais atvejais gauna reikšmės 
taip pat ir psichiniai veiksmai kaip ligos priežastys, — veik- 
smai, kurie ilgą laiką buvo permaža vertinami 

Išsiaiškinkime, kokių veiksnių (faktorių) priklauso organo funkcija. 
Pavyzdžiui, imkime judinamojo aparato valdomąją muskulatūrą, kadangi čia 
visi santykiai yra kuo aiškiausi. Raumens uždavinys čia tas, kad pajudintų 
du kaulu, kuriuodu su vienas kitu surišti sąnariu. Normaliai funkcijai pir- 
miausia čia reikalinga, kad muskalatūra, kaulai ir sąnaris nebūtų 
pažeisti. Raumenį atskriodus, judėjimas nebebus galimas; kaului susir- 
gus ar sulūžus, judėjimas, jei jis iš visa bus dar galimas, tai jau bus pasun- 
kėjęs ir sukels skausmų. O jei sąnarin įsibraus pašalinis daiktas arba bus 
pažeista sąnario dėželė, arba kaulai bus išnirę iš jų normalios būklės, tai 


2 1 Univ.-Prof. "Dr. phil. et med. Erich Stern, Psychische Krankheitsursachen. 
Die Umschau 1926, Nr. 0. 

judėjimas taip pat nebus galimas. Tačiau judėjimo sutrikimų gali rastis ir tuo- 
met, kai raumuo, kaulai ir sąnariai yra visiškai sužalojimo nepaliesti. Mu- 
skulatūroj, sąnariuose yra nervų galai, kurių vieni priima išorės erzini- 
mus ir veda juos į centrinę nervų sistemą, o kiti priima iš galvos ir nu- 
"garos smegenų ateinančius erzinimus. Tat ir šiam „nervų aparatui“ 
sutrikus, sutrinka taip pat ir judėjimas, ir raumenų funkcija. Pav., per- 
pjaukime motorinį nervą, ir nebus galima atlikti jokio norimo judėjimo. 
Suardžius priėmimo aparatus, sutrinka normali reakcija iš šalies ateinan- 
tiems erzinimams. Taip pat nugaros ar galvos smegenų susirgimai 
sutrukdo raumens gebėjimą judėt; antai, liga Tabes dorsalis (nugaros sme- 
genų džiova) atima gebėjimą raumenų funkcijai tvarkingai susilaipsniuot ir 
susitvarkyt, arba, pav., žinome, jog liguisti procesai kai kuriuose liauki- 
niuose organuose sukelia muskulaturos mėšlungį. Kraujo cirkulacijos 
sutrikimai gali paveikt kaulų bei muskulatūros maitinimą ir šiuo būdu trik- 
dyt judėjimą. 4 

Tačiau, šalia suminėtųjų priežasčių, esti dar ir kitokių, stovinčių šali- 
mai, kadangi, joms pasireiškiant, negalima įrodyt esant sutrikusį bet orga- 
ną. Kai bet organas yra pakitęs, tai mes kalbam apie organinį susirgimą, 
arba apie organines ligos priežastis. O tuose sutrikimuose, apie kuriuos 
dabar kalbėsime, dalykas yra visiškai kitoks. Mes kalbame apie valdo- 
mąją muskulaturą, apie valdomuosius judėjimus, tuo pažymėdami, jog 
judėjimus sukelt ir kontroliuot gali musų valia. O kas gi bus, jei ši valia ' 
nepajėgs pasiųst raumenims reikalingo impulso? Judėjimas ir tuomet nebus 
galimas, arba jis bus galimas atlikt tik labai ištižusiai ir be jėgos. Esti tokių 
muskulatūros apšlubimų, kuomet, pav., visai negalima pajudint rankos, ko- 
jos ar p., ir kuomet nesti jokio kito pagrindo, kaip tiktai psichinis negali- 
1mumas atlikt judėjimą. Šiokiais atvejais kalbama apie nervinius susirgimus. 
Tačiau šiokia sąvoka yra klaidinanti, ir būtų labai daug teisingiau čia kal- 
bėt apie psichogeninius susirgimus, t. y. apie psichiškai sąlygo- 
tus susirgimus. Tokiais atvejais nebūtinai turi but valios susirgimo, bet 
gali būt sutrikusi taip pat ir vaizduotinė gyvata, ir, paprastai, taip ir esti. 
Prisistatymas, jog negalima pajudint rankos, jei tik jis (tas prisistatymas) 
yra pakankamai gyvas, dažnai turi tendencijos įvykti (reaziluotis), t. y. jis 
rankos pajudinimą padaro negalimą. Šiokį prisistatymą gali kas nors ir iš 
šalies suteiki$ kaip moksle sakoma, sugestionuoti, arba, lietuviškai tariant, 
įkalbėt, ir tuo būdu tyčiomis sukelti rankos apšlubinimą. Bet šioks prisi- 
statymas gali kilt ir pačiam asmeniui del bet kurių priežasčių, jam apie 
tai visai nežinant ir nemanant. Šiokiais atvejais kalbama apie nesąmo- 
ningą prisistatymą. Nėra abejojimo, jog iš čia einą trikdymai yra daug 
dažnesni, negu apie tai visų manoma. 

Į kūno įr sielos santykius dažnai žiūrima labai vienašališkai; būdavo 
tiktai klausiama, kokiam priklausomybės santyky stovi sielinis vyksmas su 
kūniniais procesais. Rods, negali būt jokio abejojimo, jog sieliniai vyksmai 
yra kaip nors surišti su kūnu ir jog normaliai sielos reiškinių eigai rėika- 
lingas yra normalus tam tikrų smegenų dalių sutaisymas; bet daugiau apie 
šį sąryšį tuo tarpu vargu ką galima pasakyti. Tačiau būdavo maža paiso-į 
„ma, jog taip pat ir kūninis vyksmas labai daug priklauso nuo sielinių 
vyksmų. (Galima eksperimentu įrodyt, jog vienas tik užmatymas ėdesio | 

arba net tik šeriamos vietos jau sukelia šuniui padidintų škilvio syvų se- 
kreciją. Mes patys žinome, jog kai išsigąstame, tai mus išpila prakaitas ir 
pradeda tekėt per odą: mes kalbame tiesiog apie „baimės prakaitą“; susi- 
gėdę, mes paraustame, t. y. kraujas šauja mums į veido indus, tie indai 
čia prasiplečia; nuo išgąsčio mes apalpstame, t. y. kraujas išeina iš smege- 
nų ir p. Sirdis dažnai statoma turinti santykio su meile, ir šitai yra teisin- 
ga tuo atžvilgiu, kad stiprūs afektai negali esmingai nepaliest ir širdies 
veikimo. Taip tat, tikrai sakant, visur matome, jog kūno organų funk- 
cijos pasirodo priklausančios psichinių veiksmų. 

“ Panašiai, kaip tat mūsų paaiškinta apie muskulaturos veikimą, gali 
sutrikti ir kitų organų funkcijos, tuo tarpu kai patys organai lieka visiškai 
nepažeisti, bet kai randasi tokių psichinių sutrikimų, kurie paskui pasireiškia 
šiuo tam tikru organu, arba, geriau pasakant, per šiąją tam tikrą organo funkciją. 
Tokiais atvejais nebūtina, kad pačiam pacientui būtų žinomos tikrojo pa- 
grindo psichinės priežastys, ir, kaip taisyklė, tos priežastys jam ir nežinomos, 
jos . neįsisąmonintos“, bet užtat juo intensiviau veikia iš nesą- 
moningumo. Čia netenka leistis nagrinėt psichinių ryšių įvairiopumą; 
čia, tik galėtume pastebėt, kad svarbių įžvelgimų atliko psichoanalizė ir 
taip pat davė į rankas priemonių sutrikimams pašalinti. Cia turėjo būt 
kalbama apie ligų psichines priežastis ir tenka padaryt, jog tokios prie- 
žastys tikrai veikia. Reikia įsakmiai pabrėžti, jog ir tokiais atvejais, kuomet 
visi organai yra „sveiki“, esamus sutrikimus vis delto reikia laikyti „ligo- 
mis“; taip pat tenka nurodyt į tai, jog psichiškai sąlygotuose snsirgimuose 
reikalingas yra psichiškas gydymas, ir jog čia esti tokių atvejų, kuriuose 
toks (psichinis) poveikis gali padaryt stebuklų. 

Tačiau reikia ir dar žodelis pridurti. Esti tokių susirgimų, kuriems, 
kaip čia mėginome, parodyti, nesurasi organinės priežasties—tai psichoge- 
niniai, arba, kaip dar sakoma, funkciniai susirgimai. Betgi taip pat ir tokio- 
se atekcijose, kurias pavadinome „organinėmis“, psichi- 
nis veiksnys nieku būdu nėra atliekamas. Liga gali turėt orga- 
ninę priežastį; bet jei esti susirgimo, tai jis reiškia ne tik kokį bet kur kūne 
vykstantį procesą, 0 jį taip pat junta ir pacientas, jis įeina jam į sąmonę, 
jis psichiškai paveikiamas ir pakeičiamas, ir tuo būdu kilusi alteracija (pa- 
kitėjimas) vėl veikia pacientą, veikia susirgimą, tiksuoja simptomus, gamina 
naujus, sprendžia drauge susirgimo ir pasireiškimo eigą.--Taip tat kiek- 
viename susirgime daugiau ar mažiau kyšo taip pat ir psichinis veiksnys, 
ir todel kiekvienas ligonis yra reikalingas psichiškai paveikt. 

Reikia pasakyt, jog psichinis poveikis taip pat ir organiniuose susir- 
gimuose įstengia ir padaryt susirgimus, ir sumažint skausmus. Mano manymu, 
tai čia ir yra teisingas branduolys pažiūrų tojo žmogaus, kurio vardą šian- 
dien visi mini: Co uė. Rods, višai neteisinga manyt, jog visuose sunkiuo- 
se organiniuose susirgimuose autosugestija gali pašalint skausmus, bet 
autosugestija—o ji yra viena psichinio paveikimo rūšis—labai labai dauge- 
liu atvejų įstengia suteikt palengvinimo ir esmingo pagėrinimo. Sugestija 
paremta yra daugiau ar mažiau visi vadinami stebuklingi išgydymai. Bet 
apie tai čia netenka kalbėt. Mes sustosime tik prie to, kad kiekviename su- 
sirgime esti psichinio sando, ir kad jis labai dažnai čia turi labai daug 
svarbos. 2 

Pasaulėžiūros klausimai ir medicina. 
Iš Dr. R. Kėster'io rašto“. 


Čia kalbamoji D-ro Kėsterio knygelė gali eit kaip praplėtimas tų min- 
čių, kurias profesoriai Lypmanas ir Sternas yra reiškę pirmiau čia padėtuose 
jų straipsniuose, ir, kaip jau matyt pačioj jos antraštėj, yra vienas iš tų 
raštų, kurie gydytojui primena jo uždavinį būti ne amatninku, bet meni- 
ninku. Savo šio rašto pradžioje, paminėjęs šių dienų mokslinės medicinos 
laimėjimus bei triumfus, jis rašo: „O tačiau: po to pradžioj padaryto per 
drąsaus polėkio, kaip dažnai, užėjo nusivylimas, prablaivėjimas ir slėgianti 
rezignacija: teko įžvelgt, jog skaidant, skriodžiant, atomizuojant ir p. ne- 
prieita arčiau prie gyvybės klausimų, bet net atsidurta pavojuje, netekt po 
kojomis žemės. Tai, kas buvo ištyrinėta, vargu ką turėjo bendra su gyvy- 
be tikrąja prasme, ir tai, kas iš dalių buvo vėl sustątyta, tai buvo be sielos. 
Šių dienų mokyklinės (scholastinės) medicinos inauguruotoji eksperimenti- 
nė psichologija nepasiekė iki branduolio, bet labai dažnai pakybo paviršium, 
taip jog nevisai be pagrindo ji buvo pavadinta psichologija be sielos. 
Žinojimo medis nebuvo gyvenimo medis...“ Tekę ieškoti kitų kelių, ir, po 
ilgų klaidžiojimų bei svyravimų, prieita pažinimas, jog pilnatis yra daugiau, 
kaip dalių suma ir netgi įžvelgta, jog tai, kas pradžioj išrodė yra pilnatis 
ir uždarytas dalykas, pasirodė esanti tik augštesnės vienybės dalis ir frag- 
mentas. „Yra tipinga, kaip atsistojus vienašališkon gamtamokslinėn pozici- 
jon, pasidrąsinus ikšioliniais pasisekimais ir nesisielojant psichologinių ste- 
bėjimų pergyvenimais, ir tokiems susirgimams, k. a. neurozėms, kurie iki 
šiol nebuvo suprantami anatomiškai-patologiškai, tačiau betgi tiesiog buvo 
postuluota, kad ir šiokių susirgimų priežastis yra vis delto anatominis-psi- 
chologinis pagrindas. — Tačiau šiokia pažiūra negalėjo ilgai patverti, neda- 
rydama faktams prievartos. Abiem tyrinėjimo kryptim—gamtamokslinei ir 
psichologinei — smarkiai bekovojant, antroji vis daugiau laimėjo, kadangi 
grynai gamtamoksline kryptimi pasileidęs tyrinėjimas ne tiktai persibėgo, 
bet vis subtiliau ir rafiniškiau išdirbtais tyrinėjimo metodais bruko į rankas 
ginklus ir psichologiniam stebėjimui, kuris nustatė esant artimų santykių 
tarp sielos vyksmų ir sekretorinių, vazomotorių, toninių, kardialinių ir in- 
testinalinių vyksmų, ir, rods, santykių, dažnai einančių daug toliau, negu 
kiek siekia fiziologija. Buvo randama vis stipresnių įrodymų, jog didelei 
daliai vadinamų funkcinių susirgimų ne tik nebuvo rasta anatominio pa- 
grindo, bet ir nebuvo galima jo tikėtis“ (5 pusl). „Negalima neįmatyt, jog: 
šiandien taip pat ir vadovaujanti mokyklinės medicinos kryptis yra persi- 
ėmusi psichofizinės asmenybės totalybe (pilnatimij; nes juk pilnaties pa- 
svarstymai mokslinio tyrinėjimo srity šiandien pridera beveik geram tonui! 
O jei tačiau, neatsirėmus faktais ir nepaisant psichologinio stebėjimo su- 
teiktos medžiagos, yra mėginama, pav., isterija išaiškint iš ovarijų išeinan- 
čiais hormonais, tai čia tik į mūsų moderną kalbą išverčiama senoji Hippo- - 
krato pažiūra, kuris manė, kad isteriją sukelia iš gimdos einantieji ir smegenis 
paveikiantieji garai. Bet tik įsivaizduokime visas tas moteris, kurios del šios 
klaidingos teorijos yra netekusios savo ovarijų, kad išmatuotume visą tą 


* Dr. Richard Kėoster, Weltanschauungsiragen und Heilkunde. Vom Medizin- 
mann zum Arzt. Hamburg 1928, Verlag vom G. Boysen, 28 pasl. 80, 

tragizmą, einantį iš to, kad klaidingos teorijos dažnai yra sunkiai išnaiki- 
namos, kadangi mokslo nustatymai tiktai po geroko laiko patampa visų 
praktikos gydytojų lobiu“ (6 p.). 

Toliau Dr. Kosteris aprašo penketą tipingų atvejų, kur psichoneuro - 
tiniai susirgimai, turėjusieji ir toli siekiančių fiziologinių bei anatominių pa- 
sėkų, buvę jo išgydyti psichoterapijos būdais. Štai jo paties žodžiai: „Cia 
suminėtieji pavyzdžiai teikia mums svarių įrodymų, kaip nuo psichinių. 
vyksmų ligos kyla ir išnyksta“. 

Į Freudo ir Adlerio teorijas žiūrėdamas kritiškomis akimis, auto- 
rius toliau patsai imasi aiškint psichogeninių susirgimų priežastį. Jo sutik- 
tieji atvejai aiškiai rodą, jog sielos konfliktų didžiausiąja versme reikią lai- 
kyt „kovą žmoguje dviejų priešingų krypčių: kovą dorinės asmenybės su 
(kūniniu) asmeniu, kovą idealaus Aš su egocentriškai nusistačiusiu Aš. 
Sveikam žmogui pavyksta... tuos priešingumus suharmonizuot, o atsitikus 
kitaip, šie koniliktai dažnai sukelia psichogeninių susirgimų“ (14). Šią savo 
tezę autorius toliau šiaip paaiškina: „Jau tokia dalyko prigimtis, kad dorinei 
asmenybei susirėmus su skatulių gyvata (Triebleben) turi kilt smarkiausia 
kova, kadangi asmenybės ir jautulingumo priešingumas čia pasiekia auk- 
ščiausio laipsnio. Tuo tarpu kai žmogus, imamas kaip dorovinė asmenybė, 
gyvena kaip laisvai besielgianti ir protu apdovanota esybė, su pilno atsa- 
kumo jausmu, ir apsišarvojusi tikrojo pažinimo ilgesiu imasi atsakinėt apie 
gyvybės ir ją apsupančio pasaulio prasmę, —tas pats žmogus, kaip skatulių 
gyvatos turėtojas, jaučiasi esąs pririštas prie žemės, kaip gyvuliai bei au- 
galai, kaip mažytėlis, veikiai pranykstąs narelis milžiniškai didelės, amžinai 
kintamos grandies, jaučiasi kaip jame gyvenančių skatulių sviedinys“ (16). 

Nagrinėdamas priemones, kuriomis žmonijoj nuo senovės buvo mė- 
ginta atsiekt harmonijos tarp sielos ir kūno, autorius, nepagirdamas ir per- 
dėtos religinės askezės, kadangi ji, nuslopindama skatulių gyvatą, nuslo- 
pinariti ir svarbias pajėgos versmes, tačiau daug griežčiau atmestiną laiko 
esant ir priešingąjį gyvenimo būdą, pagal kurį, žmonės, būdami svetimi 
aukštoms idejoms ir be jokio prisitaikymo amžinybei, gyvena lytiniu gy- 
venimu beveik kaip gyvuliai (hoher Ideen und jeder Ewigkeitsanpassung 
bar, in beinahe tierischer Weise dem Geschlechtsleben frėnen) (17). Tarp 
dviejų nepriimtinų kraštutinybių autorius laiko esant tinkamiausį šiokį vi- 
durio kelią: „Žmogus neprivalo paleist į laisvę savo skatulius, bet privalo 
kurt žmogaus vertu pavidalu. O to prielaida yra ta, kad žmogus pirmiausia 
apvaldytų savo skatulius suprasdamas, jog savęs suvaldymas yra visokios 
dorovės šaknys, yra svarbiausias raktas kitus valdyt ir išvisa yra visų dva- 
sinių gėrybių didžiausia versmė, ir šiuo atžvilgiu reikia nurodyt Ignacijų 
Loyolą... Žmonės, kurie savo ankstybiausios jaunatvės kovoj su skatulių 
gyvata esti nugalimi ir savo pirmąjį erotinį pavasarį žmogaus nevertu pa- 
vidalu aukoja nevertiems dalykams, tatai vargu gali padaryt be žalos savo 
sielai. O, atvirkščiai, kas nugalėdamas atlaiko skatulių gyvatos sukeltas ko- 
vas, tas save suvaldydamas pelnys ne tik vidaus įėgų, bet taip pat išmoks 
ir skatulius pataurint. Atlaikytomis (ištvertomis) kovomis pataurinta, menu su- 
švelninta, dvasios valdoma ir meilės paskaidrinta erotika paskui nebeprieš- 
taraus dorinei asmenybei, bet pataps vertinga ir nepakeičiama jos sudėties 
dalis. Kad su erotikos pataurinimu ranka rankon eina ir moters, kaip ero- 

tikos vyriausios turėtojos, pataurinimas, tatai savaime suprantama“. (18 ir t.). 
Taip tat žmogaus dorinė savitvarda, lytinių skatulių suvaldymas, D-ro 
Kėster'io patyrimu, yra psichinio sveikatingumo sąlyga, yra tartum antitok- 
sinizacija nuo psichogeniškų susirgimų, kylančių suirus kūno ir sielos 
harmonijai. 

O kuo turi būt tikras gydytojas, tai Dr. Kosteris štai kaip formuluoja 
savo knygelės pabaigoj: „Pirm visa ko, gydytojas privalo turėt dovaną įsi- 
jaust ir įsigilint į (žmogaus) sielos vyksmų subtilybes, ir sugebėt, pagal 
reikalą, padaryt aktivių žingsnių (į tų vyksmų eigą). Ne visai be pagrindo 
prikišta grynai gamtamoksliškiems gydytojams —visai pripažįstant jų mok- 
slinę reikšmę,—kad jų elgesys žmones gydant skiriasi nuo gyvulių gydy- 
mo tik tuo, kad jų gydomi objektai yra žmonės, o ne gyvuliai (...nicht zu 
unrecht ist der Vorwurf gemacht, das ihr arztliches Handeln sich vom tier- 
arztlichen nur hinsichtlich der Kundschait unterscheide). Kaip dangus nuo 
žemės tikrasis gydytojas skiriasi nuo tų medikų, kurie, užuot tarnautų ken- 
čiančiai žmonijai, mamonai tetarnauja. Gydytojas turi sugebėt žmogiškai 
jaust drauge su savo ligoniais, kai kuomet ir kentėt su jais, taip pat ir 
kovot bei grumtis ir drauge su jais prasilaužt per visus gyvenimo priklu- 
mus bei sunkumus. Bet tik jei jis patsai savo gyvenimu duos pavyzdį, tai 
jis galės savo, kaip gydytojo veikimui, tikrai suteikt svaros, kuri reikalinga, 
kad jis būtų savo pacientams vadovu per gyvenimo pavojus, kad būtų net 
auklėtojas, kuris suklydusius vėl atveda į tikrąjį kelią ir nusiminusius vėl 
padrąsina; kad kitą kartą jis (gydytojas) būtų ir sielos vadovas, idant su- 
teiktų atramos pagrindą tokio pagrindo netekusiems, nuliūdusius paguostų 
ir suspaustiems laisvę grąžintų. Tačiau, idant gydytojas be reikalo nesu- 
keltų naujų kontliktų, būtinai yra reikalinga viena sąlyga (prielaida), tai, bū- 
tent, idant jis savo psichoanalitiniame ir psichoterapeutiniame elgesy susi- 
rūpintų griežčiausia indikacija reikšdamas prideramos baimės ir pagarbos 
pavienio individo sielos integrumui“. 

Šios keletas ištraukų dar anaiptol neduoda pilno vaizdo, kiek šioj, 
kiekvienam tikram gydytojui skaitytinoj knygelėj, yra įsidėmėtinų minčių. 

Toliau einąs, rods nevisai vykusia antrašte, D-ro Lenk'o straipsnelis 
konkrečiais pavyzdžiais vaizduoja, kaip psichiniai žmogaus veiksmai gali 
sukelt fiziologinių ir net anatominių jo kūno pakitimų. 


Stebuklai pagal komandą. 
Iš Dr. E. Lenk'o ir k*. 


Paprastai manoma, jog yra galima sugestiškai paveikt tik valios regu- 
liuojamus raumenis, taigi, paliepus sustabdyt rankas, kojas, kaklą ir visą 
kūną, ką Erb'as pavadino „apšlubinimu įsivaizdinus“ (Lžhmung durch 
Einbildung). Sugestiškai pakeist kraujo spaudimą, pulsą, temperaturą, kvėpa- 
vimą ir anatomiškai pakeist audinius viena tik svetima ar savo paties su- 
gestija pirmiau laikyta nėsant galima. 

Prieš keletą metų aš klausiau savęs klausimą, ar nebūtų galima suge- 
stiškai paveikt kraujo spaudimas, tai yra kraujo daromasis indų sie- 
noms spaudimas. Kraujo spaudimo nustatymas atliekamas tam tikru apa- 


* Wunder aut Kommando. Die Umschau 1928, Nr. 33. 

ratu. Pakakdavo tik trumpai šūktelt pacientui: „Jūsų ranka nejuda!“, kad 
sukeltum jo rankos nepajudėjimą ir šios rankos matuojamą kraujo spaudi- 
mą, pav., nuo 118 mm įvarytum iki 127 mm. Po žodžių „Jūs vėl viską jau- 
čiate“, kraujo spaudimas staiga vėl nupuolė iki normos, o paliepus rankai 
nepajudėjimą, vėl pakilo. Pulsas drauge nesikeitė. Juo dažniau buvo koman- 
duojama, juo mažesni buvo skirtumai“. Kraujo judėjimas nėra koks vientisas 
(paprastas) mechaniškas principas. Pakitėjimas didumoj įvyksta tuo būdu, 
kad kraujo indus yra apipynę indų siaurinamieji ir indų platinamieji nervai. 
Indų nervinį centrą sužadina kūno paviršius ir reguliuoja sielos paveikimai. 
Išbalimas iš baimės ir paraudonavimas iš gėdos yra atektų poveikiai indų 
nerviniam centrui. Kalbant Ciuricho psichiatro Bleuler'io žodžiais, suge- 
stijoj paveikiamas ne prisistatymas, bet afektas, nusivedąs paskui save ir mintis. 

Ir pulsas duodasi sugestiškai pakeičiamas; antai, Beanis matė, kvė- 
pavimui nepasikeitus, pulsą nuo 98 nupuolus iki 92 ir staiga pakilus iki 
115 stuktelėjimų. Berillon'ui pavyko hipnozėje pulsą nuo 138 numušt 
iki 84, o Braumwell'is pulso plakimą sugėstiškai pakėlė nuo 80 iki 100, ir 
paskui tuoj pakeitė į 60. 

Krattt-Ebing'as pristatė vieną tirtąjį asmenį, kuriam jis galėjo su- 
kelt kokią tik norėjo kūno temperatūrą. Nervų ligų gydytojas Lėwen- 
feldtas (Mūnchene) praneša apie tokį mediją (tirtąjį asmenį), kuriam jis 
įdavė kiekvienon rankon po termometrą ir sugestionavo, kad jo tiesioji 
ranka esanti šilta, o kairioji šalta. Po valandos termometrai rodė vieną gradą 
skirtumo. Marės ir Hellich'as vieno hipnotizuoto asmens kūno tempe- 
ratūrą nuo 37 gradų numušė iki 34,5.—Cion pridera taip pat ir daug gin- 
čytas „isterinio drugio“ klausimas, taigi apie temperatūros pakitimus gry- 
nai dvasiniais, neįsąmonintais vyksmais. Galutiną įrodymą patiekė Eichel- 
berg'as?, išmatuodamas vienos pacientės žarnų temperatūrą. 10 minučių 
praėjus po sugestijos, temperatūra nuo 37 pakilo iki 38,9 gradų, tokia pą- 
liko 20 min., ir po duotosios sugestijos per 5 min. vėl nukrito iki 37.— 
Taip pat pigu sugestiškai paveikt ir žarnų judėjimus. Taip, antai, MolVis 
praneša apie pohipnotiškai duotąją sugestiją: Rytoj tarp aštuntos ir de- 
vintos Jūs tris kart išsivalysite vidurius“, ir tatai tuoj įvyko, nors atbudęs 
pacientas visai neatsiminė šio hipnotiško įsakymo. Sugestijos keliu galima 
taip pat pigiai panaikint ricinos aliejaus veikimas, ir, atvirkščiai, vandenį pa- 
daryt vidurių liuosuojama priemone. Atatinkama sugestija galima sukelt arba 
sustabdyt taip pat seilių, prakaito, pieno, ašarų ir šlapalo sekrecija ir, pasak 
Bergmann'o, galima hipnotiškai normalizuot pakilusį skilvio syvų ištekėjimą. 

Bet nuostabiausi atrodo tai sugestiškai sukelti anatomiški pa- 
keitimai. Taip, antai, žinomi tyrinėtojai yra aprašę hipnotiškus tyrinėjimus 
tokių medijų, kuriems paliepus buvo galima sukelt kraujo tekėjimą iš nosies 
ir iš odos, o Schleich'as vieną kartą demonstravo tokią pacientę, kuriai 
kiekvieną kartą galėdavo tekėt kraujas iš krūties spenio. Vieną kartą — sako 
Lenk'as--hipnozėj aš ištraukiau krūminį dantį, paliepdamas, kad kraujas ne- 
tekėtų, ir jis netekėjo. Šion sritin pridera taip pat ir apsti literatura apie 
stigmatizuotuosius (Jakobi, Verlag Bergmann 1923), kurių kraujas 
pradeda tekėt Kristaus žaizdų vietose. 

! Plačiau apie tai žiūr. Kosmo 475 pusl. 


* Deutsche med. Wochenschrift 39, 1920, 
3 Deutsche Zeitschrift fūr Nervenheilkunde 1921, 35. 

Ne kas menkesnis, kaip Krafft-Ebing'as, o taip pat dermatologas 
Lipps'as ir Paryžiaus Salpetričre'o psichiatrai, paskui Ninet'as, Focacho- 
n'as ir Forel'is sugestiškai sukėlė nudegimo žaizdas, kurios buvo žymu 
dar po savaičių, ir pūsles, uždėdami ant odos paprastos popieros. Visai 
fantatiškas atrodo taip pat ir Paryžiaus psichiatro Charcot'o'—bandymas, 
kuris vienam medijui sugestionavo, kad jo ranka ištinsianti, sukietėsianti 
ir atšalsianti. Ir, tikrai, ranka dvigubai padidėjo, patapo melsvai raudona ir 
jos temperatūra nukrito dviem gradais. 

Tačiau kūniniai pakitimai ant grynai psichinio pagrindo įvyksta ir per 
autosugestiją (patį save sugestionuojant). Žinomas Berlino klinicistas 
Schleich'as, antai, pasakoja apie tokią vieną isterišką pacientę, kuri, įėjus 
į jo laukiamąjį kambarį, ventiliatorio užimą palaikė per bitės zvimbimą ir - 
ištarė susirūpinimą, kad ta bitė galinti jai įgelt į akį. Ir tuojaus ant jos akies 
apatinio blakstieno išsipūtė „pūslė sulig vištos kiaušiniu su tešlos pavidalo 
materija ir labai skausmingu aiškaus uždegimo paraudonavimu“.  Sleichas 
taip pat sumini ir atsitikimą vienos merginos, kurią keletas ginekologų 
diagnozavo esant nėščią; bet užstojo ir 12-sis mėnuo, o gimdymo vis 
nebuvo; tuomet stvertasi ji operuot, bet... nieko nerasta.—Bet dar baisingiau 
skamba kitas Šleicho klinikos atvejis, kame jis primygtinai buvo prašomas 
amputuoti ranką. Pacientas buvęs įsidūręs pirštą ir bijojo, kad kraujas ne- 
užsinuodytų. Įvairūs chirurgai, taip pat ir Sleichas, atsisakinėjo nupjaut vi- 
siškai sveiką ranką. Rytojaus rytą tas pacientas numirė, ir prof. Lange- 
hans'as, kuris kūną obdukavo, visai nerado jokių anatomiškų tos mirties 
priežaščių; tas žmogus buvo čia numiręs tiktai,vien iš baimės, kad jis mirsž. 

Prie čia D-ro Lenk'o surinktų pavyzdžių pridėsime dar vieną pavyzdį 
iš kitur, taip pat tikroj šviesoj parodantį autosugestijos jėgą. Tai yra nese- 
nai atsitikę Anglijoj. Vienam nuteistam mirti piktadariui buvo padaryta ta 
„malonė“, kad mirtis pakorimu buvo jam pakeista mirtimi atveriant arteriją 
ir išleidžiant kraują. Tą nusprendimą vykdant, padaryta šioks eksperimentas: 
Nusmerktajam užrišo akis, ir užuot perpjovus svarbią arteriją, jam nepavo- 
jingai įpjovė kitą nesvarbią gįslą; paskui paleido nuo tos vietos tekėt jam 
per kūną, tokio šilčio kaip kraujas, vandenį, ir po kiek laiko šį tekėjimą žy- 
miai palėtino, taip idant baudžiamasis manytų, kad jo kraujas jau visas baigia 
tekėti. Ir kai po kokių dešimties minutų jam akis atrišo, jis jau buvo ne- 
begyvas. Vadinasi, būdamas įsitikinęs, jog jį žudo, jis pats autosugestiškai 
nusižudė. 

Iš visų jo suminėtų pavyzdžių Dr. Lenk'as daro tokį išvedimą: 

„Stebuklai pagal komandą“ yra kupini mįslių, o tačiau jie 
tikrai įvyksta. Fantazija, grynai dvasinė jėga, gali paveikt valios nepriklauso- 
mus organus, ir netgi numarindinti. Ar čia veikiau nepamanytum, kad „va- 
lios“ vaizdinimasis yra per siaurai aprėžtas, ir kad nesąmoningi valios vyksmai 
veikia stipriau ir intensiviau? Ne tiktai ranka, bet taip pat ir min- 
tis produkuoja pajautomis apčiuopiamų realybių. 


1 Plačiau apie Charcot'ą skaityk Kosmos 1926, 345—352. 
* Iš H. Duvė's straipsnio „Autopsychotherapie“. Natur „und Kultur 1928, 90. 

Gydomasis menas, sugestija ir tikėjimas stebuklais. 
Dr. W. Schlėr'o mintys vienos knygos proga“. 

Zmogus turi kūną ir sielą, abu gali susirgt pavieniui, tačiau didumoj 
suserga abu drauge. Pagelbą teikiąs gydytojas negali apsirėžti gydydamas 
vien kūną arba vien širdį (Gemūt). Nes didelis yra sielos poveikis mūsų 
kūnui ir dar didesnis kūno vyksmų poveikis mūsų sielai. Ar, kaip dualistas, 
medžiagą skirsi nuo sielos kaip dieviško kvapo, ar, kaip monistas, medžiagą 
ir dvasią laikysi esant kraštutiniais spektro galais („Ultra-Enden“) viesulin- 
game kosme, —abiem atvejais „soma“ ir „psyche“ nešališkam žmogaus gal- 
vojimui pasireiškia kaip pagrindingai skirtingi dalykai. Iš šios tariamos 
(scheinbar) kiaurymės tarp medžiagos ir abstraktaus dvasinio prado yra ki- 
lusios ne tik visos religijos, bet taip pat ir visas tikėjimas stebuklais ir prietarai. 

Tikras gydytojas moka ligonyje surišt sielos pradą su kūno pradu 
(das Seelische mit dem Kėrperlichen zu verbinden), jis paremia gydomuosius 
kūno veiksmus ir drauge suteikia sielai atsparumo jėgos iškęst kūno nega- 
lavimus, ir suteikia jai valios žengt į sveikatą. Jei gydytojas šito padaryt 
neįstengia—ir ne visi gydytojai tatai įstengia — tuomet ligonis yra trau- 
kiamas pas šundaktarį, kuris jo kūno, žinoma, nepagydys, bet užtat 
patenkins jo sielos reikalą. 

Gydomąjį meną šiandien yra ištikęs aiškus krizis: jo pagrindiniai mokslai, 
tizika, chemija ir biologija jų vidujausioj esmėj, yra pakitėję. Gamtos moksli- 
ninko pasaulėvaizdis yra patapęs kitoks—jis (tas pasaulėvaizdis) nuostabiu 
būdu vėl priartėjo prie archaiškųjų filosofų galvojimo: 
visa teka. Tačiau modernosios sąvokos yra konkretesnės ir priežastiniai ry- 
šiai patapo labiau įtempti—bet tilosofiškoji kvintesencija paliko beveik ta 
pati: ignoramus, ignorabimus (nežinome, nežinosime). 

Iš šiokio ūpo vėl prieš mus stojo sielos prado jėga ir idejos veikimo 
laipsnis, dalimi kaip modernosios psichologijos mokslas, dalimi naujųjų gy- 
dymo metodų pavidalu, dalimi kaip senoji išmintis, iš užsienių importuota 
su nauju aprėdu. 

Ko ligonis nori iš gydytojo? Bent tiek, kad jis jam padėtų, palaikytų 
jo sveikatą, jo gyvybę, arba mažiausia bent jo sielos pusiausvyrą. Bet gy- 
dytojo pagalba jam yra prekė, kurią jis užsako, o apmokėt bevelytų tiktai 
išbandęs jos -gerą kiekybę. O kad tikrumoj ligonio santykis su gydytoju 
yra visai kitoks, negu paprastos darbo sutarties atlikimas, tatai ligonis pa- 
stebi tiktai begydomas. Tuo tarpu kai dabar gydytojų mokslas pergyvena 
naują audros bei varžto laikotarpį, gydytojo reikalingoji publika čiu('inėjasi 
patamsiais... 

Kritiškais laikais gali būt naudinga užsiimt istorija ir pasižiūrėt į vir- 


* Dr. Walter Schlėr, Heilkunst, Suggestion und Wunderglaube. Die Umschau 
1928, Nr, 11. 
IZ Wunderheilungen find drztliche Schutzpatrone in der bildenden Kunst. Von. Dr. 
Oskar Rosenthal, Berlin. Verlag von F. C. W. Vogel, Leipzig. 

ten menininko fantazija atgyja ir įspūdingiausiuose paveiksluose parodo mums 
tuos stebuklinguosius išgijimus, apie kuriuos kalbama biblinėj istorijoj ir 
klasikiniuose mituose. Gydytoją ir žmogų čia sujudina ne jų meniškas vertin- 
gumas, bet atvaizdavimas žmogaus vargų, žmogiško menkumo, susijungusio 
su nužemintu kuklumu ir vaikišku baimingumu nesuprantamų dalykų aki- 
vaizdoj. Kiek kartų tūlas gydytojas ir žmogus jau yra tokių paveikslų pati- 
kęs kasdieniame gyvenime įvairiopu pavidalu! Cia yrasugestijajos kilniausiu 
pavidalu ir veikimu. Reikia išsiaiškint skirtumas tarp naivaus su- 
gestijai pasidavimo anais laikais ir modernojo žmogaus 
sugestingumo. 

Senovės ir vidurinių amžių žmonija dvasiniu ir kūniniu atžvilgiais gy- 
veno daug vientisesnėse sąlygose, negu modernasis žmogus. Jos vidutiniškas 
išsimokslinimas buvo gana spragotas ir jos turėtosios žinios buvo pagrįstos 
daugiausia perdavimu iš lūpų į lūpas. Filosofinės ir kalbinės sąvokos dar 
nebuvo išgudravotos iki visų smulkmenų ir visos žinijos vyriausią versmę 
sudarė religijos atstovų mokslas. Bet tos gadynės religijų turėtosios sąvo- 
kos apie gėrį ir blogį, nuodėmę, bausmę ir rojų buvo dar stipriai masiviškos. 
Prie čia prisideda dar visų protėvių giminės istoriškai pagrįstas sielos sa- 
vitumas: jų žodžių sąvokinis turinys nebuvo taip stipriai apibrėžtas, kaip šių 
dienų sąvokų; įvaizdai apie tai, kas šventa, tyra, stebuklinga, pavojinga ir 
baiminga, taigi smagumo ir nesmagumo aifektai, dažnai buvo susimezgę su 
viena ir tąja pačia kalbos sąvoka (plg. Freud'o išvedžiojimus apie Tabu!) 
Tuo būdu tat anuomet būta kai kurio sielos pozicijos nepastovumo (labili- 
tas), lyg kokio prisirengimo hipnozei ir sugestijai, ilgėtasi dievų bei stebuklų, 
būta sielos nusilenkimo priešais tariamuosius stebuklingus reiškinius. Sį nai- 
vų—ir tūlą kartą gana sveikatingą--tikėjimą stebuklais senieji menininkai tat 
ir atvaizdavo plastiškai idealiai savo paveiksluose. 

O kaip plokščiai ir be spalvos vaizduojasi stebuklą šių dienų Žmonija, 
jei ji dar iš visą įstengia jį įžvelgti! Ką naujasis mokslas yra paprastam 
žmogui atėmęs ir ką jis jam davęs? Pirmiau stebuklingais ir dieviškais 
laikomi gamtos reiškiniai šiandien išaiškinti fizikiškai, chemiškai ir biolo- 
giškai ir tik daug mažiau kas tiki stebuklu, prasidedančiu anapus žmogaus 
pažinimo ribų! Pirmiau nužemintu baimingumu pagrįstoji etika šiandien 
virto naudybingumo teorija, kurią daugelis ignoruoja patogumo sumetimais. 
Modernoji fizika mažiausias (medžiaginės) substancijos dalis suskaidė į elektri- 
nes planetines sistemas, žmogaus pavaizdumo formas apie erdvę, laiką ir 
masę pakeitė į „pareinos straiges“ (.Bezugsmollusken“), koloidinė chemija 
duoda mums nuovokos apie gyvybės vyksmus, plėtotės teorija suteikė mums 
priežastinį išaiškinimą, iš kur eina gyvųjų formų įvairiopumas, mūsų technika 
įvykdė pasaką apie Daidalą ir jau netoliese to, kad įvykdytų ir tokio Faietono 
ilgesį ir prasibrautų iki pasaulio erdvės žvaigždžių; modernasis gydymo 
mokslas pastūmėjo mus pirmyn žingsnis po žingsnio tame mene, kaip nuo 
ligų apsisaugot ir žmogaus gyvybę išplėšt iš gamtos nelabumų, modernajai 
terapijai genialūs žmonės atidengė tolimas perspektivas ir per šimtą metų 
bus tik juokiamasi iš daugelio mūsiškių šių dienų gydymo būdų. N 

„Jei pirmyn žengianti kultūra apsigalvos nekreipt į šalį pasaulio dėsnių 
naturinę eigą virškultūrės pagalba, tat ateinančiais šimtmečiais ji dar padarys 
nesitikimos pažangos. Ar taip pat ir filosofiniu atžvilgiu? Taip ir nė. 

Zmogaus įžvelgimo ribų mes niekuomet“ neperšoksime; juo aukščiau paki- 
lusi skraidys žmogaus dvasia, juo aiškiau iškils prieš mus mūsų pažininimo 
ribos. Užtat mes tuomet pasigauname (nuvykstame, pasiekiame) į tikrąjį ti-- 
kėjimą stebuklais ir į tikrąją religiją. 


Šarlataniška medicina bizniui daryti. 


Kadangi žmogus yra palinkęs laukti stebuklų, tai visais laikais nestigo 
ir stebukladarių, ypač medicinoj, nes ypač susirgęs žmogus tartum netenka 
sveiko proto, stveriasi už kiekvieno šiaudelio ir pigiai duodasi apsikvailina- 
mas. Todel ir istorijos apie tokius stebukladarius šarlatanus medicinoj nie- 
kados nesibaigia. Apie tokią medicinišką šarlataneriją Amerikoj paskiausiu 
laiku suteikia pluoštą žinių Dr. med. Morris Fishbein'as (Popular Scien- 
ce Monthly, New York 1927, gruodžio mėn.).—Šarlatanerija medicinoj savo 
bizniui veikiai panaudoja kiekvieną naują aptikimą mokslo srity. Antai, kai 
Franklinas buvo sugalvojęs žaibolaidį ir visas pasaulis kalbėjo apie elektrą, 
nors tik nedaugelis apie ją tikrai ką išmanė, tai Amerikos gydytojas Elisha 
Perkins pradėjo pardavinėt trijų colių ilgio metalinius virbalus, kurie esą 
ištraukdavę ligas iš kūno. Ir ką bežiūrint, šie „traktoriai“ užkariavo visą 
Ameriką. Amerikos Vyriausiojo Teismo Pirmininkas ir kiti įžymūs asmens 
paliudijo apie jų „gerą veikimą“. Net patsai Jurgis Vašingtonas įsigijo pora 
tų virbalų... Tokio pasisekimo pamaginti, paskui kiti gydytojai pradėjo dirbt 
jau medinius „traktorius“, visu kuo panašius į metalinius, ir jais taip pat turėjo 
pasisekimo. Kai apie visa tai buvo patirta, tai traktorizmas pagaliau iš medicinos 
išnyko.—Dar ir šiandien vaistų sandėliuose pardavinėjami variniai ar geležiniai 
kaušeliai ant kulnų į batus įsidėt, kad elektrą iš kūno nutrauktų į žemę.--Po 
pilietinių karų Amerikoj Andrew Still paskelbė hipotezę, kad ligas sukelianti 
bloga kaulo padėtis stubure, kadangi tas kaulas spaudžiąs nervus ir sukeliąs 
degeneraciją. Si juokinga hipotezė vis delto turėjo daug šalininkų tarp 1870 ir 
1900 m.—O didžiausias visų laikų „kvakzalberis“ tai esąs bene Albert Ab- 
rams (San Francisco). Jis buvo įsigijęs daktaro laipsnį įžymiame universitete, 
studijavo užsieniuose, buvo universito docentas ir gydytojų sąjungos valdy- 
bos narys. Galvodamas savo įeigas padidint, jis pirmiausiai sugalvojo savąją 
„Stuburo terapiją“ —guminiu plaktuku tol barškindavo pacientui į nugarą, iki 
tas įsitikindavo, jog jo liga pagydyta—,o aptikus radio, kai visas pasaulis pra- 
dėjo kalbėt apie elektros bangas, elektronus ir k., tai ir Abrams sugalvojo „nau- 
jus metodus“. Ir per keletą metų jau turėjo surinkęs milijoną dolerių.—G a y- 
Ilord Wilshire (Los Angeles) sugalvojo aparatą „geležiai kraujuje magne- 
tizuot“, ir nors jis padirbdint kainavo tik apie 4 dolerius, betgi jį pardavinėjo 
po 58Y/, dol. Ir šimtai žmonių liudijo šio aparato „pamačlyvumą“. Ir net garsu- 
sis Amerikos boksininkas Jack Dempsey (žinoma, gerai pamokėtas) paskleidė 
žinią, kad „nuxated“ geležis jį įgalino numušt Jess'ą Willard'ą.—Visų labai per- 
kami taip pat ir aparatai: O wen'o elektrinė juosta nuo reumatizmo bei skilvio 
skaudėjimo ir San den'o. tokia pat juosta beveik nuo visu galimų ligų. Pa- 
brinkantai gerai uždirbo ir su visas ligas gydančiu „sanatogenu“ (iš 950/4 
šmyrsūrio ir 59/o glicerino fosfato!), paskiausiu laiku Vokietijoj reklamuojama 
nauja „pajauninimo“ priemonė „Lukutate“ (tiktai paprastas vaisių marme- 
Jadas! Žiūr „Die Umschau“ 1927, 833 ir 1043 pusl.). Ir daugybę tokių prie- 
monių „kvakzalberiai“ reklamuoja nuo vėžio, tuberkuliozės ir kitų ligų. Ame- 
rikoj esą mažiausia 37 religiniai gydymo kultai... Ir. Dovydaitis. 

William Harvey 
Jo aptikimas ir to aptikimo vieta kulturos istorijoj. 
350 metų jo gimimo ir 300 metų jo aptikimo sukaktuves paminint. 


Šį paminėjimą skiriu gerbiamam D-rui K. Griniui, atsimindamas vieną pasikalbėjimą 
su juo lygiai prieš 20 metų. 


Medicinos mokslas šiais metais atsimena vieną, prieš 350 metų gimusį, 
vyrą, kuris prieš 300 metų išleido, savo paviršiumi nežymią, knygelę, kuri ta- 
čiau reiškia pasisukimo punktą mokslinės medicinos plėtotės kely, ir ne tik 
medicinos, bet ir fiziologijos, ir iš visa biologijos. Tas vyras—tai anglas 
William Harvey, savo rašte Exercitatio anatomica de motu cor- 
dis et sanguinis in animalibus aprašęs kraujo apytaką (cirkulaciją). 
Medicinos istorininkas Haeser'is šį jo veikalą pažymi esant „pagal savo 
vertę didžiausią darbą anglų mediciniškoj literaturoj“, o biologijos istori- 
ninkas May reiškia Harvey'į šiuo veikalu esant patapusį naujosios fiziolo- 
gijos tikruoju tėvu, kuriam ji dėkoja už eksperimentinį metodą!. 

Vienas įžymiausių šių dienų medicinos istorininkų vokiečių prof. Henry 
E. Sigerist'as, šiomis Harvey'o sųkaktuvėmis taip pat skaitęs apie jį pa- 
skaitą?, jos pradžioj taip aiškinasi: „Jei kraujo apytakos aptikimas būtų reiškęs 
tik tūkstančio metų klaidos atitaisymą, tai aš jo (to aptikimo) nebūčiau pa- 
sirinkęs manosios kalbos dalyku. Tačiau čia yra kas daugiau, čia bendrai 
kulturos istorinės reikšmės klausimas. Kraujo judėjimo istorija savo plėtotėj 
ilustruoja geriau kaip kas kita tą giliai siekiantį, principišką pasikeitimą moksli- 
nės medicinos galvosenoj nuo senovės iki naujųjų laikų, ir kraujo apytakos 
aptikimas ypačiai aiškiai rodo, kaip bet kurios epochos bendroji pasaulė 
žiūra veikia formuodama (formbildend) visą dvasios kūrybą, kaip ji (ta pa- 
saulėžiūra) savo vilnis pasiunčia į tolimiausias mokslo sritis“. 

Prie visų tų stambių motivų, dėliai kurių šiais metais Harvey'o apti- 
kimą mini viso pasaulio mokslinė spauda, šio čia dedamojo lietuviško pa- 
minėjimo apačioj pasirašęs autorius turi dar ir vieną savo smulkutį motivą, 
kuris jam tačiau yra juo malonesnis ir brangesnis, kadangi yra surištas su 
jo jaunatvės atsiminimais. Tai skaitytojas teiksis jam atleist, kad jis neišken- 
čia ir šio savojo motivo čia neįkišęs. Nagi, tai yra buvę lygiai prieš 20 metų 
“ (taip pat sukaktuvininkiškas skaičius!) Tų (1908) metų pavasarį šio straip- 
snelio autorius, laikydamas eksternu subrendimo egzaminus Mariampolės 
gimnazijoj, sau kambarį turėjo D-ro K. Griniaus namuose; taip pat ir 
valgydavome drauge—aš ir kitu du tų namų gyventoju, vyresniųjų klasių 
moksleivių; tatai, susirinkus prie stalo, gerb. Dr. K. Grinius kai kuomet 
paliesdavo ir vieną kitą temą iš mokslinės srities. O vieną kart tokiame pa- 
sikalbėjime, gerai atmenu, gerb. daktaras buvo kažkaip priėjęs ir prie Har- 


1 W. May, Grosse Biologen. Bilder aus der Geschichte der Biologie. Leipzig 1914, 72. 

2 Leipcigo universiteto įkūrimo iškilmėse 1928 m. liepos m. 7 d. Šią paskaitą, vardu 
„William Harvey's Stellung in der europaischen  Geistesgeschichte“, dabar atspausdino 
„Archiv fūr Kulturgeschichte“ 1928, 158—168; iš čia ji ir įdirbta į šį paminėjimą. 

vey'o. Jis suminėjo jį tada - tiek aimenu—tuo atžvilgių, kad pagailestavo, jog 
apie ano žmogaus nuopelnus esą permaža kam žinoma.. —Tatai sulaukus 
šiosios progos—Harvey'o gimimo ir jo aptikimo sukaktuvių—aš ypač turiu 
malonumo tartum tenkinti tą, anuomet gerb. D-ro Griniaus išreikštą, pagei- 
davimą, šiuo patiekdamas žiupsnį žinių apie kalbamąjį tyrinėtoją ir jo nuo- 
pelną. O be to, šioks minėjimas, rods, niekur geriau ir negalėtų tikt, kaip 
i „Kosmo“ mediciniškąjį sąsiuvinį. 


* * 

Apie kraujo esmę ir jo reikšmę organizmui žmogaus jau galvota, spe- 
kuliuota nuo senų senovės. Tatai bus tikrai daryta jau nuo daug seniau, 
nekaip tatai galima dokumentais įrodyt. Jau ir primitiviam žmogui kai kurios 
kūno medžiagos bus turėjusios atrodyt esančios būtinos gyvybei palaikyt, 
kaip, antai, maistas, kurį jis turėdavo rūpintis pasigamint savo paties darbu, ir 
oras, kuris jo yra nuolat įkvėpiamas ir iškvėpiamas, kol gyvybė laikosi. Bet 
ir kraujas, kuris tuoj teka iš kiekvienos žaizdos, taip pat turėjo atrodyt esąs | 
visame kūne. Lygiai ir širdis bus jau nuo senų senovės kreipusi į savę dė- 
mesį, kaipo toks organas, kuris, būdamas organizmo vidury, nuolat juda; 
ir kartais juda patylomis, vos juntamai, o kartais, susijudinus, smarkiai mūša; 
ir tiktai kūnui mirus, ji iš visa pasiliauja judėjusi. Kad primitiviojo, tolimų 
priešistorinių laikų žmogaus vaizduotė tikrai buvo užsiėmusi širdžia, matyt 
iš vieno paleolitinių (senosios akmens gadynės) laikų sieninio, to žmogaus 
nupaišyto paveikslo, kuriame bendrais brūkšniais apipaišius anos gadynės 
milžiniškąjį dramblį, jo viduriuose matyt slaptingai atvaizduota širdis. 

Taigi, iš sakytųjų gyvybei būtinųjų medžiagų bus ėję ir visi tolesni 
fiziologiniai žmogaus pasvarstymai ir bus buvę mėginta nustatyt santykiai 
tarp išorės pasaulio medžiagų — maisto bei oro—ir tos būtinosios gyvybei 
vidujinės kūno medžiagos—kraujo. Siokios teorijos mėginimų randame bū- 
ta, antai, senobiniame Egipte, tenykštiems gydytojams (jie drauge buvo 
ir kunigai) aiškinant žmogaus kraujo indų sutaisymą. Daugiau šitai yra ste- 
bėję ir savo raštuose išreiškę mūsų visų (europiečių) mokytojai graikai. 
Didžiausias graikų filosofas ir biologas Aristotelis (384—322 pr. Kr.) 
širdį kūne laikė esant tuo pat, kas yra saulė kosmui (visam pasauliui), arba 
tuo pat, kas yra Akropolis Atėnams: širdis jam yra kūno šilimos versmė, 
ji savo tuštumose gaminanti kraują ir pasiunčianti į kūno organus, iš jos 
turį pradžią kraujo indai, ji net esanti dvasios būklė. Širdis esanti tasai 
punctum saliens šokantis punktas, kuris pirmutinis pradedąs plėtotis orga- 
nizmo embrione kaip svarbiausioji kūno dalis. — Astrologai saulės vardu 
drauge žymėdavo taip pat ir širdį. 

Laikus po Aristotelio vienas įžymus biologijos istorininkas šiaip ben- 
drai būdina mums rūpimų klausimų atžvilgiu: „Taip pat ir į kraują Žiūrėta, 
kaip į labai brangų skystį, kuris viduriuose pasidaro iš maisto, ir iš kurio 
statosi visi kūno organai. Bet kadangi kūno mašina, ta apčiuopiama ir į 
nesuskaitomus organus diferencuota materija, kuria pasireiškia gyvybė, se- 
novei (ir viduriniams amžiams) turėjo mažiau reikšmės kaip šiandien (gy- 
vybę laikė esant gyvenimo būdą ir vitalybę, ne komplikuotos mašinos ju- 
dėjimą), tai gyvos esybės anatominė ir fiziologinė organizacija (anų laikų) 
mokslininkams atrodė esanti paprastesnė, kaip mums. Apie subtilias struk- 
turas raumenyse, nervuose, apie kapilarus, apie liaukų funkcijas dar nieko 

nežinota, net vargu to ir paisyta, nes įuk nežinota net raumenų reikšmės 
ir neturėta aiškumo apie skirtumą tarp sausagįslių ir nervų. Kaip dar ir 
šiandien pasaulionis, netgi taip pat ir tūlas biologas yra praktiškai įsitiki- 
nę, kad lietaus sliekas arba bet kuri vabzdžio larva, taip sakant, yra tik 
gyvos substancijos gniutulėlis be paisytinos vidujinės diferenciacijos, taip 
anuomet buvo suvokiamas ir žmogus. Mokslininkai galvodavo taip, lyg jie 
nebūtų įstebėję, kad žmogus turi plaučius, kad širdis sutaisyta komplikuo- 
tai, kad kraujo indai tam tikru būdu išeina iš širdies; t. y., jų akys šiuos 
faktus matė, bet jų teorijos nežinojo, ką su jais bepradėti: «Tik pats Die- 
vas žino, kodel kūnas yra toks komplikuotas», — tokia būdavo patylomis 
reikšta, o neretai taip pat ir viešai ištarta jų filosofavimo pabaiga. Kadan- 
gi atskiros gyvybės funkcijos (virškinimas, šilimos gaminimas, kvėpavimas 
ir tt.) nesistengta pakankamai atskirt nuo vieną kitos ir jos būdavo suve- 
damos į vien ą funkciją, tai kalbėdavo tik apie «gyvybę», lyg jau šio Žo- 
džio iš savęs būtų pakakę organiškų reiškinių gausybei plastiškai aprašyti“! 

Garsirgiausias po Hippokrato senovės gydytojas Galenas (gimęs 
apie 130 m., miręs apie 200 m. po Kr.) eksperimentavo gyvulius (šunis, 
beždžiones), ir jis yra pirmutinis fiziologas eksperimentininkas ypač nervų 
fiziologijos srity. Jis tat išdirbo ir teoriją apie kraujo judėjimą kūne, ir toji 
teorija beveik pusantro tūkstančio metų ir išsilaikė iki Harvey'o, kuriam 
buvo lemta ji sugriauti, rods, kaio ir visuomet, nebuvus šioj tyrinėjimo srity 
be pirmatakų. 

Galeno pažiūra apie kalbamąjį dalyką ištisai neišdėstyta jokiame jo 
rašte, kaip kad iš visa senovėj nebūta fiziologijos, kaip atskiro mokslo. Vi- 
durinių amžių bei Renesanso laikų gydytojai, surankioję Galeno pažiūras 
iš jo likusių raštų, tą teoriją šiaip dėstė: Suvirškintas maistas iš žarnos per 
venas patenka į kepenis ir tenai perdirbamas į kraują. Prisisotinęs spiritus 
naturalis,—tokio principo, kuris, šių dienų mokslo kalba, galėtume pasakyt, 
sąlygoja vegetativines funkcijas—kraujas dalimi įteka į visą organizmą, dali- 
mi per tuščiąją veną—į dešiniąją širdies pusę. Cia kraujo srovė persiskiria: 
viena jo dalis teka į plautį ir ten palieka organizmo šlakus, o kita kraujo 
dalis persisunkia per širdies skiriamąją sieną į kairiąją širdies pusę. Cia 
įvyksta svarbių apsikeitimų. Kraujas sumykšta su oru, kuris iš plaučių pa- 
siekia širdį per plaučių venas. Šiedviem medžiagom susidaužius į viena 
kitą, atsiranda spiritus vitalis, toks principas, kuris, kalbant mūsų dabartine 
kalba, reikėtų vadint valdančiu animalines funkcijas. Siame procese, kuris 
gali būt lyginamas su degimu, kyla kūno šiluma, reguliuojamoji kvėpavimo. 
Tat paskui iš kairiosios širdies pusės kraujas didžiąja arterija patenka į visą 
organizmą, o šis kraujas yra jau visai kitoniškos rūšies, nekaip venų krau- 
jas, kitokio principo turėtojas ir turįs savy oro. Dalis šiojo arterijos kraujo 
teka į smegenis ir ten prisisotina trečiuoju principu, spiritus animalis, ku- 
ris nervų keliais iš kraujo pasiekia kūną ir ten sukelia nervų funkcijas.- 

Taigi, kraujo judėjimas, pagal aną teoriją, manoma eina ne, sakysim, tiktai 
viena kryptim, centritugaliai, bet slaptingai juda šen ir ten. Šio judėjimo 
simbolis išrodė esanti Euripo jūrių srovė. Mat Euripe, toj jūrių sąsmaukėj 


"Ein: Radl, Geschichte der biologischen Theorien in der Neuzeit. I Teil, 2 Aufl. 
Leipzig 1913, 127. 

tarp Eubojo salos ir Graikijos sausažemio, jūrių srovė teka kaž kaip slap- 
tingai, atrodo kunkuliuojanti visai be tvarkos, dažnai keletą kartų per va- 
landą keičianti savo kryptį. Sis gamtos reiškinys kuo didžiausiai domino 
sevovės gamtininkų fantaziją ir jis tik prieš keletą dešimtmečių buvo mok- 
slo išaiškintas. ž 

iūrint į galeniškąją teoriją jos sąryšio atžvilgiu, ji pasirodo esanti 
sustatyta griežtai logiškai. Ji daug ką išaiškina. Ji išaiškina venų ir arterijų 
kraujo įvairiopą prigimtį, įkvėptąjį ir iškvėptąjį orą. Ji įtikinamai aiškina san- 
tykius tarp maisto, oro, kraujo, kūno šilumos, organizmo. Ji įžvelgia krau- 
ją esant kaip visų gyvybei būtinųjų medžiagų turėtoją. Būdinga šioj teori- 
joj tai, kad ji sugalvota kaip grynai kvalitatinė ir grynai deskripcinė.  Nie- 
kur nemėginama, sakysime, kvalitačių sumatuot. Skaičiaus bei laiko sąvo- 
kos jai visiškai svetimos. Cia prieš mus stovi tokia galvojimo forma, kuri 
visiškai skiriasi nuo mūsiškės. Galenišką kraujo judėjimo teoriją buvo pasi- 
laikę ir viduriniai amžiai, is Renesanso laikai. 

16-me šimtmety mokslinėj medicinoj prasideda naujas gilus judėjimas; 
kaip vyriausias judintojas tais laikais dirba žmogaus anatomijos pagrindėjas 
Andrius Vezalius!. Senovės anatomija buvo pažinta esanti tik gyvulių 
anatomija. Atsistota prieš didingą uždavinį reikiant iš nauja pertirti žmogaus 
kūno sutaisymą, ir šitai patampa anojo šimtmečio programa. Spekulacinę 
anatomiją, kuri teiravosi ne organų formos, bet jų prasmės, ir kuri senovėje 
bei viduriniais amžiais vaidino labai reikšmingą vaidmenį, dabar išstumia 
deskripcinė anatomija, užsidavus' daiktingai aprašyt organų pavidalą, sutai- 
symą, padėtį. Šiokios studijos prablaivina mint, vis daugiau kreipiamasi prie 
realaus apčiuopiamo objekto.—Vezaliaus darbo vietoj, Paduvoj, išauga ana- 
tomų mokykla, kuriai per ištisą generaciją atstovauja įžymiausios tų laikų 
galvos; taip pat ir Bolonijoj, ir Romoj, ir Neapoly karštai dirbama šiam di- 
deliam klausimui išspręst. 

Anatomiją taip bestudijuojant, geriau buvo pažintas ir širdies bei kraujo 
indų sutaisymas. Ir kadangi dabar pamažu pradedama galvot ryšium su 
organais ir mechanistiškai, tai pradeda pamažu kilt ir abejonių Galeno teori- 
jos teisingumu. Pavyzdžiui, galenišku supratimu, kraujas iš dešiniosios šir- 
dies kamaros per širdies sienos poras tekąs į kairiąją kamarą. Bet šiokių 
porų nerasta. Jų nesti. Ir senovėje jų niekas nematė. Tačiau jų vis delto ma- 
nyta esant, kadangi jos buvo reikalingos teorinei sistemai. O dabar pra- 
dedama jau šiauštis prieš tokį tarojimą, nors dar tik labai nedrąsiai.—16-sis 
šimtmetis kaip ir rezignavo prieš kraujo judėjimo problemą. Tai rezignacijai 
būdingas yra, antai, pasakymas, ištartas ar Fracastoro, vieno geriausių to 
šimtmečio galvų, ar Harvey'o mokytojo Fabriciaus ab Aguapendente, kad 
širdies judėjimus tikrai tik vienas Dievas žino. Sioji problema nebuvo ir 
aktuali. Mat, visas kalbamasis šimtmetis buvo nusiteikęs galvot statiškai. 
Jis studijavo kūno sutaisymą ir filosofiškai tarojo apie jo įtaisymus, kaip 
kad ir graikai savo laiku buvo apie tai spekulavę. Statiškas galvojimo bū- 
das pasikeitė 17-me šimtmety, kuriame jau užtinkame ir Harvey'į. 

* 


* * 


1 Apie jį plačiau rašyta jo gimimo 400 m. sukaktuvių proga; žiūr. Kosmos 1920, 
444— 453; su atvaizdu. 

William Harvey gimė 1578 m. balandžio m. 1 d. Folkestone (pietinia- 
me Anglijos krante). Jo tėvas buvo turtingas žemės savininkas ir kurį laiką 
buvęs vietos vyresniuoju (burmistru). 1588 m. Uiljamuką pasiuntė į kara. 
liškąją mokyklą Canterbury, kurioj jis išbuvo penkerius metus. 1593 m. jis 
atsikėlė į Kembridžą, į Cajus-koledžą. Sis koledžas turėjo teisę per metus 
išdarinėt dvejetą lavonų. Šitai bus padarę jaunam Harvey'ui gilaus įspū- 
džio. Tikra, kad jis jau labai anksti susidomėjo gyvulių kūno planu. Šiaip, 
sakytame koledže jis studijavo lotynų bei graikų kalbas, retoriką, po trupu- 
tį filosofijos ir gamtos mokslo. 1597 m., taigi 19 m. amžiaus, jis gavo 
laipsnį Bachelor of Arts, kuris galima palyginti su gimnazijos baigimo 
liudijimu. 

„Po metų laiko jis vyks- 
ta į Paduvos universitetą, 
į tą Vezaliaus darbo vietą, 
kame čia dabar dėstė gar- 
sus anatomas Fabricius 
ab Aguapendente 
(1537—1619), kuris ir tapo 
Harvey'o mokytoju. Prie jo 
jis dirbo trejetą metų. Tai- 
gi, Harvey buvo įstojęs į 
tų anatomų tarpą, kuriame 
ypač buvo gyva Vezaliaus 
tradicija. Fabricius aptikęs 

venų vožtuvus, rašydamas 
"apie galeniškąją kraujo apy- 
takos teoriją, nors dar pa- 
laikė jos esmę, betgi jau 
nenori visai aklai vergaut 
gerbiamam amžių mokyto- 
jui Oo tatai Harvey'į ypač 
buvo pažadinę susidomėt 
šiąja didele problema. 

Baigęs Paduvoj savo 
studijas, Harvey grįžo vėl 
atgal į Kembridžą ir čia 
studijavo dar keletą metų, 
iki 1602 m. gavo medicinos 
daktaro laipsnį. Paskui atsikėlė į Londoną ir ėmėsi gydytojo praktikos. 
Cia vedė Elzbietą Browne, karalienės Elzbietos ir karaliaus Jokūbo I rūmų 
gydytojo dukterį. 1615 m. pakviestas anatomijos ir chirurgijos profesoriu m 
į Royal College of Physicians. 1630 m. tapo karaliaus Karolio I rūmu gy- 
dytoju. Per pilietinį karą Stuartų dinastijos su parlamentu žuvo Harvey'o 
visas turtas, praktika ir biblioteka. Jis pasimirė 1658 m. birželio m. 3 d. 
Hampstead'e, sulaukęs 80 metų amžiaus, / 

"Jo naujas mokslas pradžioj sutiko smarkaus pasipriešinimo. Prieš 300 
metų itin nestigo peštukų profesorių ir pavydžių kolegų. Pikti Harvey'o 
priešininkai jį praminė „circulatorium“, taigi, besivalkiojančiu šarlatanu: 


William Harvey 


— 

tokių tai būta anuomet kolegų! Harvey'o priešininkų taktiką būdina vieno 
jų žodis: Malo cum Galeno errare guam Harveii veritatem amplecti (beve- 
lijų su Galenu klysti, nekaip Harvey'o tiesą priimti). Todel net tas Harvey'o 
pagrindinis raštelis negalėjo būt atspausdintas jo gimtinėj, Anglijoj, o buvo 
atspausdintas Vokietijoj, Frankfurte prie Maino. Vokietijoj iš visa Harvey'o 
kalbamasis raštas nesutiko rimto prieštaravimo. Čia dirvą jam dalimi buvo 
paruošęs Jenos anatomas Rolfink'as!. Tačiau ir šiaip dar prie gyvos 
galvos Harvey triumfavo visiems savo priešininkams. 
* 


* LŽ 

Vienas Harvey'o paskaitų rankraštis iš 1615 m. rodo, kad jau tuomet 
kraujo apytaką jis buvo beveik galutinai išsiaiškinęs. Tačiau praėjo dar 
trylika metų, iki jis išdrįso savo aptikimą paskelbti plačiai viešumai. Jo tas dar- 
bas išėjo 1628 m., taigi lygiai prieš 300 metų. Dabar stabtelkime prie jo arčiau. 

Savo paviršium šis raštas jokiu atžvilgiu nerevolucionieriškas. Harvey 
čia pasireiškia kaip perdėm Aristotelio šalininkas. Aristoteliškas yra jo šir- 
dies vertinimas, širdies lyginimas su saule pasauly (širdis— „mikrokosmo 
saulė“), su monarchu valstybėje. Iš scholastikos yra paimtas jo vedamasis 
posakis: Natura nil facit irustra (gamta nieko nedaro bereik). Kiekvienas 
tvirtinimas įrodomas ratione (protavimu)..Tačiau reikalaujama, kad kiekvienas 
toks tvirtinimas taip pat būtų ir pojučiais įžvelgiamas (sensu patere). O 
šiokį pojučiais įžvelgimą jis gavo darydamas begalės gyvulių, ir dar reik- 
šmingiau, įvairių rūšių gyvulių skriodimus. O tų visų tyrinėjimų rezultatai 
šioki: Paėmęs atidengtą plakančią gyvulio širdį į ranką, junti, kaip ji susitrau- 
kia ir sukietėja. Šis širdies susitraukimas, systolė, netaip, kaip mano viešpa 
taujančios pažiūros, yra aktivioji širdies judėjimo dalis. Šiąja systole kraujas 
metamas į arterijas, kurios pasiviai prasiplatina. Systolė yra pulso priežastis. Pa- 
grindingai išstudijavus širdies vožtuvų sutaisymą, paaiškėja ir prieširdžių reikšmė, 
ko senovė nebuvo išsiaiškinusi, ir kraujo srovės kryptis atskirose širdies dalyse. 

Rods, jau ir prieš Harvey'į yra buvę pažengta šiąja kryptim pirmyn, ir 
griaujama Galeno teorija. Pirmasis tokių bene bus buvęs ispanas Myko- 
las Servetas (Miguel Serveto), kaipo prozektorius drauge su  Vezalium 
dirbęs Paryžiuj. Servetas tat įrodė, jog širdies sienoj nėra porų, ir ieškojo 
ryšio tarp dešiniosios ir kairiosios širdies pusių; tą ryšį jis surado plaučiuose; 
taigi, jis aptiko mažąjį kraujo apytakos ratą, vadinasi nuo širdies į plautį ir 
atgal. Deja, to ispanų gydytojo bei fiziologo būta ekscentriško žmogaus. 
Jis turėjo nelaimės užsiimdinėt ir teologinėmis kontroverzomis. Savo tėvynėj 
jis buvo parašęs De Trinitatis erroribus ir, tur būt, del to, vengda- 
mas susitikt su inkvizicija, atsikėlė į Šveicariją. Čia jis parašė kitą teolo- 
gišką traktatą Christianismi restitutio (1553), kuriame tat, tik pra- 
eidamas, ir aprašė mažąją kraujo apytaką. Bet tuomet Genevoj įsiviešpatavęs 
Kalvinas jį nuteisęs sudegindino ant laužo kaip eretiką (1553. X. 27). Tuo 
būdu šis nepaprastai visašališkas ir drąsus tyrinėtojas baigė savo gyvenimą 


1! Verneris Roliink'as, kaip anatomijos profesorius, turėjo reikšmingo povei- 
kio, bet žmonės jį visaip liežuviais plakė, kam jis daugelio mirtimi nubaustų piktadarių la- 
vonus imdavo saviems anatominiams tyrinėjimams. Todel anais laikais tūlas, kartuves pel- 
nęs vargšas žmogelis maldaudavo, kad, kai jis bus nuo kartuvių nuimtas, bent nebūtų „rolfin- 
kuojamas“. -— Žiūr. H. Muckermann, Grundriss der Biologie I T. Freiburg i. Br. 1909, 6. 

2 Jį kiek plačiau nagrinėja šių Harvey'o sukaktuvių straipsny Dr. Firgau mėn- 
rašty „Unsere Welt“ 1928, 137—141. 


Iš gydytojų tyrinėtojų gyvenimo ir darbų 539 


tik 42 metus amžiaus turėdamas!.—Po keleto metų mažąją kraujo apytaką 
buvo aprašęs ir galenikas Realdas Kolumbas (Rialdo Colombo), Ve- 
zaliaus antrasis papėdininkas Paduvoj, savo veikale De re anaiomica 
libri XV (Venetiae 1559).—O aristotelikas Andrius Cezalpinas (Andrea 
Cesalpino), filolofas ir gydytojas, savo veikale Peripateticarum 
"guaestionum libri V (1571) aprašęs jau ir didįjį kraujo apytakos ratą 
(nors toki istorininkai, kaip Radl'is ir Sigerist'as šito nemini). Todel tat kai 
kas, ypač italai, Harvey'į vadina net plagiatorium, o tikraisiais kraujo apy- 
takos aptikėjais laiko esant savo tautiečius Kolumbą ir Cezalpiną (taip ra- 
šo, antai, prof. Luciani savoj fiziologijos knygoj)*. 

Kaip ten bebūtų su Harvey'o pirmatakais, jie jo nuopelno daug nesu- 
mažina. Kas buvo prieš jį tikrai aptikta, tatai pilnai patvirtino ir jo tyrinė- 
jimai. Kolumbą jis ir pats mini išgirdamas. — Kad visas kraujo kiekis iš širdies 
teka per plaučius, tai yra faktas. Bet kas toliau? Iš kairiosios širdies kamaros 
kraujas didžiąja arterija metamas į kūną. Kaip čia tai yra? 

Čia Harvey ir pradeda galvot visai naujoviškai. Kraujo kiekį, kurį šir- 
dis išstumia vieną karta susitraukdama, arba per vieną systolę, Harvey su- 
skaičiuoja sveriant dvejetą uncijų. Per minutę širdžiai  suplakant 72 kartu, 
per valandą jau susidaro kranjo 2)X72 x 60=8640 uncijų. Tai yra trigubai 
tiek, kiek vidutiniškai sveria visas žmogaus kūnas. Iš kur imasi tokia bai- 
siai didelė kraujo daugybė? Iš maisto? Nuolat pasidarant iš nauja? Bet tatai 
jau negalima, žiūrint tik vienų skaičių. Kur kraujas eina? Į audinius? Bet 
ir tai negalima. Taigi, nėra jokio kito. galimumo, kaip tik kad kraujas iš ar- 
terijų vėl sugrįžta į širdį. Ir tam nėra kito kelio, kaip tiktai venos. Cia da- 
bar reikėjo įrodyt, kad kraujo srovė venose eina tik viena, ir, būtent, centri- 
petine (icentrine) kryptimi. Paprastomis priemonėmis, pirštais paliečiant 
rankos venas iš viršaus ir žvaliai stebint, Harvey'ui pavyko parodyt, kad 
venų vožtuvai, kuriuos buvo smulkiai aprašęs jo mokytojas Fabricius, iš 
tikrųjų taip sutaisyti, kad neduoda kraujui tekėt centrifugine (išcentrine) 
kryptimi. Taigi, dabar buvo ratas sujungtas, kraujo tekėjimo ratas buvo 
aptiktas. Iš kairiosios širdies kamarėlės kraujas arterijomis srovena į visą 
organizmą; tenai per audinių spragas - kapilarus įžiūrėjo tik vėliau, ir, bū- 
tent, tas žmogus, kurs tais, 1628, metais buvo dar tik gimęs— pereina į 
veną, įteka į tiesųjį prieširdį, į kamarėlę, o iš ten per plautį į kairįjį prieširdį ir 
atgal į kairiąją kamarėlę — Siuo aptikimu Harvey ir pasitenkino. Kitų 
klausimų, k. a., įkvėptojo oro reikšmės, kūno šilimos kilimo ir tolygių jis 
nesiėmė spręst, kadangi buvo įžvelgęs, jog tuo akimirkiu jie yra neišspren- 
džiami. Jis atsisakė išdirbt tobulą teorišką sistemą, o pasitenkino atvaiz- 
duodamas tik tai, ką jis galėjo patsai įrodyt. 

Palyginę galenišką kraujo judėjimo teoriją su Harvey'o teorija, matome, 
kad čia atsiskleidžia du visai skirtingu pasauliu. Antikinė teorija yra kvali- 
tatinė. Pradėjusi nuo patyrimo, ji sukonstruota grynai protavimo keliu. O 


1 Apie visas smulkmenas žiūr. A. Die, Michael Servet et Calvin, Paris 1910. Ser- 
veto sakytasis raštas yra didelė retenybė, kadangi jis buvo atspausdintas slaptomis ir visi 
į valdžios rankas patekę egzemplioriai buvo sunaikinti. 

2 Unsere Welt 1928, 138. - 

Harvey'o teorija kilusi iš kvantitatinių pasvarstymų. (Cia įvedama, graikų 
mokslūi buvusi visai svetima, laiko ideja, ir biologiniai reiškiniai mėginami 
apspręst pagal ilgį, saiką, laiką. Graikų mokslas niekuomet nebuvo kibęs į 
dinamikos problemas. Kitimas jam dar nebuvo patapęs mokslinio tyrinėji- 
mo dalyku. O čia susirasta galvojimo priemonės tiksliai svarstyt kitimas, 
taip jog galėjo būt išspręsta ir tokia problema, kaip kraujo judėjimas. , 

Harvey'o metodas — eksperimentinis metodas. Rods, ir senovė kai 
kuomet darydavo eksperimentų, bet antikinai eksperimentai nesiekė mokslo 
srities ir buvo deskripcinio bei kvalitatinio pobūdžio, tuo tarpu kai 17-jo 
šimtm. eksperimentai yra kauzaliniai ir kvantitatiniai. Harvey'o bandymai, 
kaip eksperimentai yra labai paprasti, tiesiog net primitivūs. Tačiau vis delto 
jo darbo metodas, jo būdas gamtą apklausinėt, yra tikrai eksperimentinis. 
O to jo darbo padariniai šie: anatomijai buvo duotas naujas pavidalas, ji 
buvo padaryta anatomia animata, fiziologija, medicinon įėjo funkcionalinė 
mintis. Harvey'o raštas tikrai yra pradžia naujos epochos mokslinėj medi- 
cinoj. Jo metodas tai tas, ką ir šiandien mūsiškis.—Kodel būtent funkcionalinė 
mintis medicinon įeina ne anksčiau ir ne vėliau, o kaip tik 17-jo 
šimtm. pradžioj? Iš kurių laiko ryšių tatai ėjo? 

Šiuos klausimus užsidavęs atsakyt prof. Sigerist'as, aiškina tatai 
tuo bendru pakitėjimu, kuris įvyko visoj 16-jo šimtm. pasaulėžiūroj ir ku- 
ris yra būdingas barokui. „Barokas yra begalo daugiau, kaip tik paveiks- 
linio meno stilius. Jis yra tam tikros pasaulėžiūros formos išraiška, tuo lai- 
ku įrodomoji visose dvasios srityse, literatūroj, muzikoj, madoj, valstybėj, 
bendrajame gyvenimo pasilaikyme, taip pat ir moksle“. Ir medicinos pažiū- 
ros keitėsi. 16-jo šimtm. pradžios mokslingą mediką traukė savęsp žmo- 
gaus sutaisymas ir jis jautėsi verčiamas studijuot šio sutaisymo visą at- 
baigimą bei harmoniją. Ogi šimtmetį vėliau jau medicinos mokslą sužavi 
ne kūnas su jo aprėžtumu, bet kūno bei jo dalių neaprėžtas judėjimas. 
Nežiūrima į raumenį, bet į raumens susitraukimą ir jo veikimą. Taip ir ran- 
dasi anatomia animata, fiziologija, Fiziologijos dalykas - judėjimas. Ji atve- 
ria duris į begalybę. Kiekviena fiziologinė problema veda prie gyvybės 
šaknų ir atveria perspektivas į begalybę. Tat ir Harvey, anot Sigerist'o, 
esąs toks medikas, kuriame įsikūnija baroko pasaulėžiūra, kuris medicinoj 
išreiškęs naują idealą, naują pasaulėžiūrą. Jis yra anatomas, bet mato 

'* kūne neformą, o judėjimą. Jis savo tyrinėjimus pradeda ne nuo širdies su- 
( taisymo, bet nuo pulso ir nuo kvėpavimo, taigi nuo dviejų elementarinių 
judėjimų, kuriuodu rodo žmogus, kol jis gyvas. 

Ne tik nuo savo gadynės gydytojų galenistų, bet net ir nuo Vezaliaus 
bei Leonardo da Vinčio, kurie buvo studijavę tik žmogų, neliesdami gyvų- 
lių, Harvey skiriasi biologiniu požvilgiu. Jau kraujo apytakos aptikimas 
įvedė mokslan bendrą biologinį faktą, būtent tąjį kad viena organizmo 
dalis teka kūne, jo neabsorbuojama. Tikroji šio fakto reikšmė dar ir šian- 
dien neišaiškinta. Harvey šį reiškinį ėjo spręst kaip bend:osios biologijos 
problemą studijuodamas visus jam prieinamus gyvulius: žinduolius, žuvis, 
varles, gyvates, driežus, vapsvas, muses, minkštuolius ir k. Jo priešininkas 
galenistas Parisanus trauko pečiais žiūrėdamas į tokį Harvey o lygina- 
mąjį metodą: Harvey vadžiojąsis skaitytoją tik po vivarijus ir akvarijus tarp 
žuvų, straigių, varlių, rupužių, gyvačių ir panašių biaurybių, ir visa tai ku- 

riam galui? „Ar ne žmogus yra gamtos karalius, ir ar ne visos savybės, ku- 
rios išbarstytos įvairiuose gyvuliuose ir randasi juose rudimentiniu pavidalu, 
žmoguje yra tobulai ir atbaigtai išplėtotos“? Taip esą, ir todel esąs atlieka- 
mas darbas paisyti „tų netikrų, nepilnai žinomų, netobulų, tinkamai nepri- 
siderintų, per mažų, obskuriškų esybių“; gyvulio kūną studijuodami, mes 
nė per plauką nieko nepatiriame daugiau, negu kad žmogų studijuodami. 
— „Dar ir šiandien—rašo Radl'is—sutinkama tokia pažiūra, jei ne teoriškai 
taip griežtai išreikšta, tai bent praktiškai ne retai pasekama; kaip yra sunku 
sekti Harvey'o metodą, geriausiai aišku iš to, kad nepaisant jam išreikštų 
pagyrimų, kraujo apytaka iki paskiausių laikų buvo nagrinėjama kaip išim- 
tinai beveik tik žmogų (ir stuburinius) liečiąs dalykas“. (134). 
* ar * TT, 

Harvey parašė ne tik veikalą 
apie kraujo apytaką. Jis paliko 
dar ir kitą reikšmingą veikalą iš 
embriologijos srities, pa- 
vadintą Exercitationes de 
generatione animalium. 
Embriologijaą, mokslas apie vai- 
siaus augimą motinos kūne, yra 
taip pat dinaminė anatomiją; ir 
jos dalykas yra judėjimas, kitimas. 
Tat Harvey visoj savo kūryboj 
palieka konsekventingas dinami- 
stas. Sių dienų biologijoj embrio- 
ninė gyvio plėtotė ir kraujo apy- 
taka stovi toli nuo vienas kito. 
O Harvey'o laikais tatai buvo 
diskutuojama kaip viena pro- 
blema. Klausimas, kas pirmiau 


- . M ž 
kyla embrione, ar kepenys (ir ve- aa dipkie m a 

. +. va . E c um OoriDU rL 
nos)—kaip tarojo mažiau tikslūs S x de Conceptimne. 


galenikai, ar širdis (ir arterijos) — Ba AUTORE 
kaip manė aristotelikai, ar visi T 

organai išauga iš trejeto embrio- 
no pirminių pūslelių -- kaip - 
tavo arabistai — šis klausi 
Harvey'ui buvo sumezgęs kon- 


kretų embrioninės plėtotės stu- === 
dijavimą su embrioninės kraujo iumn.A“j66a. 
apytakos studijavimu. ai ki Lukai as A 


Plačiau leistis į Harvey'o šios srities tyrinėjimus neleidžia vietos stoka. 
Plačiausiai visi cituoja Harvey'o tezę „omne vivum ex ovo“, kad visa gyva 
eina iš kiaušinio, ir šitai cituoja prieš spontaninę generaciją. O iš tikrųjų, tai 
Harvey'o raštuose posakio „omne vivum ex ovo“ ištisai niekur nėra ištarto. 
Pačią tokią mintį (cuncta animalia... ex ovo nasci affirmavimus) Harvey tikrai 
turėjo, ir ją pakartotinai reiškė. Tatai atvaizduojama ir jo Embriologijos knygų 
viršely, kame Zeusas laiko rankoj didelį kiaušinį, iš kurio iššoka visokeriopi gyviai. 


542 Iš gydytojų tyrinėtojų ' gyvenimo ir darbų 


Tiktai ir vėl turime įspėti skaitytoją, kad Harvey kiaušinių laikė ne 
tam tikrą konkretų daiktą, daiktiškai skirtingą nuo kitų, bet tik abstrak- 
čią sąvoką. Mat, jis vaizduojasi, jog visi gyviai, taip pat ir sponta- 
niškai kylantieji, savo plėtotė pereina tam tikrą stadiją, kurioj jie 
atrodo kaip nediferencuota gyva masė, o šią tat gyvių būklę jis ir vadiną 
kiaušiniu. Taigi, kiaušiniu jis vadina ne tik paukščių kiaušinius, bet taip pat 
ir vabzdžių larvas bei lėles, ir žmogaus embrioninės plėtotės (spėjamąją) 
pradžią. — Tai, ką Harvey stebėjo atsekdamas žinduolių plėtotę iki žemiau- 
sio laipsnio, nebuvo gyvio kiaušinis mūsiške prasme, bet tai buvo jau 
embrionas. Tikrojo žinduolių kiaušinio jis ne tik nebuvo matęs, bet net 


Vienas šių sukaktuvių minėtojas Dr. med. P. Engelen'as iškelia 
aikštėn dar vieną Harvey'o dvasios didumo bruožą, tai, būtent, kad jis, sto- 
damas prieš aklą tikėjimą senųjų (Galeno) autoritetu, tačiau išvengė ir prie- 
šingo kraštutinumo —aklai pult į glėbį naujiems autoritetams. O toks auto- 
ritetas naujųjų laikų angoj—tai Bakonas Verulamiškis, proklamavęs gamto- 
tyros išganymą tik vienoj indukcijoj. Tačiau Harvey, nors Bakonas buvo 
jo globėjas, buvo aiškiai įžvelgęs, kad išimtinai tik indukciniu galvojimu 
gamtos moksle nėra galima vadovautis, ir, šiuo atžvilgiu ėjo priešingu keliu. 
„Aiškindamas savo stebėjimus, Harvey pasirinko tokį kelią, kurį Bakonas 
Verulamiškis įsakmiai pažymėjo esant neleistiną. Harvey klausia, kuriam tikslui 
kas eina (nach der Zweckbestimmung). Iš abiejų širdies šonų susiderinančio 
sutaisymo jis padarė išvedimą, kad abu šonu turi tarnaut tam pačiam už- 
daviniui, būtent, kraujo judėjimui. Iš plaučių arterijos dydžio jis išvedė, kad 
šis indas galėtų tarnaut ne tik plaučio audinį maitint. Paskutiniame gale jo 
tyrinėjimai ėjo nuo klausimo: kuriam tikslui yra širdies ir venų vožtuvai? 
Aiškiai matyt kad Harvey čia iš anatomijos faktų padarė tokių išvadų, kurios 
pagrįstos žmogaus kūno sutaisymo tikslingumo principu. Naujaisiais laikais 
ilgai buvo laikoma esant nemoksliška organizmų sutaisyme ir funkcijose 
pripažint tikslingą planą; (mat) toks manymas nesiderina su medžiagos ir 
jėgos aklu siautėjimu. O tačiau Harvey'o darbe ant modernosios fiziologijos 
slenksčio matome, kad teleologiškas svarstymas įgali pašalint įsišaknijusias 
gamtos mokslo paklaidas ir patiekt naujų vaisingų davinių.. Gamtos mokslas 
visais laikais artimai santykiavo su dvasios mokslais. Jungiamieji tiltai eina 
šen ir ten, abu galvojimo būdu, indukcinis ir dedukcinis metodas turi būt 
taikomi ir dvasios moksluose, ir gamtotyroj. Kad jau Harvey šią tiesą pa- 
žino ir ją panaudojo, tai tikrai ėjo iš to, kad jo būta ne tik mokslininko, bet 
ir gydytojo“. — Tat ir kaip teleologiškai galvojąs gydytojas Harvey yra visai 
modernas žmogus. Pr. Dovydaitis. 


Iš literaturos. Harvey'o veikalai: Opera 1737 Lugd. Batavorum.— Apie Harvey'į: 
P. Flourens, Histoire de la dėcouverte de la circulation du sang, Paris 1854; Forster, 
Lectures on the History ot Physiology, Oxford 1001; W enckebach, W. Harvey en de 
ontdekking van den bloedsomloop. Openingsrede. Verh. XIII, Nat. en Geneesk. Congr. 
1911 (Groningen). Atvaizdai (taip pat ir Malpighi'o) imti iš A. Schierbeeck, Van Ari- 
stoteles tot Pasteur, Amsterdam 1923. 


Marcello Malpighi. 
Gyvulių ir augalų mikroskopinės anatomijos kūrėjas, 
W. Harvey'o aptikimo papildytojas 
Jo gimimo 300 metų sukaktuves paminint. 


Nuostabus sutapimas: lygiai prieš 300 metų, t. y. tais pačiais metais 
(1628), kuriais Harvey išleido savo knygą apie kraujo apytaką, buvo gimęs 
vyras, kuriam paskui buvo lemta reikšmingai papildyt  Harvey'o aptikimas 

( —surandant kraujo indų kapilarus. Tai buvo italas Marcello Malpighi, gi- 
męs 1628. III. 10 Crevalcore (paliai Boloniją), smulkaus žemdirbio šeimynoj. 
Apie 17 m. amžiaus (1645) jis jau studijavo Bolonijos universitete. Buvo 
atsidėjęs filosofijai, tačiau jam būvant paskutiniame žemesniųjų kursų 
(1649), numiršta jo tėvas, motina ir močiutė Kadangi Marcelis buvo vy- 
riausias iš visų aštuoneto vaikų, o trys vyriausieji po jo buvo mergaitės, tai 
jam teko pamest universitetas ir imtis rūpintis šeimynos reikalais. Ir tik po 
dvejeto metų jis vėl vargais negalais galėjo pradėt studijas, dabar rinkdamasis to- 
kią profesiją, kuri jam suteiktų galimumo šeimynai pagelbėt. Tat dabarpaėmė me- 
diciną ir 1653 m. jau turėjo filosofijos bei medicinoso daktaro laipsnį. 

Diduma tos gadynės medikų 
„dar buvo Galeno sekėjai, tačiau 
jaunesnieji jau buvo Vezaliaus ir 
Harvey'o šalininkai. Tokis buvo ir 
prof. Massaris, ne tik mokyto- 
jas, bet ir tyrinėtojas. Jis buvo ir 
Malpighi'o mokytojas bei jo tėviš- 
kas pagelbėtojas. 1654 m. Malpighi 
vedė jo jauną seserį Francescą. 
„Massari's kitais metais  pasimirė. 
Malpighi'o minties savarankumas ir 
atsisakymas aklai sekt Galeną su- 
kėlė galenistų jam opoziciją. Ta- 
čiau vis delto 1656 m. jį įsileido | 
į praktiškosios medicinos katedrą, . 
kaip jo seserėno Massari'o papė- 
dininką. Tų pačių metų galop To- 
„skanijos Ferdinandas II pakvietė 
Malpighį į jam specialiai įkūrtą 
teorinės medicinos (=fiziologijos) 
katedrą Pizos universitete. Po tre- 
jeto metų (1659) del nesveikatos 
jis sugrįžo atgal į gimtąją Bolo- Marcello Malpighi 
niją, o po kitų trejeto metų (1662) iš a 
čia buvo pakviestas į Mesinos universitetą Sicilijoj. Cia dirbęs ketvertą me- 
tų, vėl buvo pakviestas į Boloniją (1666) ir patiktas čia kaip vienas didžiau- 
sių miesto piliečių. Savo garso aukštumoj buvusį Malpighį popiežius 
Inocentas XII pasikvietė (1691) į Romą savo gydytoju ir medicinos protesorium 
į Popiežiaus Medicinos Mokyklą. Čia jis didelėj pagarboj ir pragyveno pasku- 
tiniuosius — deja tik trejetą —savo gyvenimo metus, nes 1694. IX. 20 pasimirė 
nuo apopleksijos, eidamas 67-rius savo amžiaus metus. 

Malpighi's pirmasis laimingai panaudojo moksliniams tyrinėjimams 
mikroskopą (aptiktas 16-jo šimtm. paskutiniais dešimtmečiais). Jis aptiko 
kapilarus ir kapilarinį kraujo tekėjimą (De pulmonibus epistolae duo ad 
Borellium, 1671), tuo reikšmingai papildydamas Harvey'o stebėjimą. Taip 
pat, smulkiau, kaip Harvey, aprašė pirmąją viščiuko raidą (Dissertatio 
epistolica de formatione pulli in ovo, 1669 ir De ovo incubata, 1672). Pa- 
grindingai tyrinėjo liaukų sutaisymą (De structura glandularum conglobara- 
tum epistola (1665, Londinii 1697). Mikroskopiniu atžvilgiu tyrinėjo augalų 
audinius (Anatome plantarum idea, 1672). Patiekė monogratiškai apdirbtą 
šilkvabalio anatomiją (Dissertatio epistolica de Bombyce, 1669). 

Subtilios gyvulių ir augalų organizacijos pagrindingas studijavimas 
atvedė prie išdavos, kad organinis kūnas yra daug konplikuotesnis, nekaip 
buvo manęs Harvey ir kiti aristotelikai. Kai Malpighi's aptiko kapilarus, tai 
jis į Harvey'o fiziologinį mokslą įnešė tokį anatominį faktą, kurio ne- 
buvo galima gaut iš to mokslo indukcijos keliu. Silkvabalio anatomijoj 
Malpighi's įrodė, jog taip pat ir žemesnieji gyviai, kuriuos aristotelikai bu- 
vo laikę esant nediferencuotos masės gabalus, turi labai painios ir nesiti- 
kėtos strukturos. Panašų rezultatą jis priėjo ir tyrinėdamas augalų kūną, 
kuriame jis aptiko audinių elementų eile. Jis taigi yra mikroskopinės ana- 
tomijos kūrėjas, taip pat ir augalų. Vokiečių prot. Mėbius, kuris 1901 m. 
Malpighi'o augalų anatomiją išvertęs vokiškai išleido ją tiksliųjų gamtos 
mokslų klasikų serijoj', dar ir šiemet kalbėjo: „Malpighį galime sveikint 
kaip tokį tyrinėtoją, kuris visai kaip ir šių dienų anatominiai bei tiziologi- 
niai tyrinėjimai mėgino arčiau prieit prie augalo gyvenimo mįslių“?. 

Rodosi, kad po Malpighio aptikimų gyvybės suvokimas galėjo būt 
toliau gilinamas. Bet anuomet dar taip neįvyko. Mat, kiek Galilejo, Bakono, 
Dekarto gamtotyron inauguruotas mechanizmas buvo vaisingas fizikai, tiek 
jis buvo žalingas biologijai plėtotis poto, kai seniau turėtoji biologiška pa- 
saulėžvalga buvo sugriauta. „Palieka faktas, jog Galilejis tuo, kad jis mok- 
slininkų akyse buvo turėjęs tiesą (savo gyvenimo kovoj), artimiausios 
epochos biologiją nuvedė labai klaidingais keliais“ (Radl 153). Įsisiubavęs 
mechanizmas biologijoj ir Malpighį patraukė klaidingais keliais, padiktuodamas 
jam padaryt iš savo stebėjimų klaidingų išvedimų. Jis savo kvalitatiniu atžvilgiu 
naujus stebėjimus pažemino palaikydamas juos tik kaip kvantitatinį praplė- 
timą to, kas jau buvo žinoma. „Malpighi's nepastebėjo, kad jo aptikimai buvo 
nesuderinami su mados mechanizmu ir naują vyną pylė į senus rykus: savo apti- 
kimus jis stengėsi dėstyt kaip tuomet žinomų faktų padarinius... Augalų anato- 
mija 19-me šimtmety turėjo būt beveik iš naujo aptikta“ (Radl 166). 

Malpighi'o vardas keliais atvejais įėjęs į mokslo terminiją: žmogaus 
anatomijoj yra Malpighi'o tinklas (re/e Maipighi), keletas daiktelių vabzdžių 
anatomijoj, botanikoj—augalų šeimyna Malpighicaea su svarbiausia grupe 
Malpighia. |o visus mokslo veikalus išleido Anglų Mokslo Akademija 
(Royal Society) Londone 1606 (Opera omnia) — Apie jo gyvenimą ir 
veikalus žiūr. Malpighi e I! Opera sua 1897 (atidengus paminklą Crevalcore). 
Daugiau literatūros nurodo „The Catholic Encyclopedia“. — Eina ir lai- 
kraštis vardu:  Malpighia. Rassegna mensile di botanica“ (leidžiamas Pa- 
lerme, išėję 30 tomų). Pr. Dovydaitis. 

1 Die Anatomie der Pilanzen. Ostwalds Klassiker etc. Nr. 1. 1901. (Engelmann, Leigzig). 

2 Die Naturwissenschaiten 1928, 541. 

Franz Joseph Gall 


Apie dvasinių funkcijų bei sielos savybių lokalizacija smegenyse 
prieš 100 metų ir šiandien. 


Jau pirmaisiais „Kosmo“ metais straipsny apie žmogaus nervų sistemą 
1 josios funkcijas (I-II, 173—195) yra praeinant paliesti ir frenologijos 
bei psichinių veiksmų smegenyse lokalizacijos klausimai (185). Dabar, gavę 
progos—sukakus 100 metų nuo Gall'io mirties—tariamės vienu kitu bruožu 
plačiau šiuos klausimus paliesti kaip jie buvo sprendžiami Gallio, tojo, 
galima sakyt, smegenų fiziologijos pagrindėjo, ir ką apie tai mano šių dienų 
smegenų fiziologija. 

Pranas Juozas Gall'is 
gimė 1758. III. 0 Tiefen- 
bron'e (Baden'e). Jo protė- 
viai buvo Vokietijon atsi- 
kėlę iš Italijos (su pavarde 
Gallo). Tėvas buvo pirklys, 
sūnus nusilėmė į mediciną. 
Išėjęs žemesnes mokyklas, 
studijavo mediciną Stras- 
burge, o paskui Vienoj, 
kame 1785 m. gavo gydy- 
tojo diplomą ir pradėjo 
praktikuot. Tačiau daugiau 
kaip praktika jam rūpėjo ty- 
rinėt klausimas smegenų 

| santykio su  psichinėmis 
žmogaus savybės. Apie tai 
jis 1796 m. buvo pradėjęs 
skaityt paskaitas tam tikruo- 
se savo kursuose; tas pa- 
skaitas paskui (1802) val- 
džia uždraudė. 1805 m. jis 
iš Vienos išvyko ir savo 
idejas popularino keliauda- 
mas po Vokietiją ir susto- 
damas įvairiuose didesniuo- 
aš centruose. Nuo 1807 m. 
psigyveno Paryžiuj. Cia Franz Joseph Gall. 

praktikavo kaip gydytojas, tyrinėjo kaušus ir smegenis, rašė veikalus. 1819 m. 
naturalizavosi, savo draugo E. Geofiroy Saint-Hillaire'o patartas, statė savo 
kandidaturą į Mokslų Akademijos narius, bet, balsuojant ir gavo tik to savo 
draugo vieną balsą. Kelionė į Angliją tikėtos naudos nedavė. Pasimirė 1828. 
VIII. 22. Kaip buvo norėjęs, į kapus buvo palaidotas tik lavonas be galvos, 
kadangi savo galvą buvo įsakęs padėt į savo kaušų kolekciją.— Jo stambiausi 
veikalai parašyti prancūziškai: Introduction au cours de physiologie du cer- 
veau (1808), Recherches sur Ie systėme nerveux (su Spurzheim'u 1810), 
Anatomie et physiologie du systėme nerveux (su Spurzheim'u 1810—19, 
4 tomai su atlu, ?1822—25, 6 tomai). Jo tyrinėjimai baltosios smegenų sub- 

stancijos striktų eigos iš nugaros į galvos smegenis buvo medicinai vaisingi. 
Bet daugiausiai Gall'is išgarsėjo tai savąja frenologija (žmogaus kaušo mokslu). 
„ Kaip anos gadynės popularioji psichologija, taip ir Gall'is prileido esant 
eilę dvasios jėgų, kurias jis mezgė su tam tikromis smegenų paviršiaus 
dalimis, ir manė, jog jau gyvo žmogaus galvos kaušą stebint, galima įma- 
tyti tą ar kitą smegenų, o drauge ir kaušo vietą esant ypačiai išsiplėtojusią, 
taigi, vadinasi, tą ar kitą individą turint atatinkamų dvasinių palinkimų. Tuo. 
būdu Gall'is ir jo uolieji sekėjai, kurių didžiausiąją daugumą sudarė anato- 
mijos nedaug nusimaniusi publika, sudarė tam tikrą schemą, lyg kokį kaušo 
žemėlapį, kuriame buvo sužymėtos bent 27 žmogaus dvasinės pajėgos. Čia 
dedamasis atvaizdas parodo vieną žmogaus galvos kaušo šoną (kairįjį), 
kame romėniškais skaitmenimis pažymėtos šios pajėgos: I lytinis skatulys, 
II vaikų meilė, III draugiškas prisirišimas, IV gyvybės išlaikymo skatulys, 
V palinkimas žudyt, VI vylingumas, VII vagystė, pelno troškimas, VIII 
išdidumas, IX tuštybė, X atsargumas, XI daiktų atmintis, XII vietos atm, 
(XIII asmenų atm, XIV žodžių atm., 
XV kalbos atm.), XVI tapybiniai su-- 
gebėjimai, spalvų nuovoka, XVII mu- “ 
i far zikingumas (XVIII skaičių atmintis), 


Žž E XIX mechanikos nuovoka, XX gebė- 
LA pa jimas palygint. (XXI gilumo nuovoka), 
AT XXII sąmojingumas, XXIII poezijos 
A (a talentas, XXIV širdies gerumas, (XXV 
2 Us“ pamėgdžiojimo skatulys), XXVI reli- 
"Ą 1 kai) gingumas, ugis, XXVII T 

Lt mingumas liaustuose paimtų skait- 
LPS lr gumas ( paimtų 


menų protily nematyt)!. 
Frenologija buvo senesniosios 
Frenologinė galva pagal Gall'į. gamtos filosofijos vaikelis. Pavarius 
šalyn anąją filosofiją, buvo pavaryta 
šalyn bei išjuokta taip pat ir frenologija. Kelius skyniusieji pirmieji A n- 
ders'o Retziuso darbai apie kaušų pavidalus, patapusieji naujosios 
kraniologijos pagrindu, dalimi buvo tiesiog nukreipti prieš frenologiją. Bet 
kiekviena mada po kurio laiko grįžta vėl, tat ir frenologija sugrįžo nauju 
apdaru. Naujoji frenologija, išaugusi ypač Hughlins'o Jackson'o 
ir Brokosž poveikiu, mėgina dabar remtis jau iiziologiniais eksperimentais, 
o nesitenkina tik paviršutiniu, abejotinos vertės stebėjimu. Taigi, Gall'io 
mokslo poveikis tiesioginai ar netiesioginai vis delto yra patvėręs ir toliau“. 
. Kas pasakytina apie Gallio išvedžiojimus šių dienų smegenų anatomi- 
"jos bei fiziologijos atžvilgiu? Nagi pirmiausia tai, kad jei ir prileist smege- 
nyse esant lokalizacijos Galljo prasme ir jei delto tam tikroj vietoj smege- 
nys turėtų stipriau išsiplėtot, tai galvos kaušas delto dar anaiptol neturėtų 
toj vietoj išsipūst, kadangi del smegenų vagų ir jų minkštumo kai kurių 
dalių sustiprėjimas daug veikiau išsilygintų smegenų masei truputį pasislen- 


1 Ir atvaizdas, ir skaitmens iš Rankė's, veikalo Der Mensch I-jo tomo. 


3 Apie Broką žiūr. plačiau Kosmos 1926, 247—249 p. 
2 Plačiau tatai išdėsto G, Ellioth Smith, The Old and the New Phrenology“ 


(Henderson Trust Lectures, Nr. 1) Edinburgh 1923, 

kant ir paplokštėjant, nekaip jai įspaudžiant standų kaušą. O be šito, šiandien 
įžvelgta, jog žmogaus siela nėra jau taip nepainiai konstruota, kad ją galima 
būtų mozaikiškai suskirstyt į tam tikras jos savybes, kad sielos vienos iunkci- 
jos nepriklausytų nuo kitų. Šių dienų smegenų psichoiiziologijos nusista- 
tymu, vienos ar kitos sielos savybės galimos aiškinti tik įvairių smegenų 
dalių draugės veikimu. Taigi, jų anatominis pagrindas negali būt laikomas 
esąs celių išsiplėtojimas tik vienoj kurioj vietoj; čia svarbesnės reikšmės tu- 
rėtų turėt vadinamosios asociacijų striktos, įtikima, taip pat ir vad. komisu- 
rinės striktos. O jos pertraukia gilesnes smegenų dalis. Bet kurios intelektuali- 
nės savybės, pav, kombinacijos, stipresnį išsiplėtojimą, reiktų manyt einant 
iš to, kad čia dirba vienu laiku įvairiopi psichiniai elementai ir juos atatinką 
anatominiai elementai. To sąlyga būtų striktų funkcionavimas, kuriomis, įti- 
kima, vyksta teisingos asociacijos. „Pripažinimas svarbos asociacinių striktų 
neprieštarauja manymui, kad siela yra kažkas nematerialu. Smegenų celių vei- 
kimas reiškiasi molekuliniais judėjimais. O kas šituos judėjimus sukelia, tai 
tolesnė problema, kuri gali būt išspręsta anaiptol ne vien tik materialistiškai“! 
Pr. Dovydaitis. 


Hideyo Noguchi 
1876—1928. 


Šių metų gegužės m. 21 dieną Accer'oje, Gold Coast, Vakarinėje Afri- 
koje geltonuoju  drugiu mirė japonas Hideyo Noguchi, toks moksli- 
ninkas, kurio vardas stovi greta su didžiausiais šių laikų mikrobiologais ir 
eksperimentinės medicinos tyrinėtojais. Jis yra gerai žinomas ne tik medi- 
cinos žmonėms, bet ir visiems biologams. 

Rankose neturėdamas tinkamos literatūros apie Noguch'io jaunystę, 
negaliu apie ją daug ko pasakyti. Žinoma yra, kad jis dar jaunas atliko 
medicinos mokslo reikalavimus daktaro laipsniui įgyti (1897 m.). Dar medici- 
nos studentu būdamas, jis pasižymėjo kaipo labai kruopštus ir kantrus 
darbininkas patologijoj ir bakteriologijoj. Kitais metais (1898) jis buvo 
paskirtas asistentu prie Japonijos valdiškojo užkrečiamųjų ligų instituto. 
Cia jam besidarbuojant, jis susipažino su įžymiu Amerikos bakteriologu 
FElexner'iu, kuris jį parsikvietė į Filadeliiją prie University of Pennsylvania. 
Cia jis pasižymėjo savo stebėjimais immunologijos srity, ypačiai taikinda- 
mas tais laikais jau gerai žinomas Ehrlich'o toksino-antitoksino reakci- 
jų generalizacijas į nuodingųjų gyvių nuodus. 

Jam ketverius metus Filadelfijoj pasidarbavus, Amerikos milionierius 
John D. Rockefeller, nepasitenkinęs jo remiamojo Cikagos univer- 
siteto valdybos programa, įkūrė New Yorke naują įstaigą, Rockefeller In- 
stitute, į kurį pasikvietė keletą pasirinktų eksperimentinės medicinos ir jai 
artimų biologijos mokslų specialistų. Su pirmaisiais specialistais čion atėjo 
ir Noguchi. 

Rockeieller'io Institute Noguchi daugiausia laiko atidavė nepaprastųjų 
mikroorganizmų ir iš jų kylančių ligų tyrinėjimams. (Gal svarbiausis toj 


1 Iš praktiškos psichologijos instituto (Berline) vedėjo D-ro A. M o 1V'io straipsnio apie 
smegenis, kūną ir sielą technikinės pagalbos laikrašty „Die Rader“ (1927. XII. 15). Daugiau 
ištraukų padaryt iš šio labai įdomaus straipsnio neleidžia vietos stoka. 

srity jo darbas tai spirochetų tyrinėjimas. Jis pirmasis dirbtinėse kultūrose 
atskyrė ir išaugino daug spirochetų, svarbių ne tik mokslo atžvilgiu, bet 
kai kurių labai svarbių ir praktikai. Prie šių paskutiniųjų galima priskaityti 
jo atskirtą ir vaisingai kultūroje išaugintą 7Zreponema paltidum, — žinomas 
sifilio ligos mikroorganizmas. Vėliau jis tą pačią spirochetą surado užsi- 
senėjusio sifilio ligonių smegenyse ir tuo suteikė medikams raktą į tikrą 
peresio kilmę ir, suprantama, taip pat būdą jį gydyti. 

Didžiojo karo metu No- 
guchi išvažiavo į Pietinę Ame- 
riką geltonąjį drugį tyrinėti, 
Cia jis izoliavo Leptospira 
icteroides spirochetą iš gelto- 
nojo drugio ligonio įvairiose 
Pietinės Amerikos šalyse. To- 
jo tyrimo daviniai sukėlė gin- 
čų, nes pasirodė, jog Afrikoje 
panašia liga sergantieji ligoniai 
tos spirochetos neturi. Kaip 
pritinka tikram mokslininkui, 
Noguchi išvažiavo į Afriką. Jo 
tyrinėjimai jau beveik buvo 
baigti, kaip jį ištiko tas pat, 
kas ir keletą pirmesnių mo- 
kslininkų, tos ligos tyrinėto- 
jų. Jis susirgo geltonuoju 
drugiu ir mirė. Sakoma, jog 
jo stebėjimai nežūsią, nes jis 
palikęs savo užrašus ir gerai 
sutvarkytą tyrimų medžiagą, 
taip, jog ją sudorojus, būsią 
galima gauti daug šviesos 
geltonojo drugio klausimu. 

1926 metais Noguchi 
tyrinėjo naują bakteriją iš 

Hideyo Noguchi Amerikos indėnų akių. Bety- 

* rinėdamas jis pamatė, jog 
toji bakterija besanti trachomos priežastis! Prieš išvažiuodamas Afrikon, 
šiuo klausimu jis parašė monografiją. 3 

Noguchi buvo tikras internacinio mato mokslininkas. Jis gimė ir augo 
Japonijoj, vedė amerikietę, gražiausią savo amžiaus dalį pragyveno Ameri- 
koje, o mirė Afrikoje. Savo veiklaus gyvenimo laiku jis buvo apdovanotas 
įvairiais ordenais ir pažymėjimais įvairių mokslo bei valstybės įstaigų ne tik 
Japonijoj, bet ir Amerikoj, ir Europoj, ir net Afrikoj. ; 

Kaunas. Prof. P. B. Šivickis. 


1 Žiūr. apie tai prof. P. Avižionio referatą š. m. Medicinos 2 Nr. 81--86 pusl. 
Ten suminėtoji literatūra dabar padidėjo dar paties Noguchi'o monografija: The etiolo- 
gy of trachoma. The journal cit Experiniental Medicine (leidžia Rockefeller Institute for 
Medical Research) 1928, August, Supplement Nr. 2. Red. 


„Kosmo“ prieteliams svarbi naujiena. 


1929 metais „Kosmos“ eis su populiariu priedu. Prenumeratos 
kaina lieka ta pati. Kviečiame prietelius jau dabar pradėt rinkt pre- 
numeretą 1929 metams. 


Redakcijai atsiųsta. 


Dr. V. Vaičiūnas. Sveikatos dalykai. Įvairios gydytojo pastabos. 
Kaunas 1928, 80 pusl. mažo 80, kaina 1 I. 50 cnt. (Autoriaus leidinys). 

M, Krupavičius. Liaudies tarnyboje. Kaunas 1028, 06 pusl. 80, kainą 
3 lt. (Visuomeninko Biblioteka Nr. 3:, , 

M. Krupavičius. Kova už žemę ir ūkininką. Kaunas, 1928, 104 pusl. 
in 80 su daugelio popiežių atvaizdais. Kaina 4 It. (Visuom. Bibl. Nr. 4). į 

Katalikų veikimo Kodeksas. Sudėstytas pagal Enciklikas ir kitokius 
Popiežių Raštus. Parašė Teologijos ir Bažnyčios Teisių Daktaras kunigas 
Guerry, išvertė E. T. Kaunas, 1928, 108 pusl. mažo 80 (Katalikų Veikimo 
Centro leidinys). 

Gyd. L. Kenstavičius. Del kelio sąnario tuberkuliozės konserva- 
tiško ir operatiško gydymo. Kaunas 1927, 84 pusl. 80. (Iš Liet. Universiteto 
Medicinos Fakulteto Chirurgijos Klinikos. Atspausta iš „Medicinos“ 1927.m. 
N. Nr. 8—12). 

St E Miškų kenkėjai ir kova su jais. (Miškų entomo- 
logija), Tekste 110 paveikslų. Kaunas 1928, 136 pusl. 8'. Kaina 8 litai, (Že- 
mės Ūkio Rūmų leidinys). | 
. P. Šinkūnas Geografijos vadovėlis IV-am pradžios mokyklos sky- 
riui ir 1-ai vidurinės mokyklos klasei. 1928 m. 144 pusl 80 gausiai iHustruota. 
„Sakalo“ B-vės leidinys, Kaunas. 

Trumpas Moralinės Filosotijos vadovėlis. Parašė kun. C. Coppens, 
S. J. Iš anglų kalbos išvertė K. F. K. Kaunas, 1928, 192 pusl.. mažo 80, 
kaina 4 It. (Žinijos B vės leidinys 15 Nr.). 

Šatrijos Raganos (M. Pečkauskaitės) Raštai V tomas: Rim- 
ties valandėlė. Knygelė jaunoms mergelėms. Kaunas, 1028, 252 pusl. mažo 
80, „Žinijos“ B-vės leidinys. (Šis tomas visas sudarytas iš moralinių-didaktinių 
staipsnių ir straipsnelių, kurie pirmiau buvo atspausdinti „Naujojoj Vaidi- 
lutėj“, tik kažkodėl pp, leidėjai nerado reikalo nė žodeliu apie tai užsiminti); 

Policija. 9 (49) Nr. 1928 m. rugsėjo mėn, Dešimčiai policijos darbo 
metų sukakus. 1—52 pusl. Didelis ir dailiai išleistas numeris.. 

Prof. Z. Žemaitis Izaokas Newtonas. Jo gyvenimas ir darbai, (Su 
Newtono atvaizdu). Kaunas, 1927, 54 pusl. 80. Išleido autorius savo lėšo- 
mis. Kaina 1 I. 50 cent. 2 

Prof *Z. Žemaitis, Vilnius Lietuvai ir Lietuva Vilniui. (Viršelį pie- 
šė P. Tarabilda). Kaunas, 1928, 140 p. 89. Sąjungos Vilniui vaduoti leidinys. 


Kaunas, „Šviesos“ spaustuvė, Jakšto z-vė, Nr. 2 Tel. Nr. 20-95, 


Perdidelis spaudos susmulkėjimas 


lig šiol beveik neleidžia periodiškiems leidiniams atsistoti ant ko- 
Ž jų, ir labai dažnai numarina vos bepradedančius pasirodyti lai- 

- kraščiųs ir žurnalus. Tačiau Hteraturos, mokslo visuomenės-ir 
akademiškojo gyvėnimo mėnesiniam žurnalui „Židiniui“ pasisekė 
prasimušti į mūsų inteližentiškąją visuomenę ir jisai netrukus 
žengs į penktuosius savo gyvenimo metus. Per tą laiką „Židiniui“ 
pasisekė suburti aplink save daugybę žymiųjų kultūros darbuo- 
Ah. tojų ir atsistoti reikiamoje aukštumoje. Tačiau, kad „Židinys“ ir 
“ toliau augtų kaip ligi šiolei ir galėtų visus savo skaitytojų pagei- 
davimus. patenkinti, reikia, kad dabartinis „Židinio“ skaitytojų 
skaičius dvigubai padaugėtų. Todėl, visą Lietuvos inteligentiškąją 
vistomenę ir savo gerbiamuosius / skaitytojus kviečiame į talką 
ir prašome padėti „Židiniui“ galutinai ažsistoti ant kojų. Tada 1u- 


rėsime bent vier4 žurnalą, kuriam nebus pavojaus nunykti, 0 | 


susidarija rakiamos sąlygos jį dar daugiau plėsti ir tobulinti, 


Taigi visus „Židinio“ neužsisakiusius iš anksto kviečiame - | 


užsisakyti jį 1929 metams, o „savo skaitytojus — prašome paraginti 
bent po vieną savo kaimyną „Židinį“ prenumeruotis. 


„Židinio“ kaina: met. 35 It. pusm. 20 It. 
- Pradž. mokykl. mokyt: met. 30 It. pusm. 15 lt. 
Užsienyje: met. 45 It. pusm. 25 It. 


Adr.: „Židinys“ Kaunas, Laisvės Al. 3. 


Filoaofijos laikraštis 
Eina jau 8-sius metus, 
Leidžia Lietuvos Universiteto Teologijos-Filosofijos Fakulteto 
Filosofijos skyrius. ž 
Iki šiol išėjo ir galima gauti: 
1921/22 m. dvejos knygos, -kaina 10 litų. 
1923 m. vienerios knygos 5 J0Ū55 
1924 m. dvejos knygos 2 
1925 m. dvejos knygos 515 
1926 m. trėjos knygos 230 


1927 m. dvejos knygos 16 
1928 m. pirmosios knygos - 10 
Visas „Logos“ sukrautas 
Šv. Kazimiero Draugijos Centrinfame Knygyne Kaune. 
Atsiunčiant 50 centų pašto ženklais, pasiunčiama pasižiūrėt 
kai kurių metų turiniai ir šiaip pavyzdžių. — 
Kreiptis į redaktorių: Kaunas, Ukmergės pl. 38 B. 

